
মনে পড়ছে সেই গল্পটির কথা, গ্রীক পুরাণের গল্প। নায়কের নাম 
পাঁসিউস। আর তার নামেই গল্পের নাম ।"" 

কিন্তু পাসিউসের কথ! ভাবতে বসলে যে প্রশ্নটি প্রথম মনে আসে, 
আগে সেটির কথা বলে নিই। গ্রীক পুরাণের এই গল্পটির সঙ্গে 
শ্রীমন্ভাগবতের এমন মিল হল কেমন করে? 

পা্সিউসের মা রাজকুমারী ড্যানিকে তার বাবা রাজা আযাক্রোসিয়াস 
কারাগারে বন্দী করে রেখেছিলেন, যেমন দেবকীকে বন্দী করেছিলেন 
কংস। এবং তা একই কারণে। ডেলফি মন্দিরের পুরোহিত 
ভবিষ্যদ্বাণী করে বসলেন__-একমাত্র কন্তা ভ্যানির পুত্রের হাতে 
পুত্রহীন রাজ আযাক্রোসিয়াসের অপমৃত্যু ঘটবে। আর শ্রীকৃষের 
মতো! পাসিউসেরও জন্ম সেই কারাগারে । 

কেবল কৃষ্ণ আর পাসিউসে নয়, গ্রীক মহাকাব্য “ইলিয়দ এবং 
'ওদিসি-র সঙ্গেও আমাদের রামায়ণের বিস্ময়কর মিল রয়েছে। 
রাবণ যেমন সীতাহরণ করেছিলেন, তেমন ট্রয় রাজ্যের রাজপুত্র 
প্যারিস মেনেলাসের সুন্দরী স্ত্রী গ্রীসকন্তা হেলেনকে নিয়ে পালিয়ে 
গেলেন। শ্রীরামচন্দ্র যেমন লঙ্কা আক্রমণ করেছিলেন, আকিলিসের 
নেতৃত্বে গ্রীসবা সীরাও তেমন ট্রয় নগরী অবরোধ করলেন । 

আবার ওদিপি মহাকাব্যে ট্রয়যুদ্ধের অন্ততম নায়ক ওদিসিউস 
দেশে ফেরার পথে দেবরোষে নান! ছুঃখ-কষ্ট সহ্য করে বিশ বছর 
বাদে ভিখারীর বেশে যখন বাড়ি ফিরলেন, তখন তার স্ত্রী পেনিলোপি 
স্বামীকে চিনতে পারলেন না। তাই নিজের ফেলে যাওয়া ধন্ুকে 
গু পরিয়ে ওদিসিউসকে আত্মপরিচয় প্রমাণ করতে হল। এ যেন- 
সীতাকে লাভ করার জগ্না রামচন্দ্রের হরধনূর্তজ । 

যখন কলের জাহাজ কিংবা গাড়ি ছিল না, ছিল ন! বিদান 
বেতার ও দুরদর্শন, এমন কি কোন আন্তর্দেশীয় “হাইওয়ে”, তখন 

এ 

কেমন করে এই মিলগুলি ঘটল? অথচ কোথায় লঙ্কা আর কেথায় 
ট্রয়, কোথাকার ব্যাস-বান্দমীকি আর কোথাকার হোমার ! 

তাহলে কি আলেকজান্দার ভারতে যাবার আগের থেকেই 
হিন্দুস্থানীদের সঙ্গে হেলেনীয়দের অর্থাৎ ভারতবর্ষের মানুষদের সঙ্গে 
গ্রীসদেশের মানুষদের সাংস্কাতিক সংযোগ স্থাপিত হয়েছিল ? কারণ 
আলেকজান্দার ভারতে যান শ্রীস্টপূর্ব ৩২৭ সালে আর ইলিয়দ এবং 
দিসি রচিত হয়েছে শ্রীস্টপূর্ব নবম শতকে। 

অনেকে বলেন, এই মিলগুলি নিতান্তই কাকতালীয় । তবে 
তারাও স্বীকার করেন যে সেই আদি অতীতেও পৃথিবীর একপ্রান্তের 
মানুষদের সঙ্গে অপর প্রান্তের মানুষদের একটা ভাবগত এক্য 
ছিল 1 

কিন্তু যাক গে এসব ভাবনা । তার চেয়ে গল্পটির কথ! মনে 
কর! যাক। গ্রীক পুরাণের গল্প- পাসিউসের গল্প । 

আর্গস রাজ্যের রাজা আ্যাক্রোসিয়াসের মনে শাস্তি নেই। তার 
একমাত্র কন্তা ড্যানি (1)%29০ ) পরমামুন্দরী হলেও তিনি পুত্রহীন | 
অশান্ত রাজ! তাই পুত্র কামনা করতে ডেলফির মন্দিরে এলেন । 

মন্দিরে প্রধান পুরোহিত রাজার কথা শুনে একটু মৃদু হাসলেন । 
তারপরে গম্ভীর স্বরে বললেন-_পুত্রলাভের কোন আশা নেই তোমার । 
উপরন্ত ড্যানির পুত্রের হাতেই লেখা রয়েছে তোমার মৃত্যু । 

সেকালে গ্রীসদেশে বড় বড় মন্দিরের পুরোহিতদের এইসব 
কথাকে বলা হত ভবিষ্যদ্বাণী। এবং গ্রীক্দের ধারণা ছিল এসব 
বাপী মিথ্যে হবার নয় । 

অতএব আর যায় কোথায় ! ক্রুদ্ধ রা্ত। ফিরে এলেন রাজ- 
পুরীতে ৷ রাজ্তপ্রা্দাদের একাংশে মাটির নিচে একটি ঘর তৈরি 
করালেন। ব্রোঞ্জ দিয়ে মুড়ে ঘরটিকে সুরক্ষিত করে তোলা হল । 

তারপরে প্রাণভয়ে ভীত রাজা তার প্রাণপ্রিয় কম্ঠা ভ্যানিকে 
সেই ঘরে বন্দী করে রাখলেন, যাতে ড্যানি কোনদিন কোন পুরুষের 
সংস্পর্শে আসতে না৷ পারেন । 

সেই অন্ধ-কারাগৃহে কেবল একটি ছোট জানল! ছিল। জানল। 
দিয়েই কারারক্ষীরা ভ্যানিকে খাগ্ভ ও পানীয় দিতেন । আর এ 
জানালা দিয়েই দিনে কিছু রোদ এবং ঠাদনী রাতে কয়েক ঝলক 
জ্যোতস্সা আসত সেই কারাগুহে । 

বলা বাহ্ছুল্য বন্দী রাজকম্ঠার চোখে ঘুম নেই। তিনি বসে বসে 
শুধুই কাদেন আর দেবরাঞ জুপিটারের কাছে মুক্তি কামন। করেন। 

এক অন্ধকার রাতে ষখন কারারক্ষীরা সবাই পড়েছে দ্বুমিয়ে, 
তখন সহস। আধার-কার। সোনালী আলোয় আলোকিত হয়ে উঠল । 

চমকে উঠলেন রাজকন্তা । তারপরেই তিনি সবিন্ময়ে দেখলেন 
তার প্রাণের আরাধ্য ত্বয়ং দেবরাজ জুপিটার সহাস্তে সামনে দাড়িয়ে । 

অসহায় রাজনন্দিনী কেঁদে আকুল হলেন। দেবরাজ তাকে 
সাম্্ন। দান করলেন। তার চোখের জল মুছিয়ে দিয়ে পরম-স্সেহে 
তাঁকে বুকে টেনে নিলেন । 

বছর না! ঘুরতেই সেই অন্ধ কারাগৃহে ড্যানির একটি পুত্র জগ্ম- 
গ্রহণ করলেন। মা ছেলের নাম রাখলেন পাসিউস। 

খবর পেয়ে রাজা ছুটে এলেন কারাকক্ষে। ক্রুদ্ধকে তিনি 
মেয়েকে জিজ্ঞেস করলেন কোথায় পেলি এই ছেলেটাকে ? 

__এটি আমার দেবতার আশীর্বাদ বাবা ! স্বয়ং দেবরাজ জুপিটার 
এর জনক । 

রাজ। বিশ্বাম করলেন না মেয়ের কথা । কংস যেমন কুঞ্চকে 
মেরে ফেলার চেষ্টা করেছেন, তিনিও তেমনি পাধিউমকে মেরে 
ফেলতে চাইলেন । তবে একা নয়, সেই সঙ্গে নিজের মেয়েকেও। 

মাঝারী আকারের একটি কাঠের সিন্দুক তৈরি করালেন 
আযাক্রোসিয়াস। তারপরে মেয়ে ও নাঁতিকে তার ভেতরে পুরে 
সিন্দুকটি সাগরে ভাসিয়ে দিলেন । 

জুপিটারের করুণায় দিন্দুকট। ডুবে গেল না, ভাসতে ভাসতে 
এসে পৌঁছল সেরিফাস ছ্ীপে । ডিকটিস নামে একজন জেলে তখন 
সাগরতীরে মাছ ধরছিলেন। সিন্দুকের ভেতরে মানুষের কান্গা 

শুনতে পেয়ে তিনি মা ও ছেলেকে উদ্ধার করলেন। ছেলেকে নিয়ে 
রাজকগ্যা জেলের বাড়িতে এসে উঠলেন । 

মাও ধীবরদাছুর ন্েহে ও যত্বে বড় হতে থাকেন পাসিউস। 
এক সময় শৈশব ও কৈশোর অতিক্রম করে তিনি যৌবনে পদার্পণ 
করলেন । ততদিনে রূপে ও গুণে, সাহসে ও শক্তিতে তিনি সারাদীপে 
অদ্বিতীয় হয়ে উঠেছেন । হয়ে উঠেছেন সবার প্রিয়পাত্র । সবাই 
তার প্রশংসায় পঞ্চমুখ । 

প্রশংস। রাজকন্তা! ভ্যানিরও | তার রূপের খ্যাতিও দ্বীপ থেকে 
দ্বীপান্তরে গিয়ে পৌচেছে। 

কথাটা কানে এলে। পলিডিকটিসের | সেই দ্বীপের রাজা । তিনি; 
ড্যানিকে পাবার জন্য অস্থির হয়ে উঠলেন। কিন্তু তার প্রধান 
অন্তরায় পাঙিউস। তাকে সরাতে না পারলে রাজার কামনা পূর্ণ 
হবে না। তাই রাজ! একদিন পাসিউসকে তার ভোজসভায় নিমন্ত্রণ 
করলেন। দরিদ্র পা্সিউস কোন উপহার ন। নিয়েই উপস্থিত হলেন. 
সেখানে । রাজ। তাকে উপহাস করতে থাকলেন । সভাসদগণও রাজার 
সঙ্গে যোগ দিলেন। একসময় পাপিউসের ধৈর্যের বাধ গেল ভেডে। 
তিনি ক্রুদ্ধকণ্ঠে প্রশ্ন করলেন_ _বলুন, কি উপহার আপনার চাই? 

__মেড়ুসার মাথা । সঙ্গে সঙ্গে উত্তর দিলেন রাজা । আগের: 
থেকেই কথাটা ভেবে রেখেছিলেন তিনি । 

_ বেশ, তাই পাবেন। অঙ্গীকার করে পাপিউস বেরিয়ে এলেন 
ভোজসভা থেকে । কিছুক্ষণ পরে যখন তার মাথা ঠাণ্ড। হল, তখন 
বুঝতে পারলেন এভাবে প্রতিজ্ঞা করে আসা ঠিক হয় নি। এখন 
কেমন করে রক্ষা করবেন সে প্রতিজ্ঞা? মেডুসা সম্পর্কে সামান্ই 
শুনেছেন তিনি ।. শুনেছেন পৃথিবীর পশ্চিম প্রান্তে, যেখানে বৃদ্ধ 
আটলাস অনন্তকাল ধরে বিশ্বের বোঝা মাথায় করে রয়েছেন ঠীড়িয়ে, 
তারই কাছে রয়েছে এক জনহীন দ্বীপ । সেই দ্বীপের বাসিন্দা তিন 
গর্গন-ভগিনী ( 9915079 ) ভয়ঙ্করী রাক্ষুসী। তাদের মধ্যে যে সব. 
চেয়ে হিং তারই নাম মেড়ুসা €( 160988, )। 

মুখখানি তার সুন্দরী যুবতীর কিন্তু সে মুখে সংশয় অবিশ্বাস আর 
নিষ্ঠুরতা । তার ঠোট ছুটিতে লেগে আছে মৃত্যু-যন্ত্রণ ৷ তার চুলগুলি 
বিষধর সাপ, সর্বদা হিস হিস করছে। তার পিঠে ছুটি বাজপাখির 
পাঁখা। তার বুকে তামাটে আশের বর্ম। কেবল তার চোখে কি 
আছে কেউ জানে না। কারণ সে চোখে চোখ পড়লেই মানুষ পাথর 
হয়ে যায়। 

রাজ ভাবলেন, বাঁচা গেল ! বৌকাটা আর ফিরে আসবে ন1। 
কিছুদিন বাদেই ড্যানিকে ধরে এনে ভোগ করা যাবে । 

মায়ের কাছ থেকে বিদায় নিয়ে পাসিউস এসে দাড়ালেন সাগর- 
তীরে । জুপিটারকে স্মরণ করে তিনি দেব-দেবীদের কৃপাভিক্ষ। করলেন । 

প্রার্থনা বিফল হল না। দেবী মিনার্ডা তাকে নিজের অজেয় 
ঢাল দান করলেন। ঢালটি দর্পণের মতো উজ্জল । দেবতা! প্ল,টো 
দিলেন এক আশ্চর্য শিরন্ত্রাণ। সেটি মাথায় পরলেই অদৃশ্ঠ হয়ে 
যাওয়া যায়। আর দেবদূত মার্কারি দান করলেন একখানি ছূর্ভে্ধ 
তরবারি এবং একজোড়া জুতো । জুতো জোড়। পায়ে দিলেই ঝড়ের 
বেগে আকাশে বিচরণ করা যায় । 

দেবী মিনার্ভা তাকে পথের খানিকটা হুদিশও দিলেন । বললেন-_ 
তোমাকে প্রথম যেতে হবে উত্তর মেরুতে, সেখানে বাস করে মেড়ুসার 
আরও তিন বোন, তাদের একটি মাত্র চোখ । কিন্তু তারাই শুধু 
তোমাকে মেড়ুসার ঠিকান। দিতে পারে । 

পাসিউস তখন মার্কারির জুতে। পায়ে দিলেন আর মাথায় দিলেন 
প্রটোর শিরক্ত্রাণ। তারপরে একহাতে মিনার্ডার ঢাল ও আরেক হাতে 
মার্কারির তরবারি নিয়ে অদৃশ্য পাসিউস আকাশ পথে ভেসে চললেন । 

সাত সমুদ্র আর তেরে! নদী পেরিয়ে পৌছলেন মেরুরাজ্যে, অনন্ত 
রাত্রির দেশে, যেদেশে এর আগে কোনদিন মানুষের পায়ের ছাপ পড়ে 
নি। সেই চিরতুষারে সাতদিন পদচারণা করে পাসিউস উপস্থিত হলেন 
এক নিস্তরঙ্গ সাগরতীরে । সেখানে সেই এক চোখ হাতে তিন বোন 
বসে আছে। তাদের একটি চোখ হলেও সে চোখে তার৷ ব্রিভুবন 

দেখতে পায়। তবে তা একজন একজন করে। অর্থাৎ চোখটি যখন 
যার হাতে থাকবে, সেই কেবল দেখতে পাবে । বাকি ছুজন তখন অন্ধ 
এবং চোখ পালটাবার সময়টিতে তিনজনেই দৃষ্টিহ্ীন । 

অদৃশ্য পাসিউস সেই সময়ের অপেক্ষায় রইলেন। এবং এক বোন 
যখন চোখটি আরেক বোনকে দিচ্ছে, তখন হাত বাড়িয়ে চোখটি নিজে 
নিয়ে নিলেন। ভুল বুঝে তিন বোন হাতাহাতি শুরু করে দিয়েছে । 

পাঁসিউস কথ। বললেন । তার! বিস্মিত হয়ে চুলোচুলি থামিয়ে 
দিল। পার্সিউস বললেন-_-তোমাদের চোখটি এখন আমার হাতে । 
গ্গন-ভগ্মীরা কোথায় থাকে, তা না বলে দিলে আমি তোমাদের এটি 
ফেরত দেব না। 

বাধ্য হয়ে অন্ধ বৃদ্ধাদের বলতে হল গর্গনদের ঠিকানা । পা্সিউস 
তখন সেই চোখ দিয়ে জায়গাটি এবং সেখানে যাবার পথ ভাল করে 
দেখে নিয়ে, চোখটি তাদের ফেরত দিলেন । 

তারপরে রওনা হলেন দক্ষিণ-পশ্চিম দিকে । আবার তেমনি 
সাগর নদী আর পাহাড় পেরিয়ে পৌছলেন প্রাণহীন এক দ্বীপে । 
সেখানে দিন-রাত্রি নেই, নেই কোন গাছপালা! । থাকবে কেমন করে ? 
মেড়ুসার মৃত্যুদৃষ্টিতে যে সবই পাথর হয়ে গিয়েছে । 

কেবল আছে মেড়ুসা ও তার ছুই বোন-_তিন রাক্ষসী । অবৃশ্য 
পালিউস দেখতে পেলেন তাদের, তার] ঘুমিয়ে রয়েছে । স্বর্ণ সুযোগ 
বুঝতে পেরে পা্িউস এগিয়ে এলেন মেড়ুসার কাছে। অদৃশ্য হলেও 
তিনি তার দ্রিকে তাকালেন না। কারণ তার চোখে চোখ পড়লেই 
তিনি পাথর হয়ে যাবেন। তিনি মিনার্ভডার ঢালটিকে আয়ন করে 
নিয়ে ঢালের দিকে তাকিয়ে তাকিয়ে মেড়ুসার একেবারে পাশে এসে 
ঈাড়ালেন। তারপরেই মার্কারির তরবারি দিয়ে এক কোপে মেডুসার 
গল! কেটে ফেললেন । 

মেড়ুসার বোনদের ঘুম গেল ভেঙে। কিন্তু তার! কিছু করতে 
পারার আগেই পাপিউস মেড়ুসার মাথাটি একটা থলির ভেতরে ভরে 
নিয়ে আকাশে উঠে এলেন। ছুই বোন মাটিতে ছড়িয়ে বৃথাই 

আক্ষালন করতে থাকল । 

সেড়ুসার মাথা নিয়ে পাস্সিউস মহানন্দে আকাশপথে উড়ে 
চললেন। কিন্তু কিছুক্ষণ বাদেই সহস! ঝড় উঠল । বাধ্য হয়ে তাকে 
নেমে আসতে হল মাটিতে, দৈত্যরাঞ্জ আযাটলাসের প্রাসাদে । পাসিউস 
তার কাছে আশ্রয় ভিক্ষা করলেন । 

সথষ্টির বিশালতম দেহী দৈত্যরাজ আযাটলাস। বিশ্বের পশ্চিমতম 
প্রান্তে বাগান ঘের স্থবিশাল প্রাসাদ তার । হীর৷ মুক্তে! মাণিক্যের 
প্রাসাদ আর সোনার গাছের বাগান । তার বড় ভয় চোর এসে মণি- 
মাণিক্য আর সোনার আপেল চুরি করে নিয়ে যাবে। 

তাই পাসিউসকে দেখে তিনি গেলেন ক্ষেপে । 

সবিনয়ে পাপিউস বললেন-_ আমি দেবরাজ জুপিটারের ছেলে, 
আমি চোর নই। আমি মেড়ুসাকে বধ করে দেশে ফিরছি, আমি 
একটি রাতের জন্য আপনার আশ্রয়প্রার্থী । 

আযাটলাস বিশ্বাস করলেন ন। তার কথা । পাসিউস বন অন্থুনয়- 
বিনয় করলেন । কিন্তু আটলাসের সেই এক কথা-_তুমি এই মুহুতে 
আমার প্রাসাদ থেকে বেরিয়ে যাও ! 

_কেমন করে যাই বলুন, বাইরে প্রচণ্ড ঝড় হচ্ছে। 

_তা হোক গে! তুমি বেরোও, বেরোও বলছি ! 

এবারে রেগে গেলেন পাপ্সিউস। তিনি থলিট! খুলে মেলে ধরলেন 
আযাটলাসের দিকে । সেদিকে তাকানে। মাত্রই আযাটলাস পাথর হয়ে 
গেলেন। 

ভূমধ্য সাগর আর আতলান্তিক মহাসাগরের সঙ্গমে স্থবিরাট 
একটি পাহাড় হয়ে আজও তিনি রয়েছেন ধ্রাড়িয়ে। পাহাড়টির নাম 
মাউন্ট আটলাস। 

রাজাহীন রাজবাড়িতে রাত কাটিয়ে পাপ্সিউস পরদিন সকালে 
আবার আকাশচারী হলেন । উড়ে চললেন দেশের দিকে । তিনি 
লিবিয়ার মরুভূমি পার হয়ে ইথিওপিয়ার আকাশে এলেন। আর 
তখুনি তার নজর পড়ল নিচে । দেখতে পেলেন, সাগরতীরে টিলার 

ওপরে অপরূপা একটি যুবতীকে শেকল দিয়ে বেঁধে রাখ! হয়েছে । 
মেয়েটি কাদছে। আর টিলার নিচে ফাড়িয়ে আছে শত শত নারী- 
পুরুষ । কীদছে তারাও । কিন্তু কেউ মেয়েটিকে উদ্ধার করতে 
এগিয়ে আসছে ন]। 

বিচলিত পাসিউস নেমে এলেন মেয়েটির সামনে । তিনি তার 
রূপ দেখে মোহিত হলেন । কোমলকণ্ে প্রশ্ন করলেন-_ কে তুমি? 
তোমার মতো মেয়েকে কার এভাবে বেঁধে রেখেছে বলো, আমি 
এখুনি তাদের হত্যা করব। 

মুখ তুললেন মেয়েটি । চোখ মুছে পাসিউসের দিকে তাকালেন । 
সহায়হীনা ঘেন সহায় খুঁজে পেলেন । মরণের মুখে ফাড়িয়ে আবার 
বাচার আশায় অধীর হয়ে উঠলেন। তিনি কাদতে কাদতে বললেন 
আমার নাম আ্যাণ্ডোমেডা (42070707918% ) এই দেশের রাজা 
সেফিউস আমার বাবা আর রূপসী রানী ক্যাসিওপি আমার ম1। 
আমার অহঙ্কারী মা একদিন কথায় কথায় বলে ফেলেছিল, সে নাকি 
ক্রলপরীদের ( [1070175 ) চেয়েও সুন্দরী । কথাটা শুনে সাগরদেব 
নেপচুন ভয়ানক ক্ষেপে গিয়েছেন । তিনি বার বার একটা! সমুদ্র- 
দৈত্যকে (9671297% ) এ দেশে পাঠিয়ে দিচ্ছেন । প্রতিবার দৈত্যটা 
এসে দেশ ছারখার করে যাচ্ছে । অবশেষে ঠিক হয়েছে এই দেশের 
সবচেয়ে সুন্দরী যুবতীকে পেলে দৈত্যটা খুশি হয়ে চলে যাবে । তাই 
আমার দেশবাসীর আমাকে এখানে বেঁধে রেখেছেন । এখুনি হয়তে। 
দৈত্যটা আমাকে নিতে সাগর থেকে উঠে আসবে । আপনি 
তাড়াতাড়ি চলে যান এখান থেকে । 

_ন|। গস্ভীর স্বরে বলে উঠলেন পাসিউস-_দেবরাক্জ জুপিটার 
আমার বাবা, রাক্ষসী মেডুসাকে বধ করেছি আমি । সেই সমুদ্র- 
দৈত্যটাকে বধ করে'তোমাকেও উদ্ধার করব আমি । আগে বলো, 
তোমাকে মুক্ত করতে পারলে তুমি আমার হবে ? 

মৃত্যুপথযাত্রিপীর মুখে ফুটে উঠল হাসির রেখা । পাসিউসের 
চোখের দিকে একবার তাকিয়ে চোখ নামিয়ে নিলেন তিনি। 

তারপরে কোমল কষ্ঠে বলেন-_-আমি সারাজীবন তোমার দাসী হয়ে 
থাকব। | 

--বেশ, এবারে বলো তোমার বাবা-মা কোথায়! আমি তাদের 
সঙ্গেও একবার কথা বলে নিতে চাই। 

আযাণ্ডেোমেডা নিচের অপেক্ষমাণ জনতার মধ্যে তার বাবা ও মাকে 
দেখিয়ে দিলেন। পাসিউস টিল। থেকে নেমে এগিয়ে গেলেন রাজার 
সামনে । তাকে নিজের পরিচয় দিয়ে জিজ্ঞেস করলেন-_ আমি যদি 
দৈত্যটাকে নধ করে আপনার মেয়ের জীবনরক্ষা করতে পারি, তাহলে 
কি তাকে আমি স্ত্রী রূপে পেতে পারি? 

_ নিশ্চয়ই ! রাজা ও রাণীর সঙ্গে সমবেত দেশবাসীও সোচ্চার 
স্বরে অঙ্গীকার করলেন । 

আর ঠিক তখুনি সাগর তোলপাড় করে সাগর থেকে সেই দৈত্যটা 
উঠে এলে! তীরে । সে টিলা বেয়ে উঠতে থাকল ওপরে, যেখানে 
অপরূপা আযাণ্ডেশমেডাকে বেঁধে রাখা হয়েছে । 

সঙ্গে সঙ্গে পাসিউস আকাশে উঠলেন। তিনি দৈত্যটার দিকে 
উড়ে চললেন । তার দেহের ছায়া পড়ল দৈত্যের গায়ে। নির্বোধ 
দৈত্য সেই ছায়াকেই ধরতে চাইল । 

পাঁসিউস তরবারির আঘাতে দৈত্যটার ডান হাত কেটে ফেললেন । 
সমবেত জনতা উল্লাসে ফেটে পড়লেন। আ্যাণ্ডেবোমেডার মুখে ফুটে 
উঠল হাসি। 

যন্ত্রণাকাতর দৈত্য বাকি হাতখানি দিয়েই পাপিউসকে ধরার জন্য 
মরীয়! হয়ে উঠল। কিন্তু পেরে উঠল না। স্থুকৌশলে তার ধরা- 
ছোঁয়ার ওপরে থেকে পাঙসসিউস তার পিঠে ক্রমাগত আঘাত হানতে 
থাকলেন । দৈত্যের রক্তে সাগরের জল লাল হয়ে গেল । তার ভৃষ্কারে 
যেন ঝড় বইতে লাগল । 

সমবেত জনতা রুদ্ধ নিঃশ্বাসে সেই সংগ্রাম দেখতে থাকলেন 4 
আযাণ্ডোমেডা ভয়ে চোখ বুঝলেন । এবং পা্সিউস অবশেষে মার্কারির 
অমোঘ তরবারিখানি সবেগ্ে বসিয়ে দিলেন দৈত্যটার বুকে । তার 

নিষ্প্রাণ দেহট? টিলার ওপর থেকে গড়িয়ে পড়ল নিচে। 

ক্রনতার জয়োল্লাসে সাগরসৈকত মুখরিত হয়ে উঠল । আযাণ্ডেোমেডা' 
চোখ মেললেন ৷ দেখতে পেলেন ক্লান্ত পার্গিউস তার সামনে চড়িয়ে । 
আনন্দ আর উত্তেজনায় তিনি কোন কথা বলতে পারলেন না। 

শেকল খুলে আ্যাণ্ডযোমেডাকে যুক্ত করলেন পাপিউস। হাত 
ধরাধরি করে হুজনে নেমে এলেন রাজা ও রাণীর কাছে। তারা তাদের 
বুকে টেনে নিলেন। 

কয়েকদিন বাদেই মহাসমারোহে শুভপরিণয় স্ুুসম্পন্ন হল। 
পাদিউসকে সিংহাসন গ্রহণ করতে বললেন বৃদ্ধ রাজা । কিন্তু তিনি 
সবিনয়ে সে প্রস্তাব প্রত্যাখ্যান করলেন । বললেন- আমার আরদ্ধ 
ব্রত শেষ হয় নি এখনও । তাছাড়া আমাকে আমার ছুংখিনী মায়ের 
কাছে যেতে হবে ফিরে । 

ইথিওপিয়ার সাগরতীরে পার্সিউন কিছুদিন মধুচক্দ্িমা যাপন 
করলেন। তারই মধ্যে তিনি সেখানে মিনার্ডা, মার্কারি, প্রুটে! এবং 
জুপিটারের মন্দির তৈরি করিয়ে নিয়মিত সেবা-পুজার বন্দোবস্ত করে 
দিলেন । তারপরে সন্ত্রীক পাঙ্সিউস রওনা! হলেন দেশে, সেরিফাস 
দ্বীপে । এবারে আর আকাশপথে নয়, রাজার জাহাজে । সঙ্গে তার 
রাজকন্যা আর নান! উপচৌকন ও দাস-দাসী ৷ 

হৃ্ুরাজা পলিডিকটিস অনেক আগেই ভেবে নিয়েছিলেন পাসিউস 
মারা গেছেন কিম্বা মেড়ুসার অভিশ্ত দৃষ্টিতে পাথর হয়ে আছেন। 
আর তাই তিনি ভ্যানির ওপরে হামলা শুরু করেছিলেন । অতিষ্ঠ 
হয়ে অসহায় ড্যানি মিনার্ভার মন্দিরে গিয়ে আশ্রয় নিয়েছেন। 
পঙ্গিভিকটিস তাকে হরণ করবার পরিকল্পন। পাকা করে ফেলেছেন । 

বউ নিয়ে বাড়িতে এলেন পাঞ্সিউস।. পালকপিতা মহ ভিকটিস 
আনন্দে জড়িয়ে ধরলেন পৌত্রকে। সানন্দে সুন্দরী বধূকে বরণ 
করলেন। তারপরে পার্সিউসকে শয়তান রাজার কুকর্মের কথা 
বললেন। 

আাণ্ডেঠমেডাকে ঘরে রেখে মেডুসার মাথা সহ থলিটা কাধে 

নিয়ে কুম্ধ পার্সিউস রাজসভায় এলেন। রাজা তাকে, দেখে খুবই 
অবাক হলেন। হয়তো বা একটু ভয়ও পেলেন। কিন্তু স্বাভাবিক 
স্বরেই জিজ্ঞেস করলেন-কেমন আছে! পারসিউস? কি খনর 
তোমার ? 

শান্ত স্বরে পাসিউস উত্তর দিলেন-_ভাল মহারাজ, খুবই ভাল। 
আমি আমার প্রতিজ্ঞা পালন করেছি। 

--মানে ? 

_-আমি মেড়ুসাকে বধ করেছি। 

_মিথ্যেবাদী! ক্ষিপ্ত কণ্ঠে রাকা চিৎকার করে উঠলেন-_ 
কোথায় তার মাথা? 

-_-এইযে ! এই থলির ভেতরে! পাপসিউস থলিটা রাজার 
সামনে রেখে অন্যদিকে ঘুরে ফাড়ালেন। 

রাজ! সেখানে বসে পড়ে তাড়াতাড়ি থলিটার মুখ খুলে ভেতরে 
কি আছে দেখতে গেলেন। এবং বল! বাহুল্য ছুষ্টুরাজ্ার পাপের 
বোঝা পূর্ণ হল। তিনি সঙ্গে সঙ্গে পাথর হয়ে গেলেন। 

সভাসদ ও রাজকর্মচারীগণ মুক্তির আনন্দে চিৎকার করে উঠলেন । 
পা্সিউসের জয়ধ্বনিতে রাজসভা মুখরিত হয়ে উঠল। তীর! তাঁকে 
সিংহাসনে বসাতে চাইলেন । ততক্ষণে আযাগ্ডোমেডাকে নিয়ে ডিকটিস 
সেখানে এসে হাজির হয়েছেন । পাপিউস পালকপিতা মহ ডিকটিসের 
মাথায় রাজমুকুট পরিয়ে দিলেন । উপস্থিত সভাসদগণ ধন্য ধন্য করে 
উঠলেন । 

নতুন রাজা ও আ্যাণ্ডেধমেডাকে নিয়ে পাসিউস ছুটে এলেন 
মিনার্ভী মন্দিরে । মাতা! ও পুত্রের মিলন হল। পুত্রবধূ পেয়ে মা 
আহ্নাদে আটখান হয়ে উঠলেন। 

তারপরে পাঁসিউস সেই মন্দিরে দীড়িয়ে তার ইষ্ট দেব-দেবীকে 
স্মরণ করলেন। ভক্তকে দর্শন দিলেন তীরা। প্ল.টোকে শিরক্ত্রাণ 
আর মার্কারিকে তলোয়ার ও জুতে। ফিরিয়ে দিলেন পার্সিউস। 
তারপরে ঢাসহ মেড়ুসার মাথাটিকে মা-মিনার্ভার পায়ের কাছে 

রাখলেন । দেবী তখন মাথাটিকে ঢালের মাঝখানে.বসিয়ে নিলেন | 


গল্পটা এখানেই শেষ হতে পারত। কেবল বলতে হত-_রাজ। 
ডিকটিস পাসিউসকে তার প্রধান সেনাপতি নিযুক্ত করলেন এবং 
রাজার মৃত্যুর পরে দেশবাসী পাসিউসকে রাজপদে বরণ করে নিলেন । 
আযাণ্ডেো মেড ও ছেলে-মেয়েদের নিয়ে রাজ! পাপিউস সুখে রাজত্ব 
করতে থাকলেন । অথব। ঠাকুরমার ঝুলির ভাষায় “নাতি-নাঁতকুড 
লইয়া কোটা-কোটাশ্বর হইয়! যুগ যুগ সুখে রাজত্ব করিতে লাগিল ॥, 

গ্রীক পুরাণকে যিনি পৃথিবীতে সবচেয়ে বেশি পরিচিত 
করিয়েছেন, সেই কুপারসাহেবও কিন্ত প্রায় এভাবেই এই গল্প শেষ 
করেছেন । তার ভাষায়__ 

কিন্তু নাঃ মূল গল্পটি এখানেই শেষ নয়, আরও এগিয়ে গিয়েছে। 
আর তা! না এগোলে সত্যি গল্পটা শেষ হয় না। আমি বসে বসে 
সেই শেষটুকুর কথাই ভাবতে থাফি। 

বীর পাসিউসের নাম তখন দেশে দেশে পড়েছে ছড়িয়ে । কিন্ত 
খ্যাতির প্রতি কোন মোহ নেই তার। একদিন তিনি মাকে বলে 
বসলেন_ চলো" এনারে আমর দাছ্‌র দেশে ফিরে যাই ! 

মা আপত্তি করলেন। তার ভয়, পিতা অ্যাক্রোসিয়াসের 
আক্রোশ তখনও স্তিমিত হয় নি। 

পাপিউম তাই মাকে বোঝাতে থাকেন-_দাছ এতদিনে তার ভুল 
বুঝতে পেরেছেন। তাছাড়া আমার নাম-ডাক শুনে তিনি নিশ্চয়ই 
আমার পথ চেয়ে বসে রয়েছেন। 

'অবশেষে রাজি হলেন মা। ছেলে-বউকে নিয়ে তিনি দেশের 
পথে রওনা হলেন । | 

খবরট। আযাক্রোসিয়াসের কানে এলো । তিনি প্রমাদ গণলেন । 
ভাবলেন, এবারে যম আসছে । প্রাণভয়ে ভীত রাজ! দেশত্যাগী হলেন । 

দেশের পথে পাঙ্সিউস পৌছলেন ল্যারিসা নামে এক নগরীতে । 
শুনলেন সেখানে শক্তি পরীক্ষার আয়োজন কর! হয়েছে । দেশ- 
দেশাস্তর থেকে বন্থু বীর সেই প্রতিযোগিতায় যোগ দিয়েছেন । 
আত্মপরিচয় গোপন করে পাসিউসপ্রতিযোগিতায় সামিল হলেন । 

দর্শকবৃন্দ তার সুঠাম ও বলিষ্ঠ দেহ দেখে পুলকিত হলেন । তারপরে 
তিনি যখন একের পরে এক প্রতিযোগিতায় প্রথম স্থান অধিকার 
করতে থাকলেন, তখন সবাই তার জ্য়ধবনিতে সোচ্চার হয়ে উঠলেন । 

অবশেষে এলো! শেষ প্রতিযোগিতা লোহার বল ছোঁড়া । বলটা 
খুবই ভারি। কারও গায়ে পড়লে মৃত্যু অবধারিত । 

যথাঁসময়ে পাসিউসের পাল! এলো । তিনি সজোরে বল ছুড়লেন। 
ময়দান পার হয়ে বলটা গিয়ে পড়ল দর্শকাসনে, জনৈক বৃদ্ধ দর্শকের 
মাথায় । হতভাগ্য দর্শক ততক্ষণাৎ মৃত্যুমুখে পতিত হলেন । 

বাদ পেয়ে মর্মাহত পাসিউস ছুটে এলেন দর্শকদের মাঝে । 

সঙ্গে তার মা ও আগণ্ডেশমেডা । 

মৃত বৃদ্ধকে দেখেই মা চিৎকার করে উঠলেন-__এ তুই কি করলি 
পাঁসিউস ! শেষ পর্যস্ত সত্যি সত্যি তুই বাবাকে মেরে ফেললি ! 

পাসিউম আসছে শুনে প্রাণভয়ে ভীত আযাক্রোসিয়াস পালিয়ে 
ল্যারিসায় এসে উপস্থিত হয়েছিলেন। শক্তি পরীক্ষার কথা শুনতে 
পেয়ে তিনি এসেছিলেন এখানে, বসেছিলেন দর্শকাসনে | কিন্তু “মারে 
কৃষ্ণ রাখে কে? শেষ পর্যস্ত দৌহিত্রের হাতেই তাকে মৃত্যু বরণ 
করতে হল। এবং এইভাবে সত্য হল ডেলফির ভবিস্তদ্বাণী। 

মাতামহের শেষকৃত্য সুসম্পন্ন করে পাসিউস আর্গস রাজ্যে 
এলেন । আর্গসবাসীরা পরম সমাদরে বরণ করলেন তাদের.। তারা 
পাঁপিউসকে রাজ। করতে চাইলেন ! 

কিন্তু অনুতপ্ত পাঁসিউস সে অনুরোধ রক্গং করলেন না জনৈক 
আত্মীয়কে আর্গমের সিংহাসনে বসিয়ে মা ও স্ত্রীকে নিয়ে তিমি 
টাইরিন্স নগরে চলে এলেন। অদূরে মাইকেনি নামে এক নতুন 
নগরীর পত্বন করে সেখানেই স্থায়ীভাবে বাম করতে থাকলেন । গ্রীক 
সভ্যতায় অন্যতম সূতিকাগার রূপে আজও মাইকেনি প্রত্বতাত্বিকদের 


একটি শ্রেষ্ঠ গবেষণা কেন্দ্র । 


ছ্‌ই 


লাল আলোছুটি আবার জলে উঠেছে । শুধু লাল নয়, ছবিষুক্ত 
লাল আলো । একটি সিটবেণ্ট বাঁধার, অপরটি ধুমপান নিষেধের 
নির্দেশ ! 

গ্রীকপুরাণের যুগ থেকে জেট বিমানের যুগে ফিরে আসি। 
ঘড়ির দিকে তাকাই । বেলা ছুটে! বাজতে পাঁচ। 

তার মানে প্রায় পৌনে তিনঘণ্টা হল রোম থেকে আমাদের 
বিমান ছেড়েছে । আধুনিকতম বিমান-_ডি. সি. টেন। 

এথেন্স এসে গেল। রোম থেকে এই বিমানে এথেন্স আসতে 
ছু'ঘণ্টা পঞ্চাশ মিনিট সময় লাগে। ফুরোপ ভ্রমণ শুরু করার পরে 
এটি আমার. দীর্ঘতম বিমানযাত্রা। কারণ জুরিখ থেকে লণ্ডন যেতে 
দেড়ঘণ্টা লেগেছে, লগ্ডন থেকে পারি চল্লিশ মিনিট, পারি থেকে 
ডুসেলডফ পঞ্চান্প মিনিট, ডুসেলডফ” থেকে বাপিন একঘণ্টা, বাললিন 
থেকে কোলন একঘণ্ট পাঁচ মিনিট, কোলন থেকে জুরিখ একঘন্টা 
আর জুরিখ থেকে রোম আসতে লেগেছিল একঘণ্টা পঁচিশ মিনিট । 
আজ সেখানে প্োম থেকে এথেন্দ আঙতে লাগল প্রায় তিনঘণ্টা । 

হ্যা, এ যাত্রায় আমার যুরোপ ভ্রমণের শেষ শহর এথেন্স। 
উর্বশী এথেন্স দর্শন শেষে শেষ হবে আমার যুরোপ ভ্রমণ । এখান 
থেকে আমি সোজা দেশে ফিরব । 

কিন্ত দেশের কথা এখন নয়, তার চেয়ে: বিদেশ-জ্রমণের.কথাই 
ভাবা যাক, আন্জকের এই বিমানযাত্রার কথা । এবায় বিদেশে এসে 
আমি বিভিন্ন দেশের বিমানে চড়েছি । যেমন এয়ার-ইপ্ডিয়া, সুইাস- 
এয়ার, বৃটিশ এয়ারওয়েজ, এয়ার-ফ্রান্স, এ্যালিটালিয়া এবং এই 
ওলিম্পিক এয়ারওয়েজ । বিমানগুলির আকার ও গড়ন এক নয় । 
কোনটি বোয়িং-৭৪৭, কোনটি এয়ার বাস আবার কোনটি বা এই ডি. 
সি. টেন। কিন্তু সবগুলিরই ক্ষিপ্রগতি । যেমন বিলাসবহুল, তেমনি 
তাদের যাত্রী পরিষেবা । যেমন আদর-যত্ব, তেমনি খাওয়াদাওয়| । 
যাক্‌ গে, যেকথা ভাবছিলাম । পৌনে তিনঘন্টা আগে ওলিম্পিক 
এয়ারওয়েজ-এর এই ডি. সি. টেন বিমানখানি রোমের লে অনার্ধো ছা 
ভিঞ্চি বিমানবন্দর থেকে আকাশে উঠেছে । একটু বাদেই এথেন্স 
বিমানবন্দরে অবতরণ করব। এখন সুনীল সাগরের ওপর দিয়ে 
বিমান চলেছে । সাগর নয় উপসাগর, নাম স্তারোনিক (958/02019 ) 
গাল্‌্ফ। এটি )190169:720991) 99% বা ভূমধ্যসাগরের অস্তভূক্ত 
এখন আমাদের বিমানখানি নিচে নামছে । সাগর তীরে নোঙর 
কর! শত শত ছোট-বড় জাহাজ আর বন্দর এলাকা স্পষ্ট দেখ! যাচ্ছে । 
বন্দরের নাম পাইরিউস (10879,608 )। এটি একটি পৃথক শহর । 
কিন্তু বন্দর নয়, আমি দেখছি জাহাজ । অসংখ্য জাহাজ । গ্রীস 
পৃথিবীর প্রাচীনতম নৌশক্তি। খ্রীঃ পুর্ব ৪৮* অবে গ্রীস নৌবাহিনী 
পারস্ত নৌবহরকে বিধ্বস্ত করেছিল। আজও গ্রীসের অর্থনীতি 
নৌবাণিজ্যের ওপরে বিশেষভাবে নির্ভরশীল । শুনেছি বর্তমান গ্রীসের 
সহআাধিক বাণিজ্য জাহাজ রয়েছে এবং তার৷ প্রায় পঞ্চাশ লক্ষ টন 
মাল পরিবহণ করতে পারে । আর তাই বোধকরি মাফিন রাষ্ট্রপতির 
যুবতী বিধবা বৃদ্ধ গ্রীক নাবিকের গলায় বরমাল্য পরিয়ে দেন। 
তাহলেও যুগবিবর্তনের সঙ্গে সঙ্গে অনেক পরিবর্তন হয়েছে । 
বাণিক্্য জাহাজের সংখ্যা যাই হোক, এখানে কিন্তু গ্রীসের কোন যুদ্ধ- 
জাহাজ্জ দেখতে পাচ্ছি না। যে করথানি যুদ্ধজাহাজ দেখছি, সবই 
মাঞ্চিন যুক্তরাষ্ট্রের । উড্ভীয়মান পতাকাগুলে। জানিয়ে দিচ্ছে-_ 

এটি বিংশ শতাব্দীর নতুন সাত্্রাজ্যবাদ। এই সাম্রাজ্য দেখে 
এসেছি বেলজিয়াম ও লুক্রেমবুর্গে, দেখে এসেছি জর্মনি ও ইতালিতে, 
দেখছি এখানেও । এবং তা এথেন্স মহানগরীতে অবতরণ করার 
আগেই। 
অবশেষে এথেন্স বিমানবন্দরে অবতরণ করা গেল । সাগরতীরে 
বিমানবন্দর । শুনেছি ফেলিরো (710) এবং গ্লাইফাদা (015150%) 
নামে ছুটি বেলাভূমির মাঝখানে অবস্থিত এইবিমানবন্দর । 

সারি বেঁধে নেমেআসি বিমান থেকে । জুরিখের মতো সুসজ্জিত 
কিম্বা হিথরোর মতো বিশাল বিমানবন্দর নয়। তাহলেও বেশ বড 
আর ছিমছাম । ব্যবস্থাও ভাল। বিমান থেকে সোজা টাসিনালে 
চলে এলাম, সিডি ভাঙা কিম্বা বাসে চড়ার ঝামেলা পোহাতে হল 
না। এবং বিনা বাক্যব্যয়ে কাস্টমস ও সিকিউরটির পালা চুকল। 
স্ুটকেস পেতেও দেরি হল না । 

একটা! ট্রলিতে স্থ্যটটকেস চাপিয়ে লাউঞ্জেও আসি। বিদেশ 
জমণের য। নিয়ম, তাই করি। এক্সচেঞ্জ কাউন্টারের সামনে এসে 
থামি। ১০০ মাফিন ডলার দিয়ে ৬০০ দ্রাশমাস (1072,0111079 : 
[)15. ) বা গ্রীসদেশের টাকা পেয়ে যাই । তাঁর মানে ষাট দ্রাশমাস 
এক ডলারের সমান। তবু ভাল, রোমে নেমে একশ" ডলারের 
বিনিময়ে দেড় লক্ষ লির! (1,179 ) বা ইতালীয় টাকা পেয়েছিলাম । 
আর বিমানবন্দর থেকে হোটেলে পৌছতেই তার মধ্যে ৪৮০০০ লিরা 
ট্যাক্সি ভাড়া দিতে হয়েছিল । অর্থাৎ মূল্যমান বুঝে নিয়ে চলাফেরা 
করা একট রীতিমত গবেষণ। সাপেক্ষ ব্যাপার হয়ে পড়েছিল । এখানে 
আশা করছি কাজটা কিঞ্চিং সহজ হবে । 

একস্চেঞ্জ কাউন্টার থেকে হোটেল রিষজ্ঞার্ডেশানে আসি। 
রোমের হোটেল ম্যানেজার যেমন আমার পকেট কেটেছেন, তেমনি 
সেবাও করেছেন । তিনি আমাকে রোম দর্শনে সর্বপ্রকার সাহায্য 
করেছেন । আসার সময় সাত ডলারের মতে ট্যাক্সিভাড়া বাঁটিয়ে 

দিয়েছেন এবং ফোন করে ওলিম্পিক এয়ারওয়েজ মারফত এথেন্সে 
হোঁটেল রিজার্ভ করিয়েছেন । 

হোটেল রিজার্ডেশানে এসে সেকথা বলতেই মেয়েটি আমার 
টিকেট ও পাসপোর্ট দেখে নিয়ে কম্পিউটার-কে জিজ্ঞেম করে । সঙ্গে 
সঙ্গে কম্পিউটার হোটেলের নাম ও ঠিকানা বলে দেয়। বেরিয়ে 
আসে একটুকরো কাগজ | মেয়েটি স্টকু আমার হাতে দেয়। দেখি 


লেখা রয়েছে-_ 
"70 ছা, 574,» 00555750959 ৪, 
৮0৯1২4১1584] 500, লা হাবিও 507 
7], 5220.031--5220,014" 


মেয়েটিকে ধন্যবাদ দিয়ে বেরিয়ে আসি বাইরে । ট্যাক্সি-স্ট্যাণ্ডে 
আসি) প্রথম ট্যাক্সিখানার সামনে আসতেই ড্রাইভার গল বাড়িয়ে 
বলেন--গুড আপততারস্থুন্‌ স্যার ! 

আমি কাগজটুকু তার হাতে দিই। তিনি তৎক্ষণাৎ বেরিয়ে 
আসেন গাড়ি থেকে । ট্রলি থেকে স্থ্যটকেস নিয়ে গাড়ির পেছনে 
রেখে দেন। তারপরে হ্যাগুব্যাগটি আমার হাতে দিয়ে গাড়ির দরজ। 
খুলে বলেন- দয়া! করে ভেতরে বস্থুন ! 

ট্রলিট পড়ে থাকে পথের ধারে । না । ওটা কেউ চুরি করবে 
না। বিমানবন্দরের লোক এখান থেকে নিয়ে গিয়ে রেখে দেবে । 
এসব দেশের কোন মানুষ কখনও জাতীয় সম্পত্তি আত্মসাৎ করেন ন! । 

গাড়ি এগিয়ে চলে । আমার পিতৃপ্রতিম পাঠক শ্রীভগবতীপ্রসাদ 
খৈতান ও তার সুযোগ্য পুত্র শ্রীপ্রদীপকুমার খৈতানের আমন্মকুল্যে 
আরেকটি স্বপ্নও সত্য হল।* আমি আজ সত্যই গ্রীসে এসেছি। 
এগিয়ে চলেছি উর্বশী এথেন্সের দিকে । 

বিমানবন্দর থেকে মহানগরী মাত্র ১০ কিলোমিটার । যাতায়াতের 
জন্বা ট্যাক্সি ছাড়াও রয়েছে সিটি বাস এবং ওলিম্পিক এয়ারওয়েজ-এর 
বাস। কাচের ছাদ সহ চারিদিক কাচে ঘেরা বিমান কম্পানির 


' লেখকের 'জয়ন্তণ জূরিখ' কথা দুষ্টব্য। 

বাসগুলি অবশ্য শুধুই নিজেদের যাত্রী পরিবহন করে। ভাড়া বেশ 
কম, বাট দ্রাশমাস অর্থাৎ এক ডলার । 

খবরটা জেনেও আমি ট্যাক্সি করেছি। কারণ একে তো নতুন 
দেশ, তার ওপর বিমানকম্প্যানির বাস আমাকে সোজ! এদের সিটি- 
টানলিনালে নিয়ে ষেত । সেখান থেকে ট্যাক্সি করেই হোটেলে পৌছতে 
হত। তাছাড়া শুনেছি তুলনায় এথেন্সে ট্যাঞ্সিভাড়া কম। আমার 
নাকি সাত | আট ডল্গারের মতো ভাড়া পড়বে । আর রোমে দিতে 
হয়েছিল বত্রিশ ডলার ৷ ভাগ্যিস প্রদীপবাবুর অন্ুরোধে তার জনৈক 
মুরোপপ্রবাসী আত্মীয় আমাকে আশাতীত সাহাধ্য করেছেন । নইলে 
সরকারি পাঁচ শ' বিশ ডলার সম্বল করে এই ভ্রমণ সম্ভব হত ন1। 

কেখল বাস ও ট্যাক্সি নয়, শুনেছি এথেন্স শহরে ট্রলি-বাস ও 
সাবওয়ে অর্থাৎ মেট্রোরেল রয়েছে । আছে ছুটি রেলস্টেশন । কিন্তু 
সেসব যথাসময়ে দেখা যাবে । আপাতত এথেন্স পৌছবার মধ্যে মনে 
মনে আরেকবার এই সুপ্রাচীন দেশটি সম্পর্কে কিছু কথ। ভেবে 
নেওয়া যাক। 

মানব-সভ্যতার বিশেষ করে পাশ্চাত্য-সভ্যতার স্ৃতিকাগার এই 
গ্রীসদেশটি যুরোপ মহাদেশের দক্ষিণ-পূর্ব প্রান্তে ভূমধ্যসাগরের তীরে 
অবস্থিত। এটি বলকান-দেশসমূহের দক্ষিণ-প্রাস্তিক অন্তরীপ ৷ 

শ্রীস (069০০ ) দেশের লাতিন নাম, '9*৯5০৯' ইতালীতে 
0৪191 নামে এক উপজাতি বসতি স্থাপন করেছিলেন । তাঁরাই 
পরবর্তীকালে এদেশে এসে বসবাস করতে শুরু করেন। তাদের নাম 
থেকেই 4979০০০, নামটির উৎপত্তি । 

গ্রীসের উত্তরে আলবেনিয়া, যুগোশ্লাভিয়া এবং বুলগেরিয়া । 
পুবে তুরক্ক এবং ইঈজিয়ান ( 498190. ) উপন্াগর ৷ দক্ষিণে ভূমধ্য- 
সাগর আর পশ্চিমে আইওনিয়ান এবং আত্রিয়াতিক ( [07120 & 
/১008010 ) উপসাগর | মূল-ভূখণ্ডের তিনদিকেই অনেকগুলি ছোট- 
বড় দ্বীপ গ্রীসদেশের অন্তর্গত। এগুলির মধ্যে ক্রীট হল বৃহত্তম । 

দেশের প্রাচীনতম ও বিশালতম মহানগরী এথেন্স। রাজধানী । 

এথেন্স দক্ষিণ অন্তরীপের প্রায় প্রান্তে অবস্থিত । 

গ্রীস যুরোপ মহাদেশের দক্ষিণ-প্রান্তিক দেশ ও এশিয়া মহা- 
দেশের সীমারেখা । আগেই বলেছি গ্রীসের পুবে তুরস্ক । তুরক্কের 
বৃহত্তর অংশ এশিয়া! মহাদেশে । অর্থাৎ তুরস্ক যুরোপ ও এশিয়া 
ছুই মহাদেশেরই রাষ্ট্র। অবশ্য বর্তমান তুরস্কের যুরোপীয় অংশও 
একসময় গ্রীস সাস্রাজ্যের অন্তভূক্ত ছিল। কিন্তু সাম্রাজ্যের কথা 
থাক। এখন অন্যকথা ভাবা যাক । 

গ্রীস এশিয়। মহাদেশের সীমারেখা অর্থাৎ মধ্যপ্রাচ্যের উপকণ্ঠে 
অবস্থিত। তাই গ্রীষ্মকালে এদেশে বেশ গরম । এখন জুলাই 
মাস। বিমান থেকে অবতরণের আগে ক্যাপ্টেন জানিয়েছেন, আজ 
এথেন্সের উত্তাপ ২৭” সেন্টিগ্রেড । তবে সেই সঙ্গে ভরসা দিয়েছেন, 
সাগরতীরে অবস্থিত বলে বিকেলের দিকে শীতলবায়ু বইতে শুরু 
করবে এবং রাতে বেশ আরাম লাগবে । 

শুনেছি, গ্রীসের পাহাড়ী অঞ্চলের আবহাওয়া ভারী মনোরম 
আর গ্রীষ্ম ও শরতে সারাদেশেই বেশ ভাল বৃষ্টি হয় |... 

ড্রাইভারের ডাকে আমার ভাবনা! থেমে যায়। তাকিয়ে দেখি 
একটা গাছঘের! গাড়িবারান্দায় ট্যাক্সি থেমেছে। বাঁদিকে সুবিশাল 
সবুজ-ল'ন। ওপাশে টেনিস-কোর্ট আর এপাশে ছোট জলাশয়, 
ফোয়ারা । তার চারিতীর জুড়ে নানারঙের বাহারী ফুল, অসংখ্য 
ফুলের টব। আর ডানদিকে হোটেলের সিঁড়ি_আমার হোটেল । 
কাঁচের সদর দরজার ওপরে লেখা-203 67 কিবা 

দারোয়ান ট্যান্সির দরজা খুলে সেলাম জানায় । প্রায় সঙ্গে 
সঙ্গে হোটেল থেকে একজন বেয়ারা বেরিয়ে আসে । ড্রাইভার 
স্ুটকেস বের করে তার হাতে দেয়। ট্যাক্সি-ভাড়া মিটিয়ে তার 
সঙ্গে উঠে আসি ওপরে রিসেপশান লাউঞ্জে । 

কার্পেটে মোড়া বেশ বড় লাউগ্জ। ছৃদিকে কাচের দেওয়ালের 
ধারে ছোট-বড় সোফা ও সেন্টার টেবল আর কিছু বাহারী গাছের 
উব. ও অকিড। একদিকে 'জুয়েলারী শপও সেলুন এবং ককৃটে্গ 

বার। আরেকদিকে রিসেপশান কাউন্টার । 

কাউন্টারে আসি । রিসেপশানিস্ট আমাকে সহান্তে স্বাগত জানান । 

বিমানবন্দর থেকে পাওয়া সেই কাগজটুকু তার হাতে দিই। 
সামনে বসে থাকা মেয়েটির হাতে সেখানি দিতেই মেয়েটি কম্পিউ- 
টারে মনোনিবেশ করে । ভদ্রলোক তাকিয়ে থাকেন সেদিকে । 

একটু বাদে ইংরেজীতে বলে ওঠেন_ আপনি ভাগ্যবান ! বেশ 
ভাল ঘর পেয়ে গেলেন। থার্ড ফ্লোরে, রোড সাইড, সাউথ ওপেন । 

মুছ হেসে ধন্যবাদ জানাই । তিনি আমার পাসপোর্ট চেয়ে নিয়ে 
রেজিস্টার খোলেন । নাম-ধাম লিখে রেজিস্টার এগিয়ে দেন। 
আমি সই করি। তারপরে জিজ্ঞেস করি_ বেড ও ব্রেকফাস্ট-এর 
জন্য দৈনিক আমাকে কত ইউ. এস. ডলার দিতে হবে? 

ভদ্রলোক বুক-পকেট থেকে ক্যালকুলেটার বের করে হিসেব 
করেন। তারপরে বলেন - ট্যাক্স নিয়ে বত্রিশ ডলার । 

আমাদের টাকায় হিসেব করলে অস্কটা রীতিমত বৃহৎ! কিন্তু 
যুরোপ ভ্রমণে এসে যে ডলারকে টাঁকা ভাবতে বাধ্য হচ্ছি। সে 
বিচারে শস্তাই বলতে হবে, অন্তত হোটেলটির তুলনায় । রোমে 
আমি এর চেয়ে অনেক ছোট হোটেলে দৈনিক পঁয়ষটি ডলার দিয়েছি । 
অবশ্যি সেটা ছিল ডাবল বেডরুম । এবং শেষ পর্ষস্ত তা কাজেও 
লেগে গিয়েছে । কানাডার তরুণী মিস ডেনা ম্যাকডোনাল্ডকে 
আশ্রয় দিতে হয়েছে । বেচারী রিসার্চ করতে রোমে এসে “পার্স 
হারিয়ে সবন্থাস্ত হয়ে পড়েছিল ।* 

বেয়ারাটির হাতে চাবি দিয়ে রিসেপশানিস্ট বলেন-_-রুম ৩০৫ । 
সে আমার স্থ্যটকেস নিয়ে লিফটে ওঠে । আমি তাকে অনুসরণ করি । 

সত্যই ঘরখানি চমৎকার । ' দেয়াল থেকে দেয়াল পর্যস্ত পুরু 
কার্পেট । একপাশে আধুনিক আরামদায়ক শষ্যা আরেকপাশে 
লেখার টেবল ও বসবার চেয়ার! প্রকাণ্ড আয়না বসানো বেশ বড় 


* লেখকের 'রমণীয়া রোম' বইখান দুষ্টব্য। 

একট] ওয়ারড্রোব, রভীন টি. ভি. এবং ডায়াল টেলিফোন । সংলগ্ন 
সুদৃশ্য বাথরুমে বেসিন বাথটব ও শাওয়ার, গরম ও ঠাগ্াজলের অঢেল 
ব্যবস্থা আর টয়লেটে ঝকঝকে কমোড । 

স্যুটকেস রেখে দিয়ে বেয়ারা বিদায় চায়। জিজ্ঞেস করি-- 
রেস্তরাটি কোন তলায়? 

_আজ্ে ফাস্ট ফ্রোরে। 

এক কাপ চা পাওয়। যাবে ? 

_শিশ্চয়ই। বেয়ার! এগিয়ে যায় টেলিফোনের কাছে । ফোন 
তুলে চায়ের অর্ডার দেয়। তারপরে টেলিফোনের পাশে রাখা 
একখানি কার্ড দেখিয়ে বলে__এট! টেলিফোন ইনডেক্স । এতে এই 
হোটেলের বিভিন্ন দপ্তর ও এথেন্দ শহরের সমস্ত প্রয়োজনীয় ফোন 
নাম্বার দেওয়া রয়েছে । 

সেলাম করে দরজা ভেজিয়ে বেয়ার চলে যায়। আমি প্যাণ্ট- 
সার্ট ছেড়ে পায়জাম ও পাঞ্জাবী পরে নিই । তারপরে ঘরের সামনে 
কাচে ঘেরা টেরাসে আসি। এখানেও ছু"খানি চেয়ার ও একটা 
ছোট গোল-টেবল রয়েছে । আর এটাও এয়ারকণ্তিশানড । 
রিসেপশানিস্ট বলেছেন, এই দশতলা হোটেলে চারশ” ঘর, তিন 
বার ও কাফি শপ, রেস্তর 1, ডাইনিং হল ও কনফারেন্স হল এবং কিছু 
দোকান-পাট রয়েছে । সবই এইরকম সম্পূর্ণ শীতাতপ নিয়ন্ত্রিত। 

তিনি ঠিকই বলেছেন, ঘরখানির চমৎকার অবস্থান__রোডসাইড 
সাউথ ওপেন। সামনে নিচের দিকে তাকালেই প্রশস্ত রাজপথ । 
নানা আকারের নানা রকমের গাড়ি অনবরত যাতায়াত করছে। 
ট্রলি বাসগুলো! আমার দৃষ্টি আকর্ষণ করে। আকারে আমাদের বড় 
একতলা বাসের মতে! কিন্তু ট্রামের মতো ইলেক্লু(সিটিতে চলছে। 
লাইন নেই কেবল রাস্তার মাঝামাঝি মাথার ওপরে পাশাপাশি এক- 
জোড়। বৈছ্যতিক তার, একটি যাবার একটি আসবার ওভারহেড 
লাইন। তাঁরই সঙ্গে একটা “ইলাসটিক' তার দিয়ে বাসগুলি যুক্ত । 
ফলে বাসগুলে। সারা রাস্তায় এদিক-ওদিক যাতায়াত করতে পারছে । 

ট্রামের মতো! রাস্তা জ্যাম করছে না। 

দরজার বেল বেজে ওঠে। ঘরে এসে দরজ। খুলি । চ1 এসে 
গেছে। মেয়েটি আমাকে সেলাম করে ট্রে হাতে ভেতরে আসে। 
পট থেকে চা ঢেলে কাপটা৷ আমার দিকে এগিয়ে ধরে । আমি তাকে 
ধন্যবাদ দিই । 

মেয়েটি পকেট থেকে ছোট একটি নোটবুক ও কলম বের করে 
সুরেলা স্বরে জিজ্ঞেস করে স্তার, আপনি তো ভেজিটারিয়েন ? 

আমি মাথা নাড়ি। সে বলে- আপনি ডিনারে কি নেবেন ? 

এরই নাম ব্যবসা! পাছে আমি বাইরে গিয়ে খেয়ে আসি। 
তাই বিকেলেই রাতের খাবারের অর্ডার নিয়ে নিচ্ছে। নিকগে, 
নতুন দেশ, নতুন শহর। কোথায় আবার খাবারের ধান্দায় ঘুরে 
বেড়াবো ? কিন্তুকি অর্ডার দেব বুঝতে পারছি না। বরিশালের 
বাঙাল এথেন্সে এসেছি । ইলিশের কাঙাল হয়েও প্রাণের দায়ে 
নিরামিষাশী হয়েছি । নইলে যে অপরিচিত মাছ-মাংস গলাধঃকরণ 
করতে হবে। 

আমাকে নীরব দেখেই বোধকরি মেয়েটি বলে- আপনি বরং 
মিকমড ভেজিটেবল, এগক্রাই, স্তালাড ও রাইস নিন। 

__রাইস পাওয়। যাবে ? 

__নিশ্চয়ই | 

--তাহলে তাই নেব। 

মেয়েটি নোটবুকে লিখতে লিখতে জানায়-আমাদের ডিনার 
টাইম বিকেল সাড়ে সাতটা! থেকে রাত এগারোটা । ডাইনিং হল 
ফাস্ট” ফ্লোরে ! 

আমি মাথা নাড়ি । মেয়েটি আমাকে ধন্যবাদ দিয়ে হাসিমুখে 
বিদায় নেয় । 

আমি ভাবি অন্তকথা। বিদেশে এপে আমি নিয়ামিষাশী হয়ে 
যাই কিস্তু ডিম খেতে আপত্তি করি না। কারণ নির্ভয়ে ডিম খাওয়া 
যায় আর ডিম যুরোপে নিরামিষ খাস্ঠ রূপে বিবেচিত । 


চা শেষ করে টেলিফোনের কাছে আসি। ইন্ডেজস দেখে 
রিসেপশান ডায়াল করি। বলি-_ আমাকে এক বোতল মিনারেল 
ওয়াটার পাঠিয়ে দিন। আরেকটা! কথা-"" 

বলুন স্যার ! 

_ আমি কি আজ রাতে কোন কণ্াক্টেড বাসট্যুর নিতে পারি ? 

_-কেন পারবেন না! এখন সবে বিকেল ছণ্টা, আটটায় বাস 
আসবে । 50174] [1020৪ ০ 2, 9১925 ৮ 21206 889০5 

একবার একটু থামেন লোকটি । তারপরে আবার বলেন__ 
074” হচ্ছে গ্রীসের একটি শ্রেষ্ঠ ভ্রমণসংস্থা, ট্যুর কণ্তারস। 
ভেরী রিলায়েবল এ্যাণ্ড পাঙ্চ্যুয়াল। তারাই আমাদের কাজ করেন। 

--আচ্ছা ১৮৫০ দ্রাশমাস মানে কত ইউ. এস. ডলার ? 

একটু চুপ করে থাকেন লোকটি, বোধকরি হিসেব করে নিচ্ছেন । 
আমিও নীরব থাকি । এবারে বলেন-_-৩০.৮৩ ডলার । 

_কিস্ত আমি যে ভাই আপনাদের লোকের কাছে ডিনারের 
অর্ডার দিয়েছি ? 

_তাতে কি হয়েছে? আপনি যদি ট্যুর বুক করেন, তাহলে 
আপনার অর্ডার ক্যান্সেল করে দেব। 

__আচ্ছা, আজকের ট্যুরে সিট আছে তো? 

_্া, হ্যা । সিট পেয়ে যাবেন। 

_-তাহলে বুক করে দিন, আমার রুম নম্বর ৩০৫ । আমি একটু 
বাদে এসে ভাড়াটা দিয়ে যাচ্ছি । 

_-তার কোন দরকার হবে ন' স্তার ! ভাড়াটা আপনার বিলে 
যোগ করে দেব। আপনি আটটা নাগাদ লাউঞ্জে চলে আসুন ! 

তাই আসি। রিসেপশানিস্ট যুবকটির সঙ্গে দেখা করি। তিনি 
আমাকে সোফায় গিয়ে বসতে অনুরোধ করেন । বলেন_ বাস এলে 
ওদের প্রতিনিধি এখানে এসে খবর দেবেন । তখন তার সঙ্গে যাবেন। 

তাকে হশ্যবাদ দিয়ে একখানি সোফায় এসে বসি। :রোম থেকে 
ব্রেকফাস্ট করে বেরিয়েছি, বিমানে লাঞ্চ করেছি । ছুপুরের ফ্লাইট 
হলে সব পর্যটকই তাই করেন। কারণ ব্রেকফাস্ট করতে পয়স! 
লাগে না, ওট। হোটেল-ভাড়ার সঙ্গে । এবং ভরপেট খাবার পাওয়া 
যায়। বিমানের খাবারও বেশ ভাল । 

তাহলেও আজ আমি লাঞ্চ, করেছি ছুপুর একট নাগাদ আর 
এখন বিকেল আটট1। ট্যুর-কপ্তাক্টর কখন ডিনার দেবেন কে জানে । 
সত্যি বলতে কি এখুনি একটু খিদে খিদে মনে হচ্ছে । 

তাহোক্‌গে। আজ ডিনারের জন্বা ভাল দাম দিতে হবে। 
আবার গাঁটের কড়ি খরচ করে এখন কিছু খাবার প্রশ্ন ওঠে না। 
আর তার সময়ও নেই । আটটা! বাজে । এখুনি বাস এসে যাবে। 

তার চেয়ে বরং মান্থুষ দেখে খিদে ভুলে থাকার চেষ্ঠা করা যাক। 
বড় হোটেল । কত মানব আসা-যাওয়া করছেন। এদের মধ্যে 
শ্বেতাঙ্গদের সংখ্যাই বেশি। তারপরেই জাপান ও মধ্যপ্রাচ্যের 
মান্য । জাপান এখন বিশ্বের সবচেয়ে ধনী দেশ আর মধ্যপ্রাচ্য 
তৈলসম্পদে সম্পদশালী । ওঁদের কারো৷ ডলারের অভাব নেই । তাই 
ওঁর নিয়মিত ফুরোপ ভ্রমণে আসেন । কেনা-কাটাও প্রচুর করেন । 
এখানেও তাই দেখছি । মাঝে মাঝেই ছু-চারজন করে জুয়েলারী 
শপে যাচ্ছেন। কেউ বা সেলুনে ঢুকছেন। এখন ছেলে-মেয়ে 
উভয়েরই সেলুন প্রয়োজন । 

কিন্ত প্রয়োজন হলেই তো! সেলুনে ঢোকা যায় না। তার জন্য 
ডলার চাই। আমারও তো চুলছাটা দরকার । প্রায় ছু-মাস হল 
ফুরোপে এসেছি । কিন্তু সেলুনে ঢুকতে সাহস পাচ্ছিনে। কারণ 
এখানে চুলছাটা একটা রীতিমত ব্যয়সাপেক্ষ ব্যাপার । আমার 
বালিনবাসী বন্ধু গৌরাঙ্গ বস রায় কলকাতায় গেলেই চুল ছেটে নেয়। 
তার মতে আমাদের দেশে চুলছাটা এতই শস্তা যে কেবল চুলছাটার 
জন্যই মাঝে মাঝে বালিন থেকে কলকাতা যাওয়া উচিত।* 


* লেখকের 'বেলাঁজয়াম থেকে বাভোরয়া' বইখান দুষ্টব্য। 

লাউঞ্জের বড় ঘড়িটার দিকে চোখ পড়তে চমকে উঠি। এযে 
দেখছি সাড়ে আটটা! তাড়াতাড়ি উঠে আসি রিসেপশানে । সেই 
ভদ্রলোক আমাকে দেখে যেন জাতকে ওঠেন । বলেন_ আপনি 
এখনো এখানে ! বাসের লোক এসে তো চলে গেল। 

হায় হরি ! এখন উপায়? 

তিনি নিজেই উপায় বাতলে দেন। একখানি লাল রঙের 
'ত্রোশিওর' বা পুস্তিকা আমার হাতে দিয়ে বলেন আপনি একটা 
ট্যাক্সি ধরে তাড়াতাড়ি এদের অফিসে চলে যান । আশা করি বাটা 
পেয়ে যাবেন । আমিও ফোন করে দিচ্ছি । 

তাড়াতাড়ি হোটেল থেকে বেরিয়ে বড় রাস্তায় আসি | অপেক্ষমাণ 
একখানি ট্যাক্সিতে উঠে বলি- 40114] 60018 01109 4 3180101 
30796১, (91010101% 1)105,89, 

ডাইভার মাথা নেড়ে গাড়ি ছেড়ে দেন। আমি গাড়িতে গা 
এলিয়ে দিয়ে “ব্রাশিওর/খানি দেখতে থাকি । সব মিলিয়ে তিরিশটি 
ট্যুরস' বা ভ্রমণের বিশদ বিবরণ রয়েছে । কোনটি বাসযোগে কোনটি 
বাজাহাজে। কোনটি এক বেলার কোনটি বা তেরোদিনের । 
গ্রীসের মূল ভূখণ্ডের সমস্ত দর্শনীয় স্থান ও তার বিভিন্ন দ্বীপ দর্শনে 
যাবার ব্যবস্থা তে। রয়েছেই । সেই সঙ্গে এর জাহাজে করে বিভিন্ন 
প্রতিবেশী দেশ দর্শন করিয়ে আনেন। নিয়ে যান তুরস্ক, ইতালী, 
যুগোশ্লীভিয়া, ইজরাইল ও মিশর প্রভৃতি দেশে। কোন ভ্রমণের 
মূল্য ৯০* দ্রাশমাস অর্থাৎ ১৫ ডলার আবার কোন ভ্রমণের জন্য দিতে 
হবে ২২৫ ডলার । 

একটা বড় ও ছুটি ছোট রাস্তার মোড়ে ট্যাক্সি থেমে যায়। 
ড্রাইভার বলে-__074111001স 11107001701, 

তার মতো৷ আমিও চেয়ে চেয়ে চারিদিক দেখি । না, কোথাও 
কোন ট্যুরিস্ট বাস দাড়িয়ে নেই। 

_বোধকরি চলে গেছে । তবু চলুন, একবার ওদের অফিসে 
যাওয়। যাক। ড্রাইভার বলেন । 


টার্সিনালে যখন বাস নেই, তখন অফিসে গিয়ে কোন লাভ হবে 
কি? তাহলেও যাওয়া যাক একবার । 

একটু এগিয়ে একটা ছোট রাস্তার ওপরে সুসজ্জিত অফিস। 
তেমন ঝড় নয় কিন্তু খুবই তংপর। আমি ঘরে ঢুকতেই স্বয়ং 
ম্যানেজার আমাকে কাছে ডাকেন, বসতে অন্থরোধ করেন । তার- 
পরে বলেন_ আপনি মিস্তার দস্তিদার, ওতে স্তানলি থেকে 
আসছেন ? 

মাথা নেড়ে উওর দিই-স্্যা | 

--দেখুন, আমরা খুবই লঙ্জিত । আমাদের প্রতিনিধি আপনাকে 
ডেকে আনেন নি। অন্যান্তদের নিয়েই চলে এসেছে । অবশ্ঠ তারও 
খুব একটা দোষ নেই। একে তো সে আপনাকে চেনে না, তার 
ওপরে ওতেল থেকে তাকে বিশেষ করে আপনার কথা বলতে ভুলে 
গিয়েছে । আগামীকাল থেকে আর এমন হবে না, প্রয়োজন হলে 
আপনার ঘরে গিয়ে ডেকে নিয়ে আসবে । 

__নাঃ তার দরকার হবে না' আমি লাউগ্জে অপেক্ষা করব । 

_আমরা ওতেলে বলে দিয়েছি, আপনার এই ট্যাক্সি ভাড়াটা 
আমাদের একাউস্তে ডেবিত করতে । 

_--নাঃ না, তার দরকার নেই । 

_-আছে বৈকি! আপনার 'ট্রাবল্স' হল, আপনার সন্ধ্যেটা মাটি 
করে দিলাম । 

_ আপনারা তে ইচ্ছে করে করেন নি। আচ্ছা আসি। 

ভদ্রলোকের সঙ্গে করমর্দন করে বেরিয়ে আমি অফিস থেকে । 
ফিরে আমি হোটেলে । 

রিসেপশানিস্ট আরেকবার ছ্ঃখ প্রকাশ করেন। ট্যাক্সি ভাড়া 
দিতে চান। আমি সবিনয়ে প্রত্যাখ্যান করি। তারপরে বলি_- 
ডিনার পাওয়া যাবে তো? 

_মিশ্চয়ই | 

_ আমি কিন্ত রাইস চাই ! 

তাই পাবৈন। আপনি ডাইনিং হলে চলে যান । আমি বলে 
দিচ্ছি। ভদ্রলোক ফোনের রিসিভীর হাতে নেন । 

জিজ্ঞেস করি__ডিনারের পরে কি করা যায় বলুন তো? 

একটু ভেবে নিয়ে ভদ্রলোক বলেন- আপনি ডিনার সেরে 
আমাদের রুফগার্ডেন-কাম-ন্থুইমিং পুল-এ চলে যান। সেখানে যেমন 
সব রকমের ড্রিষ্কস পাবেন, তেমনি আলে। ঝলমল রাতের এথেন্গ 
দেখতে পারবেন ! অপরূপ দৃশ্ঠ, আপনার নিশ্চয়ই ভালে! লাগবে । 

তাই লাগে । রোমে আমার হোটেলেও রুফ-গার্ডেন ছিল । কিন্তু 
সেটি এমন সুন্দর ও স্ুুবিত্যস্ত নয়। আর সেখানে সুইমিং পুল নেই । 
সেখান থেকে শহরের দৃশ্যও নয় এমন অপরূপ । এ ছাদটাও যে তার 
চেয়ে অনেক বড় এবং উচু । 

নান! রঙের ছোট-বড় ফুল ফল ও পাতাবাহার গাছের টব দিয়ে 
সুসঞ্জিত বাগান। কিছু কিছু গাছ বেশ বড় এমন কি অলিভ, বা 
জলপাই গাছ পর্যস্ত রয়েছে । অবশ্য এটি 'ডোয়াফ” মানে বামনগাছ। 

জলপাই ভূমধ্যসাগর অঞ্চলে একটি সর্বশ্রেই ফল। এ অঞ্চলের 
বিশেষ করে গ্রীসের জলপাই যেমন আকারে বড়, তেমনি স্ুস্বাহু । 
সম্মানিত বুক্ষও বটে । জলপাই গ্রীসের জাতীয়ফল। তাই স্বাভাবিক 
ভাবে জলপাই এই রুফ-গার্ডেনে নিজের জায়গা করে নিয়েছে । 

ফুল ও ফল গাছের ফাকে ফাকে যেমন দোলনা ও ইজি-চেয়ার 
রয়েছে, তেমনি আছে লতা-পাতায় ঢাকা কয়েকটি কুঞ্জবন। বল! 
বাহুল্য সেগুলির কোনটাই জনহীন নয়, নির্জনে গুঞ্জনমুখর । কপোত- 
কপোতীর মতো পর্যটক-যুগল প্রেমালাপে মগ্ন। কেউবা চুম্বনরত। 

এতদিন ধরে ফুরোপ ভ্রমণ করছি। সুতরাং ব্যাপারটা গা-সহা' 
হয়ে গেছে। কেবল আজও বুঝতে পারি না, যাঁরা হোটেলে একঘরে 
বাম করছেন, তারা এই আচরণগুলো ঘরের চার-দেয়ালে সীমাবদ্ধ না 
রেখে প্রকাশ্স্থানে প্রদর্শন করেন কেন? 

আর বুঝতে পারি না ওদের পোশাকের এত স্বল্পতার কারণ । 
মানছি ওদের দেশের তুলনায় গ্রীস গরম দেশ। কিন্তু তাই বলে 

মেয়ের! পর্যন্ত পথে-ঘাটে এমন অর্ধউলঙ্গ হয়ে ঘুরে বেড়াবেন ? আর 
এটা তো রুফ-গার্ডেন। এখানে ওরা কি পোশাকে শুয়ে-বসে আছেন, 
তার বিবরণ ন]| দেয়াই ভাল । 

হাটতে হাটতে সুইমিং পুলের সামনে আসি। আকারে খুব বড় 
না হলেও ভারী সুন্দর। নীল রঙের টাইল্স দিয়ে বাধানো কৃত্রিম 
সরোবর । সীতার কাটার বিভিন্ন সাজ-সরপ্াম রয়েছে । আর আছে 
চারিদিকে উজ্জ্বল আলোর ব্যবস্থা । তাই সন্ধ্যার পরেও জলাশয়টিকে 
নীল-যমুন! বলে মনে হচ্ছে ৷ যমুনাই বটে, তীরে রাসলীলা আর জলে 
বন্ত্রহরণলীলা চলেছে । 

জলাশয়ের তীরভূমি লাল টাইল্স দিয়ে বাধানো। সেখানে 
কয়েকটি বড় বড় রঙীন ছাতার তলায় বসবার ব্যবস্থা । সন্ধ্যার পরেও 
ছাতাগুলো কেন মেলে রাখা হয়েছে বুঝতে পারছি না। পাছে 
আকাশের চাদ ওঁদের রাসলীলার সাক্ষী হয়ে থাকে, এই ভয়ে কি? 

হাটতে হাটতে বাগানের শেষ প্রান্তে এসে পৌছই। এদিকটায় 
'আলে। কম। অথচ ছোট একখানি বেঞ্চ খালি পড়ে রয়েছে! 
তাড়াতাড়ি বসে পড়ি। 

বসে বসে রাতের আলোকোজ্জল এথেন্দকে দেখি । শুধু পথ আর 
বাড়ির আলো নয়, সেই জঙ্গে চাদের আলোও রয়েছে । পূণিমার নয় 
দ্বাদশী কিন্বা ভ্রয়োদশীর াদ। চাদের আলোয় দূরের পাহাড়ের আর 
অনতিদূরের সাগরকে পরিষ্কার দেখা যাচ্ছে । 

আর দেখছি আলো! ঝল্মল উর্বশী এথেন্স। “এথেন্স বাই নাইট, 
ট্যুর না করতে পেরে বৃথাই মন খারাপ করেছি। বাসে বসে তো এই 
অপরূপ এথেন্সকে দেখা হত ন! আমার । 

আলোর এখেন্দ উত্তরের ধূসর পাহাড়ের গ! বেয়ে ধীরে ধীরে 
নেমে এসেছে সমতলে । বিস্তীর্ণ সমতল ছাড়িয়ে এসেছে এগিয়ে, 
একেবারে আমার পাশে । তারপরে আবার আমাকে ছাড়িয়ে গেছে । 
গিয়ে পৌচেছে সাদা সাগরের কাছে। স্থির পাহাড় থেকে অস্থির 
সাগর পর্যস্ত প্রসারিত এথেন্স। অচল পাহাড় থেকে সচল মহাসাগর 

তার সীমারেখা। 

না। উর্বশী এথেন্স সীমাহীনা। সে অসীম, সে অনন্ত, সে 
অক্ষয়। প্রায় চার হাজার বছর ধরে সে মানবসভ্যতার জয়গান গেয়ে 
চলেছে । তার বুকের ওপর কত রক্ত ঝরেছে। কত আগুন জ্বলেছে। 
কত ধ্বংসলীল1 চলেছে । কিন্তু আবার সে গড়ে উঠেছে । আজও 
সে বিশ্বের একটি বৃহত্তম মহানগরী । 

আর তাই আমি আজ এখানে । প্রাচীন ভারত থেকে প্রাচীন 
গ্রীসে। এসেছি মহানগরী এথেন্গকে আমার প্রাণের অভিনন্দন 
জানাতে । মহানগরী এথেন্স, তুমি এই অখ্যাত ভারত সন্তানের 
প্রাণের প্রণতি গ্রহণ করো ! 


তিন 


রিসেপশানিস্ট বলেছিলেন, আমি ভাগ্যবান । ভাল ঘর পেয়েছি, 
রোড সাইড. সাউথ ওপেন । কথাটাকে কাল সত্য বলে মেনে নিলেও 
আজ কিন্তু প্রহপন বলে মনে হচ্ছে । কারণ কাল সারারাত ঘুমোতে 
পারি নি এবং তা এই রোড সাইড এবং সাউথ ওপেন হবার জন্যই | 

শীতাতপ নিয়ন্ত্রিত ঘর স্ৃতরাং দক্ষিণ্র মন্ত্রুঞ্রণ শ্রবণের সুযোগ 
নেই। শুনেছি গাড়ির শব । সারারাত রাস্ত। দিয়ে গাড়ি চলেছে । 
আর সেই শব্দে বার বার আমার নিদ্রা গেছে টুটে । উর্বশী এথেন্সের 
প্রথম রাতটি তন্দ্রা ও জাগরণের মাঝে কেটেছে আমার । 

রাতে ঘুম না হলেও আর শুয়ে থাক উচিত হবে না। সাতটা 
বাজে, সাড়ে আটটায় বাস আসবে । তার আগেই দাড়ি কামিয়ে 
বাথরুম সেরে ব্রেক্‌-ফাস্ট করে লাউঞ্জে যাওয়া দরকার। ঘরবদল করার 
ব্যবস্থা করতে হবে। মাথায় থাক রোড সাইভ আর সাউথ ওপেন । 

আজ আমি “এথেন্স সাইট সিয়িং ট্যুর কবব। চার ঘণ্টার বাস 
জরমণ ! ভাড়া ৯২৫ ড্রাশমাস অর্থাৎ সাড়ে পনেরো মাফিন ডলার। 


৩৭. 


তুলনায় এথেন্স শস্তা শহর ৷ জুরিখ লগ্ন পারি কিন্বা রোম শহরে 
খই ৩২ ডলার ভাড়ায় এরকম হোটেলে এত ভাল ঘর পাওয়া! যেত 
না। কিন্ত তুলনায় এখানে খাবারের দাম বেশি । গতকাল ডিনারে 
ভাত ভেজিটেবল্স ওমলেট এবং সালাড নিয়েছিলাম, সাত ডলার 
লেগেছে । এই খাবার কিন্তু এসব শহরে পাঁচ ডলারে পাওয়া যেত। 
যে দেশ যত উন্নত, সেই দেশে খাবারের দাম তত কম আর মজুরি 
অর্থাৎ মানুষের দাম তত বেশি । 

বাথরুম সেরে পোশাক পালটে কিটব্যাগ নিয়েই ডাইনিং হলে 
আসি। ব্রেকৃফাস্টের ব্যবস্থা! দেখে খুশি হই। ফলের রস, মাখন ও 
জ্যাম দিয়ে টোস্ট, আলুভাজা, ওমলেট ও চা পাওয়। গেল । ভরপেট 
খাবার। এবং এর জন্ত কোন দাম দিতে হবে না কারণ এটা হোটেল । 
ভাড়ার মধ্যে! মুরোপের সবত্র হোটেল, হস্টেল ও পেনসন প্রভৃতিতে 
“বেড এ্যাও্ড ব্রেকফাস্ট সিস্টেম? । 

অতএব গতরাতে ডিনারে বেশি খরচ হবার কথা ভূলে যেতে হয় । 
ব্রেকৃফাস্ট সেরে খুশি মন নিয়ে নিচে নেমে আসি। রিসেপশানিস্ট 
সুপ্রভাত জানিয়ে হাসিমুখে অন্ভুরাধ করেন- দয়া করে ওখানে গিয়ে 
বস্থুন! আজ অর ভুল হবে না। তাছাড়া, এষে ওখানে ধারা 
বসে আছেন, ওঁরা সবাই আপনার সহযাত্রী । 

ধন্যবাদ । কিন্তু আমার একট! অন্থুরোধ আছে । 

-_বেশ তো বলুন ! 

ওর হাতে ঘরের চাবিটি দিয়ে বলি-__-আমাকে ভাই ঘরট1 পালটে 
দিতে হবে । আমি বাড়ির পেছন দিকের অর্থাৎ যেদিকে বড় রাস্ত। 
নেই, সেদিকের একখানি ঘর চাই । 

_কেন বলুন তো! সে ঘরগুলো৷ তো এত ভাল হবে না! 


আলো-হাওয়া কম । 

_না হোক । আমাকে তারই একখানি ঘর দিন। প্রয়োজন 
হলে আমি একই ভাড়া দেব। 

-কিস্তব কেন ? 


বাধ্য হয়ে কারণটা খুলে বলতে হয়। শুনে ভগ্রলোক মৃহু হাসেন। 
বোধকরি মনে মনে আমার নিবৃদ্ধিতায় বিস্মিত হন। কিন্তু মুখে তা 
গ্রকাশ করেন না। শুধু সবিনয়ে বলেন- বেশ তো৷ আপনি বাসভ্রমণ 
শেষ করে আম্মুন, আমরা আপনার ঘর পালটে দেব । 

ভদ্রলোককে ধন্যবাদ জানিয়ে লাউঞ্জে এসে বসি । আমার কাছে 
ধারা বসে আছেন, তারা অধিকাংশই শ্বেতাঙ্গ কিম্বা গীতাঙ্গ অর্থাৎ 
জাপানী। কেবল আমার ডানদিকে যে যুবক-যুবতী বসে আছেন, 
তারা অন্ত কোন দেশী হবেন। যুবকটির বয়স বোধকরি বছর তিরিশ 
আর যুবতীর বিশ / বাইশ । ছেলেটিকে কালোই বলা৷ চলে কিন্তু 
মেয়েটি বেশ ফর্সা । ছুজনেই লম্বা । ছেলেটি স্বাস্থ্যবান আর মেয়েটি 
স্লিম! ছেলেটির মাথাভতি ঝাকৃড়া চুল কিন্তু মেয়েটির বয়-কাট । 

কেবল আমি নয়, ওরাও মনে হচ্ছে আমার প্রতি কিঞ্চিত 
কৌতুহলী । বিদেশে বন্ধু পাওয়া সৌভাগ্য । কিন্তু ওরাও কি 
আমার দিকে তাকিয়ে আমার বিষয়ে কিছু বলাবলি করছে । আমি 
যে ওদের ভাষা! বুঝতে পারছি ন1। 

তাহলেও আলাপ করতে হবে । আমি ওদের দিকে তাকিয়ে মুছু 
হাঁসি। ওরাও ছুজনে একটু হেসে উত্তর দেয়। তারপরেই ছেলেটি 
ইংরেজিতে বলে-যদি কিছু মনে না করেন, একটা কথা জিজ্ঞেস করি ? 

_ নিশ্চয়ই । আমি সহাস্ত্ে বলি। 

- আপনি কি ইত্ডয়ান ? 

মাথ! নেড়ে বলি- আপনার অন্ধুমান সত্য । 

_-ওর নয়। মেয়েটি বলে ওঠে। তারপরে নিজের বুকে বুড়ো 
আঙ্ল ঠেকিয়ে সগর্বে বলে_ ইট্‌ ইজ্জত মী। আমি বলেছি, আপনি 
নিশ্চয়ই ইণ্ডিয়ান। ও বলেছে, আপনি নাকি বাংলাদেশী । 

আমি হেসে দিই । ওরা আমার দিকে তাকায় । বলি- তোমরা 


ছুজনেই ঠিক বলেছে! 
- মানে? মেয়েটির স্বরে অসস্তোব। সে বোধকরি ছেলেটিকে 
তার কৃতিত্বের অংশীদার করে নিতে ছাইছে ন|। 

আমি ওকে বুঝিয়ে দিই-_তুমি তো নিশ্চয়ই শুনেছে যে ইণ্ডিয়া, 
বাংলাদেশ ও পাকিস্তান একই দেশ ছিল ।:.. 

সেমাথা নাড়ে। আমি বলতে থাকি- আমার যেখানে জন্ম 
অর্থাৎ যেখানে আমার পূর্বপুরুষদের বাড়ি-ঘর ছিল, সেটি এখন 
বাংলাদেশ । দেশ ্বাধীন হবার পরে দেশ ছেড়ে সপরিবারে আমাদের 
পালিয়ে আসতে হয়েছে ইত্ডিয়ায়। তাই আমি বাংলাদেশে জন্মেও 
একজন ইপ্ডিয়ান। 

ছেলেটি মু হাসে। আর মেয়েটি সোচ্চার ত্বরে বলে ওঠে 
জন্ম বাংলাদেশে হলেও তো আপনি বাংলাদেশের নাগরিক নন, আপনি 
একজন ইগ্ডিয়ান । 

নিশ্চয়ই । আমাকে ওর দাবী মেনে নিতে হয়। 

সে খুশি হয় । ছেলেটি আবার একটু হাসে। 

এবারে জিজ্ঞেস করি_-তোমরা কোথ। থেকে এসেছে। ? 

_জেড্ঞা থেকে । 

_ তোমরা কি আরবীয়? 

_না। ছেলেটি বলে- আমি জেড্ডায় চাকরি করি। আমর! 
ইন্দোনেশিয়ান । আমার নাম চান্দ্রা ওসমান আর এ আমার স্ত্রী" 

__ম্পিনা। স্বামীর কথা কেড়ে স্ত্রী নিজের নাম জানায়। 
তারপরে আনার তেমনি নিজের বুকে বুড়ো আঙ্ল ঠেকিয়ে সগর্বে 
বলে ওঠে আমি একজন রিয়েল ইন্দোনেশিয়ান । 

_-আর মিস্টার ওসমান ? 

__-ওকে রিয়েল ইন্দোনেশিয়ান বলা উচিত হবে না । 

_কারণ ? সহাস্তে প্রশ্ন করি। 

স্থপিনা তেমনি গম্ভীর স্বরে বলতে থাকে- আমি ইন্দোনেশিয়ায় 
জন্মেছি, সেখানে স্কুল-কলেজে পড়েছি। আমার মা-বাবা ভাই- 
বোন সেখানেই থাকে । বিয়ের পরে মাত্র বছর তিনেক আগে আমি 
সে দেশ থেকে জেড্ডায় চলে এসেছি । আর ওর জন্ম সুইডেনে, 
সেখানেই ওর শৈশব কেটেছে । তারপরে ওরা মধ্যপ্রাচ্যে স্থায়ী 


হয়েছে ৷ মাঝে মাঝে কিছুদিনের জন্য দেশে যায়, ব্যস এই পর্যন্ত | 

_না। তুমি ঠিকই বলেছে! । আমি সন্ধি করি- তুমি সত্যই 
একজন রিয়েল ইন্দোনেশিয়ান মেয়ে, চন্দ্রকে রিয়েল ইন্দোনেশিয়ান 
বলা যায় না। 

__কিন্তআপনি ওকে চন্দ্র বলছেন কেন, ওর নাম তো চান্দ্র ! 
স্বামীর নাম পরিবর্তনে আপত্তি জানায় স্থৃপিন] । 

একট্ু হেসে বলি-_ আমি ওকে চন্দ্র বলেই ভাকব কারণ আমাদের 
ভাষায় চন্দ্র মানে চাদ, খুবই আদরের নাম । 

_-তা আমায় তুমি আদর করে কি ডাকবে ? সঙ্গে সঙ্গে আবদার 
করে মেয়ে | 

বলি--স্থুপিন। আমাদের হিমালয়ে একটি ভারী সুন্দর পাহাড়ী 
নদীর নাম, সে তোমার মতই জদাহাস্তময়ী চিরচঞ্চলা।* তার 
নামের অর্থ সুপেয় জলধারা । আমাদের ভাষায় “স্্' মানে ভাল । 

-_-আমাদের ভাষায়ও তে “সু মানে ভাল। চন্দ্র চেঁচিয়ে ওঠে । 

আমি বলি--এতে অবাক হবার কিছু নেই। আমাদের ছু 
দেশের মাঝে সাংস্কৃতিক যোগাযোগ যে হাজার হাজার বছরের । কিছু 
ভাষাগত মিল তো! থাকতেই হবে । 

--আপনাকে কি বলে ডাকব, এখনো জানান নি কিন্তু! চন্দ 
কথাট। মনে করিয়ে দেয়। 

উত্তর দিই__আমাকে তোমরা শঙ্কু বলে ডেকো । এটা আমার 
বাড়ির নাম। 

_-কিস্ত আপনার পদবী কি? 

__ওটা! প্রকাণ্ড বড়, ঘোষ দক্তিদার। বার বার বলতে অস্থবিধে 
হবে তোমাদের । 

--বেশ আমরা আপনাকে মিস্টার শঙ্কু বলেই ডাকব। 

_- আমরা নয়, আমি বলো । 


* লেখকের 'তমসার তীরে তশরে' বইখানি দ্ুষ্টব্য। 

--কেন ? চন্দ্র বিস্মিত । 

আমিও তাই । 

স্থপিন আমার দিকে তাকায় । স্সিপ্ধ স্বরে বলে__আমি তোমাকে 
আহ্কল বলব ! 

চমকে উঠি। কানাডার মেয়ে ডেনাও আমাকে আঙ্কল বলত । 
রোম বিমানবন্দরে বিদায় বেলায় সে আমাকে বড়ই কষ্ট দিয়ে গেছে । 
আবার তেমনি মায়ার ফাদে জড়িয়ে পড়া উচিত হবে না। কদিন 
পরে তো এ মেয়েটার কাছ থেকেও নিতে হবে বিদায়, তখন যে 
ভারী হ্ঃখ পেতে হবে ।-"" 

_-কি কথা বলছ না কেন? আঙ্কল বললে তোমার কোন আপ্ডি 
আছে নাকি? 

-_আঁপত্তি ! না, না, আপত্তি হবে কেন? তাড়াতাড়ি জবাব দিক । 

_-তাহলে আজ থেকে তুমি আমার আঙ্কল"** 

_ আমারও ।-"*মাঝখান থেকে চন্দ্র --ল ওঠে। 

_বেশ তবে তাই হোক। 

ওরা খুশি হয়। কিন্তু সেকথা বলতে পারার আগেই একটি 
স্থানীয় যুবক লাউগ্জে আসে । চিৎকার করে বলে ওঠে 

ওদের সঙ্গে আমিও উঠে ছাড়াই । চলতে চলতে চন্দ্র পকেট 
থেকে একখানি ভিজিটিং কার্ড বের করে আমার দিকে বাড়িয়ে ধরে 
বলে_ আপনি এটা রেখে দিন আঙ্কল । 


স্থপিন হেসে দেয়। হাসবারই কথা । তার পাতানে। সম্পর্কটা 
চন্দ্র স্বীকার করে নিল। তার মানে আঙ্কল বলে ডাকলেও আমি 


'ওর*কাকা। নই, খুড়শ্বশুর, আহ্কল-ইন্-ল' | 


ওর কার্ডটায় চোখ বোলাই । লেখা রয়েছে__ 
লু, ০17 271024 055712 

বাসে এসে উঠি। স্পিন সিট বাছাই করে । স্বামীকে সামনের 
সিটে বসিয়ে নিজে পেছনের সিটে বসে । তারপরে আমাকে বলে 
আঙ্কল, তুমি আমার পাশে বসো । 

প্রথমে একটু বারো বাধো ঠেকে । কিন্তু তারপরেই ওর সহজ 
সরল হাসিমাখা মিষ্টি মুখখানির দিকে তাকাতেই আমার সব দ্বিধা 
'ঘুচে যায়। আমি ওর পাশে বসে পড়ি । আর ভাবি-_কি বিচিত্র 
অথচ কত মধুর মানুষের জীবন । অচেনা অজান। এই ভিনদেশী 
তরুণী আধঘন্টার মধ্যে আমাকে কেমন আপন করে নিলে ! অথচ 
আজও আমর! মাঝে মাঝে জাতি ধর্ম আর বর্ণের প্রাচীর তুলে জগং- 
টাকে ছোট করে ফেলবার চেষ্টা করে চলেছি। 

যাত্রীরা সবাই উঠে পড়েছেন। বাস চলতে শুরু করেছে। 
স্পিন জিজ্ঞেস করে আচ্ছা আহ্কল, তুমি কি করো ? 

_মানে? 

_মানে আমার স্বামী যেমন হেড-কুকের কাজ করে, তেমনি 
তুমি কি করো? 

তোমার স্বামী হেড কুক ! 

_নিশ্চয়ই । কেটারিং কম্পানীর অপারেশনস ম্যানেজার, হেড 
কুক ছাড় আর কি বলো তো! 

তা তো বটেই। অতএব আর কোন আপত্তি করি না। সে 
আবার জিজ্ঞেস করে_ _আহ্কল, বলো না গো! তুমি কি করো? 

_কি আর করি! দ্বুরে বেড়াই। 

-_বেড়াবার ডলার কে দেয়? 

কয়েকটি প্রকাশক সংস্থা । 

-কেন দেয় ? 

অতএব নাছোরবান্দা। মেয়েকে লেখক পরিচয় দিতে হয় ! 

আনন্দে প্রায় হাততালি দিয়ে ওঠে স্থুপিন। 

চন্দ্র পেছন ফিরে তাকায় । স্থুপিন বলে তোমাকে আমি তখুনি 
বলেছি, আহ্কল সাধারণ লোক নয়। জানো, আঙ্কল একজন অথার 
“স্টাডি ট্যুর করতে এসেছে । ফিরে গিয়ে 'ট্রাভেলগ+ লিখবে ।-"" 

একবার একটু থামে সে। তারপরে আমার দিকে ফিরে আবার 
বলে-_আচ্ছা, তুমি তো এই এথেন্স ভ্রমণ নিয়েও বই লিখবে ? 

__ইচ্ছে তো রয়েছে । 

__-তাহলে আমাদের কথাও লিখবে ? 

_নিশ্চয়ই | 

_কি মজা! শুনছে, আঙ্কল তার বইতে আমাদের দুজনের 
কথাও লিখবে । 

_তাতে তোমার কি লাভ হবে? মৃছু হেসে চন্দ্র জিজ্ঞেস করে। 
সে শান্ত ও স্বল্পবাক। স্ুুপিনের মতে। অকুষ্ঠিতা ও প্রগল্ভা নয়। 

__অনেক লাভ হবে । উত্তর দেয় সুপিন। বলে_ আঙ্কল তার 
বইতে আমাদের আমাদের কথ! লিখবে আর আমার লাভ হবে না! 
কিসব যা তা বলছ! 

তুমি যে সে বই পড়তেই পারবে ন7া। আমরা তো আহ্কলের 
ভাষা জানি না। 

--আমরা না পড়তে পারলেও ধার সে ভাষা জানেন, তারা 
পড়বেন তো । তারা জানতে পারবেন এথেন্দে এসে লেখকের সঙ্গে 
ইন্দোনেশিয়ার একটা ছুষ্টু মেয়ের সঙ্গে দেখা হয়েছিল, সে তাকে 
আঙ্কল বলে আপন করে নিয়েছিল ৷ 

চদ্র তাড়াতাড়ি মুখ ঘুরিয়ে নেয় আর আনন্দে আমার চোখছুটি 
ভিজে ওঠে। ভাবি, আমি সত্যই সৌভাগ্যবান। নইলে এখেন্স 
এসে প্রথম দিনেই এমন সহজ সরল প্রাণময়ী মেয়েটির সঙ্গে পরিচয় 
হবে কেন? ও নাই বা জানল আমার ভাষা । ও যে সেইসব ছেলে 
মেয়েদের একজন, যাদের দেখলেই ভালোবেসে ফেলতে হয় । জাতি 
ধর্ম বর্ণ আর ভাষ। সেখানে কোন বাধা হয়ে দীড়ায় না। 

কিন্তু কথাটা'বলতে পারি না ওকে । তার আগেই বাস থেমে 
যায়। তাকিয়ে দেখি কালকের সেই একটা বড় ও ছুটি ছোট রাস্তার 
মোড়ে বাস থেমেছে। এবং আজ এখানে একখানি প্রকাণ্ড বাস 
রয়েছে দাড়িয়ে । 

গতকালই শুনেছি এটা আমাদের ট্যুর-এজেন্সীর টামিনাল। 
এইরকম কয়েকখানি মিনিবাসে করে প্রতিদিন সকাল, ছুপুর ও 
সন্ধ্যায় এরা শহরের চারিদিক থেকে যাত্রী নিয়ে আসেন এখানে । 
যাত্রীরা ছোটবাস থেমে নেমে বড-বাঁসের সওয়ার হন । শুরু হয় ট্যুর। 

বাস বদলের পরে আমাদেরও যাত্রা হল শুরু । এবারেও শুপিন 
আমার পাশে বসেছে । কিন্তু চন্দ্রকে বসিয়েছে আমাদের পেছনের 
সিটে । কারণ জিজ্ঞেস করি । সে উত্তর দেয়- সামনে বসলে যে 
ও তোমার গল্প শুনতে পাবে না। 

বুঝতে পারছি না ওর কথা । সবিন্ময়ে জিজ্ঞেস করি- আমাকে 
কি গল্প বলতে হবে নাকি ! 

_নিশ্চয়ই । 

_কিসের গল্প ? 

_ গ্রীক পুরাণের গল্প, হোমারের গল্প, সক্রেতিস প্রাতো 
আরিস্তোতল ও আলেকজান্দারের গল্প । 

__কিন্ত এসব গল্প আমি জানি, একথ। তোমাকে কে বলল £ 

_ কেউ বলেনি। আমি জানি। 

_-কেমন করে ? 

_অথারদের এসব জানতেই হয়। যাক গে, আর কথা 
বাড়িয়ে সময় নষ্ট করো না । বাস চলতে শুরু করেছে, এবারে তুমিও 
শুরু করো । 

মাত্র কিছুক্ষণ আগে ওর সঙ্গে পরিচয় হলেও বেশ বুঝতে পারছি 
ওর আবদার রাখতেই হবে। অতএব শুরু করি_ গ্রীক পুরাণে 
অনেক গল্প আছে। তার মধ্যে সবচেয়ে জনপ্রিয় হল পাসিউস, 
হারকিউলিস এবং থেসিউস-এর কাহিনী । 

- আমার কিন্তু হারকিউলিসকে সবচেয়ে ভাল লাগে। তুমি 
তার কথা বলো । 

_-বলব। কিন্ত তার আগে আমি তোমাকে গ্রীকপুরাণের একটু 
পরিচয় দিয়ে নিতে চাই । 

__বেশ, দাও। ও 

বলতে থাকি- পৃথিবীর অন্যান্ সুপ্রাচীন জাতির মতো! গ্রীকরাও 
প্রথমে প্রকৃতির বিভিন্ন শক্তিকে দেবতারপে স্বীকৃতি দিয়েছেন । 
কল্পন। করেছেন যে এইসব দেব-দেবীর কেবল মানুষের চেয়ে শক্তিশালী 
নন, তারা মানুষের মতে। মহৎ ও সুন্দর | মানুষের মতই তাদের হাসি- 
কান্না আনন্দ ও বেদনা আছে । আছে কামন। বাসনা ও প্রতিহিংসা । 
আর আছে মানুষের প্রতি অন্তহীন ভালোবাসা । এক কথায় গ্রীক- 
পুরাণ দেব-দ্েবীদের মানুষের মতই সংসারসীমার মাঝে সমাসীন 
করেছে । অর্থাৎ দেবতাকে মানুষ রূপে গড়ে তুলেছে । 

এখানেই শ্রীকপুরাণের বৈশিষ্ট্য । গ্রীকপুরাণ যেমন দেবতাকে 
বড় করেছে, তেমনি মান্ুষকেও ছে'টি করে নি। গ্রীকপুরাণের 
হিমালয় হল অলিম্পাম পবৰত। অলিম্পাসের অধীশ্বর হলেন 
দেবরাজ জুপিটার বা জিউম। দেবছুর্লভ তার চরিত্রমহিমা। কিন্তু 
তিনি কয়েকজন মর্ত-মানবীর রূপ ও যৌবনের কাছে আত্মসমর্পণ না 
করে পারেন নি। তাদেরই একজন হলেন হারকিউলিসের ম। 
আন্কমিন। দেবরাজের গুরসে জন্ম হল জগতের সর্বশ্রেষ্ঠ শক্তিমান 
মানবের । অর্থাৎ গ্রীকপুরাণ দেবতার সঙ্গে মান্ুষেরও যশোগাথা 
কীর্ভন করেছে। 

্ীষ্টপূর্ব দ্বিতীয় শতাব্দীর মাঝামাঝি রোম গ্রীস জয় করে অর্থাৎ 
গ্রীস রোমান-সাস্রাজ্যের অন্তর্গত হর়। কিন্তু রোমের সেই জয় ছিল 
একান্তই রাজনৈতিক । গায়ের জোরে রোম গ্রীসকে জয় করেছিল 
আর গ্রীস রোমকে জয় করেছিল হৃদয় দিয়ে । গ্রীসের সংস্কৃতি সেই 
যে রোমান “সাআ্াজ্যকে গ্রাস করেছিল, আজও রোমের পথে পথে 
আর ইতালীর নগরে নগরে তার প্রভাব দেখতে পাওয়া যাবে। 

আগেই বলেছি গ্রীকপুরাণের দেবালয় হল পবির অলিম্পাস 
পর্তত। সেখানে দেব-দেবীদের সুবিশাল সব প্রাসাদ। আর 
দেবরাজ্ত জুপিটার সেই স্বর্গসাম্্রাজ্যের সম্রাট । ক্রোনাঁস হলেন তার 
পিতা । কথিত আছে অনিবার্য কারণে তিনি তার পিতাকে হত্যা 
করেছেন... 

_সেকি! স্পিন প্রায় চিংকার করে ওঠে । 

থামতে হয় আমাকে । একটু হেসে বলি-_-এসব হচ্ছে পুরাণের 
গল্প। এসন কথা শুনে অত বিচলিত হয়ে পড়লে তো আর গন্প 
শোনা হবে না। 

একটু লজ্জা! পায় স্বপিন। বলে-_আই অ্যাম সরি আঙ্কল ! 
তৃমি বলো । 

বলতে থাকি--পিতৃহস্তা হলেও জুপিটার ক্রোনাসের অন্যান্য 
সন্তানদের অর্থাৎ ভাই-বোনদের সঙ্গে মিলে-মিশে ত্রিভুবনে দেববংশের 
প্রতিষ্ঠা করেন। 

ত্ব্গরাজ্য নিজের হাতে রেখে তিনি মেজভাই নেপচুন বা পেজি- 
ডনকে দিলেন সাগর-সাম্রাজ্য আর ছোটভাই প্র.টৌ বা হেডিসকে 
মৃত্যুরাদ্রা ব পাতালপুরীর রাজ করে দিলেন। 

দেবরাজ জুপিটারের রানী হলেন জুনো বা হেরা। দেবরাজ- 
সভায় তিনি স্বামীর পাশে সোনার সিংহাসনে উপবেশন করেন, 
রাজপুরীতে সোনার পালস্কে শয়ন করেন। তার যেমন রূপ, তেমনি 
অহম্কার। বড়ই ঈর্াপরায়ণা । 

ঈর্ী অবশ্য অকারণে নয় । একে তো জুপিটারের অনেক উপপত্বী, 
তার ওপরে আবার তাদের অনেকেই মানবী । আর এই কারণেই 
তিনি বীর হারকিউলিসের জীবনকে ছ্ুঃখময় করে তুলেছিলেন |." 

কিন্ত হারকিউলিসের কথা পরে হবে, এখন অন্যান্থ দেবতাদের 
কথা বলে নিই । দেবরানী জুনোর ছুই ছেলে “মার্স বা অরেস ও 
'ভালকান” বা হেফিস্তোস আর একমেয়ে “হিবি“। মার্স হচ্ছেন 
রণদেবতা আর ভালকান বিশ্বক্ম। ৷ 

মার্স ভার পিতা-মাতা কিম্বা অন্য দেব-দেবীদের মতই সুন্দর । 
কিন্তু ভালকান বড় কুৎসিত। এত কুৎসিত যে জন্মের পরেই জুনে 
তাকে অলিম্পাস থেকে ছুড়ে ফেলে দিয়েছিলেন । ফলে তার প৷ 
ছখানা ভেঙে যায়। অথচ জুনো এই ছেলের সঙ্গেই শেষ পর্যস্ত 
প্রেমেরদেবী পরমান্ুন্দরী ভেনাসের বিয়ে দিয়েছেন । কিন্ত,ভেনাসের 
কথায় পরে আসছি । তার আগে অন্যকথা শুনে নাও । 

জুপিটারের আরেক রাণী হলেন দেবী ল্যাটোনা অথবা লেটো। 
তার গর্ভে দেবরাজের ছুই দেবসন্তানের জন্ম-_সূর্যদেব, আপেলো আর 
চন্দ্রদেবী ভায়না বা আর্ভেমিস। গ্রীক-যৌবনের মূর্ত প্রতীক, 
আপোলো । তিনি পরম রূপবান গুণবান-বীর্যবান। প্রাচীন গ্রীসের 
সাহিত্য সংস্কৃতি ও ভাক্কর্ষের ধারক তিনি । পার্নেপাস পবতের 
পাদদেশে ডেলফি মন্দিরে তার অধিষ্ঠান। এটি গ্রীসের একটি 
শ্রেষ্ঠ মন্দির রূপে সমাদৃত । বলা হয় আপোলোদেব এই মন্দিরে 
বসে স্বর্গ ও মত্যের যোগাযোগ রক্ষা করে চলেছেন । 

আপোলোর বোন হলেন ভায়না। তিনি অশেষ গুণবতী ও 
পরমান্ুন্দরী। কিন্তু চিরকুমারী। তিনি কৌমার্ধের দেবী আর 
টাদের অধিশ্বরী। চাদের আলে। আর বনের হরিণ তার বড় প্রিয় । 
কুমারীরা তার পুজো করে বর লাভ করেন। 

গ্রীকপুরাণের সবচেয়ে বিতকির্তা দেবী হলেন ভেনাস বা আক্রো- 
দিতি। তিনি প্রেম ও সৌন্দর্যের দেবী, তিনি অনম্ত যৌবনা। 
একই সঙ্গে স্বর্গের দেবতা আর মত্যের মানুষকে আকর্ষণ করেন তিনি | 
কেউ সে আকর্ষণ এড়াতে পারেন না। 

প্রেমের দেবী ভেনাস আর তার সে প্রেম বাধা বন্ধনহীন। তার 
প্রেম শাসন মানে না। কারণ জুপিটারের পুত্র কুৎসিত ভালকান 
হলেন তীর স্বামী। তিনি তার প্রেমে তৃপ্ত নন। আর তাই তিনি 
রূপবান দেবত! ও মান্থুষদের আকর্ষণ করেন। রণদেবত মার্স তার 
দেবর, সমুদ্রদেব নেপচুন তার শ্বশুর কিন্তু তারা ভেনাসের জন্য পাগল। 
ফলে একে অপরের প্রতিদন্দ্বী। 


৪৮ 


গ্রীকপুরাণে যুদ্ধের দেবী হলেন এথেনা বা মিনার্ভা। তিনিও 
দেবরাজ জুপিটারের কন্া কিন্তু অযোনিসম্ভূতা । কথিত আছে একদিন 
জুপিটার প্রচণ্ড মাথার যন্ত্রণায় আকুল হয়ে পুত্র ভালকানকে একটা 
কিছু উপায় করতে বললেন। ভালকান তখন একখানি কুড়াল দিয়ে 
বাবার মাথায় খানিকট। অংশ কেটে ফেলতেই সেখান থেকে যোদ্ধ 
বেশে পূর্ণ যৌবন! এখেনাদেবী বেরিয়ে এলেন । 

দেবী মিনার্ডা কেবল যুদ্ধের দেবী নন, তিনি জান ও বিজ্ঞানের 
অধিষ্ঠাত্রী । যিনি আত্মরক্ষা কিন্বা দেশরক্ষা' করেন, সত্য ও ন্যায়ের জন্য 
লড়াই করেন, তিনি কেবল তাদেরই যুদ্ধের জয়মাল্য প্রদান করেন । 

-আঙ্কল' তুমি কিন্তু নেপচুন আর প্ল,টোর কথা বললে না! 

স্পিনের কথায় থামতে হয় আমাকে । একটু হেসে বলি 
বেশ শোনো ! তবে খুবই সংক্ষেপে বলছি । 

__বেশ তো তাই বলো। 

_আগেই বলেছি নেপচুন ও প্ল,টো দেবরাজ জূপিটারের ভাই । 
নেপচুন সাগরের দেবতা । সাগরতলে তার স্থববিরাট প্রাসাদ । সাত 
সাগরের রাজা হয়েও তিনি দেবরাজ জুপিটারকে হিংসা করেন । 
ভাইপোর স্ত্রী ভেনাসের প্রতি তার আসক্তির কথা সবাই জানেন । 

জুপিটারের ছোট ভাই প্র,টো হক্ষেন পাতালের রাজা । প্রকৃতি- 
রাণী ডিমিটারের মেয়ে সুন্দরী প্রসোপিনা তার রাণী। তীর! পাতাল, 
পুরীতে বসবাস করেন । 

আমি থামতেই স্থপিন বলে ওঠে হয়ে গেল ! 

হেসে উত্তর দিই-__না। হয়ে যাবে কি? গ্রীকপুরাণে যে 
অসংখ্য দেবদেবীর কথা রয়েছে । অজস্র তাদের কাহিনী । সবার 
কথ জানাও নেই আমার । তাহলেও আমি আরেকজন দেবতার 
কথা বলব তোমাকে । 

মাথা নেড়ে ঠিক হয়ে বসে স্থপিন। আমি বলি-তীার নাম 
মার্কারি। তিনিও দেবরাক্ত জুপিটারের পুত্র । দেবরাজের আরেক 
রানী মায়াদেবীর ছেলে মার্কারি। তিনি চিরতরুণ ও পরমন্ুন্দর | 

তার জুতোক্রোডা ডানার কাজ করে। সে জ্রোড়া পায়ে দিয়ে 
তিন ভুবনে উড়ে বেড়ানো যায়। মার্কারি পিতৃভক্ত। তিনি 
দেবরাজের বিশ্বপ্ত দূত। পিতার আদেশে রাজকার্য করতে স্বর্গ মত্য 
পাতালে অবিরত ভ্রমণ করেন আর প্রয়োজনে মানুষকে সাহায্য 
করেন। তাই তিনি তার মান্ুব ভাই পাসিউসকে ছুর্ভেগ্চ তরবারি 
ও যাছুর পাছুক1 দিয়ে সাহায্য করেছিলেন। নইলে বোধকরি 


পাসিউসের পক্ষে মেডুসার দেশে যাওয়া! ও তাকে বধ করা সম্ভব 
হত না। 

বাস থেমে যায়: থামতে হয় আমাকে । তাকিয়ে দেখি একটা 
বেশ বড় বাড়ির সামনে বাস থেমেছে । মাইক হাতে নিয়ে গাইড 
উঠে দাড়ান। ঘোষণা করেন__আর্কোলজিক্যাল মিউজিয়াম, ৪৪, 
পাতিসন স্টাট, এথেন্স। লেডিজ এ্যাণ্ড জেণ্টলমেন, এই যাছৃঘরটি 
দেখে আমরা আভ্রু আমাদের এথেন্স দর্শন শুরু করব। ভেতরে 
যাবার গন্য মাথাপিছু একশ" দ্রাশমীস করে লাগবে । আপনার 
দ্রাশমাস গুলো আমাকে দিন, আমি টিকেট করে নিয়ে আসছি । 

১০০ দ্রীশমাস মানে ১.৬৬ ডলার । আমাদের দেশের বিচারে 
প্রবেশমূলা হিসেবে বেশ বেশি । কিন্তু মুরোপের বিচারে খুবই 
সামান্য । ন্ুুতরাং বিনা বাকাবায়ে একখানি নোট গাইডের দিকে 
এগিয়ে ধরি । 

মিনিট দশেক বাদে গাইড ফিরে এসে আমাদের বাঁস থেকে নেমে 
আসতে বলেন ।” আমর। তাকে অন্থুসরণ করি হাঁটতে হাটতে গাইড 
বলতে থাকেন-__এটি আমাদের জাতীয় সংগ্রহশালা । অবশ্থ আমাদের 
এঁতিহ্াময় অতীতের তুলনায় মোটেই সম্পদশালী নয়। কারণ বার 
বার বহিশক্রর আক্রমণে এদেশের বেশির ভাগ পুরাতান্তবিক নিদর্শন 

ংস হয়ে গিয়েছিল। তারপরে য৷ ছিল, তারও অধিকাংশ তুকা 

আমলে বিদেশীরা বিশেষ করে বৃটিশরা নিয়ে গিয়েছেন । তাই 
এখানকার চাইতে অনেক বেশি মূল্যবান সঞ্চয় রয়েছে বৃটিশ 
মিউজিয়ামে | 

গাইড আবার বলেন_-আজ এখানে আমি মাত্র আধঘণ্টা সময় 
দেব। কাজেই আপনাদের ভাল করে দেখ সম্ভব হবে না। আপনারা 
যার গ্রীসের পুরাকীতির কথা ভাল করে জানতে চান, তারা অবশ্যই 
আরেকদিন সময় হাতে নিয়ে এখানে আসবেন । 

__-এই মিউজিয়াম কি সপ্তাহে সাতদিনই খোলা থাকে ৷ গাইড 
থামতেই স্পিন জিজ্ঞেস করে। 

গাইড উত্তর দেন না। সপ্তাহে পাঁচদিন অর্থাৎ মঙ্গল থেকে 
শনিবার পর্যন্ত সকাল সাড়ে আটট। থেকে বিকেল সাতটা পর্যস্ত 
খোলা থাকে । আর রবিবার সকাল দশট1] থেকে বিকেল সাড়ে 
চারটা । সোমবার বন্ধ থাকে । 

আমরা গাইডের সঙ্গে ভেতরে আসি। সত্যই বেশ বড় সংগ্রহ- 
শালা । আবধঘন্টায় এর কি দেখব? তাছাড়া গাইড প্রকৃতপক্ষে 
দৌড়তে শুরু করেছেন। তার সঙ্গে তাল রাখা রীতিমত কষ্টকর । 

ছুটতে ছুটতে গাইড এসে ছ্াড়ান অপরূপ কারুকার্য খচিত 
একটি সোনার মুখোসের সামনে । মুখে বলেন_ গোল্ডেন মাস্ক অব 
আগামেমনন (48810970010 )। এটি শুধু মহামূল্যবান নয়, 
স্প্রাচীন গ্রীক সভ্যতার একটি সর্বশ্রেষ্ঠ নিদর্শন । 

আমরা দেখি । সত্যই দেখবার মতো! । দেখে মনে হচ্ছে না এত 
পুরনো ! একেবারে ঝকৃঝক্‌ করছে, যেন সবে তৈরি কর! শেষ হল। 

কিন্তু বেশিক্ষণ দেখতে পারি না। গাইড আবার ছুটতে শুরু 
করছেন । বাধ্য হয়ে তাকে অন্কুনপরণ করতে হল । 

নান! আকারের পাথর ও ত্রোপ্রের অনিন্দাসুন্দর যুতি। শুধু 
নর-নারী কিম্বা দেব-দেবী নয়, গরু ঘোড়া ও অন্থান্ত পণ্ড এবং 
পাখিদের মুতিও রয়েছে । কিন্তু কোনটাই অক্ষত নয়। তবু উন্নত 

শিল্পমানের পরিচয় পেয়ে বিস্মিত হতে হয় । অথচ এর অধিকাংশই 
সুপ্রাচীন, খ্ীষটপুর্ব ষষ্ঠ শতকের মৃতিও রয়েছে । 

একট! হলে এসে আবার থামলেন গাইড । হ্ীফ ছেড়ে বাঁচি । ছুটি 
মূি দেখিয়ে গাইড বলেন- “চাইল্ড জকি” এবং 'থাগ্ডারিং জিউস? । 

আমরা দেখি । সত্যই সুন্দর । যেন মৃতি নয়, প্রাণময় মান্ধুষ 
ঘোড়। আর দেবত! । 

কিন্তু কেবল এছুটি মুতির কথাই বাঁ বলি কেন? অন্টান্য মৃতিগুলি 
ও যেতাই। তাকালে চোখ ফেরানো যায় না। 

অথচ তাকাঁবার অবকাশ কোথায় ? গাইড আবার ছুটতে শুরু 
করেছেন । আমাদেরও ছুটতে হয় । 

এবারে গাইড এসে থামলেন বেশ কয়েকখানি ফ্রেস্‌্কো দিয়ে 
সাজানো একটি ঘরে । বললেন-__-এগুলি মাত্র কয়েক বছর আগে 
আনা হয়েছে । 

_-কোথা থেকে ? জনৈক শ্বেতাঙ্গ পর্যটক প্রশ্ন করেন । 

_-এগুলি হল ফ্রেস্কোজ ফ্রম দা আয়ল্যাণ্ড অব পান্তোরিনি 
(3%7601101 )। 

আমরা দেখি, ছ্ুচোখ ভরে দেখি । এখানেও একই ব্যাপার । 
সবই সুপ্রাচীন চিত্রসম্ভার। কিন্তু দেখে মনে হচ্ছে, শিল্পী সবে 
শেষ করেছেন । সত্যই ক্লাসিক । 

কিন্তুহলে কি হবে? গাইডের সঙ্গে বেরিয়ে আসতে হয় 
মিউজিয়াম থেকে । আর ঘড়ির দিকে তাকিয়ে অবাক হই । গাইড 
তার কথ। রেখেছেন। ঠিক আধঘণ্টার মধ্যে আমাদের ফিরিয়ে 
এনেছেন বাসের সামনে । 

বাস চলতে শুরু করেছে । কিন্তু আমাকে আর কথা শুরু করতে 
হয় না। শ্রীমতী স্পিন সাময়িক ছাড় দিয়েছে আমাকে । কারণ 
গাইড মাইক হাতে নিয়ে নিজেই বলতে শুরু করেছেন_-লেডিস 
এযাণ্ড জেন্টলমেন, এখন আমরা এথেন্স মহানগরীর সর্বশ্রেষ্ঠ দর্শন, 
গ্রীক সভ্যতার প্রাচীনতম নিদর্শন, আাক্রোপলিম ( 4১0:000119 ) 

দেখতে চলেছি ।*** 

একটু থামেন গাইড । আমরা সোজ হয়ে বসি। গাইড 
আবার বলতে থাকেন_-:ঞ010100115 মানে নগরীর উচ্চতম স্থান । 
প্রাচীন গ্রীন যখন বহু নগর-রাষ্ট্রে বিভক্ত ছিল, তখন সেসব রাষ্ট্রের 
প্রত্যেকটির একটি করে আ্যাক্রোপলিস ছিল। সাধারণত নগরীর 
মাঝে কিম্বা উপকণ্ঠে অবস্থিত কোঁন উঁচু পাহাড়ের ওপরে এটি নির্মাণ 
করা হত। নির্মাণ কার্য আরম্ভ করে প্রথমে চারিদিকে সুউচ্চ 
প্রাচীর দিয়ে নেওয়া হত। তারপরে তৈরি হত মন্দির, প্রাসাদ ও 
বাড়ি-ঘর। প্রাকৃতিক ছুর্যোগ কিন্বা যুদ্ধের সময় কিছু নাগরিক অস্তুত 
যাতে নিরাপদ আশ্রয় পান, তার সব রকম ব্যবস্থা থাকত সেখানে | 

বলা বাহুল্য এথেন্সের এই অআ্যাক্রোপলিসই ছিল গ্রীসের সর্য- 
শ্রেষ্ঠ । যেমন অবস্থান তেমনি তার নিমাণ শৈলী। আকারের 
দিক থেকেও স্ুবিশাল। মহাকালের করালগ্রাসে অন্যসব 
আাক্রোপলিস নিশ্চিহ্ন হয়ে গেছে কিন্তু এথেন্সের এই বিধ্বস্ত 
আযাক্রোপলিসটি আজ গ্রীক সভ্যতার সর্বশ্রেষ্ঠ এতিহাসিক নিদর্শন 
রূপে রয়েছে বেঁচে । এখন আযক্রোপলিস বলতে আমরা কেবল 
এটিকেই বুঝে থাকি । 

- আচ্ছা, কোন্‌ সময়ে এই আক্রোপলিসটির প্রথম নির্মাণকার্য 
শুরু হয়? মাঝখান থেকে জনৈক জাপানী পর্যটক জিজ্ঞেস করেন । 

গাইড উত্তর দেন_ সঠিক সময় নির্দেশ করা কঠিন । তবে বোধ- 
করি খ্রীষ্টপৃ্ দ্বিতীয় সহত্রাবের (90৫ ০1 0110 200 11111017001) 
13. ৫) শেষদিকে তো। বটেই ।... 

_-তার মানে কতবছর বয়স হল আঙ্কল ! 

সুপিনের প্রশ্নে আমাকে তার দিকে ফিরতে হয় । আমি বলি-_ 
তা তিন হাজার বছরের ওপরে বৈকি ! 

--তি'"'ন হাজার ! বাব্বা ? 

আমি মাথা নেড়ে গাইডের দিকে মনযোগ দিই । তিনি বলে 
চলেছেন--আপনার সেখানে গিয়ে চারিদিকে যে সুরক্ষ। প্রাচীর 

দেখতে পাবেন, সেটি নিমিত হয়েছে খীষ্পর্ব ত্রয়োদশ শতকে । মনে 
হয় তখন এটা ছিল শহরে উত্তরসীমা! এবং এখানেই প্রথম এথেন্সের 
ইষ্টদেবী এথেনার মন্দির নিগিত হয়েছিল। পরবর্তীকালে এখানে 
যেমন একটার পর একটা মন্দির নিমিত হতে থাকে, তেমনি গন্ডে 
ওঠে বড় বড় বাড়ি। এবং অবশেষে এটি একটি স্থুরক্ষিত ছৃর্গনগরীতে 
পরিণত হয়। 

মহাকবি হোমার তার রচনায় ছ্'বার আ্যাক্রোপলিসের উল্লেখ 
করেছেন। আপনারা সবাই জানেন হোমার হলেন বষটপূর্ব নবম 
শতকের গ্রীক মহাকবি । 

আমরা মাথা নাড়ি। গাইড বলতে থাকেন--তবে মহাকবি 
হোমার তার বিবরণে শুধু মন্দিরের কথাই উল্লেখ করেছেন। একবার 
বলেছেন, “৬/9810079 6০00019, আরেকবার বলেছেন, ০1৮০9] 
110089 0 72150170090. এরেখখিউম জনৈক গ্রীক লৌকিক- 
দেবতা । জনপ্রিয়তার বিচারে তার স্থান ছিল দেবী এথেনার পরেই। 

ষটপূর্ব সপ্তম শতক থেকেই গ্রীসদেশে স্মৃতিসৌধ নির্মাণ শুরু 
হয়। আর তা' প্রথম নিমিত হয় এখানে । অনতিকাল পরে এখানেই 
মহানগরী এথেন্সের প্রথম প্রাসাদ তৈরি হয়। শুধু তাই নয় শ্বেত- 
পাথরের মৃতিও প্রথম নিমিত হয় এখানে । সেটি সম্ভবত খ্ীষ্টপুব ফষ্ঠ 
শতকের কথা । 

বষ্টপূর্ব ৫২৫ অন্দে যাক্রোপলিসে দেবী এথেনার পুরনো মন্দিরটি 
ভেঙে ফেলে সেখানে নতুন মন্দির তৈরি করা হয়। কিন্তু সে 
মন্দিরও খুব বেশিদিন স্থায়ী হয় নি। শ্বীষটপূর্ব ৪৯০ অবে ম্যারাথনের 
যুদ্ধ জয়ের পরে এথেন্সবাসীরা আগের মন্দিরটির পাশে এথেনাদেকীর 
আরেকটি মন্দিকন নির্মাণ করেন এবং সেই থেকে এথেনা যৃদ্ধেরদেবী 
রূপে পুজিতা হতে শুরু করেন। 

মনে হয় এ সময় রাজদরবার থেকে ওখানে দেবী এথেনার আরও 
বড় একটি মন্দির নির্মাণের পরিকল্পনা গ্রহণ করা হয়। কিন্তু সে 
পরিকল্পন! কার্ষকরী হতে পারে না। কারণ খ্বীষ্টপূর্ব ৪৮০ অব 

থার্মোপলি যুদ্ধের পরে পারস্যবাহিনী কয়েকদিনের জন্য আযাক্রোপলিস 
সহ এথেন্স অধিকার করে নেয় । তারই মধ্যে তারা আাক্রোপলিসের 
প্রায় সব মন্দির বিধ্বস্ত করে ফেলে । 

অথচ ইতিমধ্যেই জলযুদ্ধে পারস্ত নৌবাহিনী গ্রীসের কাছে 
সম্পূর্ণ পরাজিত। বিজয়ী গ্রীকবাহিনী ফিরে এসে দেখেন এখেন্স 
প্রায় শ্মশান হয়ে গেছে । এবং আযাক্রোপলিসকেই সবচেয়ে বড় 
আঘাত সইতে হয়েছে । তাহলেও আ্যাক্রোপলিস ছু বছর সেই 
ধ্ংসত্ভুপ রূপেই পড়ে রইল । কারণ এথেন্সবাসীরা আগে তাদের 
বাড়ি-ঘর খানিকট। ঠিকঠাক করে নিলেন । ছু বছর বাদে তারা 
আাক্রোপলিসের দিকে মনযোগী হলেন ! 

প্রথমেই আাক্রোপলিসের প্রাচীরকে আরও উচু এনং মজবুত করা 
হল। তারা আক্রোপলিসকে যতখানি সম্ভব ছুর্ভেছ্ করে তূললেন। 
তারপরে শুরু হল প্রাসাদ ও মন্দিরগুলির সংস্কার সাধন। তারা 
এখানে দেবী এথেনার সুবিশাল ত্রোঞ্জমূতি স্থাপন করলেন । 

কয়েকটি নতুন অট্টালিকাও নিমিত হল। আরও নানাভাবে 
আযাক্রোপলিসকে রমণীয় করে তোলা হয়। ফলে অনতিকাল্ পরেই 
আযাক্রোপলিস বিশ্বের বিশ্ময় রূপে স্বীকৃতি লাভ করে। 

--একৃসকিউজ মি মিস্টার! তখনকার সময়টা? 

না, এ মেয়েটা দেখছি সময় সম্পর্কে বড়ঈ সচেতন । এবারে 
স্পিন সোজাসুজি গাইডকে জিজ্ঞেস করেছে । 

গাইভ তার দিকে ফিরে হাসিমুখে উত্তর দেন-_স্ট। ্রীষ্টপৃব 
পঞ্চম শতাব্দীর কথা ম্যাডাম ! 

_ধহ্যাবাদ | 

গাইড আবার শুরু করেন__তারপরে রোমান যুগ। সে যুগে 
সমগ্র গ্রীস রোম সাম্রাজ্যের অস্তভুক্ত হয়ে যায়। কিন্তু রোমান 
সআাটগণ পারস্য সআটদের মতো নিষ্ঠুর এবং অত্যাচারী ছিলেন না। 
তারা এথেন্স কিন্বা আযাক্রোপলিসের ওপর কোন আঘাত হানেন 
নি। তারা গ্রীসের সুপ্রাচীন সভ্যতার প্রতি শ্রদ্ধাশীল ছিলেন । 

ফলে বাহুবলে রোম গ্রীসকে অধিকার করে নিলেও, গ্রীসের সভ্যতা! 
ও সংস্কাতি রোমকে জয় করে নিয়েছিল। এবং নে সাংস্কৃতিক বিজয় 
চিরস্থায়ী হয়েছে। 

রোমান সআটগণ মাঝে মাঝেই আযাক্রোপলিসের সংস্কারসাধন 
করেছেন । রোমসম্াট র্লডিয়াস (01909185 ) প্রপিলেয়! 
(761071818 ) মন্দিরে একসারি চমতকার সিড়ি তৈরি করে দেন । 
সম্রাট হাদ্রিয়ান (1080)121) ) আগুনে ক্ষতিগ্রস্ত পার্থেনন ( 787]6- 
001) ) মন্দিরের সংস্কার সাধন করেন, সবিরাট ওলিম্পিয়ান জিউস 
( 011701)191) £/008 ) মন্দিরের নিম্নাণকার্ধ শেষ করেন। এই 
মন্দিরটি ছ”ণ” বছর ধরে অসমান্ত অবস্থায় পড়েছিল। হাড্রিয়ান 
এথেন্স নগরেও কয়েকটি বড়-বড় বাড়ি তৈরি করে দিয়েছিলেন । 
এগুলির মধ্যে সবচেয়ে উল্লেখযোগ্য হল জাতীয় গ্রন্থাগার ভবন। 
কৃতজ্ঞ গ্রীসবাসীর। তাই আযাক্রোপলিসে সম্রাট হাত্রিয়ানের একটি 
মতি স্থাপন করেছিলেন । 

তারপরে ২৬৭ শ্রীষ্টাব্ে এলো গ্রীসের ওপরে এক অপ্রত্যাশিত 
আঘাত । রোমে শুরু হল গৃহযুদ্ধ । বিদ্রোহীরা এথেন্দ আক্রমণ 
করে অকারণে নির্ঘয়ের মতো ধবংসলীল। চালালো । অবশ্য অনেকের 
মতে আযাক্রোপলিস সেই ধ্বংসযজ্ঞের শিকার হয়নি। কারণ 
রোমান বিদ্রোহীরা! নগরীর নিচের দ্িকটাই বেশি ধ্বংস করেছিল । 
আাক্রোপলিস নগরীর উচ্চতম অংশে অবস্থিত ৷ 

সেই তাগুবের পরে কয়েক দশক ধরে এথেন্স একটি ছোট শহর 
রূপে বেঁচে রইল কোনমতে । শ্বীষ্তীয় চতুর্থ শতকে আবার শহরের 
সংস্কারকার্য শুরু হয়। এর একটি কারণ এত তাণ্ডব সত্বেও এথেন্স 
তখন দর্শনশাস্ত্রের শিক্ষাগীঠ রূপে সারা ফুরোপে আবার বিখ্য/ত হয়ে 
উঠেছে। তাই দেশ-বিদেশের শিক্ষার্থীরা দর্শনের পাঠ নিতে তখন 
এথেন্সে আসতে শুরু করেছেন ।*"* 

_ সেট! বোধহয় সুমহান দার্শনিক সক্রেতিসের যুগ ? স্পিন 
প্রশ্ন করে। 

মহ হেসে গাইড উত্তর দেন*-না, ম্যাডাম ! সক্রেতিস জন্মে- 
ছিলেন তার প্রায় নশ বছর আগে। তাঁর জীবনকাল শ্রীষ্টপূর্ব ৪৬৯ 


থেকে ৩৯৯ অবক। 
উত্তর শুনে সুপিন একটু লজ্জা পায়। তাড়াতাড়ি আমার দিকে 


ফিরে একটু হাসে । 

একটু থেমে গাইড আবার পুরনে। প্রসঙ্গে ফিরে আসেন । বলতে 
থাকেন-_-এই সময় মানে ৪০০ শ্রীষ্টা্ে সম্রাট দ্বিতীয় থিয়ডোসিয়ীস- 
এর (11189090915 ) এথেনীয় রানী বাইজেত্তিয়াম (39259001017) 
রাজ্যের সিংহাসন পেলেন । স্বাভাৰিক ভাবেই রাণী তার জন্মস্থান 
এথেন্স নগরীর উন্নয়ণে মনযোগী হলেন । তিনি এথেন্স শহরে এবং 
আাক্রোপলিসে কয়েকটি বড় বড় বাড়ি তৈরি করালেন । কয়েকবছর 
আগে আযাক্রোপলিসের দক্ষিণাংশে তার নিগ্রিত ছুটি বাড়ির ধ্বংসা- 
বশেষ আবিষ্কৃত হয়েছে। 

কিন্তু ষষ্ঠ শতকে আবার নতুন ভাবে এথেন্সের ওপরে আঘাত 
আসে । ৫২৯ গ্রীষ্টাব্দে কতৃপক্ষ অকারণে দর্শনের বিগ্ভালয়গুলি বন্ধ 
করে দিলেন । বাধ্য হয়ে দার্শনিকগণ শহর ছেড়ে চলে গেলেন। 
ফলে 'এথেন্স পুনরায় একটি আঞ্চলিক শহরে পরিণত হল। 

এর পরে এথেন্দের রাজনৈতিক ও সামাজিক জীবনে বিবর্তন 
ঘটায় শ্রীষ্টধর্ম। রোমের যাঁজকগণ গ্রীসদেশে শ্রীষ্টধর্ম প্রচার করতে 
আসেন । এবং এথেন্সবাসীরা সানন্দে তাদের স্বাগত জানালেন । 
আাক্রোপলিসের বৃহত্তম মন্দির পর্থেনন একটি গীর্জায় (01790 0 
/501018, 30101019- 10951779 15010 ) পরিণত হয়। অনেকের 
ধারণ আযাক্রোপলিসের এরেখখিয়ন ( 70901703610 ) মন্দিরটিও 
একটি গীর্ভায় রূপান্তরিত হয়েছিল । 

এইভাবে কয়েক শ' বছর অতিবাহিত হবার পরে ১০০০ শ্রীষ্টাবে 
রোম সম্রাট দ্বিতীয় বেসিল (788511-7] ) বুলগেরিয়। জয় করে রোমে 
ফিরে যাবার পথে এথেন্দে আসেন। তিনি পার্থেনন দর্শন করতে 
এসে মন্দিরটির ছুরবস্থ। দেখে ব্যথিত হলেন। সঙ্গে সঙ্গে সংস্কার 

উন অথেল্স--৪ 


সাধনের ব্যবস্থা করেন। 

এর পরে একেবারে ত্রয়োদশ শতকের কথায় আসছি । ১২০৫ 
সালে তৎকালীন ডিউক আযাক্রোপলিসে একটি নতুন প্রাসাদ তৈরি 
করে সেখানেই স্থায়ীভাবে বসবাস করতে আরম্ভ করেন। ফলে প্রায় 
ছু হাজার বছর পরে আ্যাক্রোপলিস প্রাসাদ-হৃর্গের মর্যাদা লাভ করে। 

ডিউকের নিমিত প্রাসাদটি কিন্তু একশ' বছর পরেই ভেঙে ফেলা 
হয়। পার্থেনন মন্দিরটি অবশ্য তখনও ক্যাথিড্রাল চার্চ বা “০৮19 
10909 0, 401091098 রূপে পরিচিত । ১৩১১ গ্রীষ্টাব্দে ফ্লোরেন্টাইন 
বণিকরা এথেন্স এবং আযাক্রোপলিস অধিকার করেন। তখনও 
পার্থেনন এথেন্স মহানগরীর সবশ্রেষ্ঠ গীর্জা। 

এবারে পঞ্চদশ শতাব্দীর কথায় আসছি । এটি তুকাঁ আক্রমণের 
কথ। ৷ তুরস্ক আমাদের অন্যতম নিকট প্রতিবেশী । এই তুরস্কের ওপর 
দিয়েই মহাবীর আলেকজান্দার একদিন তার অজ্রেয় সেনাবাহিনী 
নিয়ে পারস্ত জয় করে ভারত সীমান্তে এগিয়ে গিয়েছিলেন ৷ ভাগ্যের 
পরিহাস সেই পারস্য এবং তুরস্ক আমাদের দেশের সবচেয়ে বেশি 
ক্ষতি করেছে । পারস্তের কথা সংক্ষেপে বলেছি । এবারে তুরস্কের 
প্রসঙ্গে আসছি । 

১৪৫৬ শ্রীষ্টাব্ধে তুরস্কের অটোমান সেনাবাহিনী এথেন্স অধিকার 
করে নেয়। আর তারপরেই তার৷ তৎকালীন নিশ্বের সর্বশ্রেষ্ঠ 
স্থাপত্যশিল্পের নিদর্শন পার্থেনন গীর্জাকে মসজিদে রূপান্তরিত করে। 
সেখানেই শেষ নয় তুরস্কের সেনাপতি এরেখখিয়ন মন্দিরকে তার 
হারেমে পরিণত করেন । 

এইভাবে শ" ছয়েক বছর অতিবাহিত হয়। জপ্তদশ শতকের 
মাঝামাঝি আযাক্রোপলিসের প্রপিলেয়! (770071919 ) মন্দিরটির 
ছাদ বাজ পড্ডে কিম্বা কোন গোলার বিস্ফোরণে উড়ে যায়। কিন্তু 
এই শতকেই পশ্চিম ফুরোপের কয়েকটি রাষ্ট্র বিশেষ করে ফরাসী 
দেশের সঙ্গে এথেন্সের সাংস্কৃতিক যোগাযোগ আরও সুদৃঢ় হয়। 
১৬৭৪ ব্রীষ্টাবদে করাসী সআাট চতুর্দশ লুই (14059 ) এথেন্দে একজন 

দূত প্রেরণ করেন। তাঁর নির্দেশে জনৈক ফরাসী শিল্পী এথেন্সের 
প্রাচীন মন্দিরসমূহের বিশেষ করে পার্থেনন মন্দিরের বিশদ নকশ! 
অঙ্কন করেন। সেইসব সচিত্র নকশা! দেখেই আমরা! একালে ধ্বংস- 
প্রাপ্ত আ্যাক্রোপলিসের সঠিক গড়ন ও উন্নত নির্মাণশৈলীর কথা 
জানতে পারি। 

এর মাত্র তেরে। বছর পরে অর্থাৎ ১৬৮৭ সালে একদল ভিনিসীয় 
€(ড০721091) ) সৈম্ত এথেন্দ আক্রমণ করে। তারা পেলোপনিস 
€ 126101)010959 ) উপদ্বীপ অধিকার করে এথেন্সে আসে এবং 
আক্রোপলিম অবরোধ করে । তার! কামানের গোলায় আক্রোপ 
লিসে অবস্থানরত তৃকাী সৈম্তদের ব্যতিব্যস্ত করে তোলে । অবস্থার 
বিপাকে তুকীরা তখন পার্থেনান মন্দিরকে গোলা-বারুদের গুদামে 
পরিণত করেছে । ভিনিসীয়দের গোলা গিয়ে পড়ল সেখানেই । 
ফলে বিশ্বইতিহাসের এই প্রাচীনতম প্রাসাদটির ছাদ উড়ে যায়। 
সেই বিস্ফোরণ এতই শক্তিশালী হয়েছিল যে তুকী সৈন্তরা ভয় 
পেয়ে আক্রোপলিস থেকে নেমে এসে ভিনিসীয়দের কাছে আত- 
সমর্পণ করে । ভিনিসীয়রা তখন আাক্রোপলিস অধিকার করে নেয় । 
তারা আযক্রোপলিস থেকে বহু মতি দেশে নিয়ে যায়। কিন্ত তার 
বেশিদিন আযাক্রোপলিস অধিকার করে রাখতে পারে না । তাতে 
অবশ্য গ্রীকদের পরাধীনতার অবসান হয় না। 

ভিনিসীয়রা যে অপহরণের প্রবর্তন করে, তাও আর বন্ধ হয় নি। 
তুকীরা আবার দখল নিয়ে আযাক্রোপলিসের মতি ও অন্যান্য মুল্যবান 
ধ্রতিহামিক নিদর্শনগুলি বিদেশীদের কাছে বিক্রি করতে থাকে। 
আর তা চলে প্রায় শ'খানেক বছর ধরে। উনবিংশ শতকের প্রথম 
দিকেও তুরস্কের সুলতানের অনুমতিতে বৃটিশরা এখান থেকে বনু 
মূল্যবান মূতি ও নিদর্শন বুটেনে নিয়ে যান। সেগুলো এখন বৃটিশ 
মিউজিয়ামে স্থুরক্ষিত রয়েছে । | 

নিজের অলক্ষ্যেই আমি মাথ! নেড়ে ফেলি । আর যায় কোথায়? 
দঙ্গে সঙ্গে স্পিন আমাকে প্রশ্ন করে বসে তুমি সেগুলি দেখে 

এসেছে। আঙ্কল ? 

_স্্যা 

- আমি দেখি নি। 

_ কেন? 

_আর ঝকলো না। জানো আমার প্রায় তিনবছর বিয়ে হয়েছে । 
এর মধ্যে আমর! এই দ্বিতীয়বার বেড়াতে বের হলাম। শ্রথমবার 
দেশে গিয়েছিলাম আর এবারে এই গ্রীসে এলাম । এখান থেকে 
রোম ও আমস্টারভাম হয়ে স্টকৃহোম যাবো, সেখান থেকে জেড্ডায় 
ফিরব । লগুন যাওয়! হবে না আমাদের, সময় নেই। 

_বেশ তো, স্টকৃহোৌম ন। গিয়ে এবারে লগ্ন ঘুরে যাও । 

_-তা হবার উপায় নেই আঙ্কল ! 

--কেন? 

_-স্টকৃহোম যে ওর জন্মভূমি । 

আর কোন পরামর্শ দিতে পারি না। সত্যই তো, লণ্ডন যতবড় 
শহরই হোক, বৃটিশ মিউজিয়ামে গ্রীকভাক্ষর্ষের যত মূল্যবান সংগ্রহই 
থেকে থাক, তার গুরুত্ব জন্মভূমির চেয়ে বেশি হতে পারে না। তাই 
চন্দ্র সন্ত্রীক তার জন্মভূমি দর্শন করতে যাচ্ছে। 

খুবই স্বাভাবিক । কিন্তু আমি? আমি আজ যুরোপে এসেছি, 
এথেন্স মহানগরীর পথে পথে ঘুরে বেড়াচ্ছি। জীবনদেবতার অশীম 
করুণার আমি দেশ-বিদেশের কত জায়গায় গিয়েছি । কিন্তু কলকাত। 
থেকে মাত্র ২১৩ মাইল দূরবর্তী আমার ছেড়ে আসা জন্মভূমি বরিশাল 
শহরে আর যেতে পাবি নি ! 

পাছে ভাবনাটা দীর্ঘস্থায়ী হয়ে বায়। তাই তাড়াতাড়ি গাইডের 
দিকে তাকাই । তার কথ শুনে অন্যমনস্ক হয়ে পড়তে চাই । তিনি 
বলে চলেছেন--১৮২১ সালে গ্রীসবিপ্লব শুরু হয়ে যায় । অনতিকাল 
পরেই এথেন্স ও আযাক্রোপলিস তুকাঁ কবলমুক্ত হয়। প্রায় পৌনে 
চারশ বছরের পরাধীনতার অবসান ঘটে । গ্রীস স্বাধীন হয়। 

-_-পৌনে চারশ বছর ধরে আপনার পরাধীন ছিলেন? জনৈক 

জাপানী পর্যটক সবিন্ময়ে প্রশ্ন করেন । 

- আজ্ঞে হ্যা । গাইড উত্তর দেন--১৪৫৫ সাল থেকে । প্রকৃত 
পক্ষে তুকাঁরা আযাক্রোপলিস ছেড়ে চলে যায় ১৮৩৩ সালে । মাঁনে 
৩৭৭ বছর ত্যাক্রোপলিস তৃকা অধিকারে ছিল। 

গাইড আবার আগের প্রসঙ্গে ফিরে আসেন-_তুকী কবলমুক্ত 
হবার কিছুকাল পর থেকেই আ্যাক্রৌপলিসে সংস্কারকার্য শুরু হয়ে 
যায়। ১৮৮০ সাল থেকে জনৈক জর্মন পুরাতাত্বিকের পরিচালনায় 
খননকার্ধ আরম্ভ করা হয়। কিন্তু ১৮৮৪ সালে এক ভূমিকম্পের 
ফলে এই খননকার্ষ বন্ধ হয়ে যায় । ১৮৯৮ সালে আবার খননকার্য ও 
সংস্কারসাধন শুরু হয়'। সেই থেকে সুদীর্ঘকাল নিরবিচ্ভিন্ন পরিশ্রম 
করে আক্রোপলিসকে দর্শনীয় করে তোলা হয়েছে । ১৯৭৫ সালে 


গঠিত হয়েছে একটি কর্মপরিষদ। তারাই এখন আ্যাক্রোপলিসের 
রক্ষণাবেক্ষণ করে চলেছেন । 


থামলেন গাইড । আমরা তার দিকে তাকাই । একটু বাদে 
তিনি আবার বলতে শুরু করেন_.লেডিস আ্যাণ্ড জেণলমেন ! 
আক্রোপলিস পুথিবীর 'প্রাচীনতম এতিহাসিক নিদর্শন । সুতরাং 
তার ইতিহান অনেক অনেক বড়। আপনারা আক্রোপলিম দেখতে 
চলেছেন। তাই আমি খুব সংক্ষেপে আপনাদের সে ইতিহাস 
বললাম। ভরসা করি, এর থেকে সুপ্রাচীন প্রাসাদপুরী সম্পর্কে 
আপনাদের একটা মোটামুটি ধারণ! হল। 

আমরা মাথ। নাড়ি। আর তখুনি গাড়ি থেমে যায়। গাইড 
উঠে দীড়ান। বলেন- কিন্তু আর কথ] নয়। আমরা পৌছে গিয়েছি । 
এঁ দেখুন, আাক্রোপলিস হাসিমুখে আমাদের স্বাগত জানাচ্ডে । 
আস্মন, তাকে দর্শন করা যাক। 

রা 
বাসে বসে কিছুক্ষণ আগে আ্যাক্রোপলিসকে দেখেছিলাম । দেখছি 
গাছে ছাওয়! সামান্ত উচু একটা পাহাড়ের ওপরে গুটিতিনেক পৃথক 
অট্রালিকার ভগ্নাবশেষ । 

এখন বাস থেকে নেমে কিন্তু তাকে অন্যরকম দেখছি । তবে 
আযক্রোপলিসকে একটু বাদে দেখা যাবে। তার আগে যেখানে বাস 
থেকে নেমেছি, সেই জায়গাটিতে একবার চোখ বুলিয়ে নিই । 

প্রশস্ত ও মস্থণ একটা পথের পাশে বাস থেমেছে। আমাদের 
সামনে আরও কয়েকখানি গাড়ি রয়েছে দাড়িয়ে । তার মানে এটা 
আাক্রোপলিসের “কার-পার্ক | 

তখন আ্যাক্রোপলিসের পাহাড়টির গায়ে সবুজ গাছ দেখেছি। 
এখন সেই পাহাড়ের পাদদেশে আর পথের পাশেও প্রচুর গাছপালা 
দেখতে পাচ্ছি । পাইন ও সাইপ্রেস গাছই বেশি । তবে অন্যান্য 
গাছপালা এবং ঝোপঝাড়ও রয়েছে । 

আমাদের ঠিক উল্টোদিকে আাক্রোপলিসে উঠবার চড়াই পথ। 
ংকীর্ণ হলেও একখানি গাড়ি অনায়াসে যেতে পারে । কিন্তু ভি. 
আই. পি. ছাড়া কাউকে গাড়ি নিয়ে ওপরে যেতে দেওয়া হয় না । 
ফলে পথটি প্রার হাটীপথের ভূমিক। পালন করে চলেছে। 

বড রাস্ত। পার হয়ে সেই পায়েচল। পথটির দিকে এগিয়ে চলি । 
এখানে বড় রাস্তার ওপরে একটি আয়তক্ষেত্রাকার পাথর বাঁধানে। 
দ্বীপ। সেখানে গুটিকয়েক ঝোপঝাড় আর একখানি গোলাকার 
সাইনবোর্ড । আ্যাক্রোপলিসের পথ নির্দেশ । দ্বীপ পার হয়ে পায়েচল। 
পথটিতে পৌছই। পথের শেষে পাহাড়ের ওপরে আযাক্রোপলিস । 
পাহাড়ের গায়ে গাছপালা, পথের ছুদিকেও তাই । 

পথটা আস্তে আস্তে ওপরে উঠেছে । আমরা গাইডের পেছনে 

চড়াই ভাঙতে শুরু করি। বলা বাহুল্য চক্র আর স্পিন আমার 
পাশে পাশে পথ চলেছে । 

আাক্রোপলিসের ভগ্রাবশেষ দেখা যাচ্ছে । পথের বাঁদিকে 
অনেকটা উঁচুতে একটা বাড়ি আর পথের শেষে উচু সমতলে ছৃটো । 
তাদের পেছনে খানিকটা দূরে একটা ভারী সুন্দর সবুজ পাহাঁড়। 

আমাদের তিনদিকেই শহর, মহানগরী এথেন্স। তাহলেও 
এখানে আক্রোপলিসের চৌহদ্দির মধ্যে কিন্তু কোন বাড়ি-ঘর 
নেই। পবিত্র এতিহাসিক স্থানটিকে জনারণ্য থেকে পৃথক করে রাখা 
হয়েছে । আর তাই জায়গাটি কেবল এ্রতিহাসিকদের নয়, প্রত্যেক 
সৌন্দর্যপ্রিয় পর্যটকের । যেমন রমণীয়, তেমনি শান্ত ও নির্জন । 
পথের পাশে ঝোপঝাড়ে বুনৌফুলের সমারোহ আর গাছের শাখায় 
শাখায় পাখিদের কাকলি । 

এটা আক্রোপলিসের পশ্চিম দিক। আমরা পাথর বাঁধানো 
প্রশস্ত পায়েচলা পথটি বেয়ে আস্তে আস্তে পুবদিকে. চলেছি । 

কয়েক মিনিট বাঁদেই ডানদিকের সেই ভাঙা বাড়িটার সামনে 
পৌছে যাই । গাইড বলে প্রপিলেয়া । 

কেবল মন্দির নয়, সেই সঙ্গে প্রাসাদ। এখন কেবল কয়েকটি 
স্তম্ভ ও দেয়ালের কিছু অংশ আর ধাপকয়েক সিঁড়ি অবশিষ্ট। 
তাহলেও প্রাসাদপুরীর বিশালত্ব বেশ বোঝা যাচ্ছে । তাই গাইড 
বলেন-_-]10 00100010২01 0170 7707051812 

তাঁর মানে এই ভগ্নাবশৈষ একটি বাড়ির নয়, কয়েকটি বড় বড় 
বাড়ি ছিল এখানে । এখন কোনটাই অক্ষত নেই ৷ তাহলেও তাদের 
পুথক অস্তিত্ব বেশ বোঝা যাচ্ছে। 

বাধানো পথ থেকে একটা! কাচা পায়েচলা পথ ধরে উঠে আসি 
কয়েক পা। তারপরেই সিড়ি । অনেকখানি জায়গা জুড়ে ছিল 
সেকালের সি'ড়ি। এখন সেই ভাঙা সি'ড়ির ডানদিকে মাত্র ১৫২০ 
ফুট চওড়া নতুন একপারি সিঁড়ি তৈরি করে দেওয়া হয়েছে । আমরা 
তাই ৰেয়ে ওপরে উঠতে থাকি । : 

চলতে চলতে গাইড বলছেন- দেখেই বুঝতে পারছেন, সীমনে 
একটি ও দুপাশে ছুটি অট্রালিকার মাঝখানে ছিল সেই সুবিশাল 
সোপানশ্রেণী। একই সোপান বেয়ে তিনটি প্রাসাদেই যাওয়া-আসা 
করা যেত। আর এই সিঁড়ির সমাস্তরাল হল বাড়িগুলোর বেসমেন্ট 
অর্থাৎ ভূগর্ভস্থ অংশ। বাড়িগুলে! দু-তিন তল উঁচু ছিল। এখন 
কেবল একতলার কিছু অংশ ও দোতলায় ছুখানি ঘরের ভগ্নাবশেষ 
অবশিষ্ট রয়েছে । 

আমরা দেখি । ইংরেজী “ইউ” অক্ষরের আকারে আমাদের 
তিনদিকেই বাড়ির ভগ্রাংশ। স্তস্তই বেশি । কোন জায়গায় দেয়াল 
ও ছাদের কিছু অংশ রয়ে গিয়েছে । তুলনায় ডানদিকের বাড়িটা 
কম ক্ষতিগ্রস্ত । এরই দোতলায় একখানি ঘরের দেওয়াল ও স্তস্ত- 
গুলি প্রায় সবই রয়ে গেছে । 

সেইদিকে ইসার। করেই গাইড'বলেন-_নাইক (০ )টেম্পল। 
খুবই সুন্দর ছিল মন্দিরটি । 

আমরা আবার দেখি । মাঝারী আকারের একখানি চৌকো 
ঘর। সামনে চারটি গোলস্তস্ত । পেছনেও তেমনি গোলস্তম্ত রয়েছে । 
তবে তার একটি কেবল দেখ! যাচ্ছে এখান থেকে । 

সিঁড়ি বেয়ে আমরা নাইক মন্দিরের ঠিক নিচে এসে দাড়িয়েছি । 
মন্দিরটি দোতলায় এখন ওখানে উঠবার উপায় নেই । তবে এখান 
থেকে বেশ ভাল দেখ যাচ্ছে । সামনে চার ধাপ পাথরের সিড়ি, 
তারপরে চারটি গোলস্তম্ত। তাদের গ! জুড়ে, বিশেষ করে মাথার 
ওপরে ভারী সুন্দর খোদাই কাজ । "এখনও বেশ বোঝা যাচ্ছে আর 
দেখতে পাচ্ছি এখান থেকেও । 

থামগুলোর ওপরে একখানি করে পাঁতলা চৌকো পাথর । তার 
ওপরে নিরেট পাথরের মোটা কড়িকাঠ। সেগুলিও চৌকে। 
তাদের গায়ে একসারি মুতিমাল! ( 11929) । মুত্তিগুলি অবশ্য 
অক্ষত নয়। র 

গোল থামগুলোর পরে বারান্দা, বেশি চওড়া নয়। তারপরেই 

তিনদিকে দেয়াল ঘেরা গর্ভ মন্দির । সামনে ছুটি চৌকে। পাথরের 
থাম। কিন্তু মন্দিরের মাথায় ছাদ নেই ! 

গাইড বলেন-__ছোট হলেও এই নাইক মন্দিরটি খুবই এশ্বর্যশালী 
ছিল। কারণ এথেন্সের অধিষ্ঠাত্রী দেবী এথেনার মন্দির ছিল এটি । 

বল শেষ করেই গাইড আবার সিঁড়ি ভাঙতে শুরু করেন। 
আমর! তাকে অন্থুসরণ করি । 

অবশেষে সবাই উঠে আসি ওপরে । নিচের দিকে তাকাই । 
সেই স্থবিশাল সোপানশ্রেণী সেকালে প্রাসাদমালার উঠানের মতো 
ছিল। আর তখন ঘোড়ায় চড়েই এখানে পৌছন যেত। 

নিচের থেকে বারো / তেরোটি থাম দেখা যাচ্ছিল । এখানে এসে 
দেখছি, আরও কয়েকটি রয়েছে । সবগুলোর অবশ্য সবটা নেই, 
কোন-কোনটির আধখানা কিন্বা তারও কম অবশিষ্ট । তাহলেও 
তাদের গড়ন দেখবার মতো । 

সবই পাথর-_মিড়ি থাম দেয়াল ছাদ সবই পাথরের । পাথর 
ছাড়া আর কিছুই ছিল ন। সেকালে । তা দিয়েই কি কাণ্ড করে- 
ছিলেন সেই ধের্ষশীল ও শ্রমশীল মানুষগুলো ! স্থাপত্াবিষ্ঠায় কি 
অসাধারণ পাণ্তিত্য অভিজ্ঞতা এবং কর্মকুশলতা তারা আয়ত্ত করে- 
ছিলেন ! 

য'কৃ গে, যেকথা! বলছিলাম । সবকিছুই পাথর দিয়ে তৈরি। 
একেবারে নিচের থেকে পাথরের ওপর পাথর গেঁথে তৈরি করা 
হয়েছে । বেসমেণ্ট বেশ উচু, একতলাটিও তাই । তবে এর ওপরের 
তলা বোধকরি এত উচু ছিল না । কারণ নাইক মন্দিরটি এমন 
উচু নয়। 

গাইড বলেন_ যে তোরণ পেরিয়ে আমরা এখানে এলাম । তার 
নাম বিউলে (73819 ) গেট । 

বাড়িগুলোর মাঝখানের অংশই বেশি ক্ষতিগ্রস্ত । কেবলই 
কয়েকটি স্তম্ত ফাড়িয়ে রয়েছে । ছাদ ও দেয়াল নেই। ছাদের 
খানিকটা অংশ রয়ে গিয়েছে হুপাশের বাড়ি ছুটিতে । 

কিন্ত ছাদ নয়, আমি দেখি স্তম্তগুলি। এরা যে আমার অত্যন্ত 
পরিচিত। এমনি স্তম্ত আমি দেখেছিঙগাম কলকাতা বিশ্ববিগ্ভালফে 
সিনেট হলের সামনে । দেখেছি ভ্যাটিকানের সেন্ট পিটারে, দেখেছি 
বাকিংহ্যাম আর ভার্সাই প্রাসাদে । সেইসব স্তস্তের আদিনিবাস এই 
আযক্রোপলিস। আমি ভাগ্যবান, আজ সেখানেই এসেছি । 

তাই'ঘুরে রে কেবল থামগুলে! দেখি । সত্যই দেখবার মতে। | 
কেবল বিশাল নয়, সুন্দরও বটে। কত বুদ্ধি ও শ্রম, কত ভক্তি ও 
শ্রদ্ধার সঙ্গে সেইসব স্থপতি ভাস্কর ও শ্রমিকগণ এগুলে। তৈরি 
করেছিলেন । তাদের উদ্দেশে শ্রদ্ধায় বার বার মাথা নত হয়ে আসছে । 

দেয়ালের গঠন নৈপুণ্যও অনুধাবন করবার মতো । যেমন সুন্দর, 
তেমনি মজবুত ও বৈচিত্র্যময় । এত আঘাতের পরেও যে সামান্য 
কয়েকটি দেয়াল অবশিষ্ট রয়েছে, সেগুলি সেকালের অতি উন্নত 
স্থাপত্যকলার উজ্জ্বল উদাহরণ রূপে পর্যটকদের প্রাণ ভরিয়ে দিচ্ছে। 

একটি দেয়াল দেখে তে। চমকে উঠতে হয়। এখনও আমরা 
কলকাতায় এই রকম বুটি তোলা সুদৃশ্য দেয়াল তৈরি করছি। গাইড 
দেয়ালটি দেখিয়ে বলছেন- “9০09100. ০৫970 76107971818) 006 
০8,50 ১৮৪11 01 617৪ 9০-081190. 17102/50611916. 11179 1070678- 
011)0 “1২70905৮870  0110191)0. 11179 098৮77-16968 210. 
09081217109 911৮9 10011) 1779101091 01] আ1)০ 0100 001]- 
01171 ৯০7৫৭ 98 6119 1১9,208 01 ০0০910705., 

গাইড এগিয়ে চলেন। কিছুক্ষণ হেঁটে এসে পৌছই বাঁদিকে, 
প্রাসাদের মধ্যাঞ্চলে । এখানে দেখছি একট স্তন্ত ও ছুদিকের 
দেওয়ালের সঙ্গে ছাদের খানিকটা অংশ রয়ে গিয়েছে! রয়েছে 
কারুকার খচিত পাথরের একখানি কড়িকাঠ। যেমন মজবুত, 
তেমনি সুন্দর। কিন্তু সবচেয়ে দর্শনীয় হল একই দেয়ালে পাশা'- 
পাশি ছুটি কাঠের দরক্রা। অপূর্ব খোদাইকাজ তাদের সারা অঙ্গে । 
হাজার-হাজার বছর ধরে প্রকৃতি ও মানুষের এত আঘাত সয়েও 
অক্ষত এবং অপরূপ । 


অপরূপা প্রপিলেয়া দর্শন করে আবার নেমে আসি নিচে । সেই 
পাথর বীধানো.পথ পেরিয়ে ডানদিকে চড়াই পথে এগিয়ে চলি । 
গাইড জানিয়েছেন, এবারে আমরা আ্যাক্রোপলিসের শ্রেষ্ঠ দর্শন 
পার্থেনন মন্দিরে চলেছি । 

বাঁধানো পথ শেষ হয়ে গেল। কিন্তু চড়াই ফুরলো৷ না । এবরো- 
খেবরো পাথুরে পথ আর ব্বংসস্তূপ পেরিয়ে এগোতে হচ্ছে । আমার 
একাধিক সঙ্গীও সঙ্গিনী আছাড় খেতে খেতে বেঁচে গেলেন ৷ গাইড 
সহান্তে তাদের ভরসা দেন-_ভয় পাবার কিছু নেই । আছাড় খেয়ে 
ছড়ে গেলেও তেমন অন্ববিধে হবে না। আমাদের বাসে ফাস্ট এড 
বক্স আছে। | 

_-এবং আমার ফাস্ট” এড ট্রেনিং নেওয়া আছে। গন্তীর স্বরে 
স্পিন যোগ করে। 

তার কথা শুনে আমরা অনেকেই হেসে উঠি । শেষ পর্যস্ত 
স্বপিনও আমাদের সঙ্গে যোগ দেয়। কেবল হাসল না চন্দ্র। সে 
গন্তীর মুখে গাইডের পেছনে এগিয়ে চলেছে । বোধকরি চপলা 
স্ত্রীর রসিকতাট্ুকু ভাল লাগে নি তার। 

শেষ পর্যন্ত অবশ্তঠা গাইডকে ফাস্ট” এড বল্স আনতে হয় নি এবং 
স্থপিনকেও তার ট্রেনিডের সদ্যবহার করতে হল না। সবাই অক্ষত 
শরীরের পৌছে গেলাম আাক্রোপলিসের মূল অংশে । পাহাড়ের 
ওপরটাকে সমান করে মালভূমির মতো সবিশাল প্রায় সমতল প্রান্তরে 
পরিণত করা হয়েছিল । কোথাও মাটি, কোথাও ছোট ছোট গাছ । 
তবে বৃহত্তর অংশ জুড়েই পাথর_ এখানকার বিভিন্ন অট্রালিকার 
ভগ্নাবশেষ ! কত যুগাতীত কাল অসংখ্য মানুষের ধরে মহত স্থার্টিকে 
হানাদারের দল মাটির সঙ্গে দিয়েছে মিশিয়ে । এগুলি কোন যাছু- 
ঘরে ঠাই পায় নি। তাই এখানে এমন অনাদরে আছে পড়ে। এব৷ 
যদি কথা কইতে পারত, তাহলে এদের কাছ থেকে মানবসভ্যতার সেই 
বিস্ৃত অতীতের কত কথাই না জানা ধেত ! মান্থুষ গড়েছে আবার 
মানুষ ভেঙেছে । আর তাই দেখে আজ্ মান্ুষের চোখে জল আসছে। 

পাথর ডিঙ্গিয়ে ডিঙ্গিয়ে এসে দাঁড়াই সেই প্রায় সমতল পাথুরে 
প্রাস্তরের দক্ষিণ-পূর্ব প্রান্তে। আমাদের সামনে পার্থেনন (87010510072) 
মন্দিরের ভগ্নাবশেষ । 

কিন্তু পার্থেননের প্রসঙ্গে পরে আসছি । আগে তার চারদিকের 
কথা বলে নিই একট্র । চারিদিক লোহার তার দিয়ে ঘেরা ঘেরার 
ধারেও সারি সারি ছোট বড় পাথর। কোন-কোনটিতে খোদাই 
কাজ। পরিশ্রান্ত পর্যটকরা জোড়ায়-জোড়ায় কিস্বা দল বেঁধে বসে 
আছেন কোনটিতে । আবার কোন পর্যটক খুটিয়ে খুটিয়ে পাথরগুলো' 
দেখছেন। বোধকরি ইতিহাসের কোন অকথিত কাহিনী খুজে 
পাবার চেষ্টা করছেন । | 

কিন্তু আমরা পরাধীন পর্যটক, কণ্তাক্টেড বাসট্রপে এসেছি । 
আমাদের যেমন বিশ্রামের অবকাশ নেই, তেমনি নেই কোন খোজা- 
খুজির অধিকার। অতএব গাইডের সঙ্গে তারের ঘেরা পার হয়ে 
একেবারে পার্থেননের সামনে এসে ছাড়াই ! তার দিকে তাকাই। 
সঙ্গে সঙ্গে সারাশরীর রোমাঞ্চিত হয়ে ওঠে । মহাকবি হোমার তার 
মহাকাব্যে যে মন্দিরের উল্লেখ করেছেন, থার্মোপালির যুদ্ধের পরে 
যে মন্দির ক্ষতিগ্রস্ত হয়েছে, সুমহান সক্রেতিস যে মন্দিরচত্বরে বসে 
দার্শনিক চিন্তায় আত্মহারা হয়েছেন, মহামতি আলেকজান্দার যে 
মন্দির দর্শন করেছেন, আমি আজ সেই মন্দিরের সামনে এসে 
দাড়িয়েছি। আমার করুণাময় জীবনদেবতাকে পুনরায় প্রণাম জানাই | 

গাইড বলে চলেছেন__এ সম্পর্কে কোন সন্দেহ নেই যে এটি 
আাক্রোপলিসের প্রধান প্রাসাদ ছিল। যদিও সে যুগে অন্যান্য 
অট্রালিকার মাঝে এটিকে এতখানি প্রভাবিত মনে হত নাঁ। এখন 
পাশের সব প্রাসাদগুলো৷ একেবারে মাটির সঙ্গে মিশে যাওয়ায় 
পার্থেননের ধ্বংসাবশেষ আরও বেশি দর্শনীয় হয়ে উঠেছে ।:- 

_একৃসকিউজ মী! জনৈক জাপানী পর্যটক গাইডের দৃষ্টি 
আকর্ষণ করেন । 

গাইড কথা থামিয়ে তার দিকে তাকান । 

পর্যটক প্রশ্ন করেন_ আচ্ছা, .এই পার্থেনন নামটির অর্থ কি? 

গাইভ উত্তর দেন__গ্রীক ৮8161561705, শের ইংরেজী মানে 
451717 বা কুমারী । আপনার! জানেন প্রাচীন এথেন্সে কুমারী 
বলতে দেবী ভিনাস মানে এথেনাকে বোঝাতো। তিনি ছিলেন 
এথেন্সবাসীদের ইষ্টদেবী। এ 19১ 6179176106১ ০51008 609 
12৮70109001) 11068756100 6010010100৮ 0%61111)0 101809 ০01 
/801101728) 12876109008, 

পর্যটক খুশি হয়ে গাইডকে ধন্যবাদ জানান। গাইড আবার 
বলতে শুরু করেন_-আমি বাসে বসে আপনাদের বলেছি যে 
আযাক্রোপলিসের নির্মানকার্ধ শ্ীষ্টপূর্ব দ্বিতীয় সহত্রা্ে আরম্ভ হলেও 
এই মন্দিরটি প্রথম নির্মাণ করেন রিপাবলিক অব.. এথেন্স। খ্রীঃ 
পুর্ব ৪৯০ সালে অর্থাৎ ম্যারাথন যুদ্ধজয়ের পরে এর নির্মাণকার্ষ শুরু 
হয় এবং থার্মোপলি যুদ্ধের আগেই মানে খ্রীঃ পৃঃ ৪৮০ সালের আগেই 
মন্দিরটি সম্পূর্ণ নিমিত হয়ে গিয়েছিল। মন্দিরটিকেও সম্ভবত 
ম্যারাথন যুদ্ধ জয়ের উদ্দেশ্যেই উৎসর্গ করা হয়। জ্যামিতির সাহাযা 
নিয়ে নিমিত এটি পৃথিবীর প্রথম মন্দির! অত্যন্ত উন্নতমানের 
স্থাপত্যকলায় মন্দিরটি নিত হয়েছিল। এটি যেমন বিশাল, 
তেমনি অপরূপ ছিল। “6 51)7889058 0০9৮ 11199610811, 1 
11000105398 01) 059৮৮ 110111)1110: 9101719 6176 17009965800 
01950209590 0%9271911 8,010)07190800. ৮৪109 01 168 
181. + ৰ ৃ 
একবার থামেন গাইড । তারপরে বলেন_ কিন্তু আর বাইরে 
দাড়িয়ে কথা নয়। চলুন ভেতরে যাওয়। যাক । 

গাইড আবার চলতে শুরু করেন। সহ্যাত্রীরাও এগিয়ে 
চলেন। আমি কিন্তু বিক্ষারিত নয়নে পার্থেননের দিকে তাকিয়ে 
চুপ করে দীড়িরে থাকি। আর সবিম্ময়ে অনুভব করি আমার 
শরীরের সেই শিহরণ এখনও থেমে যায় নি। বরং চোখ ছুটি অশ্- 
সিক্ত হয়ে উঠেছে। কিন্তু এমনটি তো হওয়া উচিত নয়। কাশীর 

বিশ্বনাথ মন্দিরে, অযোধ্যায় রাম জন্মভূমিতে, মথুরার শ্রীকৃষ্ণ 
জন্বস্থানে অথবা কেদারনাথ কিম্বা অমরনাথে গেলে আমি কেন যেন 
চোখের জল সামলাতে পারি না। সে অশ্র আনন্দ অথবা বেদনার, 
তাও জানি না। কিন্তু সে কান্না আমি এখানে কাদব কেন? কাশী 
অযোধ্যা মথুরা অমরনাথ ও কেদারনাথের সঙ্গে যে আমার নাড়ীর 
টান, রক্তের সম্বন্ধ । | 

তবুও এখানে এসে অবধি বারবার আমার চোখছুটি অশ্রুসিক্ত 
হয়ে উঠছে । কিজানি হয়তো আমার অবাধ্য মন এই ধ্বংসস্তূপে 
মাঝেই স্থির মহাশক্তিকে প্রত্যক্ষ করছে । আর সেই সঙ্গে মানুষের 
অমর মহত্বকে অবলোকন করছে। বুঝতে পারছে যে ধ্বংসের 
চেয়ে স্থষ্টি বড়, ঘৃণার চেয়ে প্রেম বড়, মৃত্যুর চেয়ে জীবন বড়। 

ওরা সবাই এগিয়ে গেছে । তাড়াতাড়ি পা চালাই । এদিকটা 
মন্দিরের প্রস্থ । কিন্তুমনে হয় এদিকটাই ছিল সামনের দিক। 
এদিকে ছ"টি আর দৈর্ঘ্যের দিকে আটটি স্তম্ত রয়েছে ছাড়িয়ে । 

সিঁড়ি বেয়ে উঠে আসি ওপরে । মেঝে ভেঙে গিয়েছে, কোথাও 
ছাদ নেই। শুধু আছে চারিদিকের স্তম্ত আর তাদের ওপর কয়েকটি 
কড়িকাঠ। কোথাও কোথাও দেয়ালের কিছু অংশ। এই টুকুতেই 
এর বিজ্ঞান সম্মত অপরূপ স্থাপত্যকলার পরিচয় পাওয়া যাচ্ছে । 

আট।দশখানি গোলাকার পাথর পর পর সাজিয়ে এক-একটি 
স্তস্ত। পৃথক পৃথক টুকরো হলেও এত নিখুত ভাবে তৈরি যে একটু 
দূর থেকেও মনে হয় যেন একথানি পাথর । প্রতি স্ত্তের মাথায় 
একখানি করে চৌকো পাথর, স্তম্তগুলির চেয়ে একটু বড়, চারদিকে 
কয়েক ইঞ্চি করে বেরিয়ে রয়েছে । এই পাথরগুলির ওপরেই 
বসানো হয়েছে কড়িকাঠ_চৌকো পাথরের পথক প্রথক খণ্ড । 
প্রত্যেকটি স্তন্তের মাথায় ছুদিকের ছুটি কড়িকাঠ। 

কড়িকাঠের উপরে সেই খোদাই কাজ-_ক্রিজ.। মানুষ ও 
প্রকৃতির এত আঘাত সইবার পরেও যা রয়ে গেছে । তা দেখেই 
স্থপতি, শ্রমিক ও শিল্পীদের প্রতি শ্রদ্ধায় আমার মাথা নত হয়ে 

আসছে। ঘোড়া, ঘোড়সওয়ার, রাজা! সৈনিক ও নর্তকীদের মৃতি। 
শুধু বাইরে নয়। মন্দিরের ভেতরেও । এবং ভেতরের মৃতিমালা 
তুলনায় অক্ষত। 

গাইড বলেন-__এদের চেয়ে অক্ষত ও ভাল মৃত্তিগুলো সবই 
বিদেশীরা নিয়ে গিয়েছে । তার কিছু রয়েছে বৃটিশ মিউজিয়ামে 
বাকিট। ফ্রান্স, জর্মনী, যুক্তরাষ্ট্র প্রভৃতি দেশে । কিছু অবশ্য এখান 
থেকে নিয়ে নিচের আযাক্রোপলিস মিউজিয়ামে রাখ হয়েছে । আমরা 
যাবার পথে দেখে যাবে 

থামলেন গাইড । তারপরে বললেন-_-এবারে আপনারা নিজেরা 
একটু ঘুরে নেড়িয়ে দেখে নিন । 

-_-আহ্কল' সেকি গো! এযে ভূতের মুখে রামনাম ! স্পিন 
বলে ওঠে। 

আমি অবাক হয়ে ওর মুখের দিকে তাকাই । তারপরেই মনে 
পড়ে সে ইন্দোনেশিয়ার মেয়ে । ওদের দেশে রামায়ণ অতিশয় 
জনপ্রিয় মহাকাব্য । রামায়ণের কাহিনী অবলম্বনে রচিত ছায়ার 
পুতুল-নাচ ( 911%00৬ 700766) ওয়েআং কুলিত ( ৬:81 
ঢ0116) এখন ইন্দোনেশিয়ার লোকসংস্কৃতির একটি সর্বশ্রেষ্ঠ অবদান । 

স্থৃতরাং মু হেসে ওর মন্তব্যটা উপভোগ করি আর ভাবি, 
ইন্দোনেশিয়ার একটি মুসলমান মেয়ে কথায় কথায় ষে রানচন্দ্রের 
উল্লেখ করল, সেই রামচন্দ্রকে হিন্দু দেবতা বানিয়ে আমাদের দেশে 
হিন্দু-মুসলমান বিভেদের উক্কানি দেওয়া হচ্ছে । 

যাক গে দেশের কথা। এদিকে গাইড আমাদের কিছুক্ষণ 
স্বাধীনভাবে ঘুরে বেড়াবার ছাড়পত্র দিয়ে নিজে নিজ্ান্ত হলেন । 
সহযাত্রীরা যে যার আপনজনকে নিয়ে পায়চারি শুরু করেছেন। 
আমিও তাই করি। বলা বাহুল্য চন্দ্র ও স্তবপিন রয়েছে আমার 
সঙ্গে। এখন ওরাই আমার আপনজন ৷ অথচ ঘণ্টাতিনেক আগেও 
পরিচয় ছিল ন। ওদের সঙ্গে । 

আমরা উত্তর-পশ্চিম দিক দিয়ে মন্দিরে উঠেছি । কেবল এ- 


৭১ 


দিকেই দেয়ালের খানিকটা অংশ রয়ে গেছে । কিন্ত এদিকে স্তম্ভ গুলি 
অধিকাংশই ভাঙা । উত্তর ও পুবদিকের স্তম্তগুলি কিন্তু সবই অক্ষত । 

মন্দিরের মেঝেও মোটেই অক্ষত নয়। কোন-কোন জায়গায় 
তো? পাথর তুলে নেওয়ায় গর্ত হয়ে আছে । কিন্তু যেখানে অক্ষত, 
সেখানে মেঝের মস্থণতা মুগ্ধ করে আমাদের । 

ঘুরে ঘুরে দেখি। দেখি দেয়াল আর কড়িকাঠের মৃতির্মীলা বা 
ফ্রিজ্ত ৷ দেখি মেঝে ও স্ত্ত, দেয়াল কডিকাঠ আর তাদের কারুকার্য । 

ভালো লাগছে সবই কিন্তু এখানেও আমাকে আকর্ষণ করছে 
স্তম্তগুলি। এর! যে জড়পদার্থ নয়, এদের প্রাণ আছে। এরা মুক 
নয়, এরা কথা কইতে পারে । এরা আমার কানে কানে কত- 
কথা বলে চলেছে । বলছে মানব সভ্যতার কথা । বলছে মানুষের 
ভালোবাসা আর নিষ্ঠুরতার কথা । চার হাজার বছরেও যার কোন 
পরিবর্তন হয় নি। নইলে চন্দ্র আর স্ুপিনকে আমার এমন আপন 
মনে হবে কেন? 

_ হুয়ে গেল। এর আসছে । আবার ছোটানে। শুরু করবে । 

স্বপিনের কথায় আমার ভাবনা থেমে যায়। তাকিয়ে দেখি 
গাইড এদিকে আসছেন । তার মানে ঘুরে বেড়ানোর পাল! শেব। 
এবারে আবার তার পেছনে ছেটতে হবে । 

না। গাইড আমাদের কাছে আসেন না। মন্দিরের মাঝখানে 
দাড়িয়ে ইসারায় কাছে ডভাকেন। আমরা তাড়াতাড়ি তার চারি- 
দিকে জড়ো। হই । তিনি বলতে শুরু করেন__এই মন্বিরে ছিল দেবী 
এথেনার দণ্ডায়মানা অপরূপা বিগ্রহ । তার মাথায় মণিমাণিক্য 
খচিত সোনার মুকুট । গায়ে মূল্যবান রেশমের চমৎকার পোশাক, 
পায়ে পান্কা'। বল্পম হাতে ছড়িয়ে তিনি ছুর্বলকে রক্ষা করতেন 
আর অত্যাচারীকে শাসন করতেন । 

দেবী এথেনার বিগ্রহ ছাড়া আরও অসংখ্য ছোট-বড় অনিন্দ্য- 
সুন্দর মৃত্ি দিয়ে সাজানো! ছিল এই মন্দির। 116 8০01769৫ 


89০016107. 00%91:90. ০০: ৪9112019 81116909১ 9৮০1 


৭ 


[086 01 619 001101100 21009278019 60 ৪0018 9779911881)7776176 
ঘ7161)112 6109 11169 দা10101) 0:69]. 891091516 7092:7016690.. 

মৃতিগুলোর বিষয় বৈচিত্র্যও ছিল লক্ষ্য করার মতো । পুব- 
দিকের বিষয় ছিল দেবামুরের € 909৪ 20 (15065 ) সংগ্রাম, 
উত্তরদিকে ট্রয়নগরী অবরোধ, পশ্চিমে আযমাজনদের বিরুদ্ধে গ্রীক 
অভিযান আর দক্ষিণের অংশে ছিল সেপ্ট,রদের সঙ্গে সংগ্রামরত বীর- 
বৃন্দের মৃতি। 

__সেপ্ট,র কি আঙ্কল? গাইড থামতেই স্পিন প্রশ্ন করে। 

আমি উত্তর দিতে পারার আগেই গাইড বলেন-_ শ্রীক পুরাণের 
এক কল্পিত প্রাণী। যার ওপরের অংশ মানুষের মাথা মুখ কাধ বুক 
ও দ্ুখানি হাত আর নিচের অংশে ছুটি পাও লেজ সহ ঘোড়ার 
শরীরের শেষার্ষ। 

__সেসব মুতি এখন কোথায়? স্পিন আবার জিজ্ঞেস করে । 

গাইড উত্তর দেন__ অধিকাংশই নষ্ট হয়ে গিয়েছিল । যা অক্ষত 
ছিল, তা প্রায় সবই বিদেশে বিশেষ করে বুটেনে নিয়ে গিয়েছে। 
সামান্য যা কিছু এখানে পাওয়া! গেছে, ত রাখা হয়েছে আাক্রোপলিস 
মিউজিয়ামে । 

একটু থেমে একখানি হাত বাড়িয়ে গাইড আবার বলতে থাকেন 
এঁটে হচ্ছে মন্দিরের পেছন দিক । এ অংশটা ছিল এথেন্স রাজ্যের 
রাজকোষ অর্থাৎ জনসাধারণের কোষাগার (17500178700 01 4.009108)। 
গণতান্ত্রিক সরকারের সম্পদকে দেবী এথেনার সম্পত্তি বলে মনে করা 
হত। এই মন্দিরই ছিল সবচেয়ে নিরাপদ স্থান, পবিজ্রও বটে । 
ীষ্টপূর্ব ৪৩৯ সাল থেকেই পার্থেনন মন্দিরের কতৃপক্ষ এই কর্তব্য 
পালন করে আসছিলেন । 

থামলেন গাইড । একবার একটু হাসলেন । তারপরে বললেন 
_ লেডিজ এ্যাণ্ড জেন্টলমেন, গাইডের কাজ করতে এসে মাঝে মাঝেই 
যে অপ্রিয় কথাটি বলতে হয়, আমাকে এবারে সেটি বলতে হবে। 

--কী? | 

--এবারে বিদায় নিতে হবে বিশ্বের এই প্রাচীনতম মন্দির থেকে 
আমরা এবারে এরেখখিয়ন (77.901075102, ) মন্দির দেখে মিউজি- 
য়ামে যাবো । 

বলা শেব হতেই ভদ্রলোক বড়-বড় পা ফেলে সিঁড়ির দিকে 
হাটতে শুরু করলেন। অগত্যা আমরা তাঁকে অনুসরণ করি। 
বেরিয়ে আসি পার্ধেনন মন্দির থেকে । 

আগেই বলেছি মালভূমি সদৃশ এই সুবিশাল প্রায় সমতল 
পাথুরে প্রাস্তরের একপাশে পার্থেনন মন্দির । বাকি প্রায় সবটা 
জুড়েই ধ্বংসভূপ কেবল &ঁ উঁচু জায়গাটায় কয়েকটি স্তম্ত এবং খানিকটা 
দেয়াল দেখতে পাচ্ছি। বোধকরি ওটাই এরেখখথিয়ন মন্দির । 
কারণ গাইড ওদিকেই চলেছেন । 

চলতে চলতে একটা ধ্বংসস্তূপের সামনে দরীড়িয়ে পড়লেন 
গাইড । বললেন- শ্বীষ্টপূর্ব ২৭ সালে রোমসত্রাট অগাস্টাস সীজার 
এখানে রোমাদেবীর মন্দির নির্মাণ করেছিলেন । রোম! ছিলেন 
রোমের ইট্টদেবী | 

একটু নিচু হয়ে ভগ্নস্তুপ থেকে একটুকরো পাথর তুলে নিয়ে 
বললেন-_ দেখুন, এই পাথরের সঙ্গে এখানকার অন্ত কোন মন্দিরের 
পাথরের মিল নেই। কারণ সম্রাট অগাস্টাস অন্ত কোন জায়গ! 
থেকে এই পিশ্ীভৃত ( 007701017179746) ) পাথর আনিয়ে মন্দিরটি 
তৈরি করেছিলেন । এ পাথর এখানে পাওয়া যায় না । এখানকার 
অন্যসব মন্দির সচ্ছিত্র পাথর ( 120:০5-8০০০ ) দিয়ে তৈরি হয়েছে । 

কয়েকজন সহ্যাত্রীর দেখাদেখি সুপিনও একটুকরো! পাথর তুলে 
নেয়। তারপরে বিশেষজ্ঞের ভঙ্িতে বলে--সত্যই আঙ্কল, এ 
পাথরগুলে। অনেক মস্থণ ও উজ্জ্বল, ভারীও বটে ! 

__-সিনিয়র জিওলজিস্ট ! সহাস্তে চন্দ্র বলে ওঠে। 

স্পিন লজ্জা পেয়ে তাড়াতাড়ি পাথরখানি ফেলে দেয়। আমি 
হাঁসতে হাসতে ওর হাত ধরে এগিয়ে চলি । 

এখন আমরা উত্তরে চলেছি। মালভূমির এদিকট। অপেক্ষাকৃত 

উচু এবং পাথুরে । সামনের সবচেয়ে উঁচু জায়গাট। দেখিয়ে গাইড 
বলেন__ওখানটা সমুদ্রসমতা থেকে ১৫৬ মিটার উচু। ওখানেই 
ছিল জিউস-পলিউস (978-7১011905 ) মন্দির 

দেখতে দেখতে এগিয়ে চলেছি । আরও খানিকটা এগিয়ে 
এরেখখিয়ন মন্দিরের সামনে আসি। অবশ্য এখন মন্দির বলতে 
কয়েকটি স্তম্ত ও কড়িকাঠ, কািস ও সিলিঙের কিছু অংশ । 

গাইড বলেলন- দেনরান্ জিউসের ভাই সাগরদেবতা। এরেখখিউস 
বা পঞজ্িডনদেবের মন্দির ছিল এখানে । রোমানর। তাঁকে বলেন 
“নেপটুন |” সউনিয়ন দেখতে গেলে আপনার! তার অনেক কথা 
জানতে পাববেন | 

এটা মন্দিরের পশ্চিমদিক । এদিকে রয়েছে কয়েকটি গোল ও 
চৌকে। থম আর তাদের ওপরের কিছু অংশ । থামগুলোর গায়ে 
ভারী সুন্দর খোদাই কাজ । 

কিন্তু গাইড আমাদের সেদিকে এগুতে দেন না । বলেন_ এদিক 
দিয়ে নয়, আস্থন আমর! এ পুবদিক দিয়ে ভেতরে যাই । 

তাকে অনুসরণ করি। হাটতে হাটতে তিনি বলেন- শ্রীষ্পূর্ 
৪২০ সালে এই মন্দির তৈরি শুরু হয়েছিল। তবে তার আগেও 
এখানে একটি মন্দির ছিল। সেই পুরনো 'মন্দিরের পাশেই এই 
মন্দির তৈরি করা হয়। এ মন্দিরটির গঠন-প্রণালী বেশ জটিল এবং 
নির্মাণ কৌশল অন্যান্য মন্দিরের চেয়ে ভিন্ন প্রকৃতির । এই মন্দিরের 
প্রথম বৈশিষ্ট্য এটি ছুটি স্তরে নিশিত হয়েছিল । দ্বিতীয়ত মন্দিরে 
প্রবেশ করেই পর পর ছুটি বারান্দা পার হতে হত। একটি উত্তর- 
দক্ষিণে অপরটি দক্ষিণ-পশ্চিমে । 

আগেই বলেছি মন্দিরের ছুটি অংশ ছুটি স্তরে নিপ্নিত হয়েছিল। 
পুবদদিকের উচ্চতর অংশে ছিল দেবী এথেনার মন্দির। আপনারা 
সবাই বৌধকরি জানেন, দেবী এথেন৷ হলেন ভূমধ্যসাগরীয় অঞ্চলে 
কৃষিসম্পদের লৌকিক দেবী। এ মন্দির তৈরি হবার আগে পাশের 
সেই প্রাচীন মন্দিরে তার পুজো হত । 

পশ্চিমদিকের এ নিচু অংশে ছিল এরেখঘিউসদেবের ( 20891" 
০০-7)190101509 ) মন্দির। ছুটি অংশের মধ্যে কোন যোগা- 
যোগ ছিল কিনা জানা যায় না । না থাকাই স্বাভাবিক, কারণ এই 
ছুই দেব ও দেবীর মধ্যে মোটেই সন্ভাব ছিল না । মাঝে মাঝেই যুদ্ধ 
বেঁধে যেত। 

একবার একটু থামলেন গাইড । তারপরে হাত বাড়িয়ে বলেন 
_-আস্মুন, আমর! এই পুবদিক দিয়ে ভেতরে যাই । 

তার পেছনে এগিয়ে চলি । বড় বড় পাথর আর ভাঙা পাথরের 
সপ পেরিয়ে পথ চলতে হচ্ছে । একটু এগিয়েই একসারি স্তস্ত। 
তাই দেখিয়ে গাইড বলেন- এটাই ছিল মন্দিরের প্রধান প্রবেশ 
তোরণ। এখন পাঁচটি স্তম্ত দাড়িয়ে আছে। সেকালে আরও 
একটি ছিল। সেটি এখন বৃটিশ মিউজিয়ামে । 

তোরণ পার হয়ে আসি। হতাশ হতে হয়। প্রকৃত পক্ষে সবই 
বিধ্বস্ত অথবা! ধ্বংসপ্রাপ্ত । এমন কি মন্দিরটির চৌহদ্দি যে আঁয়ত- 
ক্ষেত্রাকার ছিল, তা পর্ষস্ত বুঝতে পারছি না। 

তার ওপরে গাইড ভেতরের ভগ্নভপগুলি দেখিয়ে বলছেন__ 
এগুলে। ঠিক কোন্‌ মন্দিরের তা বল। সম্ভব নয়। কারণ গ্রীগ্তীয় 
সপ্তম শতাব্দীতে এ মন্দির গীর্জায় রূপান্তরিত হয়েছিল । তখন এর 
প্রচুর সংস্কীর সাধন করা হয়। সেই শীর্জার ধ্বংসাবশেষও এখানে 
মিশ্রিত রয়েছে । 

কথিত আছে, এটি যখন দেবী এথেনার মন্দির, তখন এখানে 
দেবীর দারুমূতি পুজো কর! হত। “অলিভ? কাঠের সেই বিগ্রহটি 
মানু তৈরি করেন নি, তিনি স্বর্গ থেকে পড়েছিলেন। দেবীমূতি 
বনু মূল্যবান মণিমুক্তে। দিয়ে স্থসজ্দিত৷ ছিলেন । ূ 

তাই বলে পশ্চিমাংশের এরেখখিয়ন মন্দির কিছু কম পুণ্যক্ষেত্র 
ছিল না। ওখানেই নাকি দেব-দেবীর সংঘর্ষ হত। অর্থাং দেবী 
দেবকে আক্রমণ করতেন । 

»-খুবই স্বাভাবিক । _ শাস্ত স্বরে চন্দ্র মন্তব্য করে। 


৭৬ 


- মোটেই নয়। স্পিন প্রতিবাদ করে-_ওটা অন্বাভাবিক। 
কারণ চিরকাল ছেলেরাই মেয়েদের উত্ত্যক্ত করে। ্‌ 

ছুজনেই আমার দিকে তাকিয়ে আছে। কিন্ত আমি কি বলব 
বুঝতে পারছি না। মেয়ের পক্ষ নিলে জামাই অসন্তষ্ট হবে। আবার 
জামাইকে সমর্থন করলে মেয়ে অভিমান করবে । 

কিছুই বলতে হয় না আমাকে । গাইড বাঁচিয়ে দেন। প্রায় 
ধমকের স্বরে বলে ওঠেন- একি, দাড়িয়ে রইলেন কেন? আস্মুন; 
এদিকে আস্থন ! এখন এই সিঁড়ি ভেঙে উত্তরদিকে এ রক্ষাপ্রাচীরের 
কাছে যেতে হবে। এগুলে। কিন্তু সেকালের সিঁড়ি নয়. পর্যটকদের 
সুবিধের জন্য একালে তৈরি করা হয়েছে । তবে সেকালেও এখানে 
একসারি সিড়ি ছিল। 

নীরবে গাইডের সঙ্গে নেমে আসি নিচে। এসে পৌছই একফালি 
আঙ্গিনায় । ঠিক মাঝখানে একটি অলিভ গাছ। 

গাছটির গোড়ায় গিয়ে দাড়ালেন গাইড ৷ তারপরে শুর করলেন 
_যে কথা বলছিলাম, এখানেই দেব ও দেবীর মাঝে সেই প্রবল 

গ্রাম হয়েছিল । দেবী এথেন! সে যুদ্ধে জয়লাভ করেন । তারপরে 

তিনি নাকি তীর বল্পম দিয়ে পাশের এ পাথরটাকে আঘাত করতেই 
একটি রুপোলী-সবুদ্জ ফলবান অলিভ গাছ এখানে দেখা দিয়েছিল। 

বহুকাল ধরে গাছটি ছিল এখানে । তারপরে খৃষ্টপূর্ব ৪৮০ সালে 
পারন্তবাহিনী যখন এই মন্দির পুড়িয়ে দেয় তখন সেই গাছটিও 
পুড়ে যায়। কিন্তু পরদিনই নাকি পোড়া গাছের গোড়ায় আরেকটি 
গাছ গঞ্জিয়ে ওঠে । সে গাছটিও ছিল বহুকাল । তারপরে এক- 
সম মরে যায় । ঠিক সেখানেই কিছুকাল আগে রাণী সোফিয়া এই 
গাছটি রোপণ করেছেন । 

আমরা দেখি। গাছটি সবুজ সতেজ ও স্মন্দর। তার শাখায় 
শাখায় ফল আর পাতার বাহার । ভারী ভাল লাগছে তাকে । আমি 
ফেখি আর ভাবি ! 

এই গাছ গ্রীক সংস্কৃতির ধারক আর সংহতির বাহক। এর 


শণ 


সঙ্গে ওলিম্পিকের ইতিহাস অঙ্গা্ী হয়ে রয়েছে। সেকালে 
ওলিম্পিক উৎসবে বিজ্রয়ীদের কেবল এই গাছের পাতা দিয়েই 
পুরস্কৃত করা হত। তাদের কোন ত্বর্ণপদক কিম্বা অন্য কিছু দেওয়! 
হত না। তাহলেও তারা অলিভপাতা পুরস্কার পেয়ে কৃতার্থ বোধ 
করতেন। কারণ অলিভ পাতা ছিল পরম পবিত্রতার প্রতীক, আর 
খেলাধূলা ছিল কেবল খেলাধুলার জন্যই । 

আমাদের দেশেও গাছ দেবতার আয়তন । গাছের পাতা পরম- 
প্রসাদ। তাই রবীন্দ্রনাথ শান্তিনিকেতনে ন্নাতকদের হাতে একদিন 
সপ্তপণ্ণী বা ছাতিম পাতা তুলে দিয়েছিলেন । দেওয়া কিন্ত আজও 
হয়, ওলিম্পিকে অলিভ পাতা আর শান্তিনিকেতনে ছাতিম পাতা । 
কিন্তু প্রাপকরা তাতে আর এখন তেমন পুলকিত বোধ করেন না। 
না করারই কথা । কারণ এই বস্ত্রতান্ত্রিক বিশ্বে এগুলো এখন কেবলই 
নিয়মরক্ষা। গাছের প্রতি আমাদের শ্রদ্ধা অথবা পাতার প্রতি 
আমাদের মমত্ব এযুগে সামান্যই অবশিষ্ট রয়েছে । 

গাছের ভাবনা! থামিয়ে গাইডের কথা শুনতে হয়। গাইড 
বলছেন-_-এবারে আপনার এই উত্তরদিকের স্তম্তগুলি দেখুন । এদের 
গঠনশৈলী নিঃসন্দেহে নাইক টেম্পল কিন্বা প্রপিলেয়ার চেয়ে উন্নত 
মানের। দেখুন, ওপরের দিকে কি সুন্দর খোদাই কাজ । নিশেষ 
করে এ ফুল ও লতাপাতাগুলি, যেন জীবন্ত । এগুলি কিন্তু সবই 
আগুনে ঝলসে গিবেছে । তবু মনে হচ্জছে যেন হালে খোদিত, এদের 
ওপর মহাকালের করাল ছায়া! পড়ে নি। প্রতিহাসিকর। বলেন, এ 
মন্দির পার্থেননের পরবতী যুগে নিমিত। এবং তখন গ্রীক শিল্পকল। 
খুবই উন্নত । 

কথাট! যে মিথ্যে নয়, একটু বাদে তা আরও ভাল করে বুঝতে 
পারি। শুধু তাই নয়, সেই সঙ্গে বিস্ময়ে পুলকিত হয়ে উঠি। 

গাইডের সঙ্গে হাটতে হাটতে বিধ্বস্ত এরেখখিয়ন মন্দিরের দক্ষিণ- 
পর্ব কোণে এসেছি। এসেছি একটি ছোট মন্দিরের সামনে । গাইড, 
জানিয়েছেন, এ মন্দিরটির নাম কারিয়াতাইদিস ( 727:96069 )। 


বি 


আর সেটি দেখেই আমরা বিন্ময়ে পুলকিত হয়ে উঠেছি | : 

পুলকিত হবার মতই বটে। আ্যাক্রোপলিসে পৌছবার পর 
থেকেই বিভিন্ন বিধ্বস্ত মন্দিরের অপেক্ষাকৃত অক্ষত স্তস্তগুলি বার বার 
আমার দৃষ্টি আকর্ষণ করছিল । খণ্ড খণ্ড নিরেট পাথর দিয়ে তৈরি 
স্ম্ত, বিশেষ করে গোলাকার স্তম্তগুলি সত্যি দেখবার মতো! ৷ কিন্তু 
সেগুলিও এদের মতে বিচিত্র-সুন্দর নয় । 

হা, মূলাবান পাথরের অনিন্দ্যস্ুন্দর নারীমূতি হলেও এরা স্তস্ত 
বৈকি! কোমরসমান রেলিঙের ওপরে দাড়িয়ে তারা মন্দিরের 
ছাদটিকে মাথার করে রেখেছে । কি জানি, ওদের মুখের দিকে 
তাকিয়েই হয়তো হানাদারদের দল ছাদটি ভেঙে ফেলে নি। সুন্দর 
মুখের জয় সবত্র। 

ত।হলেও এর কিন্ত হানাদারদের পাশবিক অত্যাচার থেকে 
রেহাই পায় নি। কেউ অক্ষত নয়। সবারই শরীরে ক্ষতচিহ। 
মাথায় মুখে বুকে পেটে পায়ে পাশধিকতার ছাপ। কোন জায়গাটি 
ভে: গেছে, কোনখানে বা গর্ত হয়ে আছে। আর কারও হাত 
নেই। 

তবু এদের সৌন্দর্য মুগ্ধ করেছে আমাকে । যেমন যুখশ্রী তেমনি 
দেহের গঠন, যেমন পোশাক তেমনি অলঙ্কারের বাহার। সবারই 
মাথায় কারুকার্ষ-খচিত মুকুট । মুকুটের ওপরে কড়িকাঠ। সব 
মিলিয়ে ছ'টি মৃতি। সামনে একসারিতে চারটি আর মাঝামাঝি 
জায়গায় একই সরলরেখায় ছুদিকে ছুটি । পেছনে মন্দিরের দেয়াল। 

সবচেয়ে বিম্ময়কর ওদের দেহের আয়তনগত স্ষমতা ৷ মৃত্তি- 
গুলি লম্বায় নয়/দশ ফুট হবে। অর্থাৎ একজন মানুষের অন্তত 
দেড়গুণ। ঠিক সেই অন্তুপাতে নিষ্সিত। অর্থাৎ কোন স্বাস্থ্যবতী 
সুন্নরী যুবতী যদি দশফুট লম্বা হয়, তাহলে তার দেহের প্রত্যেকটি 
অঙ্গ-প্রতঙ্গের এমনকি পায়ের ৮ যা আকার হবে, ঠিক 
সেই আকারে নিমিত। ৃ 

. আমরা দেখি বার বার দেখি। .কেবল নারীমৃতিদের নয়, সেই 


ণ৭ট 


সঙ্গে মন্দিরটিকেও। ছোট মন্দির। অথচ সিঙলিঙ্ের কারুকার্য 
অপরপ, তাকিয়ে থাকবার মতো । 

কিন্তু বেশিক্ষণ তাকাবার অবকাশ কোথায়? গাইডের সঙ্গে 
চল! শুরু করতে হয়। চলতে চলতে গাইড বলেন-_ 

_মহাঁকবি হোমারের সময় অর্থাং শ্রীষ্টপূর্ব নবম শতকেও এখানে 
এরেখখিয়ন মন্দিরটি ছিল! কারণ মহাকবি লিখে" গিয়েছেন, 

তার মানে এ মন্দিরটি ছিল যেমন মজবুত, তেমনি এশ্বর্যশালী । 
পুজোর সময় এখানে গোবলি দেওয়া হত। আর তাই মন্দিরের 
আঙ্গিনায় একট বেশ বড় কাঠগড়া। পোতা ছিল । 

একটু অবাক হই । তাহলে এদেশেও মোষবলির প্রচলন ছিল ! 
তার মানে আবার আমার সেই কথাটি বলতে হয় যে; মহামতি 
আলেকজান্দার ভারতে আসার আগেও হিন্দুস্থানীদের সঙ্গে হেলে- 
নীয়দের সাংস্কৃতিক সংযোগ স্থাপিত হয়েছিল। এবং ভারতবর্ধ ও 
গ্রীসের মাঝে একটা ভাবগত এ্ক্য বিদ্যমান ছিল । 

যাক গে, গাইডের কথা শোনা যাক। তিনি বলছেন__এরেখ- 
ঘিউস এথেন্দের প্রাচীনতম লৌকিক দেবতাদের অন্যতম । তিনি 
সেকালে খুবই জনপ্রিয় ছিলেন। কারণ তিনি হলেন ভূমিকম্প ও 
সমুদ্রের দেবতা । যারা তার অনুগত ভক্ত ছিলেন, তাদের বল। হত 
আটিকপন্থী (40010 79151008 101191 ), 

তিনি দেবী এথেনার প্রধান প্রতিদ্বন্দ্বী হলেও শেষ পর্যস্ত নাকি 
ছুক্নের একটা সন্ধি হয়েছিল । তাহলেও তিনি কখনও আপন অহঙ্কার 
বিসর্জন দেন নি। অনেকে বলেন, তিনি নিজের ত্রিশূল দিয়ে 
আত্মহত্যা করেছিলেন । আবার অনেকের মতে দেবরাজ জুপিটার 
তাকে হত্যা করেন । 

আরেকটা কথা । গাইড প্রসঙ্গ পরিবর্তন করেন। বলেন 
__তুকী আমলে এই মন্দিরকেই তাদের রাজ্যপাল হারেমে পরিণত 
করেন। ফলে স্বাধীনত। সংগ্রামের সময় মন্দিরটি খুবই ক্ষতিগ্রস্ত 

হয়। গত শতাব্দীর শেষদিকে ধ্বংসস্তূপ সরিয়ে একে এই অবস্থীয় 
পাওয়! গেছে। 

থামলেন গাইড । কিন্তু কথ থামলেও চলা থামালেন না তিনি । 
আমরাও নিঃশব্দ তার সঙ্গে এগিয়ে চলেছি । 

কিন্ত কোথায়? আমরা কি আ্যাক্রোপলিস থেকে চলে যাবো! 
বলে পার্থেননের দিকে ফিরে চলেছি ? 

না। এখনও শেষ হয়নি আ্যাক্রোপলিস দর্শন! গাইডের 
পেছনে এসে দীড়াই মালভূমির দক্ষিণ প্রান্তে, একেবারে ঢালের 
ধারে। জায়গাটা আস্তে আস্তে নিচু হয়ে উপত্যকায় মিশেছে। 
বড় বড় গাছ আর ঝোপঝাড়ে ছাওয়! উচু-নিচু উপত্যকা । কোথাও 
পাথুরে লালমাটি, কোথাও বা সবুজ ক্ষেত। সেই লালমাঁটির দিকে 
হাত দেখিয়ে গাইড বলেন- থিয়েটার অব. ভায়োনিসস (131015908) 
শ্রী: পৃঃ ৫৩৪ অবে নিমিত এই থিয়েটার বিশ্বে রঙ্গালয়-স্থাপত্যকলার 
জনক। পরে অবশ্য এটির বহুবার সংস্কার সাধন করা হয়েছে । 
এখনও এটিতে সাতষটি-টি ধাপে তেরো হাজার দর্শকাসন রয়েছে । 
একটু লক্ষ্য করলেই দেখতে পাবেন, সামনের দিকের আসনগুলো 
আকারে বড় হেলান দেবার ব্যবস্থাটিও ভাল ।****-' 

__-ওগুলো৷ কি ভি. আই. পি গ্যালারী? মাঝখান থেকে স্থুপিন 
বলে ওঠে। 

গাইড মাথা নাঁড়েন। বলেন- হ্যা । রাজকর্মচারী, পুরোহিত 
ও বিচারক প্রভৃতি বিশিষ্ট ব্যক্তিবর্গ ওখানে বসতেন । এই রঙ্গমঞ্চে 
বছরে অন্তত আটটি নাটক অভিনীত হত, তিনটি ট্র্যাজেডি ও পাঁচটি 
কমেডি । আর হত মান্থৃষে-মান্থষে কিস্বা মান্গুযে-পশুতে সেই পেশাদার 
মরণসংগ্রাম, যাকে বলা হয় 49190156909] 90909680195, ধনী 
নাগরিকরা! যৌথভাবে এই রঙ্গালয়ের ব্যয়ভার বহণ করতেন । 

হ্যা, একটি মুক্তাঙ্গন রঙ্গমঞ্চই বটে। চারিদিকেই পাহাড়ের 
ঢাল, মাঝখানে সমতল। সে জায়গাটুকু পাথর বাঁধানো--অর্ধ- 
'বৃভাকার। ভার একদিকে খানিকট। জুড়ে দেওয়াল আর ভিনদিকে 

পাহাড়ের ঢালে ধাপে ধাপে দর্শকাসন। এখন. সবই ভাঙাচোরা” 
এবং পরিত্যক্ত । তাহলেও সেকালের বিচারে পরিকল্পনাটি খুবই 
অভিনব । আমর] দেখি । 

কিন্তু আগেই বলেছি আমাদের গাইড সময় সম্পর্কে সদাই 
সচেতন । তিনি তাগিদ দিলেন- আনুন এবারে ওপাশে এ পাহাড়ে 
দিকে গিয়ে দাড়াই। ওখান থেকে পাহাড় ও তার পাদদেশের 
পথটি যেমন সুন্দর দেখাবে, তেমনি আপনারা এথেন্স মহানগরীর 
অপরূপ বূপ দেখতে পাবেন। চলুন, এথেন্ন ফিরে যাবার আগে 
ওপর থেকে তাকে একবার দেখে নেওয়া যাক । 

পাহাড় মানে খানিকটা দূরের একট! বেশ লম্বা। সবুজ টিলা। 
আমর! সেদিকে এসে ফাড়াই । গাইড বলেন__নিচের সমতলের 
দিকে তাকিয়ে দেখুন আরেকটি রঙ্গঞ্চ । আকারে ছোট কিন্ত প্রায় 
অক্ষত। ওটার নাঁম হেরোভিয়ন (17 0:090101 ) 

আমরা দেখি । আমাদের সোজানুক্তি নিচে পথের প্রায় সমান্ত- 
রালে এই আ্যাক্রোপলিস পাহাড়টার গায়ে আরেকটি মুক্তাঙ্গণ রঙ্গমণ্চ । 
বলা বাহুল্য অর্ধচক্রীকার। তিনদিকে ওপর থেকে তলা পর্যন্ত 
দর্শকীসন আরেকদিকে একটা পুরনো উচু বাড়ি। নিচে মাঝখানে 
বাধানে। রঙ্গভৃমি | 

বাট্িটার দুটি তল! মোটামুটি অক্ষত। গড়নটা সরু ও লঙ্বা। 
সারা গায়ে দরজা । বোধকরি ভি. ভি. আই. পি-দের বসার বিশেষ 
ব্যবস্থা ছিল ওখানে । 

বাড়িটা সারানে। হয় নি, কিন্ত বনবার আসন ক্রীড়াঙ্গণটির সংস্কার, 
সাধন কর! হয়েছে । 

গাইড বলেন-__এটি আযাক্রোপলিসের দক্ষিণ ঢাল । এই মুক্তাঙ্গন 
রঙ্গমঞ্চে কেবঙ্গ নাটক ও গান-বাজনা হত | ১৬১ খ্রীষ্টাব্দে রোমসম্রাট 
হা্িয়ানের অন্ুরোধে তীর স্থানীয় ধনী বন্ধুরা পাহাড় কেটে এই 
.ক্রঙ্গালয় নির্মাণ করান । ওখানে পাঁচ হাজার দর্শক বসতে পারতেন । 
. বাৎসরিক গ্রীষ্মকালীন উৎস্ববে গান ও নাটকের আসর বসত | ১৭৯ গজ 

লম্বা এ সরু বাড়িটা কিন্তু আগেই তৈরি করা হয়েছিল দার্শনিকদের 
জন্য । পরে ওটিকে রঙ্গালয়ের সঙ্গে যুক্ত কর! হয়। 

ক্রীড়াণের পরে ছোট-বড় গাছে ছাওয়া খানিকটা সমতল-_ 
পতিত জমি। তারপরেই একটি মস্থণ ও প্রশস্ত রাঙ্পথ । অনবরত 
গাড়ি চলছে-_ছোট বড় নানা রকমের গাড়ি । চলছে হূর্বার বেগে। 

পথের ওপাশেও আরেকফালি সমতল । কিছু গাছপালা আর 
কিছু বাড়ি-ঘর-_-কল-কারখানাও হতে পারে । ওখানেও বাঁধানো 
পথ আছে। চীড়িয়ে আছে কয়েকখানি গাড়ি। 

তারপরে সেই পাহাড়। এই আ্যাক্রোপলিসের পাহাডটার 
চাইতে উচু এবং লহ্বা, তবে বোধকরি চওডায় কম। আমাদের 
সোজাসুজি অংশটা! অর্থাৎ যেখান থেকে পাহাঁড়টা শুরু হয়েছে, 
সেখানটাই সবচেয়ে উচু। তারপরে আস্তে আস্তে নিচু হয়ে ডানে 
প্রসারিত হয়ে শহরের সীমারেখায় পৌছে গিয়েছে ফুরিয়ে । 

সামনের এ সবচেয়ে উচু জায়গাটায় বন কেটে বসত হয়েছে । 
বাকি সবটা জুড়েই বড়-বড় গাছ। গাছে ছাওয়! সবুক্ পাহাড় । 
ভারী সুন্দর । গাছের ফাঁকে ফাকে পাহাডের গায়ে একটি আকা- 
বাকা পথ । মনে হয় পাহাঁড়টা গলায় মালা পরে আছে । আর 
সেই পথের পাশে ছু-চারখানি ছবির মতো ছোট-ছোট বাড়ি। 

গাইড জানান এটি এথেন্সের সবচেয়ে উঁচু পাহাড়, ৪৮২ ফুট 
উচু। সামনে এ বনহীন শিখরে রয়েছে একজন সিরিয়ান রাজপুত্র 
ও একজন রোমান রাষ্ট্রদূতের স্মৃতিসৌধ, শ্বেতপাথরে নিমিত। এই 
পাহাড়ের একটা গুহাতেই সুমহান সক্রেতিসকে বন্দী করে রাখা 
হয়েছিল । সেখানে বসেই হেমলক বিষ পান করে তিনি আত্মবিসর্জন 
দিয়েছেন । 

আগেই বলেছি, সবুজ পাহাড়টা যেখানে শেষ হয়েছে, সেখানে 
শুরু হয়েছে শহর । এই পাহাড়ের পাদদেশ থেকে দূর-দিগন্ত পর্যস্ত 
বিস্তৃত মহানগরী-উর্বশী এথেন্স। মানবসভ্যতার স্থৃতিকাগার এই 
মহানগরী । অভিশগ্তও বটে। খ্রীষ্টপূর্ব পঞ্চম শতক থেকে গত 

শতাব্দী পর্যন্ত, প্রায় আড়াই হাঞ্জার বছর ধরে হিং হায়নার দল 
অসংখ্য আঘাত হেনেছে এর বুকে । মাম্থুষ মেরেছে, বাড়ি ভেঙেছে, 
আগুন লাগিয়েছে । উর্বশী এথেন্সের পথে পথে রক্তগঙ্গ৷ গিয়েছে 
বয়ে। স্বজন বিরহের ব্যথ। বুকে বয়ে শাস্তিকামী সুসভ্য এথেন্সবাসী 
খাছ্ের জগ্ঠ, পানীয়ের জন্য আশ্রয়ের জন্য হাহাকার করেছে! কালো 
ধেশয়ায় ছেয়ে গেছে আকাশ । বাতাস বিষাক্ত হয়ে উঠেছে । 

কিন্তু হত্য। লুন আর আগুন দিয়ে এথেন্সকে ধ্বংম করা যায় 
নি। সভ্যতার ধিজয়রথকে দেওয়। যায় নি থামিয়ে । 

তাই যুগে যুগে এথেন্সে আবিভূতি হয়েছেন হোমার, সক্রেতিস 
প্লাতো আরিস্তোতল, আফ্রিমিদ্িস ইউক্লিদ টলেমী, আরও কত বিশ্ব- 
বরেণ্য মনীষী । 

উর্বশী এথেন্স! এতো৷ আঘাত সয়েও তুমি আজ বেঁচে রয়েছ। 
কারণ তুমি যে মনুষ্য সভ্যতার নেই পরমাত্মা, যাকে অস্ত্রে ছিন্ন করা 
যায় না। অগ্নিতে দগ্ধ করা যায় না, জলে সিক্ত কিন্বা বায়ুতে শু 
করা যায় না। তুমি অব্যয় তুমি অবিনাশী। 

তুমি বেঁচে থাকবে চিরকাল । বেঁচে থাকবে পাশ্চাত্য-পৃথিবীর 
শিল্প সাহিত্য ও সংস্কৃতির আদিগীঠ রূপে, বিজ্ঞান ও দর্শনের শ্রেষ্ট 
তীর্ঘ রূপে, সভ্যতার স্ৃতিকাগার রূপে । 

আর তাই প্রাচ্য-সভ্যতার স্ৃতিকাগার থেকে আমি আজ ছুটে 
এসেছি তোমার এই আযাক্রোপলিসে । এখানে দাড়িয়ে তোমাকে 
আমার প্রণাম নিবেদন করছি । উর্বশী এথেন্স, তুমি এই নগন্য ভারত 
পথিকের সশ্রদ্ধ প্রণাম গ্রহণ করো । 


ছয় 


আযাক্রোপলিস থেকে নেমে এসে আমর আাক্রোপলিস মিউজিয়াম 
দেখেছি । দেখেছি মানে চোখ বুলিয়েছি আর গাইডের পেছনে 
ছুটেছি। 

তারপরে আবার বাসে এসে উঠেছি । বাঁসে বসেই মডার্ণ মার্কেট, 
আলেকজান্দ্রা এভেন্্যু, সোফিয়া! এভেন্থ্য, বিশ্ববিষ্ঠালয় ও জাতীয় 
্রস্থাগার দেখে এই ওমোনিয়া ক্কোয়ারে অর্থাৎ ট্যুর এজেণ্টদের 
টামিনালে এসেছি । 

বেশ কয়েকজন সহ্ঘাত্রী নেমে গেলেন এখানে । তারপরে বাস 
আবার চলতে শুরু করল। এর! আমাদের হোটেলে পৌছে দেবেন। 

বিশ্বের প্রাচীনতম অট্রালিকাসমূহের ভগ্নাবশেষ দেখে ফিরে চলেছি 
হোটেলে । কিন্তু সারা মন জুড়ে এখনও রয়ে গিয়েছে আযক্রোপলিস 
আর তার মিউজিয়ামের অবিম্মরণীয় স্মৃতি । 

যাহুঘরটি' বয়সে নবীন । দ্বিতীয় বিশ্বযুদ্ধের পরে বিভিন্ন ভগ্রা- 
বশেষ থেকে নিদর্শনগুলো সংগ্রহ করে ওখানে সান্দিয়ে-গুছিয়ে রাখা 
হয়েছে। অপেক্ষাকৃত মূল্যবান নিদর্শনসমূহ তার অনেক আগেই 
বিদেশে পাচার হয়ে গিয়েছে । তবু গাইড বলেছেন, এটি বিশ্বের 
একটি অতিশয় গুরুত্বপূর্ণ যাছুঘর। তার ভাষায়-_+079 ০£ 019 
71)036 11100907097 01080101009 11) 01১০ জা 0110. 

পুরাতত্বের বিচারে কথাট। মোটেই মিথ্যে নয়। কারণ এখানে 
ীষটপূর্ব সপ্তম শতাব্দী থেকে খ্রীষ্ঠীয় পঞ্চম শতকের শত শত নিদর্শন 
সংরক্ষিত। 

আমি এই প্রথম এথেন্সে এলাম । আজই দর্শন করলাম 
আযাক্রোপলিস। অথচ এই মিউজিয়ামে শ্রীষ্টপূর্ব ৫৭০ অব্দের 
একটি পাথরের মৃত্তি দেখে চমকে উঠেছি । কারণ শৈশবে পূর্ববঙ্গে 

স্কুলে পড়ার সময় সেই মৃতিটির ছবি 'দেখেছি। কোন্‌ বইতে 
মনে নেই। তবে ছবিটাকে ভুলে যাই নি। গাইড বলেছেন 
মৃতিটির লাম মশোফোরোস” (10009 14030110701009£05 )। রমবোস 
(7১920%০৪) নামে জনৈক ভক্ত কাধে একটি বাছুর নিয়ে দেবী 
প্রথেনার মন্দিরে বলি দিতে চলেছে। ভক্তটির মাথায় বৌদ্ধ- 
ভিক্ষুদের মতো! উষ্ভীষ। তার সঙ্গে কয়েকটি মালা ছু”কানের 
পেছন পর্যন্ত ঝুলে পড়েছে। গোশাবকের পা-চারখানি ছুহাতে ধরে 
ভক্তটি নিজের বুকের ওপর চেপে রেখেছে । তার ০৪ পরম 
তৃপ্তির হাসি। 

মুততিটি অক্ষত নয়। তার চিবুক, কি পর্যন্ত ছুখানি হাত ও 
একপায়ের সামনের অংশ ভেঙে ফেলা হয়েছে। তাহলেও আড়াই 
হাজার বর আগের তৈরি মৃতিটির গঠননৈপুণ্য দেখে সেই নাম-না- 
জান! ভাক্করের প্রতি শ্রদ্ধায় মাথা! নত হয়ে এসেছে। 

সবশুদ্ধ নটি গ্যালারী ও একটি ভেস্টিবিউল। ভেতরে ঢুকে 
প্রথমেই ভেস্টিবিউল। এখানেই রয়েছে ্রীষ্টপূর্ব পঞ্চম শতকের 
কয়েকটি ভাক্কর্ষ। প্রখ্যাত প্রাচীন ভাস্কর ফেইদিউস-এর 7217910109) 
শিধ্া আলকামেনসে-এর (41180107909 ) স্থষ্টি বলে অগ্ুমান কর! 
হয়। পৌরাণিক রাজকন্া। থেস (11,299) এবং প্রোকনে-র 
(70101 ) মৃতি রয়েছে এখানে । কথিত আছে অবিশ্বাসী স্বামীকে 
জব করার জন্য উত্তেজনার বশে প্রোকৃনে তার একমাত্র ছেলেকে 
হত্যা করেছিলেন । মায়ের মুতির ছুটি হাত ও মুখের বীদ্দিকট। ভেডে 
গিয়েছে। এটি শ্রষ্টপূর্ব ৪৪০ অবের মৃতি। 

বলা বাহুল্য মিউজিয়ামের অধিকাংশ মূতির কথা এরই মধ্যে 
আমি প্রায় ভুলতে বসেছি। কারণ আমি শিল্পী নই। ভাক্ষর্ধ ও 
স্থাপত্য সম্পর্কে আমার বিন্দুমাত্র জ্ঞান নেই। তাহলেও কয়েকটি 
মুত্তির কথা বেশ মনে আছে। কারণ সেগুলি ভাল লেগেছে আমার। 
তাদের স্মরণ করে চলি । 

্বষটপূর্ব ষষ্ঠ শতকে নিমিত জনৈক গর্গন ভগিনীর আবক্ষ মৃক্ভিটি 

সত্যই অবিস্মরণীয় । ভয়ঙ্করী মৃতি। গোল মুখমণ্ডল, প্রকাণ্ড 
মুখগহ্বর, চ্যাপ্টা নাক, চোখে হিং দৃষ্টি, জিভ বেরিয়ে রয়েছে। 
এটি দেবী এথেনার প্রাচীন মন্দিরে পাওয়! গিয়েছে । 

আরও একটি ভয়ঙ্কর মূতি যেন চোখে ভাসছে । একটা সিংহী 
গরু মেরে খাচ্ছে । গরুটাকে বুকের নিচে ফেলে কামড়ে ধরে আছে। 
হিংআ ও তৃপ্ত ভাবটি মুখে প্রতিফলিত। নিখুত ভাক্কর্ধ। শ্রীষটপূর্ব 
৬০০ সালের মৃতি। 

কয়েকটি শ্ফিংস ( 901710 ) মৃতি রয়েছে । সবগুলিই মার্বেল 
পাথরের । ক্ষিংস হল গ্রীক পুরাণের দানবী। তাদের মাথা মেয়েদের 
কিন্তু দেহ সিংহীর। তার! ছুর্গম ও জনবিরল পথের পাশে বসে 
থাকত। পথিক পেলে তাদের কাছে ধাঁধার উত্তর জানতে চাইত। 
যে পথিক সঠিক উত্তর দিতে পারত না, তাকে হত্যা করত। 

ছুটি স্ফিংস মতি আমার ভারী ভাল লেগেছে। মুতি ছুটি 
্বীষ্টপূর্ব ৫৬* ও ৫৪০ অব্দে নিমিত। প্রথম মুদ্তিটি মোটামুটি অক্ষত 
কিন্তু দ্বিতীয়টির নিম্নাংশ ভেঙে গিয়েছে । ক্ষিংস সম্পর্কে গ্রাকপুরাণে 
যত ভীতিই প্রদর্শন করা হোক, এই মুতি ছুটির মুখমণ্ডল যেমন 
মায়াময় তেমনি সুন্দর । মাথায় চমতকার চুল, চওড়া কপাল, বড় 
বড় চোখ. উচু নাক আর ঠোটে হাসি। ভেবে অবাক হতে হয় আজ 
থেকে আড়াই হাজার বছর আ'গকার সেই মান্গুগুলি কি অসাধারণ 
ধৈর্য অধাবসায় আর সৌন্দর্যবোধ নিয়ে জন্মগ্রহণ করেছিলেন । 

পূর্ব ৫৭০ সালের চারটি ঘোড়াও ভারী ভাল লেগেছে আমার । 

এগুলি মর্মরমূতি । গাইড বলেছেন-__1187010 0388,008%7 

মৃতিগুলির পায়ের দ্রিকট! ছোট কিন্তু মাথা সহ ওপরের অংশটি 
স্বাভাবিক । ছুটি ঘোড়ার মুখ ক্ষত-বিক্ষত আর চারটিরই পা ভাঙা । 
তাহলেও বেশ কয়েক মিনিট আমাকে ওদের সামনে নীরবে দীড়িয়ে 
থাকতে হয়েছে। ূ 

আাক্রোপলিস মিউজিয়ামে অনেকগুলি নারীমূতি রয়েছে। 
'দেবীমূতিই বেশি কোনটি পুর্ণ, কোনটি বা আবক্ষমূতি। শ্রীস্টপূর্ব 

ষষ্ঠ শতক থেকে পরবর্তীকালে নিপ্সিত। সবই মর্মরমূতি। অপরূপ 
মুখমণ্ডল ও দেহের গঠন । চমতকার চুল। পোশাক আর অলঙ্কারের 
বাহার দেখে বিশ্মিত হতে হয়। একটির জামার রঙ নীল, আজও 
অবিকৃত। আর পরনের পোশাকে পাড় আছে । দেখে মনে হচ্ছে 
ঢাকাই শাড়ী পরে ছাড়িয়ে রয়েছে । 

্বষটপূর্ব ৫০০ অন্যের আরেকটি নারীমূতিও ভাল লেগেছে 
আমার । মূতিটি অবশ্য অক্ষত নয় । হাত ছুখানিই ভাঙা! চোখ 
চিবুক ও নাকে ক্ষতচিহ্ন। তাহলেও মুখখানি ভারী স্ন্দর। 
মেয়েটি হাসছে। কিন্তু সে হাসি শুধু লেগে রয়েছে তার ঠোঁটে । 
মুখের আর কোথাও হাসির রেখা নেই। তবু হাসিটি বড়ই মধুর। 
সত্যি বলতে কি মুতিটি দেখে তো আমার মোনালিসার কথা মনে 
পড়ে গিয়েছে । 

দেবী এথেনা'র বেশ কয়েকটি মুতি আছে মিউজিয়ামে । তাদের 
মধ্যে দুটিকে বড়ই ভাল লেগেছে । প্রথম খ্রীষ্টপূর্ব ৫২৫ অবে 
নিম্িত। শ্বেতপাথরের সুবিশাল দণ্ডায়মান, বিগ্রহ। বলা বান্থল্য 
অক্ষত নয়। হাত সহ ডানদিকের অনেকখানি অংশ ভেঙে গিয়েছে । 
তাহলেও যুণ্তিটির অপাধিব সৌন্দর্য উপলব্ধি করতে অন্ুবিধে হয় ন!। 
যেন নিচের দিকে তাকিয়ে পথ চলেছেন। গম্ভীর মুখে স্বর্গের 
দীপ্তি। বোধকরি কোন গভীর সঙ্কট থেকে এথেন্সবাসীদের রক্ষা 
করার উপায় উদ্ভাবনে নিমগ্ন রয়েছেন এথেন্দের ইস্টদেবী । 

দ্বিতীয় মু্তিটিও শ্বেতপাঁথরের দপ্ডায়মানা দীর্ঘদেহী বিগ্রহ। 
তিনিও চিন্তাযুক্তা । কিন্তু গায়ে বাহারী পোশাক । হাতে বল্লম। 
বানাত কোমরে দিয়ে, ডানহাতে বল্লম মাটিতে রেখে তাতে মাথা 
ঠেকিয়ে নিচের দ্বিকে তাকিয়ে কিছু ভাবছেন । উজ্জ্বল চোখে বিষঞ্ন 
দৃষ্টি। বোধকরি তাঁর প্রিয় এথেনীয়দের কথাই ভাবছেন। মৃতিটি 
মোটামুটি অক্ষত। খ্ীষ্টপূর্ব ৪৬* সালে নিমিত | 

এই মৃতিদ্বয়ের দিকে তাকিয়ে দেবী ছুর্গার কথ মনে পড়ে 
গিয়েছে আমার। মনে পড়েছে কয়েকদিন আগে বালিনের এক 

মিউজিয়ামে দেখা দেবী এথেনার আরেকটি মুত্তির কথা। সেই 
সিংবাহিনী রণরঙ্গিনী এথেনার সঙ্গে মহিষাস্থরমদিনী হুর্গার আশ্চর্য 
মিল লক্ষ্য করেছি। গ্রীস্টপূর্ব দ্বিতীয় শতকে নিগ্লিত সেই এথেনাও 
অস্থুরদের সঙ্গেই সংগ্রামরতা৷ ৷ অর্ধাৎ গ্রীসের এথেনাদেবীও আমাদের 
ভগবতীর মতই অন্থরবিনাশিনী ! বহুদূরে অবস্থিত ছুটি দেশের মাঝে 
কি বিস্ময়কর সাংস্কৃতিক সমন্বয় ! 

বেশ কয়েকটি পুরুষমুতি রয়েছে মিউজিয়ামে । দেবতা দানব ও 
মানুষের মৃতি। কোনটি পুর্ণ কোনটি অংবক্ষ। কোনটিই অক্ষত নয়। 
তবু অপূর্ব। প্রায় প্রত্যেকটিতে সৌন্দর্য ও শক্তি বিকশিত। 
অধিকাংশই মঞ্নর মুতি এবং শ্রীষটপূর্ব পঞ্চম শতকে নিমিত। 

পার্থেনন মন্দিরের দেওয়াল থেকে কিছু ছোট ও বড়মুতি ব৷ 
ফ্রিজ এনে মিউজিয়ামে রাখা হয়েছে । এগুলির মধ্যে যেমন দেব- 
দেবী ও নরনারী আছে, তেমনি রয়েছে পশু-পাখির মৃত্ি। পশুর 
মধ্যে ঘোড়ার সংখ্যাই বেশি । খুবই স্বাভাবিক । সেকালে যে 
ঘোড়। ছাড়া মানুষ অচল-** 

কিন্ত আর যে আ্যাক্রোপলিস মিউজ্িয়ামের কথা ভাবার 
সময় নেই । হোটেলের সামনে বাস থেমেছে। চন্দ্র ও স্ুুপিনের 
সঙ্গে উঠে দীড়াই । এগিয়ে চলি দরজার কাছে। আর তখুনি 
নজর পড়ে থালাখানির দিকে । না থালা নয়, প্লাস্টিকের প্লেট। 
নিজের সিটের ওপরে রেখে গাইড পাশে দ্লাডিয়ে আছেন। 
যুরোপে এসে যেখানেই কণ্ডাক্টেড বাস্ট্রার করেছি, সেখানেই এই 
“টিপস বা বখশিশ দেবার নিয়ম দেখেছি--জুরিখ লগুন পারি বালিন 
রোম সবত্র। সুতরাং বিন্দুমাত্র বিস্মিত না হয়ে দশটি দ্রাশমাস 
সেই থালার ওপরে রেখে বাস থেকে নেমে আসি। চন্দ্রও তাই 
করে। এবং ড্রাইভার ও গাইড দুজনেই আমাদের ছুজনকে ধন্যবাদ 
জানান । 

বাস থেকে নেমেই স্থুপিন বলে আঙ্কল, বেলা দেড়টা। এসো 
আমর একেবারে লাঞ্চ সেরে ঘরে যাই । 

উর্বশী ৬থেন্স- ৬ 


--কথাটা মন্দ বলো নি। সত্যি বেশ খিদে পেয়েছে। কিন্তু 
যুখ-হাত না ধুয়ে... 

__সে ব্যবস্থা তো ডাইনিং-হলে রয়েছে । 

অতএব তাই করা গেল। হাত-মুখ ধুয়ে লাঞ্চ, সেরে নিলাম । 
আমি কালকের মতই ভাত ভেজিটেবল ও ডিম সহযোগে নিরামিষ 
খাবার খেলাম । আর ওরা স্যুপ রুটি মাংস ও পুডিং। 

খেয়ে নিয়ে ঘরে আসি। ওর! আমাকে দরজা অবধি পৌছে 
দেয়। বিদায় নেবার সময় আপিন বলে_ আঙ্কল, আমরা ঠিক 
চারটেয় তোমার কাছে আসছি । একসঙ্গে চা খেতে খেতে কালকের 
প্রোগ্রাম ঠিক করব। তারপরে “11009 [7070 ০৫ 909 01৭9॥ 
$111)65-এর গন্প শুনৰ | 

প্রথমে কথাটা ঠিক বুঝতে পারি নি। তারপরেই মনে পড়েছে 
কুপারসাহেব তার *লিজেগুস অব. গ্রীস এ্যা্ড রোম” বইতে এনামেই 
*হারকিউলিস'-কে পরিচিত করিয়েছেন । 

একটু হেসে বলেছি__তুমি তো তার গল্প জানো, তবু কেন আবার 
শুনতে চাইছ ? 

__প্রথমত কুপার সাহেব বড়ই সংক্ষেপ করেছেন । আর দ্বিতীয়ত 
আমার আঙ্কল ভারী সুন্দর গল্প বলে। 

কি আর বলব এ মেয়েকে । হাসতে হাসতেই জবাব দিয়েছি__ 
বেশ তবে তাই হবে। 

_ মাই ভেরী ভেরী সুইট আঞ্কল। 

ঘরে এসে পোশাক পালটে আরেকবার হাত-মুখ ধুয়ে নিয়ে 
বিছানায় গা! এলিয়ে দিই। সকাল থেকে বেশ ধকল গেছে। 
তাহলেও কিন্তু ক্লান্ত বোধ করছি না। প্রথম কাঁরণ বাইরে বেশ 
গরম হলেও "এখানে একদম ঘাম হয় না। দ্বিতীয় কারণ আমার 
হ্বদয় ও মন এখনও আনন্দে অভিভূত হয়ে আছে। আমি যে 
পাশ্চাত্যের প্রাচীনতম মহানগরী এথেন্সে এসেছি, আজ আযাক্রোপলিস 
দর্শন করেছি। র 

ঘুম কিন্তু আসছে না চোখে । এমনিতেই ছৃপুরে আমি ঘ্বুমৌতে 
পারি না। তাছাড়া গ্রীস বুঝিবা আমার চোখের ঘুম নিয়েছে কেড়ে। 
আমি শুয়ে শুয়ে তারই কথা ভেবে চলেছি । 

কেবল প্রতীচ্য আর মধ্য-প্রাচ্য নয়, সারা সভ্য পৃথিবীতেই 
গ্রীসের প্রভাব অপরিমেয়। প্রাচীন গ্রীসের মানুষ মানব সভ্যতার 
উষালগ্নে শিল্প স্থাপত্য জ্যোতিবিজ্ঞান অঙ্ক দর্শন ইতিহাস ও রাজনীতির 
ক্ষেত্রে যেসব আবিষ্কার ও অনুধ্যানের কথ। বলে গিয়েছেন, তা আজও 
অনুষ্থত হয়ে চলেছে। পাশ্চাত্যের সংস্কৃতি রাষ্ট্রনীতি ও আইন- 
কানুন মোটামুটি ভাবে গ্রীসের অনুকরণে গড়ে উঠেছে । গ্রীক 
সাহিত্য পুরুষান্গুক্রমে পাশ্চাত্যের কবি ও সাহিত্যিকদের প্রেরণ৷ দান 
করে চলেছে। ভাষা ও গণতন্্ব এমন কি খেলাধুলার ক্ষেত্রে পর্যন্ত 
পাশ্চাত্যের প্রত্যেকটি দেশ গ্রীসের কাছে সমান খণী রয়ে গিয়েছে । 
এবং বলাবাহুল্য পাশ্চাত্যের প্রভাবে গ্রীসের জ্ঞানভাগ্ডার পরবতর্থকালে 
প্রাচ্যজগতেও প্রভূত প্রভাব বিস্তার করেছে। এই প্রসঙ্গে আমার 
মনে পড়ছে ক্লুডিয়াস টলেমি-র (018001115 760101119605 ) কথা । 
ীষ্টীয় দ্বিতীয় শতকে রচিত তার “গাইড টু জিওগ্রাফী? (9১০৫%1001- 
[থে] [01071000315 ) বইতে আমরা তত্কালীন নিম্নগঙ্গার যে বিবরণ 
পাই, তা অতিশয় প্রামাণ্য রূপে আজও সমান আঘৃত। 

অথচ গ্রীস একটি ক্ষুদ্র দেশ। আমাদের দেশের কথা বাদই 
দিলাম । বর্তমান গ্রীসের আয়তন গ্রেট বৃটেনের মাত্র অর্ধেক । এই 
আয়তনের একটা বড় অংশ আবার দ্বীপ । শতাধিক দ্বীপ সহ মুল- 
ভূখণ্ড নিয়ে গ্রীসের বর্তমান আয়তন মাত্র ৫০,০০০ বর্গমাইল । আর 
মূল-ভূখণ্ড মানে উপদ্বীপ। স্বাভাবিক ভাবেই এদেশের উপকুল- 
রেখা সুদীর্ঘ । এবং দেশের যেকোন শহর কিন্ব। গ্রাম থেকে রেল 
অথবা মোটরে কয়েক ঘণ্টার মধ্যেই সাগর সৈকতে পৌছন যায়। 

প্রাচীন নিদর্শনের পরেই গ্রীসে পর্যটকদের প্রধান আকর্ষণ সমুদ্র 
ও পাহাড়। পাহাড়গুলে। খুব একটা উচু নয়। সর্বোচ্চ শিখর 
অলিম্পাস পর্বতের উচ্চতাও দশ হাজার ফুটের চেয়ে কম। তাহলেও 

গ্রীসের যেকোন জায়গা থেকেই পাহাড় দেখা ষায়। 

সেকালের শিক্ষা ও সংস্কৃতির ধারক এথেন্দ একালে একটি 
আধুনিক মহানগরী । প্রশস্ত ও মন্থণ পথ. নতুন ডিজাইনের বড়-বড় 
বাড়ি, আলোঝলমল সুমজ্জিত দোকান ও বাজার, অসংখ্য রেস্তর 
আর বছ পাঁচতারা হোটেল নিয়ে রাজধানী এথেন্স। ছবির মতো 
সুন্দর ও পরিস্কার পরিচ্ছন্ন শহর । গতকাল আমার হোটেলের 
রুফ-গার্ডেন থেকে এবং আজ আক্রোপলিসে দাড়িয়ে তাকে আমি 
দেখেছি । আমার ছু-চোখ জুড়িয়ে গিয়েছে । 

পাহাড থেকে সাগর পরধন্ত মহানগরীর উচু-নিচু সব বাড়ির 
ওপরেই লাল টালির ছাউনী। দূর থেকে বাঁড়িগুলোকে কয়েকটি লাল 
হলরেখার মতো! ননে হয় । এথেন্দ আর তার বন্দরনগরী পাই রিউস- 
এর ' 1১1155915 ॥ মিলিত জনসংখ্য। প্রায় পনেরো লক্ষের মতো | 

গ্রীসদেশের মাত্র এক-পঞ্চমাংশ জমি চাঁষ যোগ্য । বাকি চার 
ভাগ জুড়েই জঙ্গল পাহাড় আর, পতিত জমি । তাহলেও আ্রীসকে 
বলা হয় 41১৮4৮110 (1007161%” মানে চাবীর দেশ । 

এদেশে কিন্তু ভূমিহীন কৃষক নেই । প্রত্যেক কৃষকের নিজন্ব 
জমি ও গরু-গাধা-ঘোড়া আছে । আছে কিছু অলিভ গাছ আর 
একট্রকরো আত্ুর ক্ষেত। গ্রীসে বেশ ভাল তামাক হয়। 

গ্রীসের পাহাড় এবং পাহাড়তলি পাইন ও সাঈপ্রেস প্রভৃতি গাছে 
ছাওয়া। গ্রীস কাষ্ঠসম্পদে সমৃদ্ধ । বিংশ শতকের তৃতীয় দশকে 
এদেশে কল-কারখান। প্রতিষ্ঠ। শুরু হয়েছে । অথচ এরই মধ্যে 
গ্রীস বন্ত্রশিল্লে যথেষ্ট উন্নত হয়ে উঠেছে । তবে এদের তেল ও কয়লা 
আমদানী করতে হয় । 

কেবল এঁতিহাসিক নিদর্শন নয়, প্রাকৃতিক সৌন্দর্যের দিক 
থেকেও গ্রীস পর্যটকদের কাছে আকর্ষণীয়। শ্রীসের দ্বীপগুলি 
পর্যটকদের কাছে পরম-রমণীয়। মুল-ভূখণ্ডের মধ্যে সব চেয়ে সুন্দর 
হল মধ্যাঞ্চল। এই অঞ্চলে যেমন মহানগরী এথেন্স, তেমনি 
প্রাচীনতম অলিভ বাগান ও সর্বশ্রেষ্ঠ আন্বর ক্ষেত। তাই আমার 

মতো সব পর্যটকই এথেন্সকে কেন্দ্র করে গ্রীস ভ্রমণ করেন। 

গ্রীকপুরাণের গল্প পড়ে আমি ভাবতাম গ্রীকবাসীরা সবাই 
দীর্ঘদেহী, স্বাস্থ/বান ও সুন্দর । এরা দেখতে সুণ্রী। চোখের তারা! 
এবং চুল কালো । স্বাস্থ্যও মন্দ নয়। কিন্তু দীর্ঘদেহী নয় খুব 
একটা। এ'রা কল্পনাপ্রবণ ও উদ্ভাবনীমন সম্পন্ন । কথা বলতে বড়ই 
ভালোবাসেন । রাজনীতি এদের আলাপ-আলোচনার প্রিয়তম বিবয় । 

এ'দের পুর্বপুরুষগণ প্রায় তিন হাজার বছর আগে গণতন্ব প্রতিষ্ঠা 
করেছিলেন। এবং আজও এর! গণতন্ত্রের পূজারী । বিস্ময়ের কথা 
ছুই দফায় প্রায় দেড় হাঁজার বছর রোম ও তুরস্কের শাসনে থাকার 
পরেও কিন্তু গণতন্ত্রের প্রতি তাদের মমত্ব বিন্দুমাত্র কমে নি। ১৮২৭ 
সালে গ্রীস তৃকণ কবলমুক্ত হয়। কিন্তু দেশে এক্য ও সংহতি প্রতিষ্ঠা 
করতে পঁচাশি বছর লেগে যায় । ১৯১২ সালে আীস স্বাধীন সার্বভৌম 
গণতান্ত্রিক রাষ্র রূপে আত্মপ্রকাশ করে। এই সময়কালের মধ্যে 
গ্রীস অসাধারণ উন্নতি লাভ করেছে। 

কিন্ত রাজনীতির কথা থাক। আমি একজন সাধারণ পরটক। 
আমার এসব ভাধনার কি দরকার । আমি বরং মানুষ গ্রীসবাসীদের 
কথা ভাবি। গ্রীকরা অতিশয় অতিথি পরায়ণ। তীর! জানেন যে 
পর্যটন ব্যবসায় তাদের দেশের ভবিষ্যত অত্যন্ত উজ্জ্ল। কিন্ত 
পর্যটকদের অতিথি জ্ঞানে সেবা ও সাহায্য না| করলে পর্যটনের প্রসার 
সম্ভব নয় । 

এই প্রসঙ্গে জনৈক প্রখ্যাত ইংরেজ সাহিত্যিকের বইতে পড়া 
ছুটি ঘটনার কথা মনে পড়ছে । ঘটনা ছুটি এই রকম £ 

একদিন একজন বিদেশী পর্যটক পাহাড়ী পথে চলতে চলতে পথ 
হারিয়ে ফেলেন। দৈবক্রমে তাঁর সঙ্গে একজন চাবীর দেখ। হয়ে 
গেল। ভাষা না জেনেও পর্যটক তাকে নিজের বিপদের কথা 
বোঝাতে সমর্থ হলেন । চাষী তখন চাষ ফেলে সেই বিদেশী অতিথির 
সঙ্গে বেশ খানিকট। পথ চলে তাকে পথ দেখিয়ে দিলেন । অবশেষে 
কৃতজ্ঞ পর্যটক তাকে কিছু অর্থ দিতে চাইলেন । চাষী সবিনয়ে সে 

বখশিস প্রত্যাখ্যান করে পর্যটককে বুঝিয়ে দিলেন যে তিনি তাঁর 
কর্তব্য পালন করেছেন, অতএব অর্থ নেবার কোন প্রশ্ন ওঠে না। 

আরেকজন ইংরেজ অধ্যাপক ঘুরতে ঘুরতে একদিন সন্ধ্যায় 
গ্রীসের এক গঞগুগ্রামে উপস্থিত হলেন। কোন বিশ্রাম ভবন কিন্বা 
হোটেল না পেয়ে তিনি অবশেষে এক চাষীর বাড়িতে গিয়ে রাতের 
আশ্রয় প্রার্থনা করলেন। দরিদ্র চাষী জন্ত্রীক সানন্দে স্বাগত 
জানালেন সেই বিদেশী অতিথিকে । নিজেরা না খেয়ে তাদের খাবার 
খেতে দিলেন অধ্যাপককে । এবং তাকে নিজেদের বিছানায় শুতে 
অনুরোধ করলেন । ক্লান্ত অধ্যাপক ঘুমিয়ে পড়লেন । 

চাষী দম্পতি সেই শীতের রাতে ঘর থেকে বেরিয়ে প্রতিবেশীদের 
কাছ থেকে কিছু দ্রাশমাস ধার করে নিয়ে এলেন । 

পরদিন সকালে প্রাতঃরাশের পরে অধ্যাপক যখন তাদের কাছে 
বিদায় চাইলেন, তখন দরিদ্র চাষী সেই টাকাক”ট তার হাতে দিয়ে 
বললেন- আমাদের সামান্য উপহার । ভরস। করি পথে আপনার 
কাজে আসবে। 

অভিভূত অধ্যাপক নিজের টাকা-কড়ি বের করে তাদের দেখিয়ে 
অনেক কষ্টে বোঝাতে সক্ষম হলেন যে তার জামা-প্যাণ্ট নোংরা এবং 
পিঠের থলিটি জরাজীর্ণ হলেও তিনি কপর্দকশুন্য নন। 

যাক গে, এবারে অন্য কথা ভাবা যাক। গ্রীকর। ব্যবসায়ী 
জাতি। কিন্তু তারা অতিশয় সং। এ'রা নিজের গ্রামকে বড়ই 
ভালোবাসেন। তাই ধনলাভ করলেই নিজের গ্রামের উন্নতি সাধন 
করেন। কেউ স্কুল-কলেজ, কেউ পাগাগার, কেউ হাসপাতাল 
প্রতিষ্ঠা কিম্বা অন্ত কোন জনহিতকর কাজ করে থাকেন। 

গ্রীকজীবনেত্ধর্মের প্রভাব প্রচুর । আগে তারা প্রকৃতির উপাসন। 
করতেন। তারপরে লৌকিক দেব-দেবীর পৃজ! শুরু করেন। রোমান 
আমলে গ্রীকর! শ্রীষ্টধর্ম গ্রহণ করেন। এখন এদেশের অধিকাংশ 
মান্গুই “চার্চ অব. ইংলগু'-এর সঙ্গে যুক্ত “অর্থোডক্স! গীর্জার ( 07691 
07৮09৫0% 01010) শিত্ত । এই অর্থোডক্স গীর্তাই তুকাঁদের 

বিরুদ্ধে গ্রীকদের স্বাধীনতা সংগ্রামে নেতৃত্ব দিয়েছেন । 

গ্রীকরা তাদের গৌরবময় অতীত ইতিহাসের জগ্য গর্ধিত। কিন্তু 
তারা অতীত রোমস্থন করে বর্তমানকে বিস্মৃত হন না । তুকা কবল" 
মুক্ত হবার পর থেকে তারা শিক্ষার দিকে নজর দিয়েছেন । যেকোন 
গ্রীক গ্রামে গেলে দ্রেখা যাবে যে সবচেয়ে ভাল বাড়িটি স্কুল কিস্বা 
কলেজ । পড়াশুনার সঙ্গে গ্রীক ছেলে-মেয়েরা শরীর চর্চার দিকেও 
যথেষ্ট ষত্ব নেয়। 

বার বার বিদেশীর পদানত হয়েও গ্রীসের মানুষ নিজেদের ভাষাকে 
অবহেলা করেন নি। রোমান আমলে শ্রীকরা নিজেদের ভাষাতেই 
“নিউ টেস্টামেন্ট রচনা করেন। আর ত1 থেকেই বিশ্বের বিভিন্ন 
ভাবায় নিউ টেস্টানেন্ট অনুদিত হয়েছে । লাতিনের মতো৷ গ্রীসভাষ! 
মরে যায় নি, আজও বেঁচে রয়েছে । 

গ্রীসের কুটিরশিল্প স্ুপ্রাীন এঁতিন্তের বাহক । এদেশে নাজ 
গান ও বাজনা যুরোগীয় সংস্কৃতির পথিকৃৎ । 

গ্রীকদের পোশাক-পরিচ্ছদ এবং খাওয়া-দাওয়া বেশ সহজ ও 
সরল। এদের আমিষ ও নিরামিষ ছু'রকম রান্নাই বেশ সুস্বাদু । 
এর! খুবই কফি পান করেন । 

গ্রীকরা এখনও তীদের 'ট্রাভিশনাল লোকাল রুথ' অর্থাৎ পুরুষান্গু- 
ক্রমিক দিশী পোশাক পহন্দ করেন। কিছুকাল আগেও গ্রীক ছেলে- 
মেয়েরা লম্বা চুল বাখতেন কিন্তু এখন ছেলের! চুল ছাটেন। 

এখনও গ্রীসের গ্রামে-গ্রামে লৌকিক নাচ-গান ও বাঁজন। বিশেষ 
জনপ্রিয় । মহাকবি ছোমারের “ইলিয়দ আযাণ্ ওদিসি। এখনও 
সমান প্রিয়। তাই বলে এদেশে আধুনিক গান-বাজনা কিন্বা৷ পপ” 
সঙ-এর কোন কদর নেই। সেকথা মনে করার কোন কারণ 
নেই । গ্রীসের মানুষ সাহিত্য-সংস্কৃতি, ব্যবসা-বাণিজ্য ও গাঁন-বাঁজনায় 
অতীতের সঙ্গে বর্তমানের মহামিলন ঘটাতে সক্ষম হয়েছেন । 

-আমি পড়েছি । “লিজেগুন অব গ্রীস এ্যাণ্ড রোম" বইতে । 
কিন্তু তখুনি বলেছি কুপারসাহেব বড় সংক্ষেপ করেছেন। তোমাকে 
ঘড় করে বলতে হবে। 

আমার দিকে চেয়ে মাথা নেড়ে চন্দ্র বলে-_এখন বুঝুন ঠেলা ! 

সেকথার উত্তর নাদিয়ে একটু হেসে স্ুপিনকে বলি বেশ ! 
তাই বলব। কিন্তু অতকথা৷ তোমার ভাল লাগবে কি? 

__লাগবে, লাগবে, লাগবে | তুমি শুরু করো দেখি ! 

আমি কোন কথা না বলে একবার এথেন্সকে দেখে নিই । আমর! 
তিনজন হোটেলের রুফ-গার্ডেনে বসে আছি । আকাশে ও মাটিতে 
গোধূলি ঘনিয়ে আসছে । আধো-আলো। আধো-ছায়ায় এথেন্সকে 
ভারী ভাল লাগছে। 

ক্রমশ তাঁর বুক জুড়ে আলো! জলে উঠছে । খানিকক্ষণ বাদেই 
সে আলোর মাল! গলায় দিয়ে আমাকে হাতছানি দেবে ।*"" 

কিন্ত আর চুপ করে থাকলে আবার মেয়ের তাগিদ শুনতে হবে । 
স্বতরাং শুর করি__ 

তোমরা জানে। জুপিটার দেবতাদের রাজ! হলেও মর্তের মেয়েদের 
প্রতি তার একটা ছুর্রিবার আকর্ষণ ছিল । এইভাবে রাজকন্তা ড্যানীর 
গর্ভে তার পুত্র পাপিউস জন্মগ্রহণ করেন । 

ওর! মাথা নাড়ে । আমি বলতে থাকি__ 

আর তাই দেবসম্রাঙ্জী জুনোর অশান্তির শেষ নেই। তিনি 

স্বামীকে শোধরাতে পারেন না। ফলে তার সব রাগ গিয়ে পড়ে 
সেই নিরাপরাধ মর্তমানবী আর তাদের সন্তানদের ওপরে । 

সে যাই হোক দেবরাজ জুপিটার এবারে শেষবারেব মতো একজন 
মণ্তমানবীকে ভোগ করতে চাইলেন, কারণ তিনি এমন সন্তানকে জন্ম 
দিতে চান, যিনি মানুষ হয়েও শৌর্য বীর্য ও ক্ষমায় হবেন দেবতাদের 
চেয়ে মহত্তর । সংসারের সকল ছুঃখকে জয় করে যিনি হবেন মৃত্যুগুয়, 
হবেন নীলকণঠ। 

কিন্তু কে সেই মহামানবকে গর্ভে ধারণ করবেন ? অনেক ভাবন। 
চিন্তার পরে জুপিটারের মনে পড়ল ট্রোরেজেনরা আ্যাক্ষিট্রিয়নের 
রাণী আক্ষমিনার কথা । তিনি শুধু সুন্দরী নন, অসাধারণ বৃদ্ধিমতী । 

সুযোগও এসে গেল । অআ্াম্ষিট্রয়নকে হঠাৎ যুদ্ধে চলে যেতে 
হল। তারই চেহারা নিয়ে জুপিটার গেলেন রাজপ্রাপাদে ৷ বিস্মিত 
আহ্ষখিনাকে ঝুকে টেনে নিয়ে বললেন_তোমার বিরহ সইতে না 
পেরে সেনাপতির কাছ থেকে তিন দিন ছুটি নিয়ে তোমার কাছে ছুটে 
এসেছি । 

আক্কষমিনাকে তিনদিন ভোগ করে দেবরাজ ফিরে গেলেন 
অলিম্পাসে। কিছুদিন বাদে ত্যাক্ষিট্রিয়ন ঘরে ফিরলেন। জুপিটারের 
ছল বুঝতে পারলেন। কিন্তু তার আর করার কিছুই ছিল না । 
কারণ আছ্কমিনার গর্ভে তখন দেবরাজের সন্তান । 

সেই সন্তান মহত্তম মহাবীর হারকিউলিস। জুপিটার ডাকতেন 
হেরারেস। মানে হেরা বা! জুনৌদেবীর জয়। অথচ এই জুনোর 
জন্যই হেরাক্রেসকে সারাজীবন ছুঃসহ ছুঃখ সইতে হয়েছে । 

হারকিউলিসের বয়স যখন কয়েকদিন, তখুনি জুনে! তাকে হত্যা 
করতে ছুটি বিষধর সাপ পাঠিয়ে দিলেন। কিন্তু শিশুকুষ্ণ যেমন 
পৃতনাবধ করেছিলেন, তেমনি শিশু হারকিউলিসও ছৃহাতে গলা 
টিপে সাপ ছুটিকে হত্যা করলেন। আর তাই শুনে ঘীবস-এর অন্ধ 
ভবিস্ুত্বস্তা টাইরেসিয়াস আক্কমিনাকে বললেন, হাজ!'র হাজার বছর 
পরেও মায়েরা তাদের ছেলে-মেয়েদের কাছে তোমার এই বীরপুত্রের 

কাহিনী শোনাবে । 

কথাট। শুনে আ্যাক্ষিট্রয়ন আর হারকিউলিসকে অবহেল1 করতে 
পারলেন না । তাকে পরমন্সেহে মান্থুষ করতে থাকলেন । যথাসময়ে 
তিনি ছেলের সব রকম স্ুশিক্ষার ব্যবস্থা করে দিলেন। কিন্তু 
পুথিগত বি্ার প্রতি তেমন আগ্রহ ছিল না বালকের ॥ গান- 
বাজনাও মোটেই পছন্দ করতেন না। একদিন তার সঙ্গীত শিক্ষক 
গালমন্দ করায় তিনি হাতের বীণাটি শিক্ষকের মাথায় ছুড়ে মারলেন । 
আব তারই ফলে মাষ্টারমণাই মরে গেলেন । 

হারকিউলিসের অনাধারণ উৎসাহ ছিল যুদ্ধবিদ্ঠায়। ত্বয়ং 
জুপিটার তাকে সারথ্য শেখালেন । সেনাপতি ক্যাস্টর শেখালেন 
রাক্নীতি ও সৈন্য পরিচালনা । মার্কারীদেবের এক ছেলে তাকে 
মুষ্টিযুদ্ধ ও নল্লযুদ্ধ শেখালেন । স্বয়ং আযাপোলোদেবের কাছ থেকে 
তিনি ধমুবিষ্ভা লাভ করলেন। বর্শীয়ও অব্যর্থ লক্ষ্য হল তার। 
আর এইসব আয়ন্ত করতে গিয়ে তিনি অসাধারণ শারীরিক শক্তির 
অধিকারী হলেন। তবে তিনি খেতেও পারতেন প্রচুর। অথচ 
মানুষট। কিন্তু চিন্তাশীল ও প্রকৃতি প্রেমিক ছিলেন । দিনের শেষে 
কোন নির্জন স্থানে খোলা আকাশের নিচে একা-একা বসে আপন 
ভাবনায় বিভোর হতে বড় ভালোবাসতেন । ্‌ 

আঠারো বছর বরসে হারকিউলিসের শিক্ষা শেষ হল । তারপরেই 
তিনি শুনতে পেলেন সিথেরন পর্বতের পাদদেশে একটা প্রকাণ্ড 
মান্থযথেকো! পিংহ বড়ই অত্যাচারী হয়ে উঠেছে । একদিন তিনি 
সেই বনে প্রবেশ করলেন । তারপরে একটা অলিভগাছের গুড়ি 
উপড়ে হাতে নিলেন । সিংহটা সামনে আসতেই সেই গুড়ির আঘাতে 
তার ভবলীগ। সার্থ করলেন । তারপরে রওন। হলেন থিব.স নগরে। 

কিছুকাল 'মাগে থিৰসবাসীরা মিনিয়ানদের কাছে যুদ্ধে হেরে 
গিয়েছিলেন | তাই বিশ বছর ধরে খিবসের রাজা ক্রিয়ন মিনিয়ানদের 
রাজন্ব দিয়ে আসছিলেন। মিনিয়ান রাজার দূত প্রতিবছর ঢোল' 
বাজিয়ে শোভাষাত্রা করে থিবংস আসতেন, সেই রাজস্ব নিয়ে যেতেন । 

পথে তাদের সঙ্গে দেখ! হল হাঁরকিউলিসের । তিনি খিবংজ যাচ্ছেন 
বলায় অকারণে রাজদূত তাকে অপমান করলেন। ক্রুদ্ধ হারকিউলিস 
রাজদূতের নাক ও কান কেটে দিলেন। তার সঙ্গীরা ভয় পেয়ে 
পালিয়ে গেল। 

থিবস এসে হারকিউলিস রাজা ক্রিয়নকে বললেন সব কথা । 
ক্রিয়ন আতকে উঠলেন । হারকিউলিস তীকে অভয় দিয়ে বললেন, 
আপনি সেম্যদের প্রস্তুত হতে বলুন। আমি তাদের নেতৃত্ব দেব। 
আপনাকে এই অপমানের হাত থেকে মুক্ত করব। 

তাই করলেন হারকিউলিস। দূতের কাছে সব কথা শুনে 
মিনিয়ানরাঞ্জ থিবস আক্রমণ করলেন। হারকিউলিস তাকে সম্পূর্ণ 
পরাজিত করলেন। থিবস তার হারানো স্বাধীনতা ফিরে পেলো । 
কৃতজ্ঞ ক্রিয়ন তার বড় মেয়ে মিগারাকে হারকিউলিসের হাতে সমর্পণ 
করলেন। রাজার জামাই হয়ে হাঁরকিউলিস থিবস নগরে সুখে 
সংসার করতে থাকলেন । 

কিন্তু জুনে। তার স্থখ বেশিদিন সঈতে পারলেন ন।। তার সুখের 

সার দেখে তিনি ঈর্যায় জ্বলতে থাকলেন । অবশেষে তিনি একদিন 

মায়াবলে হারকিউলিসকে পাগল করে দিলেন । সঙ্গে সঙ্গে তার 
মনুষ্যত্ব গেল হারিয়ে, তার মধ্যে জেগে উঠল একটা নিষ্ঠুর পাশবিকতা | 
তিনি তার স্ত্রীও সন্তানদের শত্রু ভাবলেন। একে একে হত্যা 
করলেন তাদের | 

_-সেকি! নিজের স্ত্রী ও সন্তানদের হত্যা করলেন! প্রায় 

ংকার করে উঠল স্পিন । 

হোটেলের রুফ-গার্ডেনে.বসে স্থুপিন ও চক্র কাছে হারকিউলিসের 
গল্প বলছি। গন্পটা সুপিনেরও অজানা নয়। তবেসে শুধু জানে 
হারকিটলিস কোন পাপ করেছিলেন । আর সেই পাপের প্রায়শ্চিত্তের 
জন্য তাকে বারোটি কঠিন কাজ করতে হয়েছিল। কিন্তু সেই পাপটা। 
যে নিজের স্ত্রী ও সন্তানদের হত্যা করা, একথা জান! ছিল না তার। 
তাই সে অমন চিৎকার করে উঠেছে। 

_স্থ্যা। তাই করেছেন হারকিউলিস। আর ভারপরেই তাঁর 
জ্ঞান ফিরে এসেছে। অনুতপ্ত হারকিউলিস আত্মহতা! করতে 
গেলেন। কিন্তু পারলেন না। তাঁর দেখা হয়ে গেল বন্ধু থেসিউসের 
সঙ্গে। তিনি হাঁরকিউলিসকে আত্মহত্যা করতে দিলেন না, তাকে 
এথেন্স শিয়ে এলেন। তবু শাস্তি এলো ন1! তার মনে । , অবশেষে 
এই পাপের কি প্রায়শ্চিত্ত, ত। জানার জন্য তিনি ডেল্লফির মন্দিরে 
গেলেন। সেখান থেকে ভবিষ্তবাণী পেলেন_-তোমাকে থিবস 
ছেড়ে মাইকেনি নগরে চলে যেতে হবে। সেখানে রাজা ইউরিস্থিউসের 
অধীনে বারে। বছর দাসত্ব করতে হবে। রাজার সব আদেশ নীরবে 
পালন করতে পারলেই প্রায়শ্চিন্ পূর্ণ হবে তোমার । 

মে আদেশ শিরোধার্য করলেন হারকিউলিস। তিনি মাইকেনি 
এসে রাজা ইউরিস্থিউসকে অভিবাদন করলেন। তার বলদীপ্ত 
চেহার। দেখে ভয় পেলেন ইউরিস্থিউস। কিন্তু লোকটা ভীতু হলেও 
বোকা ছিলেন না। বিশেষ করে তার আগেই জুনো এসে তাকে 
সব বলে গিয়েছেন। 

তাই তিনি মনের ভয় মনে চেপে রেখে গন্তীর স্বরে বললেন__ 
তোমাকে বারোটি কর্তব্য পালন করতে হবে। তাহলেই তোমার 
প্রায়শ্চিত্ত পূর্ণ হবে। 

--বেশ বলুন । কি করতে হবে আমাকে ? সবিনয়ে হারকিউলিস 
প্রশ্ন করলেন। 

_প্রথম তোমাকে নিমিয়ার সিংহকে বধ করতে হবে। 

রাজাকে কুমিশ করে হারকিউলিস নীরবে বেরিয়ে গেলেন 
রাজসভা থেকে । 

নিমিয়ার সিংহ বাম করত ট্রটাস পর্বতের একটা গুহায় । অস্ত্র 
শন্ত্রনিয়ে হারকিউলিস সেই গুহার সামনে গিয়ে সিংহের মুখোমুখি 
হলেন। তিনি তাকে তীর মারলেন, তরোয়াল দিয়ে আঘাত করলেন, 
তার কিছুই হল না। কারণ তার শরীর ছিল বজ্রের মতো কঠিন। 
অবশেষে হারকিউলিস তার গদ। দিয়ে সিংহের মাথায় আঘাত 

করলেন। সিংহ মাথা! ঘুরে পড়ে গেল। হারকিউলিস গল! টিপে 
মেরে ফেললেন তাকে । তারপরে তার সেই বিশাল দেহট! কাধে 
নিয়ে মাইকেনিতে ফিরে এলেন। 

রাজা আরও ভয় পেয়ে গেলেন । তবু হারকিউলিসকে আদেশ 
করলেন-__লার্নার জলাভূমিতে হাইড়। নামে ভয়ঙ্কর একটা সাপ বাস 
করে। তার নটি ফণাই অমর। সে দেবসম্রাজ্জীর প্রিয়। তবু 
তাকে বধ করতে হবে । 

বন্ধু ইওলাসকে সঙ্গে নিয়ে হারকিউলিস লার্নার জলাভূমিতে 
পৌছলেন। দেখতে পেয়েই হাইড্রা তাদের আক্রমণ করল। 
হারকিউলিস গদার আঘাতে তার একট! ফণা থেতলে দিয়ে তরোয়াল 
দিয়ে কেটে ফেললেন । সঙ্গে সঙ্গে সেখানে ছুটি ফণ। গজিয়ে উঠল 
এবং তার শক্তি আরও বেড়ে গেল। 

হারকিউলিস তখন ইওলাসকে বললেন, গাছের শুকনো! ডালে 
আগুন লাগিয়ে নাও। আমি এক-একটা ফণা কাটব আর তুমি 
সঙ্গে সঙ্গে কাটা জায়গাটা আগুন দিয়ে পুড়িয়ে দেবে । 

এইভাবে হাইড্রাকে হত্যা করে নিজের তীরের ফলাগুলোতে তার 
ভয়ঙ্কর বিষ মাখিয়ে নিয়ে হারকিউলিন ফিরে এলেন মাইকেনি। 
রাজাকে হাইড হত্যার সংবাদ দ্রিলেন। 

হাঁরকিউলিসের দাসত্বের তৃতীয় শ্রম গভীর অরণ্য থেকে দেবী 
ডায়নার পরমশ্রিয় একটি হরিণকে ধরে আনা । স্বাভাবিক কারণেই 
হারকিউলিস হরিণটিকে অস্ত্র দিয়ে আঘাত করতে চাইলেন না। 
ফলে তাকে এক বছর ধরে বনে বনে সেই হরিণের পেছনে ছুটে 
বেড়াতে হল। অবশেষে ক্লান্ত হরিণটিকে ধরে ফেললেন তিনি। 
তাকে কীধে নিয়ে মাইকেনি ফিরে চললেন । 

বনের মাঝে দেবী ভায়না পথ আগলে ফ্াড়ালেন। ক্তুদ্ধদেবী 
তাকে হত্যা করতে উদ্যত হলেন। হারকিউলিস নতজানু হয়ে দেবীর 
কাছে ক্ষমা ভিক্ষা করলেন। বললেন, আমি আপনার হরিণের কোন 
ক্ষতি করব না। একবার রাজাকে দেখিয়েই ওকে আবার বনে ছেড়ে 

দিয়ে যাবো । দয়া করে আমাকে এই অন্নুমতিটুকু দান করুণ 
দেবী বললেন, তথাস্ত। 
--একি থামলে কেন? 
আমি থামতেই স্পিন বলে ওঠে । আমি কোন উত্তর দেবার 
আগেই চন্দ্র ধমক দেয়__আহা, আঙ্কলকে একটু হাঁফ ছাড়তে দাও। 
তুমি বড্ড নাছোরবান্দী ! 
ওর কথায় বোঁধ করি একটু লল্জা পায় স্থপিন। বেচারী চুপ 
করে রয়েছে । তাড়াতাড়ি বলে উঠি__না, না, গন্প শুনতে ভালোবাসা 
তো ভাল। আর এতে আমার কোন কষ্টই হচ্ছে ন1। 
_-তাহলে বলো। 
স্থপিনের কথা শুনে আমর! দুজনেই হেসে উঠি। হাসতে হাসতেই 
বলতে শুরু করি-_- 
হাঁরকিউলিসের চতুর্থ শ্রম ইরিম্যাস্থাসের পার্বত্যাঞ্চল থেকে 
একটা বরাহ ধরে নিয়ে আসা । আর পঞ্চম ও ষষ্ঠ শ্রম হল রাজা 
আগিয়াসের গোশা'লা পরিস্কার করা এবং স্টিম্ফালিয়ন হৃদের মাংসভুখ 
পক্ষীদের হত্যা কর]। 
সপ্তম শ্রম সম্পাদন করার জন্য তাকে যেতে হল ক্রীটদ্বীপে। 
কারণ সেখানে বৃষরূপী একটা দেত্য বড় অত্যাচার শুরু করেছিল । 
ক্রীটের রাজা মাইনস তাকে সাহায্য করতে চাইলেন। কিন্তু 
হারকিউলিস সবিনয়ে সে সাহায্য প্রত্যাখ্যান করে একাই দৈত্যটাকে 
সংহার করলেন। 
ক্রীট অর্থাৎ দক্ষিণ থেকে ফিরে আস। মাত্র ইউরিস্থিউস আদেশ 
দিলেন, এবারে উত্তরে যাও! যুদ্ধদেব মার্সেঁর পুত্র এবং থেস দেশের 
রাজা ভায়োমিডিসের নরমাংসভূখ ঘোড়া চারটিকে ধরে নিয়ে এসো । 
তাই গেলেন হারকিউলিস। প্রথমেই ঘোড়া চারটিকে ধরে 
এনে সাগরতীরে বেঁধে রাখলেন। তারপরে রাজা ডায়োমিডিসকে 
হত্যা! করে সেই ঘোড়াদের তার মাংস খাওয়ালেন। অবশেষে ঘোড়া- 
গুলে নিয়ে এলেন ইউরিস্থিউসের সামনে । রাজ। তো তাদের 

দেখে ভয়েই অস্থির । কোনমতে বললেন, এগুলোকে অলিম্পাসের 
পাহাড়তলিতে ছেড়ে দিয়ে এসো । 

হারকিউলিসের নবম শ্রমটির বড়ই ব্যক্তিগত এবং পরিণতিটা 
করুণ। রাজ! আদেশ করেছিলেন, আামাজনদের রাণী হিপোলিটার 
কোমর থেকে হীরা-মাণিক্যের মেখলাটি খুলে আনতে হবে । 

কুষ্ণসাগরের দক্ষিণে থার্মোডন নদীর অববাহিকায় আমাজন 
জাতির বাস। রণদেবত1 মার্স তাদের আদিপিতা৷ । মাতৃতান্ত্রিক 
তাদের সমাজ, রাণীরাই দেশের শাসনকত্রী। তীদের নাম হিপোলিটা, 
মিলানিপা আর আন্টিয়োপি। সে দেশের নারীরাই যুদ্ধ করে। 
তার! খুবই শক্তিশালিনী। একবার তার! ট্রয় নগর আক্রমণ 
করেছিল । 

হান্পকিউলিস আসছেন, এ খবরটা রাণীরা আগেই পেয়ে গিয়ে- 
ছিলেন। তাই থার্মোডন নদীর মোহনায় তার রণতরী নোঙ্গর করছে 
শুনেই স্বয়ং বড়রাণী হিপোলিটা সেখানে ছুটে এলেন । হারকিউলিসের 
অপরূপ রূপ ও বলিষ্ঠ দেহশ্্রী তাকে মুগ্ধ করল। প্রথম দর্শনেই 
তিনি তার প্রেমে পড়ে গেলেন। তার পাণিপীড়ন করে পরম 
সমাদরে প্রাসাদে নিয়ে এলেন । 

হারকিউলিস হিপোলিটার পরিচখায় গ্রীত হলেন। তিনি দরদী 
কণ্ে রাণীকে জিজ্ঞেস করলেন, স্থন্দরী ! তুমি কি জানো কেন আমি 
তোমার কাছে এসেছি । 

প্রেমবিহ্বলা হিপোলিট] মাথা নাড়লেন । 

হারকিউলিস তার কটিদেশ জড়িয়ে ধরে বললেন, তোমার এই 
মেখলাটি আমার চাই। 

দয়িতের হাতের ওপরে নিজের একখানি হাত রেখে মধুক্ষরা 
স্বরে দয়িতা জিজ্ঞেস করলেন, শুধু মেখলাটি নিয়ে যাবে? সেই 
সঙ্গে মেখলার মানুষটিকে সঙ্গে নেবে না? 

হারকিউলিস হিপোলিটাকে বুকে টেনে নিলেন । পরম তৃপ্তিতে 
রাণী সেই প্রশস্ত বুকে মুখ লুকোলেন। 

কিন্তু ভাগ্যাহত হারকিউলিস সে সুখ বেশিক্ষণ উপভোগ করতে 
পারলেন না। কারণ ইতিমধ্যে জুনো আমাজন নারীর ছদ্মবেশে 
রাজধানীর পথে পথে হারকিউলিসের নামে মিথ্যে কুৎসা ছড়াতে 
শুর করে দিয়েছিলেন । বলে বেড়াচ্ছিলেন, গ্রীক হারকিউলিস 
তোমাদের রাণী হিপোলিটার শ্লীলতা৷ হানি করছে। তোমরা গ্রীক 
রণতরী আক্রমণ করো, হারকিউলিসকে শাস্তি দাও। 

আযানাজন নারীবাহিনী তাই করে বসল। তার! গ্রীক রণতরী 
আক্রমণ করল। আর সেই সংবাদ কানে আসতেই হারকিউলিস 
ঘণাভরে হিপোলিটাকে দূরে ঠেলে দিলেন । ক্রুদ্ধ কে বলে উঠলেন, 
বিশ্বাঘাতিনী এই আছে তোর মনে! এবারে তোর পাপের 
প্রায়শ্চিত্ত কর ! 

মুহূর্তের মধ্যে কোমর থেকে ছোরা বের করে হারকিউলিস 
হিপোলিটার বুকে বসিয়ে দিলেন। নিরাপরাধিনী রাণীর দেহটি 
গড়িয়ে পড়ল টার পারের ওপরে । মৃত্যুপথযাত্রিণীর কটিদেশ থেকে 
হাঁরকিউলিস ছিনিয়ে নিলেন মুক্তামেখলা । 

প্রাসাদের বাইরে এসেই ঝাপিয়ে পড়লেন নারীবাহিনীর ওপরে। 
বহু রণনেত্রীকে বধ করে যুদ্ধে জয়লাভ করলেন হারকিউলিস। 
তারপরে বন্ধু থেসিউসের সঙ্গে জাহাঙ্গে এসে উঠলেন । আসার সময় 
থেসিউস রাণী আন্টিয়োপিকে বন্দী করে নিয়ে রওনা হলেন দেশে । 

__রিয়েলী প্যাথেটিক ! করুণ কণ্ঠে স্তথুপিন বলে ওঠে। প্রেমময়ী 
হিপোলিটার জন্য ওর মন ভারী হয়ে উঠেছে । 

না, মেয়েটার বড়ই মায়ামমতা। কিন্তু ওকে আর ক দেওয়! 
উচিত হবে না। অন্য কথায় ভূলিয়ে রাখতে হবে। তাই আবার 
শুরু করি-__ 

দশম আদেশ পালন করতে হারকিউলিসকে যেতে হল পৃথিবীর 
পশ্চিম প্রান্তে । সেখানে ইরিথিয়। নামে দ্বীপে বাস করতে। টাইটান 
বংশের ভয়ানক দৈত্য গেরিয়ন। তার তিন মাথা ও ছয় হাত। 
আর আছে একপাল সুন্দরী গাভী। গেরিয়নকে হত্যা করে সেই 

গাভীদের নিয়ে আসতে হবে। 

এ যাত্রায় আপোলোদেব সাহায্য করলেন হারকিউলিসকে। 
তিনি তাকে একখানি সোনার নৌকো দিলেন। সেই নৌকোয় 
চড়ে অত্যন্ত অল্প সময়ে তিনি পৌছে গেলেন ইরিথিয়া দ্বীপে । 

গেরিয়নের রক্ষক ও ছুই মাথাওয়াল। কুকুরগুলোকে বধ করে 
হারকিউলিস তার সঙ্গে যুদ্ধে প্রবৃত্ত হলেন । বেশ কয়েকদিন ধরে 
যুদ্ধ করতে হল তাকে । কারণ দৈত্যটার তিনটে মাথা । একটাকে 
কাহিল করলে বাকি ছুটে। শক্তিশালী হয়ে ওঠে । 

তাহলেও শেষ পর্যন্ত হারকিউলিস তাকে হত্যা করতে সমর্থ 
হলেন। তারপরে তার দেই গাভীগুলোকে নিয়ে ফিরে এলেন 
দেশে । 

একাদশ আদেশ পালন করতে হারকিউলিসকে আবার যেতে হল 
পশ্চিমে । সেখানে আাটলাসের বাগানে ছিল জুনোর একট! সোনার 
আপেল গাছ । সেই গাছ থেকে সোনার আপেল নিয়ে আসতে 
হল তাকে |. 

_ব্যাস। এবারে শেষ শ্রম । আর তারপরেই হারকিউলিস 
মুক্ত হয়ে যাবেন। খুশির স্বরে সুপিন বলে ওঠে । 

আমি মাথা নেভে বলতে থাকি-_-শেষ বলেই ইউরিস্থিউস তাঁকে 
এবারে এ কটা খুবই কঠিন কাজ দিলেন । 

--কি রকম? 

বললেন, তোমাকে যেতে হবে প্রেতভূষিতে। সেখান থেকে তিন 
মুখওয়াল! হিংস্র শ্বাপদ সার্বেরাসকে বন্দী করে নিয়ে আসতে হবে। 
তার আগে তিনজন মান্ুব প্রেতভূমিতে গিয়েছেন, প্রথম 
অরফ্িিউস তার অকালমৃতা প্রাণপ্রিয়া ইউরিডাস-কে ফিরিয়ে নিয়ে 
আসতে । তার সে যাত্র। বিফল হয়েছে । তবে তিনি নিজে ফিরে 
আসতে পেরেছিলেন । 

অরফিউসের পরে গিয়েছেন থেসিউস ও তার বন্ধু পিরিধৌস। 
ভার! ছুজনেই সেখানে বন্দী হয়ে আছেন। 

--কেন? 

_কারণ তারা প্রেতরাজ প্র.টোর রাগী প্রসেপিনকে হরণ করতে 
চেয়েছিলেন। প্লুটো তাদের একখানি চুম্বক পাথরের ওপরে বসিয়ে 
রেখে দিয়েছেন । তারা সেই পাথরের আকর্ষণ মুক্ত হতে পারছেন না । 

হারকিউলিস প্রেতভূমিতে গিয়ে রাজ। ও রাণীকে প্রণাম করলেন। 
তারা খুশি হয়ে তাকে স্বাগত জানালেন । প্লুটে। জিজ্ঞেস করলেন, 
তোমার কি চাই বলো! 

আমি সার্বেরাসকে মত্যে নিয়ে যাবো । 

তার প্রার্থনা মঞ্জুর করে প্রুটে। বললেন, বেশ নিয়ে যাও কিন্ত 
একটি সর্তে। 

কি সর্ত প্রভু? 

বিনা অস্ত্রে ওকে তোমার বন্দী করতে হবে। 

আমার আরও একটি প্রার্থনা আছে দেবরাজ ! 

কি? 

আশা করি এতদিনে থেসিউস ও পিরিথৌসের শাস্তি পূর্ণ 
হয়েছে । আমি ওদেরও ফিরিয়ে নিয়ে যেতে চাই । 

রাজ। রাণীর দিকে তাকালেন । একটু ভেবে রাণী উত্তর দিলেন, 
তা হয়েছে বলেই তো মনে হচ্ছে। অনেকদিন হয়ে গেল ওরা 
পাথরের ওপর বসে আছে। এখন তুমি ওদের মুক্তি দিতে পারো ! 

রাণীর কথায় সম্মত হলেন রাজা । তিনি হারকিউলিসকে 
বললেন, তুমি যদি খালি হাতে ওদের এ পাথর থেকে টেনে তুলতে 
পারো? তাহলে মত্যে নিয়ে যাও। 

রাজ। ও রাণীর সঙ্গে হারকিউলিস এলেন সেই পাথরের কাছে। 
ওর] তাকে দেখতে পেয়েই কেঁদে উঠলেন । বললেন, আর কোনদিন 
এমন অন্যায় করব না। আপনি আমাদের মুক্তি দিন হে মহারাণী ! 

রাণী মুদ্ব হেসে হারকিউলিসকে ইমারা করলেন । হাঁরকিউলিস 
এগিয়ে গিয়ে দুহাতে থেসিউসের ছুখানি হাত ধরে শরীরের সর্বশক্তি 
দিয়ে টান মারলেন। থেসিউস মুক্ত হলেন। আনন্দে তিনি 

পরমবন্ধু হারকিউলিসকে বুকে জড়িয়ে ধরলেন। 

এবারে পিরিধৌসের পাঙ্গা। কিন্তু বনু চেষ্টা করেও 
হারকিউলিস তাকে মুক্ত করতে পারলেন না। ছুজনেই অঝোরে 
কাদতে থাকলেন। হারকিউলিসকে সান্তনা দিয়ে প্র,টো বললেন, 
দুঃখ করো না। ওর পাপ বেশি। তাই এখনও শাস্তি শেষ হয় নি। 
শেষ হলে আমি নিজেই ওকে মুক্তি দিয়ে দেব। 

তারপরে রাজা ও রাণীর সামনেই শুরু হল হারকিউলিস ও 
সার্বেরাসের মন্লযুদ্ধ। অসংখ্য আঘাত সয়ে বন্থ চেষ্টার পরে শেষ 
পর্যন্ত হারকিউলিস একসঙ্গে সার্বেরাসের তিনটি গল টিপে ধরতে 
পারলেন। একটু বাদেই সার্বেরাস অজ্ঞান হয়ে গেল। 

দেব ও দেবীর আশীর্বাদ নিয়ে হারকিউলিস হিং শ্বাপদের সেই 
অচেতন দেহটা কীধে তুলে নিলেন। তারপরে প্রিয়বন্ধু থেসিউসের 
সঙ্গে রওন। হলেন মত্যলোকের পথে। 

_বাচা গেল! এতদিনে মূক্ত হলেন হারকিউলিস। সুপিন 
বলে ওঠে । তাঁর স্বরেও মুক্তির পরশ । 

হেসে বলি- আন্ত তাহলে এখানেই 'থাক। 

কেন, ঝলো তো? তুমি কি র্রান্ত হয়ে পড়েছে, তোমার 
কি কথা বলতে কষ্ট হচ্ছে? 

_না, ঠিক তা নয়। তধু এখন থাক্‌ না, বাকিটা আরেক 
সময় বলব। 

_আহ্কল, প্লীজ। সবেতো সন্ধ্যে হয়েছে, বাকিটুকু বলতে 
আর কত সময় লাগবে । 

অতএব আবার আরম্ত করি__ 

বারো বছর দাসত্ব এবং বারোটি অসম্ভব কাজ সম্ভব করে 
হারকিউলিস তার অনিচ্ছাকৃত পাপের প্রায়শ্চিত্ত করলেন। তিনি 
মুক্তি পেলেন। ভাবলেন এবার তিনি আবার সংসার পাততে 
পারবেন। মুখে ও শাস্তিতে বাকি জীবনটা কেটে যাবে ! 

কয়েকদিন বাদে তার.কানে এলো. ইকালিয়া রাজ্যের রাজ! 

ও বিখ্যাত তীরন্দা্ত ইউরিটাস ঘোষণা করেছেন, লক্ষ্যভেদের 
প্রতিযোগিতায় যে তাকে পরাজিত করতে পারবে, তিনি পরমান্ুন্দরী 
কন্ঠ! ইয়োল-কে তারই হাতে তুলে দেবেন। 

হাঁরকিউলিস ইকালিয়া গিয়ে ইউরিটাসের সঙ্গে দেখা করে 
ইয়ে'লের পাণিপ্রার্থা হলেন। তারপরে রাজাকে ধন্ুবিগ্ভায় পরাজিত 
করলেন। 

কিন্তু রাজা তার প্রতিশ্রুতি পালন করলেন না। বললেন, 
স্ত্রী-পুত্রহস্তার সঙ্গে আমার মেয়ের বিয়ে দেব না। 

মর্মাহত হারকিউলিস তখন স্থির করলেন, আগে তাকে রাজা 
হতে হবে, তারপরে বিয়ে । তিনি যার গোশাল। পরিক্ষার করে 
পঞ্চম শ্রম সম্পূর্ণ করেছিলেন, সেই বিশ্বাসঘাতক আগিয়াসের ইলিশ 
রাজ্য আক্রমণ করলেন । আগিয়াস পরাজিত হয়ে পালিয়ে গেলেন । 
হারকিউলিস ইলিশের সিংহাসনে বসলেন । তারপরেই তিনি 
ওন্দিশ্পিক উৎসবের প্রচলন করেন । পিতা জুপিটারের নামে এই 
উৎসবকে উৎসর্গ করলেন। কথিত আছে জুপিটার সেই উৎসব- 
প্রাণে এসে মানুষের রূপ নিয়ে হারকিউলিসের সঙ্গে মল্লযুদ্ধে 
অবতীর্ণ হন এবং পরাজয় বরণ করেন। 

ওলিম্পিক উৎসবের পরে হারকিউলিস আরও কয়েকটি রাজ্য 
জয় করলেন । বনু বন্যজন্ত এবং কয়েকজন দম্থ্যকে হত্যা করে তিনি 
গ্রীসবাসীদের জীবনকে নিরাপদ করলেন। তারপরে শুনতে পেলেন 
ক্যাল্সিউন রাজ্যের রাজ! ইউনিস তার ছোটমেয়ে ডিয়ানিরার জন্য 
পাত্রের সন্ধান করছেন । শুনলেন ডিয়ানিরা দেশের সর্বশ্রেষ্ঠ। সুন্দরী । 

হারকিউলিস ক্যান্সিউভনে এসে রাজার কাছে তার মনোবাসনা 
ব্যক্ত করলেন। আর তাকে দেখে অন্ঠান্ত পাণিপ্রার্থীরা গেলেন 
পালিয়ে । কেবল রয়ে গেলেন নদী দেবতা আকেলাস। তার কোন 
ভয় ছিল না! কারণ তিনি ইচ্ছেমত রূপ পাণ্টাতে পারতেন । 

এদিকে ডিয়াঁনির! কিন্তু হারকিউলিসকে দেখেই মনে মনে তাঁকে 
পতিরূপে বরণ করে নিলেন। তারপরেই বন্ুরূপী আকেলাসের সঙ্গে 

হারকিউলিসের মল্লযুদ্ধ শুরু হয়ে গেল। 

বেশিক্ষণ যুযতে পারলেন না আকেলাস। হারকিউলিস তাকে 
চিৎ করে বুকের ওপরে উঠে বসলেন। রাজা হারকিউলিসের জয় 
ঘোষণা করতে যাবেন, এমন সময় আকেলাস সাপের রূপ নিয়ে 
নিজেকে যুক্ত করে নিলেন । শিউরে উঠলেন ডিয়ানিরা । 

রূপ পাল্টে কিন্তু তেমন একই] সুবিধে হল না! আকেলাসের। 
হারকিউলিস ছুটে গিয়ে সাপটার গলা টিপে ধরলেন । বললেন, 
আরে তোর মতে। সাপকে আমি মায়ের কোলে বসে সাবাড় করেছি। 

আকেলাসের দম বন্ধ হয়ে এলো । তিনি বৃষরূপ ধারণ করে 
নিজেকে ছাডিয়ে নিলেন । তারপরেই শিং উচিয়ে হারকিউলিসকে 
আক্রমণ করতে এলেন । আবার কেঁপে উঠলেন ডিয়ানিরা । 

তখুনি হারকিউলিস সেই ধীঁড়ের শিং ছুটি ধরে এক ঝটকায় 
মাটিতে ফেলে দিলেন । একটা শিং গেল ভেঙে। আকেলাস 
যন্ত্রণায় চিৎকার করতে থাকলেন । আর আনন্দে হাততালি দিয়ে 
উঠলেন ভিয়ানিরা। 1-*" 

হাততালি দিয়ে উঠল স্থুপিন । থামতে হয় আমাকে । স্থুপিন 
বলে-__তারপরে একদিন “ফরচুন+ বা “গডেস অব. প্লেন্টি সেই শিংট। 
কুড়িয়ে পেলেন । 13109 ৪১০10101010 [0162960 /2৮1) 26৪ 
91)9/)0 0176 9109 11100. 16 10) 80010-100165 2180 10915 
80 6001 56 107 116) 01101001011), 4৮10 001৭ 175 6100 5৮07৮ 
01 0109 01101] 01 01101710170 01 01000659 আ010]) ০599 &৮ 
90 1111) 01 010): 10171) 1691৮2৮19* র 

হেসে বলি_ না? তুমি কুপার সাহেবের বইখানি সত্যই মনযোগ 
দিয়ে পড়েছো। 

আমি খুশি হলেও চন্দ্র কিন্ত অসন্তষ্ঠট । সে গম্ভীর স্বরে স্থুপিনকে 
বলে- তুমি সত্যিই বড় ডিস্টাধিং। গল্পের মাঝে কি পাণ্ডিত্য না 
দেখালেই নয় ! 

--আই আযাম সরি আহ্কল, তুমি বলে!। 

আমি শুর করি-_ 

রাজ! ইউনিস মহাসমারোহে হারকিউলিসের সঙ্গে ভিয়ানিরার 
বিষে দিলেন। তৃপ্তির নিঃশ্বাস ছাড়লেন হারকিউলিস! ভাবলেন, 
এবারে ভার অভিশপ্ত জীবন সত্যই শেষ হল। 

বউ নিয়ে হারকিউলিস রওন1 হলেন দেশে । কিন্তু পৌছতে 
পারলেন না। পথে পড়ল ইভেনাস নদী। জলে ভরপুর, 'প্রবল 
শ্োত। হাঁরকিউলিস নিজকে পার হতে পারেন কিন্তু ডিয়ানিরাকে 
ওপারে নিয়ে যাবেন কেমন করে? 

এমন সময় একজন সেপ্টুর বা অশ্বমানব সেখানে এসে হাজির 
হল। সে হ্ারকিউলিসকে বলল, আপনি ওপারে চলে যান, আমি 
রাজকুমারীকে আপনার কাছে দিয়ে আসছি । 

হারকিউলিস বিশ্বাস করলেন তাকে । তিনি খুশি মনে নদীতে 
ঝাপ দিলেন এবং কিছুক্ষণের মধ্যেই ওপারে পৌছে গেলেন । 

পৌছবার পরই ডিয়ানিরার আতচিৎকার কানে এলো! তার। 
তাকিয়ে দেখেন, অশ্বমানবট! ডিয়ানিরার শ্লীলতাহানির চেষ্টা করছে। 
তিনি হাইড়ার বিষমাখা তীর নিক্ষেপ করলেন। তীর এসে লাগল 
সেই অশ্বমানবের বুকে । সে মাটিতে লুটিয়ে পড়ল। তার রক্তের 
সঙ্গে হাইড়াঁর বিষ গেল মিশে । বিষরক্তে তার জামা ভিজে গেল । 

অনেক কষ্টে অশ্বমানব বুক থেকে বাণট। টেনে বের করল । 
তারপরে গায়ের রক্তমাখা! জামাট! খুলে ফেলে ডিয়ানিরার হাতে দিয়ে 
অন্ৃতপ্ত কণ্ঠে বলল, আমার পাপের প্রায়শ্চিত্ত নেই। তবু আমি 
আপনার একট উপকার করে আমার পাপের বোঝা কিছু কমাতে 
চাই। আপনার স্বামী আসার আগেই আপনি তাড়াতাড়ি এই 
জামাটা! আপনার হাতের থলির ভেতরে লুকিয়ে ফেলুন । যদি কখনও 
আপনার স্বামী আপনার কাছে অবিশ্বাসী হন, তখন তাকে আমার 
কথা গোপন করে এই জামাটি পরিয়ে দেবেন। দেখবেন, আমার 
রক্তের গুনে তিনি পুনরায় আপনার প্রতি প্রেমময় হয়ে উঠবেন । 

সরল। ডিয়ানিরা তার কথ বিশ্বাস করে সধত্বে সেই শয়তানের 

জামাট। নিস্কের থলিতে জুকিয়ে রাখছেন । 

এই অশ্বমানবটি সত্যই শয়তান । তাক্ষ নাম নিলীস। একবার 
হারকিউলিমের কাছে সে খুব মার খেয়েছিল। তাই সের্তীর স্ত্রীর 
শ্লীলতাহানি করতেই এসেছিল। ভেবেছিল হারকিউলিস নদী 
সাঁতরে ফিরে মাসৰার আগেই পালিষে যাবে । পালিয়ে সে সত্যই 
গেল। একেবারে ইহলোক ছেড়ে নরকে । 

হারকিউলিস ডিয়ানিরাকে নিয়ে নিরাপদে দেশে ফিরে এলেন । 
এবং স্থখে সসার করতে লাগলেন । পতিপরায়ণা ডিয়ানির৷ কিন্তু 
নিসাসের সেই বিষরক্তমাখ। জামাটার কথ! কিছুই বললেন না ডাকে । 

মাস যায়, বছর কাটে, যুগ ফুরিয়ে আবার নতুন যুগ শুরু হয়। 
ডিয়ানিরাকে নিয়ে হারকিউলিসের জীবন আরও আনন্দময় হয়ে 
ওঠে । এই সময় একদিন হারকিউলিস খবর পেলেন টাইটান মানে 
দৈত্যদল অলিম্পাস আক্রমণ করেছে, দেবতার! তাদের সঙ্গে সুবিধে 
করে উঠতে পারছেন না। এবং এরকম চললে কিছুদিনের মধ্যেই 
দেবতাদের ব্বর্গ ছেড়ে পালাতে হবে। 

হারকিউলিসের শক্তি সাহস এবং বৃদ্ধির কথ! জুপিটার সবই 
জানতেন। তার পিতৃভক্তির কথাও অজান। ছিল ন। দেবরাজের । 
অথচ এতবড় বিপদেও তিনি ছেলেকে ডাকতে পারছিলেন ন]। 
কারণ জুনো৷ হারকিউলিসের সঙ্গে যে ব্যবহার করেছেন, তারপরে 
জ্ুপিটারের পক্ষে ছেলের কাছে কোন সাহাব্য চাওয়া সম্ভব নয়। 

শেষ পর্যন্ত কিন্তু ঈর্যাপরায়ণ! জুনোই একদিন দেবরাক্তকে 
বললেন হারকিউলিসের কথা । বললেন, আমি তাকে সারাজীবন 
কণ্ঠ দিয়েছি, তবু সে মহৎ এবং উদার। আমাদের এই বিপদে সে 
সাহায্য না করে পারবে না। 

দেবরাণীর অন্ুতাপ দেখে খুশি হলেন দেবরাজ । তিনি 
হারকিউলিসকে ডেকে পাঠালেন । হারকিউলিস অলিম্পাসে গিয়ে 
বাপ-মাকে প্রণাম করলেন। দেবরাণী ছেলের কাছে আরেকবার 
জার কৃতকর্মের অন্ত হুঃখ প্রকাশ করলেন । বললেন, এই বিগ 


৯১৯১ 


যদি তুমি আমাদের সাহায্য না করো, তাহলে যে আমাদের হর্গ 
থেকে বিদায় নিতে হবে বাবা ! 

এ আপনি কি বলছেন মা! প্রয়োজনে আমি প্রাণের বিনিময়েও 
স্বর্গ রক্ষ। করব। 

তাই করলেন হাঁরকিউলিস। দেবসৈম্তদের সহায়তায় কয়েক- 
দিনের মধ্যে তিনি দৈত্যদের সম্পূর্ণ পরাজিত করলেন, অলিম্পাস 
দেবালয় রয়ে গেল। 

_হয়ে গেল? আমি থামতেই স্পিন বলে ওঠে। 

হেসে বলি ্থ্যা। আর কি সবই তে। বললাম । 

__কেন সেই “পয়েজন্ড সার্ট-এর কথা বলবেন না? 

--0স তে তুমি জানই । 

_-তা হোক্‌ গে, তবু বলো । 

না, এ নাছোড়বান্দা মেয়ের হাত থেকে ছাড় পাওয়। যাবে না। 
তার চেয়ে বরং সময় নষ্ট না করে হারকিউলিসের ছুংখময় জীবনের 
শেষটুকু স্মরণ করা যাক, আমি শুরু করি__ 

তারপরে আরও কয়েক বছর কেটে গিয়েছে । সর্বশ্রেষ্ঠ কীর 
ও মহত্তম মানুষ রূপে হারকিউলিস তখন ত্রিভুবনে সমান শ্রদ্ধেয় । 
ঘরে তার পতিপরায়ণা পরমাসুন্দরী স্ত্রীও ফুলের মতো! পবিত্র ও 
সুন্দর ছেলে-মেয়ে। 

তবু তার মনে শান্তি নেই। বিশ্বাসঘাতক ইউরিটাসকে শাস্তি 
দেওয়া হয় নি। কথা দিয়েও তিনি তার মেয়ে ইয়োলকে দান করেন 
নি। অথচ ইয়োল এখনও বিয়ে করে নি। সে নিশ্চয়ই তারই 
পথ চেয়ে বসে আছে। 

বিরাট সেনাবাহিনী নিয়ে হারকিউলিস ইকালিয়া আক্রমণ 
করলেন। ইউরিটাস ও তার ছেলেরা যুদ্ধে মারা গেল। রাজকুমারী 
ইয়োলকে নিয়ে হারকিউলিস হওনা হলেন দেশের পথে। 

সংবাদটি পতিপরায়ণ| ডিয়ানিরার কানে এসে পৌছল। হারকিউ- 
লিসের কাছেই তিনি এই মেয়েটার কথা শুনেছেন। ওকে পেয়ে 

এবারে তো স্বামী তাকে ভূলে যাবেন। না, না, এ হতে পারে না। 
স্বামীর ভালোবাস! ন! পেলে ষে তিনি একটা! দিনও বাঁচবেন না৷ 

তার মনে পড়ল সেই অশ্বমানব নিসারের রক্তাক্ত জামাটার কথা৷ 
সে বলেছিল, ষদি কখনও আপনার স্বামী আপনার কাছে অবিশ্বাসী 
হন, তখন তাকে এই জামাটি পরিয়ে দেবেন। দেখনেন আমার 
রক্তের গুণে তিনি পুনরায় আপনার প্রতি প্রেমময় হয়ে উঠবেন । 

স্বামী সোহাগিনী ডিয়ানিরা তাড়াতাড়ি জামাটি বের করে লিচাস 
নামে জনৈক পরিচারকের হাতে পাঠিয়ে দিলেন স্বামীর কাছে। 
প্রেমপত্রে লিখলেন, আমার বড় ইচ্ছে তুমি পত্রপাঠ এই জামাটি 
গীয়ে দেবে এবং এই জামা পরেই ফিরে আসবে আমার কাছে। 

রাজধানীর উপকণ্ঠে একটা বনভূমিতে হারকিউলিস ঘখন শিবির 
ফেলেছেন । মনে তার বড়ই আনন্দ এতদিন বাদে বিশ্বাসঘাতক 
ইউরিটাসকে শাস্তি দিয়েছেন, ডিয়ানিরার জন্য অপরূপা ইয়োলকে 
সখী নিয়ে যাচ্ছেন । ছুজনে মিলে-মিশে তার সংসারকে আরও বেশি 
শান্তিময় ও সুন্দর করে তুলবে । এই আশীর্বাদের জন্য তিনি তখন 
আগুন জেলে পিতা জুপিটারের উপাসন। শুরু করেছিলেন । 

লিচাস এসে উপস্থিত হল । তিনি উপাসন। বন্ধ করে পতিপরায়ণা 
ডিয়ানিরার পত্রখানি পাঠ করলেন । তারপরে সেখানি ইয়োল-র 
হাতে দিয়ে জামাটি গায়ে দিয়ে পুনরায় পিতার উদ্দেশে উপাসন। 
সুরু করতে চাইলেন । 

পারলেন না। জামাটি গায়ে দেবার সঙ্গে সঙ্গে ভার সার! 
শরীরে শুরু হল তীব্র জাল! । মুহূর্তে হাইড়ার বিষ রোমকুপের 
ভেতর তার শরীরে প্রবেশ করে রক্তের সঙ্গে মিশতে থাকল। 
যন্ত্রণা পাগল হারকিউলিস জামাট! ছি'ড়ে ফেলতে চাইলেন । কিন্তু 
সেটা ততক্ষণে তার গায়ে সেঁটে গিয়েছে । 

জাম! ছিডতে না! পেরে তার সব রাগ গিয়ে পড়ল লিচাসের 
ওপর। তিনি তাকে হত্যা! করলেন। তারপরে যক্রস্থল ছেড়ে বনে 
প্রবেশ করলেন। ছটফট করে ছোটাছুটি করতে থাকলেন আর মাঝে 

মাঝে বলে উঠলেন” _ভিয়ানিরা, প্রিরতমা | একি করলে ভূমি ? 

ইয়োল ভার এই কষ্ট আর দেখতে পারলেন না। কি করবেন 
বুঝতে না পেরে তিনিও পাগলের মতো ছুটে এলেন প্রাসাদে । 
ভিয়ানিরার পায়ের ওপর আছাড় খেয়ে পড়লেন । কাদতে কাদতে 
বললেন- দিদি, তুমি ওকে বাঁচাও । 

সব শুনে ডিয়ানিরা বুঝতে পারলেন, তিনি নিজ্ব হাতে ভার 
ত্রিভৃবনজয়ী স্বামীকে মৃত্যুবাণ মেরেছেন । তাকে আর বাচানো সম্ভব 
নয়। পতিপ্রিপ্র। ডিয়ানিরা ক্ষোভে ও ছুঃখে আত্মহত্য! করলেন । 

দীর্ঘ প্রতীক্ষার পরে হারকিউলিসকে পেয়েছিলেন ইয়োল।. 
ভেবেছিলেন এবারে তার কুমারী জীবন সার্থক হবে। কিন্তু সেই 
স্থখের ফুল ফুটতে পারার আগেই ঝরে পড়ে গেল। তার যে কিছুই 
থাকল না। বাপ গেছেন, ভাইরা গেছেন, এবারে হারকিউলিসও 
চলে যাবেন। হারকিউলিসকে হারিয়ে এই ব্যর্থ জীবন বয়ে বেড়াবেন 
কেমন করে? না, তিনিও চলে যাবেন । ইহকালে মনের মানুষকে 
পেলেন না, পরকালে তার সঙ্গী হবেন। মৃত ভিয়ানিরার হাত 
থেকে বিষপাত্রটি নিজের হাতে তুলে নিলেন ইয়োল। বাকি বিষটুকু 
গলায় ঢেলে দিয়ে ডিয়ানিরার পাশে ঢলে পড়লেন । 

হারকিউলিস বুঝতে পারলেন, তার অন্তিম লগ্ন উপস্থিত । 
জীবনযুদ্ধ শেষ হয়েছে । সার! জীবনই যুদ্ধ করতে হয়েছে তাকে। 
ঈর্যাপরায়ণ। জুনোদেবীর অভিশাপের বিরুদ্ধে, নিজের মন্দ ভাগ্যের 
বিরুদ্ধে । এবারে সব যুদ্ধ শেষ, মুক্তি আগত এঁ। 

কিন্তু কাপুরুষের মৃত্যু তো তার জন্য নয়। তিনি বীর। বীরের 
মৃত্যুই বরণ করবেন। সেই অবস্থায় তিনি টলতে টলতে বন থেকে 
কাঠ কেটে নিজেই নিজের চিতা সাজালেন। তারপরে সেই চিতার 
ওপরে উঠে বলেন । সঙ্গীদের আগুন দিতে বললেন । 

অনুগত ফিলেকুটেটিস সে আদেশ পালন করতে এগিয়ে এলেন । 
কৃতজ্ঞ হারকিউপলিস তাকে নিজের ধনুর্বাণ উপহার দিলেন । 

চিতা জ্বলে উঠল। সেই আগুনে তার বিষজ্বালা কমে গেল । 

তিনি পরমতৃর্জিতে চোখ বুজলেন। আগুনের পরশমণি রণক্রান্ত 
মহাধীরকে মহাশাস্তি দান করল । 

খবর পেয়ে দেব-দেবীর! ছুটে এলেন । ছুটে এলেন স্বয়ং দেবরাজ 
জপিটার। তাঁর মনে পড়ল প্রিয়তম! আক্মিনার কথ! । তার 
চোখছুটি জলে ভরে উঠল। তারপরেই তিনি চোখ মুছে ঘোষণা 
করলেন-_হারকিউলিস মান্থুষ হলেও ব্রিভুবনের সবশ্রেষ্ঠ বীর। 
তিনি দেবতাদের রক্ষাকর্তা। তার মৃত্যু নেই। 

জুপিটার বজ্রাঘাতে চিতার আগুন নিবিয়ে ফেললেন। সঙ্গে 
সঙ্গে সেই শ্বাশান থেকে জেগে উঠলেন অমর হারকিউলিস। পিতার 
সঙ্গে পুত্রও গিয়ে দেবরাজের ব্বর্ণরথে আরোহণ করলেন । রথ রওন! 
হল অলিম্পাসের পথে । 

মত্যের হারকিউলিস স্বর্গে চলে গেলেন । দেবরাদ্রসভায় তিনি 
স্থায়ী আসন লাভ করলেন । ****৪০ 609 ৪007৮ 00০3১ 77010019৯ 

প্রাতরাশের পরে চন্দ্র ও স্থুপিনের সঙ্গে নেমে আসি রিসেপশানে ৷ 
কাছে আসতেই সুপ্রভাত জানিয়ে রিসেপশানিস্ট জিজ্ঞেস কবেন-_ 
কাল রাতে আর ঘুমের ব্যাঘাত হয় নি তো? 

কাল এরা আমার ঘর পাল্টে দিয়েছেন । সেই “রোড সাইড, 
সাউথ ওপেন ঘরখানির পরিবর্তে পেছনের একখানি ঘর। এ 
ঘরখানায় বাইরের আলো কম, টেরাসে দ্াড়ালে পেছনের বাড়িট! 
শুধু দেখা যায়। কিন্তু একেবারে গাড়ির শব্দ নেই। কাল রাতে 
ঘুমের কোন অন্মুবিধে হয় নি। 

আরও একটি সুবিধে হয়েছে । আমার ছিল ৩০৫ নম্বন্ব ঘর, 

চারতলায়। এখন হয়েছে ৫৩৫ অর্থাং ছণতলায়। ন্ুপিনরাও 
একই তলায় থাকে । ওদের নম্বর ৫৩১। সুতরাং সবসময় যাওয়া- 
আসা করা যাচ্ছে। পরিচিত জন ছাঁড়। সংসারে কি বেঁচে থাক! 
সম্ভব ? মাত্র চবিবশ ঘণ্টা আগে ওদের সঙ্গে পরিচয় হয়েছে । অথচ 
ওরা যেন আমার কতকালের চেনা, কত আপনজন । বলা বাহুল্য 
এটা সুপিনের জন্থাই সন্তব হয়েছে । মেয়েটার বড়ঈ মায়ার শরীর । 

_একি আঙ্কল! ভদ্রলোকের কথার জবাব দিচ্ছ না যে? 
কাল রাতে তোমার ঘুমের ব্যাঘাত হয় নি তে1? 

না, না। একেবারে নয়। চমতকার ঘুম হয়েছে, ভারী শান্ত 
'ঘরখানি, রাস্তার শব কানে আসে না। আপনাকে ধন্যবাদ ভাই, 
অনেক ধন্যবাদ । 

ভদ্রলোক খুশি হন। তারপরে জিজ্ঞেস করেন__এবারে বলুন, 
'আমি আপনাদের কি সাহায্য করতে পারি? 

উত্তর দেয় চন্দ্র-_-আমরা আজ একটা আফটারন্ুন বাসট্যুর করতে 
চাইছি। 

- কোথায় যাবেন ? 

__সেটা ঠিক করতে না পেরেই তো৷ আপনার কাছে এলাম । 

একটুকাল চুপ করে থেকে ভদ্রলোক বলেন-_ আপনারা 

+সউনিয়ন' (9০010101 ) দেখে আম্মুন। 

_সউনিয়ন ! স্ুপিন বোধহয় নামট। শোনে নি এর আগে। 

_-হ্যা। সউনিয়ন। গ্রীসের এই মধ্যাঞ্চলের দক্ষিণতম প্রান্ত । 
স্যারোনিক গাল্ফ, ঈজিয়ান সী ও ভূমধ্যসাগরের মিলনক্ষেত্র। 
সেখানে রয়েছে “দি টেম্পল অব. পজিডন+ (720591000.)। অসাধারণ 
সুন্দর অবস্থান। সেখানে দেখতে পাবেন মন্দিরের ধ্বংসাবশেষ, 
দেখতে পাবেন ভূমধ্যসাগরের সুন্দরতম সূর্যাস্ত আর সাগরের 
বালুকাবেলা ধরে অপরূপ একটি মোটরপথ। 

-বেশ। আমরা যাবো ৷ জনপ্রতি কত করে ভাড়া দিতে হবে? 

ভদ্রলোক ট্যুর এজেন্সীর সেই লাল পুস্তিকাধানি দেখে নিয়ে 

বলেন--৯০০ জ্রাশমাস তার মানে ১৫ ডলার। 

_-ঠিক আছে। কখন বাস আসবে ? 

ভদ্রলোক খাতা খুলে আমাদের নাম ও ঘরের নম্বর লিখে নিয়ে 
বলেন- বিকেল চারটায় । ফিরে এসে ডিনার করতে পারবেন । 

ভদ্রলোককে ধন্যবাদ দিয়ে আমর! লাউপ্র পার হয়ে বাইরে, 
আসি। আর তখুনি দেখতে পাই । 

না, কোন মানুষ নয়, একখানি মোটরবাইক । সচরাচর যেসব' 
গাড়ি দেখা যায় তার চেয়ে অনেক বড়। 

চন্দ্র বলে ওঠে__বাই জোভ ! ফাইভ হর্স পাওয়ার ! 

অশ্ব-শক্তি সম্পর্কে আমার কোন ধারনা নেই। আর তাই 
চন্দ্রের দিকে তাকাতেই মে আমাকে বুঝিয়ে দেয়-_-আমরা যেসব 
বাইক ব্যবহার করি, সেগুলো দেড় থেকে সাড়ে তিন হর্স পাওয়ারের ৷ 
আর এটার ফাইভ হর্স পাওয়ার । 

হর্স পাওয়ার সম্পর্কে কোন ধারনা না থাকা সত্বেও আমি আকৃষ্ট 
হয়েছি ছুটি কারণে । প্রথমত গাড়িটার আকারে, দ্বিতীয়ত তাতে 
চাঁপানে। মালপত্রের বহর দেখে । তাবু ও শ্্লীপিং-ব্যাগ থেকে বাসনপত্র 
পর্যন্ত সবই রয়েছে ৷ বাঁধাবীধিটাও দেখার মতো] । 

এবারে গাড়িটার নম্বরে চোখ পড়ে চন্দ্রের । সঙ্গে সঙ্গে সেপ্রায় 
চিৎকার করে ওঠে এতো স্থইডেনের নম্বর । তাহলে গাড়ির 
মালিক এই গাঁড়ি চড়ে সুইডেন থেকে এখানে এসেছেন । 

ওর পক্ষে চিৎকার করে উঠবার মতই বটে। ওর জন্মভূমি 
সুক্ডেন। আর তাই ওরা লগ্ডন ন। গিয়ে স্টকৃহোম যাচ্ছে । 

আমারও ভাল লাগছে । আমিও সুইডেন গিয়েছি । স্থলপথে 
স্থইডেন গ্রীস থেকে বহুদূর । ছুটি দেশ এই মহাদেশের হুইপ্রান্তে 
অবচ্থিত। মাঝখানে সমুদ্র পর্যন্ত রয়েছে। অবশ্য গাড়ি নিয়ে 
সাগর পার হতে অসুবিধে নেই। অনবরত বড়-বড় জাহাজ চলছে। 
তাতে মোটরবাইক দূরের কথা, রেলগাড়ি পর্যস্ত পারাপার করছে । 

অতএব ওদের সঙ্গে আমিও দীড়িয়ে থাকি হোটেলের সামনে । 


১০৭ 


এই অতিকায় মোটরবাইকের মালিককে দেখতে হবে একবার । 

বেশিক্ষণ দাড়াতে হয় না। একজন স্বাস্থ্যবান ও দীর্ঘদেহী বৃদ্ধ 
ও জনৈকা' স্বাস্থ্যবতী বৃদ্ধা হোটেল থেকে বেরিয়ে গাড়িটার কাছে 
আসেন! বৃদ্ধের হাতে একটা ব্রীফকেস ও বৃদ্ধার কাধে একটা প্রকাণ্ড 
লেডিজ ব্যগ। ছুজনেরই বয়স বোধকরি সাতের ঘরে । 

চন্দ্র এগিয়ে ওদের সঙ্গে করমর্ঘন করে । আমাদের পরিচয় দেয় । 
করমর্দনের পাল! শেষ হবার পরে ভদ্রলোককে জিজ্ঞেস করে 
আপনার! কি সুইডেন থেকে এই গাড়িতে এখানে এলেন ? 

_স্থ্যা। কিন্তু আপনি জানতে পারলেন কেমন করে ? 

গাড়ির নম্বরটা দেখে। আমারও যে জন্ম স্থইডেনে, আমি 
গোটেবর্গে স্কুল-কলেজের পাঠ শেষ করেছি । 

ভদ্রলোক ছুহাতে চন্দ্রকে বুকে টেনে নিয়ে উচ্ছসিত স্বরে বলে 
ওঠেন-_ তাহলে তৃমি আমার ভাই, জন্মম্তত্রে ছোটভাই ! 

_ব্যস দাদা-ভাই মিলে গেল আর আমর! পর হয়ে রয়ে গেলাম । 

স্থপিনের মন্তব্য শুনে হেসে দেন ভদ্রমহিলা । তিনি তাড়তাড়ি 
তাঁর একখানি হাত হাতে নিয়ে বলে ওঠেন_ না৷ ভাই, তুমিও আমার 
বোন। এই নাও চকোলেট খাও ! 

এতক্ষণে আমি কথ। বলি-_স্থইডেন আমার জন্মভূমি নয়, তৰে 
আমিও আপনাদের দেশে গিয়েছি । ভারী স্থুন্দর দেশ। কিন্তু তার 
চাইতেও বড় কথা আমি ডঃ ম্বেন হেডিন-এর একজন মানস-শিঘ্য | 
তার বিশ্ববিখ্যাত গ্রন্থ “1179103 13110919): পাঠ করে আমি লাদাখ 
গিয়েছি এবং আজ ও হিমালয়ের ছুর্গম পথে পদচারণা করে চলেছি । 

_রিয়েলী ! ওরা ছুজনেই খুশি হন। 

আমি সানন্দে মাথা নেড়ে বলি-_সত্যি, আপনারাই স্বেন 
হেডিনের যোগ্য উত্তরন্থুরী। নইলে এই বয়সেও আপনাদের 
আযাডভেঞ্চার-এর প্রতি এমন মোহ থাকবে কেন? বিমানে কিন্বা 
রেলে না এসে মোটরলাইকে এই দীর্পথ পাড়ি দেবেন কেন ? 

_-এখান থেকে আপনারা কোথায় যাবেন? আমি থামতেই 

স্ুপিন জিজ্ঞেস করে । : 

_-এবারে আর কোথাও যাচ্ছি নে। এখুনি দেশের পথে রওনা 
দেব। গতবার বাগদাদ গিয়েছিলাম, তার আগের বছর ব্লাদিতস্তক । 

- আপনার! কি প্রতিরছরই এমনি বেড়াতে বের হন? চন্দ্র 
জিজ্ঞেস করে। 

ভদ্রলোক উত্তর দেন- না, সব বছর হয়ে ওঠে নি, তবে অধিকাংশ 
বছর । কি করব বল, “রিটায়ার্ড মানুষ, ছেলে ও মেয়ে কাছে থাকে 
না, নিজেদের সংসার নিয়েই ব্যস্ত । তাই গ্রীত্রকালটা ছুজনে একটু 
মনের মতো' ঘুরে বেড়াই । 

--সব সময় কি হোটেলেই ওঠেন ? 

_-শ্রহব পেলে সাধারণত তাই করি । বে অনেক সময়েই তো 
পথে-প্রাস্তরে রাত হয়ে যায়, কখনও পাহাড়ে কখনও বনে কখনওবা 
নদীর তীরে কোন বিজন প্রান্তরে । 

_তখন কি করেন ? 

__সুবিধেমত ক্যাম্প-সাইট খুঁজে নিয়ে তাবু খাটিয়ে নিই । 

--ভয় করে না। 

স্থাপিনের প্রশ্ন শুনে হেসে দেন ভদ্রমহিলা । ওর দিকে তাকিয়ে 
হাসতে হাসতেই বলেন ভয়! ভয় কিসের? বন্যজন্ত সাধারণত 
অটোবানে (806041১8100 2 177607760৮৮ তত 30100770019 ) 
আসে না। চোর-ডাঁকাতের ভয়, আমাদের নেই । ক্যাশ ক্রোনার 
( সুইডেনের টাকা ) আমরা সামান্ই সঙ্গে রাখি, সবই ট্রাভেলার্স 
চেক। তাছাড়৷ আমাদের দুজনেরই ছুটি পিস্তল আছে। 

আরও কয়েক মিনিট কথ! বলে ওরা বিদায় নেন । দুজনে বাইকে 
ওঠেন । : সশবে' গাঁড়িট। চলতে শুরু করে। অদৃশ্ঠ হয়ে যাবার আগে 
ভদ্রমহিল৷ পেছন ফিরে আরেকবার হাত নাড়েন। 

ওদের কথা ভাবতে ভাবতেই এগিয়ে চলি । সত্যি, এই বয়সেও 
কি বৈচিত্র্যময় রোমার্টিক জীবন যাঁপন করে চলেছেন । বার বার 
রবীন্দ্রনাথের “বস্ুদ্ধরা” কবিতাটি মনে পড়ছে - 

এ বক্ষপঞ্জর, টুটিয়। পাষাণ-বন্ধ 

সংকীর্ণ প্রাচীর, আপনার নিরানন্দ 

অন্ধ কারাগার, হিল্লোলিয়া, মর্মরিয়া, 
কম্পিয়া, স্ঘলিয়া, বিকিরিয়, বিচ্ছ্রিয়া, 
শিহরিয়া, সচকিয়া আলোকে পুলকে 
প্রবাহিয়া চলে যাই সমস্ত ভূলোকে 

প্রাস্ত হতে প্রান্তভাগে ; উত্তরে দক্ষিণে, 
পুরবে পশ্চিমে 2 *** 22 তত তত ২৩ ০৩৩? 


হাটতে হাঁটতে আমর। গ্রীস ম্যাশনাল ব্যাঙ্কে আসি। ডলার 
ভাঙাতে হবে। ব্যাঙ্কের ভেতরে ঢুকে ভাল লাগে আমার। ভারী 
সুন্দর সাজানো-গোছানো এবং পরিষ্কার-পরিচ্ছন্ন । সবচেয়ে ভাল 
লাগছে কাউন্টারে কর্মরত কর্মীবৃন্দকে দেখে । অনেকেই ছড়িয়ে 
দাড়িয়ে কাজ করছেন । অথচ সবার পাশেই বসার চেয়ার রয়েছে । 

এক্‌সচেঞ্জ কাউন্টারের কর্মীটিও ঈ্াড়িয়েই কাজ করছেন । যেমন 
চটপটে, তেমনি মাজত ব্যবহার । কয়েক মিনিটের মধ্যেই আমি ও 
চন্দ্র দ্রাশমাস পেয়ে যাই । 

ব্যাঙ্কের বাইরে আসার পরে স্পিন জিজ্ঞেস করে-_এখুনি কি 
হোটেলে ফিরে যাবে ? 

-_ তোমার কি ইচ্ছে? ওকে পাণ্টা প্রশ্ন করি। 

_ আমার ইচ্ছে, গ্র পার্কটায় কিছুক্ষণ বসি। বসে বসে তোমার 
কাছে গ্রাস আর এথেন্সের কথা শুনি। আজ আমাদের বাসট্রপ 
তো সেই বিকেল চারটায় । এখন সবে সকাল সাড়ে ন*ট]। 

_ প্রস্তাবটা মন্দ নয়। চন্দ্র আমার দিকে তাকায় । 

সেকি! এষে জামাইও দেখছি অন্থুগত স্বামীর মতো কথাবার্তা 
বলতে শুরু করেছে । 

__ কিন্তু, 

-কোন কিন্তু নয় আঙ্কল! তিনজনের মধ্যে আমরা দুজন যখন 
একমত হয়েছি, তখন তো তোমার একা আপত্তি করা একেবারেই 
অগণতান্ত্রিক ব্যাপার হবে । 

অতএব ওদের সঙ্গে রাস্তা পার হয়ে পার্কে আসতে হয়। 
এথেন্সের-রাস্তাগুলে! ভারী স্থন্দর। যেমন মস্থণ ও প্রশস্ত, তেমনি 
পরিক্ষার পরিচ্ছন্ন । এখানেও পথের ডানদিক দিয়ে গাড়ি চলে এবং 
তা খুবই জোরে । সুতরাং যেখানে ট্রাফিক সিগন্যাল নেই, সেখানে 
রাস্তা পার হতে একটু ভয়-ভয় করে । অথচ জানি এদেশে গাড়ির 
চালকরাও ফুরোপের অন্যান্য দেশের চালকদের মতই সর্বদা পথ- 
চারীদের প্রথম রাস্তা পারাপারের সুযোগ দেন। কাউকে রাস্তা পার 
হতে দেখলেই গাড়ির গতিবেগ কমিয়ে আনেন । ফুরোপে যে 
জীবনের দাম বড় বেশি । 

পার্কটি প্রকাণ্ড না হলেও ভারী স্থন্দর। একদিকের খানিকটা 

ংশ জুড়ে ফুলের বাগান আর শিশু উদ্যান__দোলনা, জরীপ, ঘুণি, 
ভূতের বাড়ি ইত্যাদি অনেক খেলার উপকরণ । আর রয়েছে নরম 
ঝুরোমাটির একফালি জমি । কুস্তির আখড়ার মতো হলেও কৃস্তির 
জন্য নয়) শিশুদের মাটি মাখার জন্য । মাসছয়েক থেকে বছর- 
তিনেকের ছেলে-মেয়েদের খালিগায়ে এ মাটিতে বসিয়ে দিয়ে মায়েরা 
পাশের বেঞ্চিতে বসে বই পড়েন কিম্বা! উল বোনেন । ছেলে-মেয়ের! 
গায়ে মাটি মেখে মাটির মধ্যে লুটোগুটি খায় । এটা নাকি ওদের 
স্বাস্থ্যের পক্ষে খুবই ভালো । ঘরে তো কারও মাটি নেই। তাই 
পার্কে পার্কে শিশুদের এই মাটি মাখার ব্যবস্থা । 

শিশু-উদ্যান ছাড়িয়ে খানিকটা এগিয়ে গাছের ছায়ায় একখানি 
খালি বেঞ্চি পেয়ে যাই । এবং সেখানিতে বসে পড়েই স্ুপিন 
ফরমাঁশ করে- এবারে শুর করো । 

অতএব বলতে থাকি-_ আড়াই হাজার বছরের বেশি সময় ধরে 
এথেন্দ একটি সুপরিচিত নাম। তাহলেও গ্রীকসভ্যতার এই 

কেন্দ্রভৃমি কিন্তু প্রায় দেড়হাজার বছর ধরে অবহেলিত হয়েছে । 

-সেকি? 

_স্থ্যা। ৩৩০ ভ্রীস্টাব্দে মহামতি কন্স্তানতাইন রোমের সিংহাসনে 
বসেন। গ্রীন তখন রোমান সাম্রাজ্যের অন্তর্গত । কিন্তু রোমে 
তখন বড়ই অশান্তি । খ্রীষ্টানদের সঙ্গে অশীষ্টানদের সংঘর্ষ লেগেই 
আছে। বিচক্ষণ উদার ও ভবিষ্যতদ্রষ্টী সম্রাট বুঝতে' পারলেন 
্ীষ্টানদের সহায়ত ছাড়া সাঘ্রাজ্যে শাস্তি প্রতিষ্ঠা সম্ভব নয়। 
তাই তিনি রাষ্ত্রীর পতাকায় ক্রুশ অস্ষিত করিয়ে শ্রীষ্টানদের খুশি 
করলেন। তারপরে তাদের সহযোগিতা কামন। করলেন । শ্বীষ্টানগণ 
সআাটের আহ্বানে সাড়া দিলেন। 

সাম্রাজ্যে শাস্তি প্রতিষ্ঠার পরে সম্রাট কন্স্তানতাইন কৃষ্ণ সাগরের 
তীরে বাইদ্দেস্তিয়াম নগরে রাজধানী স্থানাস্তিরিত করলেন । নিজের 
নামে রাজধানীর নাম রাখলেন কন্স্তান্তিনোপল। 

_-মাঁনে একালের ইস্তাম্বল। মাঝখান থেকে চন্দ্র বলে ওঠে। 

আমি মাথা নেড়ে বলতে থাকি মৃত্যুর আগে সম্রাট 
কন্স্তানতাইন শ্বীষ্টধর্ম গ্রহণ করেছিলেন । ফলে রোমান সাম্রাজ্য 
খ্রীস্টান সাম্রাজ্যে পরিণত হল। আর তারই ফলে ৮০০ শ্রীস্টান্দে 
রোমে পোপের শাসন শুরু হয়। কিন্তু এসব কথা আমাদের 
আলোচনার বিষয়বস্ত নয়। 

আমি বলতে চাইছি কন্স্তাস্তিনোপলে রাজধানী নিয়ে ধাবার 
পরে এথেন্সের গৌরব আরও ম্লান হয়ে যেতে থাকে । এবং তা চলে 
তুকাঁ শাসনমুক্ত হওয়া অর্থাৎ গত শতাব্দী পর্যন্ত । ১৮২১ সালে 
 শ্রীসের স্বাধীনতা সংগ্রাম শুরু এবং ১৮২৭ সালে এথেন্স তৃকী কবল- 
মুক্ত হয়। কিন্তু এথেন্দ তখন প্রায় একটি গ্রামের মতো । তাই 
স্বাধীনতার পরে পেলোপনিজকে প্রথম দেশের রাজধানী করতে হল। 
এবং বেশ কয়েক বছর সেখানেই সব সরকারী কাজকর্ম হয়েছে । 

কিন্তু দেড় হাজার বছরের সকল গ্লানিকে এথেন্সবাসীরা মাত্র 
দেড় শ' বছরে সম্পূর্ণ মুছে ফেলেছেন । এখন এেন্স বিশ্বের একটি 

সর্বশ্রেষ্ঠ মহানগরী । বন্দরনগরী পাইরিউস এবং এথেন্সের মিলিত 
জনসংখ্যা পনেরো লক্ষের মতো । বর্তমানে দেশের ব্যবসাবাণিহ্, 
জ্ঞান-বিজ্ঞান এবং রাজনীতি ও সংস্কৃতির কেন্দ্রভূমি এথেন্স। 

_ আচ্ছা, শুনেছি রোমান আমলে এ দেশের মানুষ শ্রীষ্টধর্ম গ্রহণ 
করলেও, এরা নাকি রোমান ক্যাথলিক নন? চন্দ্র জিজ্ঞেস করে। 

উদ্তর দ্িই__ঠিকই শুনেছো। এদেশের শতকরা ১৬জনই 
অর্থোডক্স গ্রীক চার্চের শিষ্য । কারণ রাষ্তীয় প্রভৃত্ব মেনে নিলেও 
গ্রীস কখনও রোমের সাংস্কৃতিক ও ধমীয় আধিপত্য মেনে নেয় নি। 
পোপের আমলেই প্যাটরিয়ার্চ (79027017) মানে কন্স্তাত্তি- 
নোপলের আচ্নিশপ বলে বসেন, তাকেও পোপের সমান মর্যাদ। 
দিতে হবে। সেই থেকে অর্থোডক্স গীর্জা আন্দোলনের শুরু । ৯৮৭ 
খ্রীষ্টাব্দে অর্ধোডক্স মতের প্রচারকর! রাশিয়ায় গ্রীষ্টধর্ম প্রচার করতে 
সমর্থ হন। কারণ এ সময়ে একজন রাশিয়ান শাসকের পুত্র জনৈকা 
গ্রীক-রাজকুমারীকে বিয়ে করেন । তারা গ্রীক ধর্মপ্রচারকদের খুবই 
সাহায্য করেন। আর রাশিয়ায় নিজেদের মত প্রতিষ্ঠা করার পরে 
গ্রীক শ্বীষ্টানরা পোপের সঙ্গে সম্পর্ক প্রায় চুকিয়ে দেন ! 

এখনও প্যাটরিয়ার্চ অর্ধোভক্স সম্প্রদায়ের প্রধান । কিন্তু প্রকৃত 
পক্ষে গ্রীসের সব গীর্জাই স্বাধীন। কেবল এথেন্সের আর্চবিশপ 
মধ্য-গ্রীসের গীর্জাগুলো দেখাশোনা! করেন । অর্থোডক্স চার্চের সঙ্গে 
“চার্চ অব. ইংলগ্ডে'র সম্পর্ক খুবই ভাল । 

আরেকটি কথা, গ্রীসকে তুকাঁ কবলমুক্ত করে স্বাধীন সার্বভৌম 
রাষ্ট্রে রূপান্তরিত করার পেছনে অর্থোডক্স গীর্জার অব্দান সবচেয়ে 
বেশি । তারাই স্বাধীনত? সংগ্রামে নেতৃত্ব দান করেছেন । 

_-শুনেছি ইংরেজ কবি লর্ড বায়রণ গ্রীসের স্বাধীনতা সংগ্রামে 
সবিশেষ সহায়তা করেছেন ? 

_ঠিকই শুনেছে! । উনবিংশ শতকের প্রথমদিক থেকেই 
পশ্চিম-য়ুরোপের তরুণ সমাজ গ্রীসের প্রতি দরদী হয়ে পড়েন । তারা! 
পাশ্চাত্য সভ্যতায় গ্রীসের অবদানের কথা স্মরণ করে তৃকাঁ সাআ্রাজ্য- 

বাদের বিরুদ্ধে সোচ্চার হয়ে ওঠেন। বৃটেনে এই আন্দোলনের 
অগ্যতম হোত। ছিলেন লর্ড বায়রণ। তিনি কবিতা লিখে ও বক্তৃতা 
দিয়ে বূটিশ সমাজকে গ্রীসের প্রতি সহানুভূতিশীল করে তোলেন। 
কবি পি. বি. শেলীও তার সহযোগী হয়ে পড়েন। 

বায়রণ জন্মেছিলেন ১৭৮৮ সালে । ১৮০৯ সালে কেম্িনজে 
যখন তিনি দ্বিতীয় বাধিক শ্রেণীর ছাত্র, তখুনি দেশতভ্রমণে বেরিয়ে 
লিসবন ও আলবেনিয়া হয়ে এথেন্সে আসেন। পরে তিনি 
কনস্তান্তিনোপলেও যান । 

দেশে ফিরে গিয়েই তিনি লগ্তনের গ্রীক কমিটির সঙ্গে সংযোগ 
স্থাপন করেন। এবং গ্রীসের মুক্তির জন্য জনমত গঠন করায় ব্রতী 
হন। ১৮২১ সালে গ্রীসের স্বাধীনতা সংগ্রাম শুরু হয়। বায়রণের 
পক্ষে বেশিদিন দেশে বসেথাকা সম্ভব হল না। ১৮২৩ সালের 
জুলাই মাসে তিনি গ্রীসে চলে আসেন এবং স্বাধীনতা সংগ্রামে 
সক্রিয়ভাবে অংশ গ্রহণ করেন । তার শরীর ভেঙে যায়। তিনি 
ম্যালেরিয়ায় আক্রান্ত হন। ১৮২৪ সালের ১৯শে এপ্রিল স্বাধীনতার 
পূজারী লর্ড বায়রণ গ্রীসের মাটিতেই শেষ নিঃশ্বাস ত্যাগ করেন। 
তখন তার বয়ম মাত্র ছত্রিশ বছর । 

কবি বায়রণের আত্মত্যাগ বিফলে যায় নি। তার মহাপ্রয়াণের 
তিন বছর পরে গ্রীক নৌবাহিনী নাভারিনোর ( 7%581410 ) যুদ্ধে 
তুরস্কের নৌশক্তিকে সম্পূর্ণ চূর্ণ করে দেয়। এবং যুদ্ধের অবসান 
ঘটে। গ্রীস তার স্বাধীনতা ফিরে পায় । 

কৃতজ্ঞ গ্রীসবাসীরা শ্রদ্ধার সঙ্গে বায়রণের অবদানের কথা স্মরণ 
করেন। বিদেশী হওয়া সত্বেও তীকে মরণোত্তর জাতীয় কবিরূপে 
স্বীকৃতি দান কর! হয়। এমন ঘটনা বিশ্বের ইতিহাসে বিরল। 

আর তাই বোধকরি গ্রীস আজও বৃটিশ পর্যটকদের কাছে এত 
প্রিয়। প্রতিবছর দলে দলে বৃটিশ পর্যটক এদেশে আসেন। তারা 
গ্রীসের এতিহাসিক নিদর্শন দেখে খুশি হন, গ্রীসবাসীদের আস্তরিক 
আতিথো মুগ্ধ হন আর গ্রীসদেশের প্রাকৃতিক সৌন্দর্যে মোহিত হন । 

_-আহ্কল, একটা কথ! বলব ? 

আমি থামতেই স্পিন বলে। মাথ। নাড়ি । স্পিন যোগ 
করে_ জানো, আমি. গ্রীসে বেড়াতে এসেছি কিন্তু এদেশের ইতিহাস 
জানি না। গাইডদের কথ! অনেক সময়েই বুঝতে পারিনা । তুমি 
আমাকে সংক্ষেপে একটু গ্রীসের ইতিহাস বলে দাও না গো! বিশেষ 
করে ম্যারাথন আর থার্মোপলির কথা । 

_আস্কারা দিয়ে মাথায় তুলেছেন, এখন ঠেল! সামলান। চন্দ্র 
সুযোগের সদ্যবহার করে। 

কিন্তু তাতে আমার কোন স্থবিধে হয় না। স্মুপিন সঙ্গে সঙ্গে 
স্বামীকে শাসন করে_তুমি টুপ করো তো! তোমার ভালো না 
লাগে, হোটেলে গিয়ে ঘুমিয়ে থাকো । 

বেচারী চন্দ্র আর কিছু বলতে পারে না। সে নীরব হয়ে যাঁয়। 

আর আমাকে সরব হতে হয়-_ বিশ্বের যে সামান্য কয়েকটি দেশ 
স্ীস্টজন্মের বু আগে সভ্যতার আলোয় উজ্জল হয়ে উঠেছিল, গ্রীস 
তাদের অন্যতম । তাই গ্রীসের ইতিহাস কেবল একটি দেশের উত্থান- 
পতনের বিবরণ নয়, মানবসভ্যতার এক গৌরবময় অধ্যায় । 

কাব্য কল। দর্শন বিজ্ঞান ও স্থাপতাবিগ্ভায় গ্রাম অসাধারণ 
উন্নতি করেছিল। তাছাড়া গণতন্ত্রের প্রথম বিকাশ হয় গ্রীসে । গ্রীস 
গণতন্ত্রের জনক । 

গ্রীস প্রাচ্য ও পাশ্চাত্য সভ্যতার সেতুবন্ধন । আলেকজান্দারের 
বিজয় অভিযানের ফলে পাশ্চাত্যের সঙ্গে প্রাচ্য সভ্যতার প্রথম 
প্রত্যক্ষ মিলন ঘটে । 

কিন্তু গ্রীসের ইতিহাস রোমের মতো কোন একক রাষ্ট্রের 
সাম্রাজ্যবিস্তার ও সমৃদ্ধির ইতিহাস নয়। সেকালের গ্রীসদেশ 
কয়েকটি ছোট-ছোট নগর-রাষ্ট্রে বিভক্ত ছিল। তাদের মধ্যে এথেন্স, 
স্পা্টা, থিবস ও মাসিদনের নাম আমাদের স্ুপরিচিত। এইসব 
রাষ্ট্রের উত্থান ও পতনের ইতিহাসই গ্রীসের প্রাচীন ইতিহাস। 
পারস্যের সগ্রাট দারায়ুসের গ্রীন আক্রমণ অর্থাৎ ম্যারাথনের যুদ্ধজয় 

থেকেই শ্রীস-ইতিহাসের গৌরবময় যুগ শুরঃ। 

--আমিও তো! সেইকথাই শুনতে চাইছি। খুশিভর! স্বরে 
স্থপিন বলে ওঠে। সে সোজা হয়ে বসে। 

আমি বলতে থাকি- পারস্য তখন খুবই শক্তিশালী দেশ । জলে 
ও স্থলে সে তখন অপরাজেয় । শিক্ষা সাহিত্য দর্শন ও স্থাপত্যে 
গ্রীসের গৌরবের কথা কানে আসায় সম্রাট দারায়ুস অত্যন্ত রেগে 
গেলেন। ঈর্ধাপরায়ণ সম্রাট খ্রীস্টপূর্ব ৪৯২ অন্দে তার সুবিরাট 
নৌবাহিনী নিয়ে গ্রীস রওন। হলেন । কিন্তু পৌছুতে পারলেন ন!। 
পথে প্রচণ্ড ঝড়ে তার নৌবাহিনী খুবই ক্ষতিগ্রস্ত হল। স্রাট 
কোনমতে দেশে ফিরে গেলেন । 

দারাযুস কিন্তু ঈর্ষা ত্যাগ করলেন না । একটু সামলে নিয়েই 
তিনি আবার অভিযানের আয়োজন আরম্ভ করে দিলেন। তিনি 
গ্রীসের সমস্ত নগররাষ্ট্রের কাছে চিঠি পাঠালেন। তাদের বশ্যতা 
স্বীকার করতে বললেন। এথেন্স ও স্পার্ট ছাড়া অন্যান্ত রাষ্ট্র 
দারায়ুসের অধীনতা স্বীকার করে নিল। এথেন্স ও স্পার্টা ঘ্ণার 
সঙ্গে তার প্রস্তাব প্রত্যাখ্যান করল । 

্বষ্টপূর্ব ৪৯০ সালে দারায়ুস তার বিশাল বাহিনী নিয়ে গ্রীস 
অভিযান আরম্ভ করলেন । আ্যাটিকার ম্যারাথনে পৌছে জাহাক্ত থেকে 
অবতরণ করে স্থলপথে এথেন্দ অধিকারের পরিকল্পনা করলেন । 

খবর পেয়ে এথেন্স স্পার্টার কাছে সাহায্য চেয়ে পাঠালো । 
কিন্ত তখন ছিল শুক্লপক্ষ । কুসংস্কারের বশবর্তী হয়ে স্পা্টর 
সেনাপতি শুর্লুপক্ষে যুদ্ধ করতে সম্মত হলেন না। তিনি এখেন্সকে 
কৃষ্ণপক্ষ পর্যন্ত অপেক্ষ। করাব পরামর্শ দিলেন । 

কিন্তু ততদিনে পারস্তের সেনাবাহিনী ম্যারাথনে অবতরণ করেছে। 
এথেন্সের পক্ষে অপেক্ষা করা সন্তব হলনা । এথেনীয় সেনাপতি 
মিলতিয়াদিস ( [116891১ ) মাত্র নয় হাজার সৈন্য নিয়েই এখেন্স 
থেকে ম্যারাথন রওন! হলেন। তিনি জানতেন দারাফুস ষাট হাজার 
সৈন্ত নিয়ে এসেছেন। তার পক্ষে পারস্যবাহিনীর মুখোমুখি হওয়া 

সম্ভব নয়। তাই তিনি ম্যারাথন থেকে এথেন্সের পথে এক হৃর্ভেন্ত 
ও ছুর্গম স্থানে প্রতিরোধ গড়ে তৃললেন। এইসময় মিত্ররাষ্ট্র প্লেটিয়া 
থেকে এক হাজার সৈন্য এসে পৌছলেন। তারাও গ্রীসের স্বাধীনতার 
জন্য এথেনীয়দের সঙ্গে আত্মত্যাগের জন্ঠ প্রস্তুত হলেন। 

আকাশ ফাটানে। চিৎকার করতে করতে পারস্বাহিনী সেখানে 
এসে উপস্থিত হল। তারা এথেনীয়দের অবস্থান টের পেল না । 
কোন রকম সতর্ক না হয়েই সেই ছুর্ভেছ্ঠ স্থানে প্রবেশ করল। ওপর 
এবং হ্ুপাশ থেকে ভীমবেগে এথেনীয়র! তাদের ওপর ঝাপিয়ে পড়তে 
থাকলেন। তারা প্রাণ পণ করে পাঁরস্ত সৈহ্াদের সঙ্গে যুদ্ধ করতে 
থাকলেন। সাহসের কাছে শক্তি, দেশভক্তির কাছে হানাদারী, 
নিভর্টকতার কাছে কাপুরুষতা পরাজিত হল । হাজার হাজার পারসী 
সৈম্ত মারা গেলেন । এবং সঙ্গীদের পরিণতি দেখে ভীত ও সন্তস্ত 
পারসীর। পালিয়ে বাঁচতে চাইলেন । কিন্তু ততক্ষণে মিলতিয়াদ্সি 
তাদের পালাবার পথও বন্ধ করে দিয়েছেন । সেই ফাদে পড়ে আরও 
কয়েক হাজার পারসী সৈম্ত মার! পড়লেন ! তীর! সম্পূর্ণ পরাজিত 
হলেন। আর তারপরেই স্পার্টার সৈন্তরা সেখানে এসে পৌছলেন। 


কিন্তু তখন তাদের কিছুই করার ছিল না। 
এই অবিশ্বাস্য জয়ের পরে এথেনীয়দের যেমন আত্মবিশ্বাস বাড়ল, 


তেমনি এথেন্সের সম্মান ও প্রতিপত্তি বেড়ে গেল। গ্রীক জাতির 
মধ্যে ্রক্য ও সংহতি সুপ্রতিষ্ঠিত হল। আর সেইসঙ্গে প্রমাণিত 
হল যে পারস্তাবাহিনী অজ্জেয় নয় । 

__ আচ্ছা আঙ্কল. ওলিম্পিকে সবচেয়ে লম্বা দৌড়টাকে “ম্যারাথন 
রেস' বলে কেন? স্পিন প্রশ্ন করে। 

খুবই স্বাভাবিক প্রশ্ন। স্ুৃতরাং উত্তর দিই- জয়লাভের পরে 
মিলতিয়াদিস ফিজিপাইদিস নামে জনৈক গ্রীকসৈন্যকে বলেন, তুমি 
যত তাড়াতাড়ি সম্ভব এথেন্সে গিয়ে সংবাদটি দাও । 

ম্যারাথন থেকে এথেব্সের দূরত্ব ৩৫ কিলোমিটার । রগর্রাস্ত 
ফিজিপাইদিস কিন্তু এক দৌড়ে এথেক্দ চলে গেলেন । তারই 

স্মৃতির প্রতি সন্মান প্রদর্শনের জন্য ১৮৯৬ সালে যখন এথেন্দে 
আধুনিক যুগের ওলিম্পিক উৎসবের প্রচলন হয়, তখন থেকেই 
“ম্যারাথন রেস? নামে ২৬ মাইলস ৩৮৫ ফুট দৌড় প্রতিযোগিতার 
প্রচলন করা হয়েছে । 

_ এবারে থার্মোপলির কথা বলো ! 

আমি থামতেই স্থুপিন ফরমাঁশ করে । হেসে বলি-কিন্ত কটা 
বাজে খেয়াল আছে । হোটেলে ফিরে খাওয়া-দাওয়া করতে হবে না। 

_-তার এখনও অনেক দেরি। সবে তো এগারোটা বাজল। 
ঘড়ি দেখে স্পিন বলে। 

তার মানে, মেয়ে থার্মোপলির কথা না শুনে উঠবে না এখান 
থেকে । সুতরাং শুরু করি- ম্যারাথন যুদ্ধে পরাজিত হবার পরে 
দারায়ুসের জেদ আরও বেড়ে গেল। এই পরাজয়ের প্রতিশোধ 
নিতে হবে, এথেন্সকে মাটির সঙ্গে মিশিয়ে দিতে হবে আাক্রো- 
পলিসে পারস্তের পতাকা তুলতেই হবে। 

তিনি আবার অভিযানের প্রস্ততি শুরু করে দিলেন। কিন্ত 
এবারেও ভাগ্য তার বাদ সাধে । এথেন্স অভিযানের আয়োজন 
সম্পূর্ণ হবার আগেই তিনি সহসা অসুস্থ হয়ে পড়েন। এবং 
প্রাণত্যাগ করেন । 

পুত্র জারেকসিস (5.076569 ) সিংহাসনে বসলেন । তিনি ছিলেন 
“বাপকা বেটা? সুতরাং সম্রাট হয়েই পিতার অসমাপ্ত আয়োজন শেষ 
করে ফেললেন। 

খবর পেয়ে এথেন্স এবং স্পার্টা যুগ্মভাবে করিন্থে এক গ্রীকরাষ্ 
সম্মেলন আহ্বান করলেন ৷ সম্মেলনে ত্রিশটি রাষ্ট্র পারস্তবাহিনীর 
বিরুদ্ধে প্রক্যবদ্ধ প্রতিরোধ গড়ে তোলার প্রতিজ্ঞা করলেন। 
স্পার্টারাক্ত লিওনিদাধ় সম্মিলিত স্থল বাহিনীর এবং স্পার্টার 
সেনাপতি ইউরিবিয়াদিস নৌবাহিনী অধিনায়ক মনোনীত হলেন। 

্রীষটপূর্ব ৪৮* সালে জারেকসিস এক বিশাল বাহিনী নিয়ে গ্রীসের 
দিকে রওনা হলেন । নিজেদের সীমিত শক্তির কথা বিবেচনা করে 


১২৮ 


লিওনিদাস থার্মোপজির € 1]11)910170709199 ) সংকীর্ণ গিরিসন্কটে 
পারস্তবাহিনীকে বাধ! দেবার পরিকল্পনা করলেন । এই গিরিসঙ্কটের 
একদিকে মাউণ্ট ওইটা ( 1৮. 0০৮, ) আরেকদিকে মহাসমুদ্র । 
সাগরের দিক থেকে যাতে পারস্ত নৌবহর তাদের আক্রমণ না করতে 
পারে, তাই তিনি প্রথমেই গ্রীক নৌবহরের সাহায্যে প্রয়োজনীয় 
প্রতিরক্ষা গড়ে তুললেন। তারপরে লিওনিদাস মাত্র তিন শ' 
স্পাটান ও সাত হাজার এথেনীয় সৈন্য নিয়ে থার্মোপলিতে অবরোধ 
গড়ে তুললেন । অবশেষে জারেকসিস তাঁর বিশাল বাহিনী নিয়ে 
থার্মোপলির উপকণ্ঠে পৌছলেন। তিনি আশা করেছিলেন যে 
গ্রাকবাহিনী তার সৈম্তবল দেখে পালাতে শুরু করবেন। কিন্ত 
চারদিন দেরি করার পরে যখন দেখতে পেলেন যে গ্রীকরা তাদের 
ঘাটি ত্যাগ করছেন না, তখন তিনি তাদের আক্রমণ করলেন । 
অসীম সাহস ও উন্নত যুদ্ধকৌশলের সাহায্যে গ্রীকরা সে আক্রমণ 
প্রতিহত করলেন। পরদিন জারেকমিস আবার আক্রমণ করলেন; 
কিন্তু গ্রীক প্রতিরোধ ভাঙতে পারলেন না। তার পরদিনও কিন্তু 
গ্রীকবাহিনী অটল রইল । বার বার আক্রমণ করেও যখন কোন 
ফল হল না এবং যখন জারেকসিস জয়ের আশা প্রায় ছেড়ে দিয়েছেন, 
তখন এক অঘটন ঘটল ৷ এফিয়ালতিস নামে একজ্রন গ্রীক দেশদ্রোহী 
পারসিকদের একটি গোপন পথের খবর দিল । পারস্তবাহিনী পেছন 
থেকে গ্রীকদের আক্রমণ করার জন্য অগ্রসর হলেন। 

খবরট। লিওনিদাসের কানে এলো । তিনি বুঝতে পারলেন 
পরাজয় আসন্ন । তাই তাড়াতাড়ি অধিকাংশ গ্রীক সৈম্তাকে যুদ্ধক্ষেত্র 
ত্যাগ করে নিরাপদ স্থানে চলে যেতে বললেন। তারপরে শিজের 
তিন শ' স্পাটখন সৈম্া ও সামান্য কয়েক শ' এথেনীয় সৈন্য নিয়ে 
বিশাল পারস্যবাহিনীর ওপরে ঝাপিয়ে পড়লেন এবং তাদের প্রভূত 
ক্ষতি সাধন করে নিজেরা শহীদ হলেন । 

পারস্তবাহিনী এথেন্স অধিকার করে অমানুষিক ধ্বংসলীলা 
চালালো । আর তাদের এই বর্বরতার হাত থেকে আযাক্রোপলিসও 

রেহাই পেল না। | 

লিওনিদাস ও তাঁর সতীর্থদের দেশপ্রেম ও বীরত্ব সমস্ত গ্রীক- 
জাতিকে এঁক্যবদ্ধ ও আত্মসচেতন করে তুলল। তাত্রা থার্মোপলির 
পরাজয়কে মেনে নিলেন না। ভ্রলে ও স্থলে পারশ্বাহিনীকে 
আক্রমণ করে যেতে থাকলেন। অবশেষে স্তালামিসের নৌযুদ্ধে 
পারস্য নৌবহর সম্পূর্ণ পরাজিত হল। বাধ্য হয়ে অবশিষ্ট পারস্ত 
সৈন্তদের নিয়ে জারেকপসিস দেশে ফিরে গেলেন। এথেন্স মুক্ত 
হল। মুক্ত হল আযাক্রোপলিম। আর সেই সঙ্গে প্রমাণিত হল 
দেশপ্রেমের মৃহ্য নেই। মৃত্যু নেই লিওনিদাস ও থার্মোপলির 
অন্যান্য অমর শহীদদের । 

স্তালামিসের নৌধুদ্ধ সম্পর্কে প্রখ্যাত এতিহাসিক বিউরী 
(430) বলেছেন__11)৩ 10001 06 9918015 ৮52৪ ৪, 


01719101716 0109৭ 60 1১015151058] [00৮91 


নয় 


এজেন্সী অফিস থেকে বাস ছাড়তে শেষ পর্যন্ত সাড়ে চারটে হয়ে গেল । 
কম তে নয় প্রায় পঞ্চাশজন ভিনদেশী নারী-পুরুষ । বিভিন্ন হোটেল 
থেকে নিয়ে এসে রওনা হওয়া । আজও শ্বেতাঙ্গদের সংখ্যাই বেশি । 
তবে কয়েকজন জাপানী ও মধ্যপ্রাচ্যের পর্যটক রয়েছেন । আর 
রয়েছি আমরা, আমি ও চন্দ্র ও স্পিন । 

মিনিট বিশেকের মধ্যেই আমরা এথেন্স শহর ছাড়িয়ে এল.ম। 
পৌছে গেলাম মহানগরীর উপকণ্ঠে, সাগরতীরে ৷ সঙ্গে সঙ্গে 
চোখের সামনে ভেসে উঠল দিগন্ত পরষন্ত প্রসারিত একখানি সুবিশাল 
রভীনছবি। ডাইনে নীল সমুদ্র । বাসে বসে মনে হচ্ছে ভারী শান্ত। 
তার বুক জুড়ে পরম প্রশাস্তি। তাই তো হবে। এটি যে গ্রীক 
পুরাণের পরম পবিত্র জলধি । 

সাগরতীরে কিন্তু বালুকাবেল! দেখছি না। অর্থাৎ আমরা 
সাগরসৈকত বলতে সাধারণত যেমন বুঝি, মোটেই তেমনটি নয়। 
যতদূর দৃষ্টি যায় লালমাটি কালো পাহাড় আর সবুজ ঝোপবাড়। 
তারই সীমান্তে সাগর। কোথাও মাটির কাছে, কোথাও ঝোপ- 
ঝাড়ের পাশে আবার কোথাওব! পাহাড়ের পদতলে । 

সাগর থেকে উঠে এসে সৈকত যেখানে মোটামুটি সমতল হয়েছে, 
সেখান দিয়েই এই মস্থণ মোটরপথ, “দি এথেন্স-সউনিয়ন রোড! । 
পশ্চিম থেকে পূর্বে প্রসারিত। আমরা পুবের যাত্রী । 

কিন্ত পথের কথা পরে হবে, আগে সাগরের কথা বলে নিই, 
স্তারোণিক গাল্ফ । দেখে নিই তার বিচিত্র-স্ুন্দর তীরভূমি ৷ আমাদের 
বঙ্গোপসাগর কিম্বা আরব সাগরের মতো! সরলরেখা কিন্বা ব্রিভূজাকৃতি 
নয় এ সাগরটসকত। এটি একেবারেই বক্ররেখা । খানিকটা দুরে 
দূরেই লালমাটির পার ছুচলো৷ হয়ে সাগরের বুকে গিয়ে বিধেছে, 
কিস্বা একট৷ ছোট পাহাড় তার বুকের ওপরে বসে আছে। নীলজল 
তাদের সঙ্গে জলকেলি করছে । এককথায় সারা সাগরসৈকত জুড়ে 
ছোট-বড় খাড়ি। খাড়ির ধারে মাঝে মাঝে মান্থুষ বাস। বেঁধেছে । 
লাল টালি দিয়ে ছাওয়া একতল! কিন্বা দোতলা ছোট-ছোট বাড়ি 
আর আশে পাশে কিছু বড়-বড় গাছ। 

সাগর সুন্দর । কিন্তু তীরভূমির ভূ-প্রকৃতি তার চেয়েও সুন্দর । 
মাটি তো নয়, সবুজের ঢেউ । তারই ওপরে কোথায় কোথাও জেগে 
রয়েছে ছোট-ছোট পাহাড। 

শুধু সবুজ বলা বোধকরি ঠিক হল না। কারণ মাঝে মাঝেই 
বনফুলের সমারোহ । নানা রঙের ফুল। তারা সবুজের বুকে রাম- 
ধনু একে দিয়েছে । রামধন্তু শুধু মাটিতে নয়, আকাশে । সাগরের 
বুকেও রামধন্থুর খেল! চলেছে অবিরত। এমন সাগর সৈকত আর 
পথ খুব কমই দেখেছি । 

কথাটা কেবল আমার পক্ষেই সত্য নয়। আমার সহযাত্রীরা 
অনেকেই এমন পথ পাড়ি দেন নি! তাই তাঁরা সবাই প্রাণভরে 

দেখে নিচ্ছেন, গ্রীসের প্রাকৃতিক সৌন্দর্যের প্রশংসা করছেন। আর 
স্থপিন? সেতো একেবারে আনন্দে আত্মহারা । মাঝে মাঝেই 
বলে উঠছে_-৬০700711] 187105081)2--0১68/06101 69109)1))-, 

আজও স্থপিন সামনের সিটে চন্দ্রকে বসিয়েছে আর আমাকে 
নিয়েছে পাশে । কিন্তু গ্রীসের অনিন্দ্যনুন্দর প্রকৃতি আজ ওকে 
এখনও গন্সের ফরমাশ করতে দেয় নি। আমি অবশ্য ভয়ে ভয়ে 
রয়েছি। কখন হুকুম করে বসবে কে জানে । 

না। এবেলা বোধকরি সে আর গল্প বলার বায়ন। করার সুযোগ 
পেলো না। কারণ আমাদের প্রৌঢ়া গাইড হাতে মাইক নিয়েছেন । 
সবার সঙ্গে স্থপিনও তীর প্রতি মনোযোগী হয়। গাইড শুরু 
করেন-_ লেডিজ এ্যাণ্ড জেন্টলমেন, আমরা এখন সউমিয়ন চলেছি, 
দেখতে চলেছি বিশ্ববিখ্যাত পজিডন মন্দিরের ধ্বংসাবশেষ 1: 

আমরা মাথা নাঁড়ি। ভারী স্থন্দর উচ্চারণে ভদ্রমহিল। 
ইংরেজীতে বলে চলেন-_-আপনার! সবাই জানেন, গ্রীসের এট অঞ্চল 
অর্থাৎ এথেন্দ যে অঞ্চলে অবস্থিত, তার নাম আযাটিকা (4৮1০৯ ) 
প্রদেশ। এই আটিকার 3০৪৮7১০১১০৯ 011” বা দক্ষিণ-প্রান্তিক 
সংকীর্ণ পাহাড়ী ভূখণ্ড হচ্ছে সউনিয়ন। সাগরের শিয়রে একটি 
পাহাড়ের ওপরে অবস্থিত এই ধ্বংসাবশেষ । স্যারোণিক উপসাগরের 
এই অংশের নাম "1119 0%9 01 90010101), 

আজকের পুথিবীতে খ্রীস্টপূর্ব যুগের যে সামান্ধ কয়েকটি 
দর্শনীয় স্মারক রয়েছে. সউনিয়নে পজিডন (7০১910 ) মন্রিরের 

ংসাবশেষ, তাদের একটি শ্রেষ্ঠ নিদর্শন । 4070 01 0109 1).08% 

1111]019991%9 018,910] 11101017791068 60 112৬9 ৪1011৮19060 
১০ 07985611619. এটি শ্রীস্টপূর্ব পঞ্চম শতকের মাঝামাঝি প্রথম 
নিমিত হয়। : বলা বাহুল্য তখন এথেন্সের আ্যাক্রোপলিসেও মন্দির 
নির্মাণের কাজ চলেছিল । 

আপনারা সেখানে পৌছে বুঝতে পারবেন যে এ রমণীয় স্থানে 
এখন যে মন্দিরটির ধ্বংসাবশেষ পড়ে রয়েছে, সেটাই ওখনকার প্রথম 

এবং একমাত্র মন্দির নয়। বুঝতে পারবেন, &ঁ মন্দিরটি ছাড়া আরও 
মন্দির সেখানে নিমিত হয়েছিল । পুরাতাত্বিকর! প্রমাণ করেছেনঃ 
ওখানে আরও অন্তত একটি বড় মন্দির ছিল" 

_সেটি কীর মন্দির ? 

জনৈক পর্যটকের প্রশ্নে থামতে হয় ভদ্রমহিলাকে । তিনি উত্তর 
দেন__এথেনাদেবীর । 

-__এথেনা তে এথেন্সের ইষ্টদেবী। এখানে আবার তার মন্দির 
হল কেন ? 

- দেবী এথেনা বা এথেনী (91909) কেবল এথেন্সের ইঞ্টদেকী 
নন, তিনি গ্রীন ও রোমের সবনশ্রদ্ধেরা পরমেশ্বরী। রোমানরা 
তাকে বলেন মিনার্ভা ( [1110৮ ) তিনি জ্ঞীন এবং শক্তির 
সর্বেশ্বরী। তিনি দেবরাজ জিউস এবং মেতিসের (১196৭ ) কন্যা । 
কথিত আছে, তার জন্মের আগে ভবিষ্যদ্বাণী হয় যে এবারে দেবী 
মেতিসের একটি কন্তা জন্মগ্রহণ করবে । কিন্তু এর পরে যদ্দি মেতিসের 
আর কোন সন্তান হয়, তাহলে সে হবে পুত্র এবং সেই পুত্র পিতাকে 
সিংহাসনচ্যুত করবে । কথাটা কানে আসা মাত্র জিউস মেতিসকে 
গিলে খেয়ে নিলেন । কিছুদিন বাদে জিউসের অসন্য মাথার যন্ত্রণা 
শুরু হল। বাধ্য হয়ে তিনি একদিন বিশ্বকর্মা ভালকানকে তার 
মাথার খুলি কেটে ব্যাপারট! দেখতে বললেন । আর খুলি কাটতেই 
একেবারে অস্ত্রশস্ত্র সুসজ্জিত হয়ে দেবী এথেনা ভূমিষ্ঠা হলেন ।* 

সুতরাং দেবী এথেন! দেবরাজছ্হিতা । তিনি শিল্প এবং কলার 
অধিষ্ঠাত্রীদেবীও বটে । তিনি এদেশে অলিভগাছ নিয়ে আসেন। 

_-আর পজিডন ? 

এবারে জিজ্ঞেস করে স্রপিন । গাইড জবাব দেব-_পক্তিডনদেব 
হলেন দেবরাজ জিউসের ভাই, ক্রোনোস (0701099 ) ও রিয়াদেবীর 
(10769 ) ছেলে । তার অপর নাম নেপছুন | 


পং *[952815" 7005 0০1019,5019, 0£ 15005 2170 1,2591705” 

__তার মানে পজিডনদেব এথেনাদেবীর কাক? 

গাইড মাথা নাড়েন। বলতে থাকেন-_পজিডনদেবকে প্রথমে 
নদী ও ঝরণার দেবতা রূপে পুজো করা হত। পরে তিনি সাগরদেবতা 
রূপে স্বীকৃত হন। তিনি অলিম্পিক প্যানথিয়নের প্রধান: দ্বাদশ 
দেবতার অন্যতম । আগে তিনি গতীর সমুদ্রে বাস করতেন। পরে 
অলিম্পাসে এসে বসবাস করতে থাকেন। | 

-অলিম্পাসের অন্ঠান্ প্রধান দেব-দবীদের কথ একটু বলুন ! 

_দেবরাক্ত জিউস ও তার দু-ভাই হাদিস (1799* ) বা প্র,টো 
ও পজিডন। হাদিস হলেন পাতাল ব৷ মৃত্যুরাজ্যের দেবতা ৷ অন্যান্য 
প্রধান দেবীর হছলেন_জিউসের তিন বোন অগ্রিদেবী হেস্তিয়া 
(170311%, ), কৃষিদেবী দিমিতার ( 1)917196০]" ) ও হেরা বা 
জুনোদেবী ।:-" 

_ জুনোদেবী তো দেবরাজ জিউসের প্রধান মহিবী ! 

_স্যা। দেবরাজ বোনকেই বিয়ে করেছেন। 

একবার থামেন গাইড । তারপরে আবার বলতে থাকেন-__ 
অলিম্পাসের অন্তান্ প্রধান দেব-দেবী হলেন, অনন্তযৌবনা ভিনাস, 
রণদেবত। মরর্স, দেবদূত মার্কারী, বিশ্বকর্মা ভালকান, আপোলোদেব 
ও দেবী এথেন। প্রভৃতি । 

__তা খুড়ো-ভাইঝি, অর্থাৎ পজিভন ও এথেনার সম্পর্কটা কি 
রকম ছিল ? 

_ প্রথমদিকে মোটেই ভাল ছিল না। একাধিকবার ছুজনে 
গ্রচণ্ড সংঘর্ষ হয়েছে । কিন্তু পরে মিটমাট হয়ে যায়। সউনিয়নে 
দুজনে পাশাপাশি শান্তিতে বাস করেছেন । সেখানে ছুটি মন্রিরের 
দুরত্ব ছিল মাত্র শ' পাঁচেক মিটার । এখন এথেনার মন্দিরটি সম্পুর্ণ 

ংস হয়ে গিয়েছে । তাহলেও আপনারা সেখানে গিয়ে মন্দিরের 
জায়গাটা বুঝতে পারবেন । সেইসঙ্গে দেখবেন যে এ রমণীয় স্থানের 
সবচেয়ে ভাল জায়গাটিতেই পঞ্জিডন মন্দিরটি নিম়িত হয়েছিল। 
সেকালে প্রতি চারবছর অন্তর এ মন্দিরে একটি মহোৎসব হত । তখন 

রাঙ্জকর্মচারীদের নিয়ে হবয়ং রাজ! জাহাজে করে সউনিয়ন আসতেন । 

-__জলপথে এথেন্স থেকে সউনিয়নের দূরত্ব কত? 

__এথেন্স নয়, পাইরিউস। সউনিয়ন পাইরিউস বন্দরের ৩১ 
নটিক্যাল (%06108।] ) মাইল দক্ষিণ-পুবে অবস্থিত । 

_ আর স্থলপথে ? 

--এথেন্স থেকে সউনিয়ন যাঁবার ছুটি মোটরগথ । একটি এই 
নবনিগ্িত সাগরসৈকতের পথ ৷ এটির দূরত্ব ৬৭ কিলোমিটার । আর 
গ্রামের ভেতর দিয়ে সেকালে যে পুরনো পথটি ছিল, সেটিরও 
সংস্কার সাধন করে চলাচলের উপযোগী করে তোল। হয়েছে । সে 
পথের দূরত্ব ৬৪ কিলোমিটার । 

একবার একটু থেমে প্রসঙ্গ পরিবর্তন করেন গাইড । বলতে 
থাকেন--আপনার! বহুদূর থেকেই পজিডন মন্দিরের সেই স্তন্তগুলি 
দেখতে পাবেন। তথুনি মন্রিরের অপূর্ব অবস্থানটি বুঝতে পারবেন । 
দেখবেন সেখানে তীরভূমি সমুদ্রের বেশ খানিকটা ভেতরে প্রবেশ 
করেছে আর তারই শেষপ্রান্তে একটি প্রায় সমতল টিলা । এ অঞ্চলের 
উচ্চতম স্থান এবং সেখানেই মন্দির । স্থৃতরাং সেকালে মন্দিরটি 
খুবই জনপ্রিয় ছিল। এখন কেবল কয়েকটি স্তস্ত কিন্ত আপনারা স্পষ্ট 
দেখতে পাবেন সেকালের মন্দিরের মতো একালে তার ধ্বংসাবশেষও 
সারা অঞ্চলের ওপর প্রভূত্ব করে চলেছে । 

মন্দিরের ইতিহাসও একই কথা বলে। প্রায় প্রতিদিন পুণ্যাথীরা 
দলে দলে এখানে আসতেন । শীত গ্রীষ্ম বর্ধা অথবা পথের দূরত্ব ও 
দুর্গমতা তাদের নিরুৎসাহিত করতে পারত না। কেউ দস্থ্যর হাতে 
মারা পড়তেন, কেউ হিংস্র শ্বাপদের শিকার হতেন, কেউবা পথকষ্টে 
প্রাণ হারাতেন। তবু পুণ্যার্থারা পশ্চাৎপদ হতেন না।... 

গাইডের কথা শুনে আমি মোটেই বিস্মিত হতে পারছি না। 
কারণ এমন ঘটনা তো আজও ঘটে চলেছে । হিমালয়ের দূর-হূর্গম 
তীর্ঘপথের বাঁকে বাঁকে কত অসংখ্য প্রাণ বলি হয়েছে । কিন্তু তাতে 
কি পুথ্যাথীর সংখ্যা কিছুমাত্র কমেছে ? 

তার মানে সেই কথাটি আবার মনে পড়ছে । ভাষা ধর্ম সংস্কার 
আর দূরত্বের সকল ব্যাবধান সত্বেও দেশে দেশে মানুষের মাঝে একটা 
বিস্ময়কর ভাবগত এক্য সেই সুদূর অতীত থেকেই বিদ্যমান ছিল। 
এবং জগতের শত পরিবর্তনের মাঝেও মান্থুষের ভালোবাসা আর 
ভক্তির কোন পরিবর্তন হয় নি। 

কিন্ত থাক্‌ গে আমার ভাবনা । তার চেয়ে গাইডের কথা শোন 
থাক। এখন তিনি সউনিয়নের ইতিহাস বলছেন__- 

এ সম্পর্কে সন্দেহ নেই যে সউনিয়ন অঞ্চলের মন্ুষ্যবসতি 
অতিশয় প্রাচীন। কারণ এই অঞ্চলে প্রগৈতিহাঁসিক যুগের বেশ 
কয়েকটি কবর পাওয়া গেছে, যাদের সবচেয়ে পুরোনোটি হ্ীস্টপূর্ব 
তৃতীয় সহআ্াব্দের। অব্থ লিখিত ভাবে আমরা সউনিয়নের প্রথম 
উল্লেখ পাই মহাকবি হোমার রচিত “ওদিসি' মহাকাব্যে। সেখানেও 
হোমার 4980900” শব্দটি ব্যবহার করেছেন । বলেছেন “*-016 
ডা1101) টে 01110 60 0180 28106097০01 09001)101+- 
(001)5. 111, 976.) 

অতএব শ্রীস্টপূর্ব নবম শতকেও সউনিয়ন বেশ বিখ্যাত ছিল। 
আর সে খ্যাতির মূলে মন্দির ও বন্দর । কারণ ই্রয়নগরী থেকে 
হেলেনকে উদ্ধার করে মেনেলাস জাহাজে করে সউনিয়ন বন্দরে 
আসেন। আপার পথে তার নাবিক ফ্রস্তিস (721)101705 ) মারা 
যায়। তাকে এখানে কবর দিয়ে মেনেলাস হেলেনকে নিয়ে ম্যাক্রো- 
নিসস ( [12070111503 ) দ্বীপে অর্থাৎ 191810 01 1791107-এ চলে 
যান। 

সউনিয়ন সুপ্রাচীন তীর্থস্থান হলেও খ্রীস্টপূর্ব ষষ্ঠ শতক পর্যন্ত 
ওখানে কাঠের মন্দিরে দারুবিগ্রহ রূপে বিরাজ করতেন । 

থার্মোপলি যুদ্ধের পরে পারস্তবাহিনী সাময়িক ভাবে আ্যাটিক 
অঞ্চল দখল করে নিয়েছিল। তারা আ্যাক্রোপলিসের মতে সউ- 
নিয়নেও ধ্বংসলীল! চালায় । ফলে মন্দিরছুটি খুবই ক্ষতিগ্রস্থ হয়। 
সালামিসে ফুদ্ধজয়ের পরে তাই একটি ধৃত পারস্ত যুদ্ধজাহাজকে 

পজিডনদেবের ভেটন্বরাপ সউনিয়নে পাঠিয়ে দেওয়া হয়। কারণ 
এথেনীয়রা বিশ্বাস করতেন পজজিডন দেবের কৃপাতেই তাদের সালা” 
মিসের যুদ্ধে জয়লাভ সম্ভব হয়েছে । 

একবার থামেন গাইড । আর সেই স্থযোগে জনৈক প্রৌঢ় 
পর্যটক প্রশ্ন করেন- আচ্ছা; মন্দিরছ্টি বলতে আপনি কোন্-কোন্‌ 
মন্দির বোঝাতে চাইছেন ? 

_পজিডনদেবের মন্দির আর দেবী এথেনার মন্দির । এথেন। 
মন্দির ছিল নিতান্তই স্থানীয়তীর্ঘ কিন্তু পজ্জিডন মন্দিরটি সেকালের 
শক্তিশালী এেন্স রাষ্ট্রের অন্যতম শ্রেষ্ঠ দেবালয় রূপে স্বীকৃত ছিল । 

পর্যটক গাইডকে ধন্যবাদ জানান। গাইড আবার বলতে শুরু 
করেন- পারস্ যুদ্ধের ফলে গ্রীসের, বিশেষ করে এথেন্স রাষ্ট্রের জন- 
জীবন প্রচণ্ডভাবে আলোড়িত হয়। এই সময়ে এথেন্দ রাজ্যের 
লরিয়ন ( 1/901107 ) নামে একটা জায়গায় রূপার খনি আবিষ্কৃত 
হয়। রাষ্ট্রনেতাগণ স্থির করেন রুপোর আয় থেকে যুদ্ধজাহাজ তৈরি 
কর! হবে। এথেন্স গ্রীকের জাতীয় এঁক্য এবং সংহতি প্রতিষ্ঠার 
জন্যও চেষ্টা শুরু করে। শ্রীস্টপূর্ব ৪৭৮ সালে অর্থাৎ থার্মোপন্সি 
যুদ্ধের ছ'বছরের মধ্যে প্রতিবেশী রাজ্য ও নিকটবততাঁ দ্বীপসমূহ নিয়ে 
এথেন্স 1)9118,7, 00110900180 নামে এক মিত্রসংঘ প্রতিষ্ঠা করে। 
ফলে ঈজিয়ান উপসাগরীয় বাণিজ্যের সিংহভাগই তার হাতে চলে 
আসে। এবং এথেন্দ দেশের প্রধান বাণিজ্যকেন্দ্রে পরিণত হয়। 
কিন্তু অর্থনৈতিক স্বচ্ছলতা এথেন্সকে অহঙ্কারী ও সাম্রাজ্যবাদী করে 
তোলে । যারা মিত্র হিসেবে মিত্রসংঘে যোগ দিয়েছিল, এথেন্স 
তাদের ওপর প্রভূত্ব করতে শুরু করে । এরই পরিণতিতে বিপদের 
বন্ধু স্পার্টার সঙ্গে সাতাশ বছর ব্যাপী ( শ্বীঃ পুঃ ৪৩১-৪০৪ ) পেলো- 
পনেসিয়ান (69101১01079919) যুদ্ধ । কিন্তু সেকথায় পরে আসছি । 
তার আগে অন্ত একটি কথা৷ বলে নিই । 

প্রতিবেশী রাষ্ট্রসমূহের ওপরে প্রতৃত্ব প্রতিষ্ঠার আরও একটি কারণ 
ছিল। কারণ এইযুগে এথেন্সে বেশ কয়েকম্রন অতিশয় মেধাবী 

মানুষ জন্মগ্রহণ করেছেন । আর তাই সেই সময়কে আজও 497:98980 
08979 01 40191)9' বলা হয় । 

এই সময়েই অর্থাৎ খ্রীস্টপূর্ব 8৪৪ থেকে ৪৪০ অবের মধ্যে সউ- 
নিয়নে নতুন পজিডন মন্দির নিমিত হয়। প্রচুর অর্থ ব্যয় করে 
দেশের সর্বশ্রেষ্ঠ শিল্পী ও স্থপতিদের দিয়ে সেই সুবিশাল অষ্টালিক! 
নির্মাণ করা হয়েছিল | 

হুঃখের কথ! মন্দিরটি তৈরি হবার দশবছরের মধ্যেই পেলোপ- 
নেসিয়ান যুদ্ধ শুরু হয়ে যায় এবং সে যুদ্ধে এথেন্দ সউনিয়নকে 
নৌষুদ্ধ জাহাক্তের ঘটি রূপে ব্যবহার করে। শুধু তাই নয়, তখন 
এখানে একটি ছূর্ভেষ্ভ ছুর্গও তৈরি করা হয়|" 

_কিস্তু বন্দর তো সউনিয়নে আগেও ছিল । নইলে ট্রয় থেকে 
ফিরে আসার পথে হেলেন এখানে অবতরণ করবেন কেন? নুপিন 
জিজ্ঞেস করে। 

একটু হেসে গাইড জবাব দেন-__ছিল বৈকি এবং তা পেলোপ- 
নেসিয়ান যুদ্ধের পরেও। কারণ তখন এথেন্সে পৌছবার আগে 
অথবা! এথেন্স থেকে রওন! হবার পরে যদি হঠাৎ আবহাওয়া খারাপ 
হয়ে পড়ত, তাহলে জাহাঙ্রগুলি সউনিয়নে এসে আশ্রয় নিয়ে ভাল 
আবহাওয়ার ওন্য অপেক্ষা করত। দার্শনিক প্লাতোর বিবরণ থেকে 
আমর জানতে পারি এই একই কারণে সুমহান সক্রেতিসের মৃত্যুদণ্ড 
কার্ধকরী করতে নাকি দেরি হয়ে যায়। 

--এক্‌সকিউজ মী! সক্তেতিসের সময়ট। ? 

একটু ভেবে গাইড উত্তর দেন- শরীস্টপূর্ব ৪৬৯ থেকে ৩৯৯ সাল। 

_থ্যাঙ্ক ইউ ! 

গাইড আবার শুরু করেন__পেলোপনেসিয়ান যুদ্ধের ফলে এেন্স 
এবং স্পার্ট৷ ছুটি রাষ্ট্রই দুর্বল হয়ে পড়ে। এবং পরবতী শতকেও 
এথেন্স সেই দুর্বলতা কাটিয়ে উঠতে পারে নি। কিন্তু তাতে সউ- 
নিয়নের উন্নতি ব্যাহত হয় নি। হীস্টপূর্ব তৃতীয় শতকের প্রথমার্ধেও 
সউনিয়ন আযাটিকা প্রদেশের একটি ছূর্ভে্ঠ ছুর্গ ও ব্যস্ত বন্দর । 


৯ ৩৮ 


শ্ীস্টপৃৰ ২৬৭ সালে মাসিদনের সঙ্গে এথেন্সের যুদ্ধ বেঁধে যায় 1-** 

_-মাসিদন মনে আলেকক্ান্দার দা গ্রেট ? জনৈক! পর্যটক 
প্রশ্ন করেন। 

গাইড মাথা নাড়েন। 

স্পিন বলে ওঠে এক্কিউজ্ মী ! আলেকজান্দারের সময়টা ? 

_ শ্বীস্টপূর্ব ৩৫৬ থেকে ৩২৩ সাল । 

_ ধন্যবাদ । 

মু হেসে গাইড আবার বলতে শুরু করেন-_ মাসিদনের সঙ্গে 
যুদ্ধে স্পার্টা ও মিশর এথেন্সকে সাহায্য করে। তা সত্বেও শ্রীস্টপূর্ব 
২৬১ সালে মাসিদন এথেন্স দখল করে নেয় এবং শ্বীস্টপূর্ব ২২৯ সাল 
পর্যন্ত অর্থাৎ বত্রিশ বছর ধরে এথেন্নকে সেই পরাধীনতার জ্বাল৷ 
সইতে হয়। 

সম্ভবত এইসময় থেকেই সউনিয়নের পতন শুরু । কারণ 
রোমসম্রাট অগাস্টাস সীজার যখন এখানে আসেন তখন সউনিয়নের 
দুর্দশা চলেছে । সম্রাট তাই জরাজীর্ণ মন্দির থেকে দেবী এথেনার 
বিগ্রহটি নিয়ে যান। আপনারা আশাকরি জানেন যে অগাস্টাস 
সীজারের জীবনকাল হল খ্রীস্টপূর্ব ৩১ থেকে খ্রীস্টায় ১৪ সাল। 

স্পিন মাথ। নাড়ে । এবারে গাইড আর তাকে সময় জিজ্ঞেস 
করার স্যোগ দিলেন না । তিনি বলে চলেন- শরীস্টায় দ্বিতীয় শতকের 
মাঝামাঝি লরিয়ান রুপোর খনির হাক্গারখানেক ক্রীতদাস কর্মী 
বিদ্রোহ ঘোষণা! করেন। তারা সউনিয়ন দখল করে নেন। সম্ভবত 
তখন মন্দির ছুর্গ ও বন্দর সবই ক্ষতিগ্রস্ত হয়। 

পরবতীকালের গ্রীক ইতিহাস সউনিয়নের ওপরে তেমন কোন 
আলোকপাত করে নি। কেবল জানা বায় গ্রীস্টায় চতুর্দশ শতাব্দীতে 
সউনিয়ন এবং ম্যাক্রোনিস্স জলদন্থ্যদের প্রধান ঘণাটি হয়ে উঠেছিল । 
ফলে সউনিয়ন অঞ্চল জনশুন্ত হয়ে যায়। 

সপ্তদশ শতকে কয়েকজন বেপরোয়! পর্যটক জীবনের ঝুকি নিয়ে 
ও অমান্থুবিক পথকষ্ট সহা করে এই স্থুপ্রাচীন তীর্থদর্শনে আসেন। 

তাদের বিবরণ থেকে জানা যায় । তখন দেবী এথেনার মন্দিরটি 
সম্পূর্ণ ধ্বংস হয়ে গিয়েছে এবং পক্জিডন মন্দিরের চোদ্দটি ত্তস্ত 
কোন মতে ফাড়িয়েছিল। তার মধ্যে নটি দক্ষিণদিকে আর পাঁচটি 
উত্তরে এখনও সেগুলি রয়েছে । আপনারা দেখতে পাবেন । সেইসঙ্গে 
আরও ছুটি স্তস্ত দেখবেন। পর্যটকগণ কেন সেহটির উল্লেখ করেন নি 
বলতে পারব না। 

থামলেন গাইড । তার দ্িকে তাকাই । সউনিয়নের ইতিহাস 
কি শেষ হয়ে গেল ? 

না। গাইড আবার বলতে শুরু করেছেন__ রোমান্টিক ইংরেজ 
কবি ও আমাদের পরমপ্রিয় জাতীয়কবি লর্ড বায়রণ উনবিংশ শতকের 
গোড়ার দ্বিকে গ্রীস ভ্রমণ করেন । তখন তিনি সউনিয়নে এসেছেন । 
বায়রণ পজিডন মন্দিরের স্তম্তগুলি দর্শন করে খুবই অনুপ্রাণিত 
হয়েছিলেন ! স্তম্তগুলিকে তিনি “18190 ৪6৪91 বলে বর্ণনা 
করেছেন। কবি বায়রণ গ্রীক সভ্যতার এঁতিহাসিক ম্মারকসমূহ 
সংরক্ষণের জন্য মানবজাতির কাছে আবেদন জানিয়েছেন। তার 
40011009 179101075 1১11671117920+ কাব্যগ্রন্থ লিখেছেন" 

একটু থামেন গাইড । তারপরে সুললিত স্বরে আবৃত্তি করেন__ 

ইংরেজ কবির সেই আবেদনে গ্রীসের মানুষ সাড়া দিয়েছেন এবং 

আজও শ্রদ্ধার সঙ্গে তার পরামর্শ মেনে চলেছেন । আর আমর! ?. 
ইংরেজ এঁতিহাসিকগণ আমাদের দেশে যেসব নিদর্শন আবিষ্কার করে 
গিয়েছেন, সেগুলি রক্ষণাবেক্ষণের উপযুক্ত ব্যবস্থা পর্যন্ত করে উঠতে 
পারি নি। 


দশ 


সাগরের তীরে তীরে এই রমণীয় মোটরপথটির নাম এথেন্স- 
সউনিয়ন রোড । কিন্তু সউনিয়ন পৌছে পথটি ফুরিয়ে যায় নি। 
উত্তর-পূর্বমুখী হয়ে লরিয়ন চলে গেছে । আমাদের বাস সেদিকে 
না এগিয়ে আরেকটি বাঁধানো পথ ধরে এই সউনিয়ন অস্তরীপে 
প্রবেশ করেছে। প্রায় সমকোণী চতৃভুজের আকারে পাথর মাটি 
আর বালির অস্তরীপ। সমতল পথ থেকে বেশ খানিকট? উচুতে। 
তিনদিকেই সাগর । একদিকের একটুখানি অংশ কেবল যূল-ভূখণ্ডের 
সঙ্গে যুক্ত। অন্তরীপের সবচেয়ে উচু জায়গায় সাগরের কোলে 
পজিডন মন্দির । 

না। মন্ৰির পর্যন্ত বাস উঠতে পারল না। পথ নেই । চড়াই 
পথে খানিকটা উঠেই, অনেকখানি বাঁধানো জায়গা, কার-পার্ক । 
সেখানেই মোটর পথ ফুরিয়ে গেল। বাস থেকে নামতে হল। 
এথেন্স থেকে রিজার্ভড বাসে এখানে আসতে দেড়ঘণ্টা লাগল । 
শুনেছি লাইনের বাসে আসতে দু-ঘণ্টা লাগে । এবং সারাদিন সে 
বাস চলাচল করে। 

কার-পার্ক ছাড়িয়েই একটি পাথর বাঁধানো! পায়েচল! চড়াই পথ । 
আমরা সেইপথে ওপরে উঠতে থাকি । 

জায়গাটা অন্তরীপ হলেও মালভূমির মতো । সাগরপারে দক্ষিণ- 
পূর্ব অংশটাই বেশি উচু। সেখানেই পজিডন মন্দিরের ধ্বংসাবশেষ । 
পজিডনের উত্তরপুবে অনেকখানি এলাকা জুড়ে মাটির ওপরে মিটার- 

খানেক উঁচু পাথরের দেওয়াল, চৌকো ঘেরা । বুঝতে পারছি, কোন- 
কালে এখানে বড় বাড়ি ছিল । গাইড বলেন__এথেনা মন্দিরের ভিৎ। 

আমি দেখি । অনেকটা নালন্দা! বৌদ্ধ-বিহার ধ্বংসাবশেষের মতো । 

চলতে চলতে স্ুপিন প্রশ্ন করে- দুর্গটা কোনখানে ছিল ? 

-পজিডন মন্দিরের উত্তর ও পশ্চিমের পুরো এলাকা নিয়ে। 
ওদিকে পাহাড়টা আস্তে আস্তে নিচু হয়ে সাগরপারে গিয়ে শেষ 
হয়েছে । সাগর থেকে হুর্গে উঠে আসার বেশ প্রশস্ত পথ ছিল। 
নৌঘণটিও ছিল সেখানেই । এখনও মন্দির থেকে ওখানে নোঙ্গর 
করা জাহাজ দেখতে পাবেন। আপনারা জানেন যে অবস্থানের 
ভর্তা এই অন্তরীপটি সেকালে ওয়াচ-টাওয়ার' বা প্রহরাচৌকির কাজ 
করত! কারণ এখান থেকে স্যারোনিক উপসাগরের বহুদূর পর্যস্ত 
দেখা যায় । আপনারাও দেখতে পাবেন । 

আমর! সারি বেঁধে চড়াই ভাঙছি। মাটি আর পাথুরে প্রাস্তর 
পথের পাশে ঘাস ও ঝোপঝাড়। কোথাও কোথাও বুনোফুল। 
লাল ও হলুদই বেশি, সাদা আর বেগুনীও কিছু রয়েছে । প্রান্তরে 
এখানে-ওখানে প্রচুর ঝড় বড় পাথর পড়ে আছে । পাহাড়ী পাথর 
নয়। কোনটি গোল, কোনটি চৌকেো। আবার কোনটিবা অন্য 
আকারের । দেখে বেশ বোঝা যাচ্ছে, এরা মানুষের হাতের পরশ 
পেয়েছে । মানুষ ঘষে-মেজে এগুলি দিয়ে দেখালয় তৈরি করেছিল 
আবার মানুষই তা ধ্বংস করেছে । তাই এখন এরা এমন অনাদরে 
পড়ে আছে চারিদিকে । 

গাইড আবার বলেন- কেবল নন্দির, তুর্গ আর বন্দরের জন্যই 
সউনিয়নের খ্যাতি ছিল নাঁ। এখানের বেলাতৃমিও চমৎকার । 
অনেকে বলেন দেশের সবচেয়ে সুন্দর সৈকত । তাই মন্দিরে দীড়িয়ে 
আপনারা সাগরপারে স্নানাথাঁদের ভিড় দেখতে পাবেন । তবে অত 
উচু থেকে মানুষগুলোকে লিলিপুটের মতো মনে হবে। 

__সাগর থেকে মন্দির কত উচু? জনৈকা' সহযাত্রী প্রশ্ন করেন। 

_ সমুদ্র সমতা থেকে এ মন্দিরের উচ্চতা। ৭৩ মিটার । 

লাল মাটির ওপরে বেশ বড় বড় পাথরের টালি বিছিয়ে পথ! 
সেই পথ বেয়ে মালভূমি সদৃশ পাহাড়টার প্রায় ওপরে উঠে এসেছি? 
এখন সামনে শুধু ধাপ বিশেক সি'ড়ি। হালে তৈরি । পর্যটকদের 
প্রয়োজনে । সেটি পার হলেই আমর পজিডন মন্দিরের সামনে 
পৌছে যাবো । 

পৌছে গেলাম মন্দিরের উত্তর আঙ্গিনায়। বায়ে মন্দির আর 
ডাইনে দুর্গের ধ্বংসাবশেষ । না ছুর্গের কোন দেওয়াল কিস্বা সস্ত 
অবশিষ্ট নেই । কেবল কোন কোন জায়গায় ভিতটকু রয়েছে । অধর 
ছড়িয়ে আছে বড় বড় পাথর । তবু গাইড হাত দেখিয়ে বলেন__ 
প[110 60101019০01 1[১0589100] 81). 0100 07985801089 
শ00718107)5, 

আরেকবার দেখে নিউ চারিদিকে । গাইড ঠিকই বলেছেন । 
তিনদিকেই জল, [19 1) ০1 1300:01017, সউনিয়ন উপসাগরের 
উপকণ্ঠে সউনিয়ন অন্তরীপ । তবে উপসাগরের নামে অস্তরীপ, না 
অন্তরীপের নামে উপসাগর সেকথ!। জানালেন না গাইড । 

আমাদের বাঁদিকে মন্দির অর্থাৎ পজিডন মন্দিরের ধ্বংসাবশেষ । 
চারিদিকে পাথর বাঁধিয়ে উচু ভিত, স্থুবিশাল এলাকা জুড়ে, 
আরতক্ষেত্রাকার এটি মন্দিরের প্রথম স্তর । এর প্রায় মাঝখানে 
তেমনি আয়তক্ষেত্রাকার দ্বিতীয় স্তর ৷ তারই ওপরে সেই বিশ্ববিখ্য'ত 
প্রাচীন মন্দিরের স্তম্তরাজি | 

আমরা কয়েক ধাপ সিড়ি বেয়ে প্রথম স্তরে উঠে এলাম । এটি 
বোধকরি মন্দিরের চাতাল ছিল। চারিদিকেই প্রশস্ত চাতাল। 
এখান থেকে আবার কয়েকধাপ সিড়ি ভেঙে মূল-মন্দির প্রাঙ্গণে 
পৌছতে হবে। কিন্ত তার বোধকরি কিছু দেরি আছে। কারণ 
গাইড চাতালের ওপরেই ছড়িয়ে পড়েছেন, আমরা তাকে ঘিরে 
াড়াই। তিনি বলেন-বলা বাহুল্য আপনারা এখানে ও চারি-, 
দিকে যেসব ধ্বংসাবশেষ দেখতে পাচ্ছেন । তা প্রায় সবই পুরাতাত্বিক 
খননকার্ষের ফলে পাওয়া গিয়েছে । 

--কোন্‌ সময়ে সেই খননকার্য শুরু হয়েছিল? জনৈক জাপানী 
পর্যটক প্রশ্ন করেন । 

স্পিন আমার কানের কাছে মুখ এনে বলে-_ _আহ্বংল, এই ভদ্র- 
লোকও মনে হচ্ছে লেখক, তোমার মতো । 

_কেমন করে বুঝলে? 

__দেখছ না, হাতে নোটবই ও কলম রয়েছে । 

একটু হেসে বলি-_আর তাই ভদ্রলোক লেখক নন। কারণ 
লেখকরা এসব নোট করেন না তারা বই পড়ে জেনে নেন। 

_তাহলে উনি কি হবেন? 

-কেমন করে বলি? তবে মনে হচ্ছে ভদ্রলোক একজন মন- 
যোগী পর্যটক, এমনিই এসব লিখে রাখছেন । যাক্‌ গে, এসো এবারে 
গাইডের কথা শোনা যাক । 

গাইড বলছেন--এখানে, .বিশেষ করে এই পজিডন মন্দিরে 
পুরাতাত্বিক অনুসন্ধান অষ্টাদশ শতকে শেষদিকেই শুরু হয়েছিল । 
কিন্ত সে অনুসন্ধান ঠিক উল্লেখ করবার মতো! নয়। এখানে প্রথম 
উল্লেখযোগ্য অন্ুসন্ধান শুরু করেন এক ফরাসী মিশন, ১৮২৫ সালে। 
তবে তার! খুব সফলকাম নন। এর প্রায় ষাট বছর পরে অর্থাৎ 
১৮৮৪ সালে আসেন এক জর্মন পুরাতাত্বিক দল। তাদের কাজে 
উৎসাহিত হয়ে গ্রীক আকিওলজিক্যাল সোসাইটি প্রতিষ্ঠিত হয়। 
তার! ১৮৯৭ সালে খননকার্ধ শুরু করেন । এবং একটানা ১৯১৫ সাল 
পর্ষস্ত কাজ করে সউনিয়নকে দর্শনীয় করে তোলেন। 

একবার থামেন গাইড । আমরা তার দিকে তাকাই । তিনি 
ইসারা করে আবার বলতে শুরু করেন এখন গ্রতিহাসিকগণ 
মোটামুটি একমত যে এখান থেকে প্রায় ৫০০ মিটার উত্তর-পশ্চিমে 
এ সাগরপারে ছিল এথেনা মন্দির, তার দক্ষিণ-পশ্চিমে ছিল জনপদ । 
আর অন্তরীপের অপরপায়ে অর্থাৎ দক্ষিণ সাগর তীরে ছিল বন্দর। 
ভাবলে রোমাঞ্চিত হতে হয় যে সুন্দরী হেলেন একদিন ট্রয় থেকে 
এই বন্দরে ফিরে এসেছেন এবং এখান থেকেই ঘরে ফিরে গিয়েছেন । 

_২আর দুর্গ মানে সেনানিবাস ইত্যাদি? জনৈকা। আমেরিকান 
পর্যটক প্রশ্ন করেন । 

গাইড আবার হাত দেখিয়ে বলেন- এই পজিডন মন্দিরের থেকে 
শুরু করে দক্ষিণে সাগর তীর পর্যন্ত ছিল সুরক্ষিত ছুর্গ ও নৌঘাটি। 
পজিডন মন্দিরটি প্রকৃত পক্ষে ছুর্গ প্রাকারের মধ্যেই অবস্থিত ছিল। 
আর নৌর্ঘখটিতে যাওয়া-আসার পথ ছিল ছূর্গের ভেতর দিয়ে । 
আরেকটা কথা-"" 
একটু থামেন গাইড । আমরা তার দিকে তাকাই। তিনি 
বলেন- এখন এই অন্তরীপে আপনারা ঘাস আর ঝোপঝাড ছাড়া 
আর কিছু দেখতে পাচ্ছেন না। কিন্তু তখন এখানে ছুটি মন্নিরেই 
ছিল ফুলের বাগান আর প্রায় সারা এলাকা জুড়েই ছিল বহু বড় বড় 
গাছ। বিশেষ করে এথেন। মন্দির, জনপদ ও বন্দর এলাকা তো 
রীতিমত ছায়াশীতল ছিল । 

আমার মানসলোকে সেই সমৃদ্ধ সউনিয়নের কর্মব্যস্ত জনবহুল 
রূপন ভেসে ওঠে । জাহাজের যাওয়া-আসা', সৈম্তদের কুচকাওয়াজ, 
বাসিন্দাদের ছুটোছুটি আর তীর্ঘযাত্রীদের আগমনে স্বদ! ব্যস্ত হয়ে 
থাকত সউনিয়ন। তখন নিশ্চয়ই এই সারা অন্তরীপ জুড়েই বু 
যাতায়াতের পথ ছিল। মোটরপথ নয়, ঘোড়া ও ঘোড়ার-গাড়ির। 
সেই পথের ধুলিতে ধূসারিত হত পথচারীদের পোশাক । আর 
মন্দিরের নওবতখান। থেকে ভেসে আসত সানাই জাতীয় কোন 
বাশির সুর |." 

ভাবনা থামাতে হয় আমাকে । গাইড হাটতে শুরু করেছেন। 
আমরা তার সঙ্গী হই। 

কিন্তু একটু বাদেই গাইড আঝুর ফীড়িয়ে পড়েন। বলেন__ 
যে জায়গাটি দিয়ে আমরা এই মন্দির এলাকায় এসেছি। ওখানে ছুটি 
উচু টাওয়ার ছিল। দিনরাত সেখানে লোক থাকত। তারা সাগরে : 
কিম্বা মাটিতে শক্রর আগমন লক্ষ্য করত । 

আপনার! দেখেই কুঝতে পারছেন যে অন্তরীপের এই অংশট! 

একট! পাহাড় । পাহাড়ের উপরিভাগ সমতঙ্গ করে মন্দির ও হ্র্গ 
তৈরি করা হয়েছিল। 

আমরা মাথা নাঁড়ি। গাইড বলতে থাকেন-_-পজিডন মন্দিরে 
এই স্তস্তগুলি দেখে আপনারা বুঝতে পারছেন ঘে এর নির্মাণকৌশল 
অবিকল পার্থেনন মন্দিরের মতো । এতে অবাক হবার কিছু নেই। 
কারণ একই স্থপতি মন্দির ছুটি নির্মাণ করেছিলেন । শ্রীস্টপূর্ব ৪৪৭ 
সালে অর্থাৎ পার্থেনন মন্দিরের তু-বছর আগেই এর নির্মীণকার্য আরম্ত 
করা হয় । তাই পার্থেননের স্তম্তগুলির সঙ্গে এই স্তস্তগুলির এমন 
সাদৃশ্ঠ দেখতে পাচ্ছেন । তবে ছুটি মন্দিরের অঙ্গসঙ্জার মাঝে প্রচুর 
পার্থক্য রয়েছে । এখানে “ফ্রী” বা মুতিমালা ও কারুকার্য সবই 
ভেতরে, বাইরে কিছুই নেই । 

আমরা দেখি । গাইড ঠিকই বলেছেন। কিন্তু একটা কথা 
তিনি বলেন নি। এখানে মুতিগুলো সবই একসঙ্গে । একটি কাহিনীর 
পরেই আরেকটি । মাঝখানে কোন যতি নেই । 

গাইড করেকটি মৃতিমালার সঙ্গে আমাদের পরিচয় করিয়ে দেন। 
ইসারা করে বলেন-_-01292601080 দেবসুরের সংগ্রাম ; 061). 
68%009105 দেবতাদের অঙ্গে সেন্ট,রদের গ্রাম ; থেসিউসের 
বিভিন্ন বীরত্ব". 

_আঙ্কল, তুমি কিন্তু আমাকে থেসিউসের গল্প বলো নি 
এখনো । মাঝখানে হঠাং স্পিন বলে ওঠে । তার কে অভিমান । 

তাড়াতাড়ি জবাবদিহি করি_হ্্যা। এখনও বল! হয়ে ওঠে নি। 
গল্পট। বড তো, অনেকটা সময় দরকার ৷ বলব একদিন । এখন এসো, 
আমরা গাইডের কথা শুনি | 

গাইড বলছেন-_মুতিমাল। সবই মার্বেল পাথর দিয়ে তৈরি। 
কিন্তু ভাল মার্বেল না হওয়ায় সমুদ্রের নোনা ও জলীয় আবহাওয়ার 
বিবর্ণ হয়ে গিরেছে। 

স্তন্তগুলি কিন্তু কোনটাই মার্ধেল পাথরের নয়, সবই বেলে- 

পাথর জাতীয় পাথর দিয়ে তৈরি । এরা বলেন %209:058 ৪0০7৪, 

বা সচ্ছিদ্র পাথর । যাক্‌ গে গাইডের কথ। শোন! বাক। 

গাইড বলছেন--অনেকের মতে খরচ কমাবার জন্যই ছু-রকম 
পাথর ব্যবহার করা হয়েছিল। আবার কারও মতে, প্রথমে সবই 
সচ্ছিদ্র পাথর দিয়ে তৈরি করা হয়। তার পরে পারস্ত-সৈম্থারা এই 
মন্দিরের খুবই ক্ষতি করে। পরবতী কালে সংস্কার সাধন করার সময় 
মার্বেল পাথরের মৃত্তিমাল! এবং বহু রঙিন চিত্র দিয়ে মন্দিরটিকে 
খরশ্বর্ষশালী ও রমণীয় করে তোলা হয় । 

একটু থেমে গাইড আবার বলে চলেন_ আমি বোধ হয় 
আপনাদের বলেছি ষে প্রথমে পজিডন এবং এথেনা ছুটি মন্দিরই 
কাঠের বাড়ি ছিল। তখন দারু বিগ্রহ পুজিত হতেন। তারপরে 
ম্যারাথন যুদ্ধের ( খ্রীঃ পৃঃ ৪৯০ ) পরে এখানে প্রথম পাথরের মন্দির 
নির্মাণ শুরু হয়। কিন্তু থার্মোপলি যুদ্ধের ( খ্রীঃ পৃঃ ৪৮০ ) আগে 
নির্মাণকার্ধ শেষ হয় না। পারসী সেনারা সেই অসম্পূর্ণ মন্দিরেই 
ধ্বংসলীল! চালায় । প্রায় পঞ্চাশ বছর মন্দিরটি সেভাবেই পড়ে 
থাকে । অবশেবে খ্রস্টপূর্ব 8৪৭ থেকে ৪৪০ সালের মাঝে কোনসনয়ে 
নবকলেবরে মন্দির নির্মাণ শুরু হয়। যুগে যুগে সে মন্দিরের সংস্কার 
সাধন কর! হয়েছে । এখন আমর! তারই ধ্বংসাবশেষ দেখতে পাচ্ছি । 

আঙ্গ এখানে আপনারা কেবল কয়েকটি স্তম্ত আর তাদের ওপরে 
কিছু কারুকার্ষঘচিত পাথরের কড়িকাঠ শুধু দেখতে পাচ্ছেন। কিন্ত 
এককালে এটি বিশ্বের একটি সবচেয়ে সুন্দর ও এরশ্বর্ষশালী দেবালয় 
ছিল। আর অবস্থানের কথ! কীইবা বলব! সেতে। আপনারা 
দেখতেই পাচ্ছেন । এখানে দাড়িরে সদাকম্পমান উজ্জল সাগরের 
বুকে ভ্রেগে থাকা ছ্বীপগুলিকে, চারিদিকের সাগর মাটি পাহাড় ও 
বনভূমিকে স্বপ্নের জগৎ বলে মনে হয়। আর সেকালে স্থনীল-সাগরে 
বিধৌত অপরূপা মন্দিরটিকে মনে হত স্বর্গের অমরাবতী। 

কিন্ত নিষ্ুরমান্্ব আর মহাকালের কবলে পড়ে সভ্যতার কত 
সহত্র সম্পদ বিনষ্ট হয়ে গিয়েছে ! অতএব সেকালের মন্দিরের জন্য 
শোক না করে আস্মন,আমরা একালের ধ্বংসাবশেষ দর্শন করি । 

যতটুকু আছে ততটুকু দেখেই আমাদের তৃধিত অন্তরে কিঞ্চিৎ বারি 
সিঞ্চন করি। 

আমরা রয়েছি মন্দিরের উত্তর চাতালে। এদিকে একটি গোল 
ও ছুটি চৌকো! স্তস্ত রয়েছে দাড়িয়ে । আমাদের বায়ে অর্থাং পৃবে 
নটি আর ভাইনে অর্থাৎ পশ্চিমে ছ?টি প্রায় অক্ষত স্তস্ত সারি বেঁধে 
রয়েছে দাড়িয়ে। এছাড়া পশ্চিমে একটি স্তস্তের গোড়ার দিকের 
খানিকটা অংশও রয়ে গেছে। কিন্তু আর ছুটি স্তম্ত ও দক্ষিণের 
সতস্তগুলির কোন চিহ্ন নেই । তাহলেও মন্দিরটি যে আয়তক্ষেত্রাকার 
ছিল তা বেশ বোঝা যাচ্ছে। 

চৌকো স্তন্ত ব্গতে কিন্তু কেবল উত্তরদিকের ছুটি, বাকি সবই 
গোলাকার। ছুটি চৌকো স্তন্তের ডানদিকেরটির সামনে গিয়ে 
্াড়ালেন গাইড । তারপরে বলতে শুরু করেন__বহু বছর আগের 
থেকেই পর্যটকরা এই মন্দিরগাত্রে নাম খোঁদাই করে নিজেদের অমর 
করে তুলতে চেয়েছেন । আর সেজন্য তারা বেছে নিয়েছেন এই ছুটি 
চৌকো থাম। গোল থামগুলোর ওপরে নাম খোদানো কষ্টকর । 
কাজটা ভাল নয়। এতে এতিহাসিক নিদর্শনের মূল্য কমে যায় । 
কিন্ত আমরা উৎসাহী মানুষগুলোকে ক্ষমা করে দেব। কারণ এদের 
মধ্যে একজন হলেন গ্রীসের পরমহিতৈষী ইংরেজ কবি লর্ড বায়রণ। 
এই দেখুন, এখানে তিনি নাম খোদাই করে গিয়েছেন .. 

ব্যস, সঙ্গে সঙ্গে ধাকাধাক্কি শুরু হয়ে গেল। কে আগে দেখবে, 
তাই নিয়ে প্রতিযোগিতা । যুরোপে আসার পর থেকে এ জিনিসটা 
প্রায় দেখি নি বলা চলে । আমি সব জায়গাতেই এমনি বাসট্যর 
করেছি এবং আমার সঙ্গে আজও মোটামুটি একই রকম পর্যটকমগুলী। 
কি জানি মহাকবি বামরণ হয়তো৷ আমার সহ্যাত্রীদের এমন অসহিষুর 
করে তুলেছেন । 

আমি কেবল ভারতীয় পর্যটক নই, আমি বরিশীলের বাঙ্গাল । 
ধাক্তাধাক্কিতে এ'রা কেউ আমার সঙ্গে পেরে উঠবেন না। তবু আমি' 
এ প্রতিযোগিতায় অংশ নিতে পারি না। সহস। সুপিন একখানি 

হাত ধরে আমাকে ভিড়ের বাইরে নিয়ে আসে । সকরুণ স্বরে বলে-_- 
আঙ্কল তোমার বয়স হয়েছে । প্লীজ ওয়েট । ওদের দেখা হয়ে 
যাক। আমরা পরে দেখব । 

অতএব চন্দ্র ও স্ুপিনের সঙ্গে আমিও নিঃশবে সহযাত্রীদের 
কবিগ্রীতি দেখতে থাকি । তবে বেশিক্ষণ সে সুযোগ পাই না। 
কারণ আমার সহযাত্রীদের অতিরিক্ত উৎসাহ দেখতে পেয়েই গাইড 
থামটিকে আড়াল করে চীাড়ান। তারপরে চিৎকার করে বলে 
ওঠেন _ কিউ প্রিজ ! সিঙ্গল লাইন । কিউ. 

সহযাত্রীদের সে নির্দেশ পালন করতে হয়। ফলে বিনা শক্তি- 
ক্ষয়েই কিছুক্ষণ বাদে সেই খোদাই কর। নামটির সামনে এসে দ্াডাই। 

পর পর পাথর সাজিয়ে থাম । একই আকারের চৌকো পাথর। 
তারই তলার দিকে চাঁরখানি পাথরের ওপরে নাম খোদাই, অনেক 
নাম। কতগুলে৷ এত গভীরভাবে খোদাই করা যে দেখে মনে হচ্ছে, 
নামের মালিকরা ছেনি ও হাতুড়ি নিয়ে মন্দির দর্শনে এসেছিলেন । 

কেবল সংখ্য। নয়, জাতীয়তার বিচারেও নামগুলো! বৈচিত্র্যময় । 
কোন্টি গ্রীক, কোনটি ইতালিয়ান, কোনটি ইংরেজ ফরাসী জর্মন, 
কোনটি বা এশিয়ান আফ্রিকান অথবা আমেরিকান । ভগ্ন মন্দিরের 
এই পাথর ক'খানিতে সার! বিশ্ব এসে মিলিত হয়েছে । 

কবি বায়রণ তার নাম খোদাই করেছেন নিচের থেকে তৃতীয় 
পাথরখানির তলার দিকে । শুধু “3১/০7৮” শব্টি খোদিত । আমি 
দেখি । একবার হাত বোলাই । মনে মনে প্রণাম জানাই । আর 
ভাবি, অন্যান্যদের সঙ্গে কবি বায়রণের মানসিকতার পার্থক্য ছিল। 
অন্যান্তরদেব মতো! অমর হবার বাসন] নিয়ে তিনি এখানে নাম খোদাই 
করেন নি। তিনি পরাধীন গ্রীসের মুক্তিকামী মানুষের মাঝে মিশে 
যেতে চেয়েছেন বলেই এখানে তার নামটি খোদাই করে গিয়েছেন । 

কবির কামন! পূর্ণ হয়েছে। ইংরেজ্র কবি লর্ড বায়রণ গ্রীসের 
জাতীয়কবির মর্ধাদা লাভ করেছেন । এবং আজও তিনি গ্রীসের 
মান্ুষদের শ্রদ্ধা ও ভালোবাসা লাভ করে চলেছেন । 

কবির নাম দেখা হলে সবার সঙ্গে উঠে আসি মন্দিরের মাঝখানে । 
তিন ধাপ সিড়ি পেরিয়ে উঠতে হল। মন্দিরের ভেতরে মেঝের 
অবস্থা খুবই শোচনীয়। একটু অগ্থমনস্ক হলেই হোঁচট খেতে হবে। 
তবে এখানে ছাড়িয়ে মন্দিরের গড়নট। বেশ বোঝ যাচ্ছে । মেঝের 
ওপরে চারদিকেই প্রায় কোমরসমান পাথরের দেওয়াল । তারই 
ওপরে সমান দৃরত্বে থামের সারি। একখানির ওপরে আরেকুখানি 
পাথর সাল্িয়ে থাম, পার্থেনন মন্দিরের মতো । ছুটি থামের মাঝ- 
খানে পৃথক পৃথক পাথরের চৌকো কড়িকাঠ। তারই ওপরে ফ্রীজ 
বা সেই মৃতিমালা। আমর আবার সেগুলি দেখি । 

দেখতে দেখতে শুনি গাইডের কথা। তিনি বলছেন-_এ মন্দিরেও 
পজিডন দেবের পূর্ণাবয়ব মুতি ছিল আর এখানেও প্রচুর মূল্যবান 
ধরশ্বর্ষ সঞ্চিত থাকত । "" 

ঠিক কোন্খানে কে জানে? কিন্তু জানতে পারলেও কোন লাভ 
হবেকি? বিগতযুগের লোভী মানুষগুলো কি আর আমাদের জন্য 
কিছু রেখে গিয়েছে ! 

সুতরাং সে ভাবনা ছেড়ে আরেকবার ভাল করে চারিদিক দেখে 
নেওয়া যাক। তিনদিকেই শান্ত ও স্বনীল সাগর । সাগর নয়, 
উপসাগর। তাই তীর দ্রেখা যাচ্ছে। সাগরের তীরে তীরে সারি 
সারি পাহাড়। কোনটি সবুজ, কোনটি কালো, কোনটিবা ধূসর । 

এপারে সাগরপারে স্সানাথাঁর ভিড়। অবশ্য এই ৭৩ মিটার 
ওপর থেকে মানুষগুলোকে লিলিপুটের মতই মনে হচ্ছে । তবু তাদের 
আরেকবার দেখে নিই । 

তাদের অনতিদূরে বেশ কয়েকখানি জাহাজ নোঙ্গর করে আছে। 
মালপত্র ওঠা-নামা করছে । কয়েকখানি পালতোলা নৌকো আর 
কয়েকটি স্পীডবোটি যাওয়া-আসা করছে। বোধকরি পর্যটকরা 
জলবিহার করছেন । 

জল থেকে মাটির দিকে দৃষ্টি ফেরাই। অন্তরীপ থেকে মূল- 
ভূখগ্তের দিকে তাকাই । কোথাও বন্ধ্যা, কোথাও বনভূমি । কোথাও 

পাহাড় কোথাও বা সবুজ সমতল । . তারই বুক চিরে পথ। যে 
পথ দিয়ে আমি এথেন্স থেকে এখানে এসেছি, আবার যে পথ দিয়ে 
এথেন্সে ফিরে যাবো । 

আমি দেখি আর দেখি । এ দেখার শেষ নেই। কিন্তু দিনের 
শেষ আছে। দ্বেখতে দেখতে গোধূলি ঘনিয়ে এলো! সউনিয়নের 
মাটিতে, সাগরে আর আকাশে । মাটিতেই জীধার এলো সবার 
আগে। মনে হল কালো চাদরে সারা শরীর ঢেকে নিয়ে কমক্রান্ত 
পৃথিবী পড়ল ঘুমিয়ে । 

তারপরে আধার নেমে এলে! সাগরের বুকে । জাহাজ আর 
নৌকোর বাতিগুলে! জাধারের আলো হয়ে রইল জেগে । এবারে 
আকাশের পালা । 

না। আকাশ আধার হল না। তার বুকে জলে উঠল লক্ষ 
তারার দেয়ালী। তারপরে পুবের সাগর থেকে ভেসে উঠল চাঁদ । 
সাগরের বুকে সোনালী আলে ছড়িয়ে দিয়ে সে আকাশের কোলে 
আশ্রয় নিল। চাদের আলোয় আকাশ আলো হল, সাগরের আধার 
ঘুচল আর মাটি মোহময়ী রূপ ধারণ করল। সেই আধো আলো 
আধো ছায়ায় মন্দিরের স্তম্তগুলি মুহুর্তে রহস্তময় হয়ে উঠল। 

রহস্ত তো বটেই। ইতিহাসের চেয়ে বড় রহস্ত আর কি আছে 
এই বিশ্বসংসারে ! কিন্তু কেবল এঁতিহাসিক স্থানে ঘুরে বেড়ানোই সার 
হল আমার । ইতিহাসের কোন রহস্তই উদ্ধার করতে পারলাম না । 

তাই তে। সউনিয়ন আমার কাছে চিরকাল রহস্তময়ী থেকে 
যাবে । জীবনের শেষমুহূর্ত পর্যন্ত আমি তার আকর্ধণ অন্থুভব করব। 
আর ভাবব যে মন্দিরদ্ধারে মহামতি সক্রেতিসের পদধূলি পড়েছে, 
মহাবীর আলেকজান্দারের পদছায়া পড়েছে, মহাকবি বায়রণের 
পদচিহ্ন রয়েছে, আমিও সেই মন্দির দর্শন করেছি । 

তারা ছাড়াও যুগে যুগে কত অসংখ্য মানুষ এসে দাড়িয়েছেন এই 
মন্দিরতলে, সউনিয়নের সীমাহীন সৌন্দর্যসন্তারে হৃদয়ের পাত্র পূর্ণ, 
করে ফিরে গিয়েছেন ঘরে । আগামীদিনে আরও কত মান্থুষ 

আসবেন । তারাও সউনিয়নের সৌন্দর্য দর্শন করে আমারই মাতা 
দিশাহারা হবেন। কিন্তু কেউ এই অখ্যাত ভারত পথিকের নীরব 
শ্রদ্ধাপ্জলির কথ! জানতেও পারবেন না । কেবল আমি জেনে গেলাম 
যুগাতীত কালের সংখ্যাতীত তীর্ঘযাত্রীদের মধ্যে আমিও একজন । 


সেই সাগরপারের পথ পেরিয়ে বাস চলেছে ছুটে । আমরা! 
সউনিয়ন থেকে এথেন্স ফিরে চলেছি। সকল কৌতূহলের ঘটেছে 
অবসান। সুতরাং সহযাত্রীরা কেউ কোন প্রশ্ন করছেন না। 
নিজেদের মধ্যে কথাবার্তা বলছেন। আর গাইড একেবারেই নীরব । 
তিনি॥তার জায়গায় বসে চোখ বুজে রয়েছেন । ঘুমুচ্ছেন কি? বোধ 
করি নয়। ক্লান্তি বিনোদনের জন্যই চোখ বুজে আছেন । 

আর তাঁকে এই চোখ বুঝে থাকতে দেখেই বোধহয় স্ুপিনের 
মাথায় ছুষুবুদ্ধি এসে যায়। সে সবিনয়ে ভদ্রমহিলাকে বলে-__ 
মাদাম, যদি কিছু মনে না করেন একটা অন্থুরোধ করি । 

_ বেশ তো করুন। চোখ মেলে ভদ্রমহিলা বলেন । 

স্থাপিন প্রস্তাব করে_ দেখুন* এরকম চুপচাপ বসে থাকতে ভাল 
লাগছে না। আমরা সউনিয়ন দেখে ফিরে চলেছি । আপনিই 
বলছেন, সউনিয়নের সঙ্গে ইলিয়দ এবং ওদিসির সম্পর্ক খুবই নিবিড় । 
আপনি যদি আমাদের সংক্ষেপে একটু হোমার ও তার মহাকাব্যের 
কথা বলতেন । 

আশ্চর্য! ভদ্রমহিল! কিন্তু আপত্তি করেন না। তিনি দুষ্ু- 
মেয়ের ফীদে ধরা দিয়ে বলতে শুরু করেন__মহাকবি হোমার জন্মে 
ছিলেন খ্রীস্টপূর্ব নবম শতকে । তার জন্মস্থান নিয়ে মতভেদ রয়েছে । 
গ্রীসের সাতটি রাজ্য দাবী করে তিনি তাদেরই লোক। বলা! বাহুল্য 
আমাদের অর্থাৎ এথেন্সবাসীদের দাবীটাই সবচেয়ে বেশি যুক্তিপূর্ণ 
কারণ মহাকবির প্রধান কর্মস্থল ছিল এথেন্স। তবে হোমার একজন 
ক্লান্তিহীন পর্যটক ছিলেন। তিনি প্রতিবেশী দ্বীপসমূহ সহ সগগ্র 

গ্রীসদেশ ভ্রমণ করেছেন । 

হোমারের বাবা ছিলেন একজন প্রতিষিত চারণকবি । তাই 
স্নাতক পরীক্ষায় পাশ করে তিনিও তার বীণাটি হাতে নিয়ে বন্ছবর্ণে 
চিত্রিত এক আলখাল্লা পরে পথে বেরিয়ে পড়েন । স্বরচিত গান 
গাইতে গাইতে স'র! দেশ ভ্রমণ করতে থাকেন । ইলিয়দ এবং ওদিসি 
রচনাও এই গান গেয়েই 

শ্বীস্টজন্মের সাড়ে আটশ' বছর আগে রচিত ইলিয়দ এবং ওদিসি 
ছটি পথক মহাকাব্য হলেও একই কাহিনীকে অবলম্বন করে রচিত । 
কাহিনীটি আপনারা সবাই জানেন ইরয়ের যুদ্ধ । 

আমরা মাথা নাড়ি। গাইড বলতে থাকেন-উ্য়যুদ্ধের 
পএতিহাসিক সত্তা না পাওয়া গেলেও মহাঁকবির জন্মের আগে 
একবার এশিয়া মাইনরের উত্তর-পশ্চিম অঞ্চলে প্রচণ্ড যুদ্ধ হয়েছিল । 
ভূমধ্যস'গরীয় অঞ্চলের রাজারা প্রায় সবাই সেইযুদ্ধে কোন না কোন 
পক্ষ নিয়েছিলেন। হোমারের সময়ে সেই যুদ্ধের কথা মানুষের 
মুখে মুখে ফিরত । তাই হোমার ভেবেছিলেন যুদ্ধকে অবলম্বন করে 
কোন গীতিকাব্য রচন। করলে তা সমাদূত হবে। তার সে ভাবনা 
সত্য হয়েছে । ভ্রাম্যমান চারণকবি তৎকালীন গ্রীসের সবচেয়ে 
জনপ্রিয় মানুষ হয়ে উঠেছেন এবং তার সেই মহাকাব্য আজ প্রায় 
তিন হাক্রার বছর পরেও সারা বিশ্বে সমান আদৃত। 

অনেকের মতে হোমার জন্মান্ধ ছিলেন আবার কেউবা বলেন 
তিনি শেষ জীবনে অন্ধ হয়ে গিয়েছিলেন । মনে হয় দ্বিতীয় মতটি' 
সত্য হতে পারে। কারণ জন্মান্ধ হলে তার মহাকাব্যে আমরা 
বিভিন্ন মন্দির ও প্রাসাদের এমন বাস্তব বর্ণনা কিস্বা এমন প্রাকৃতিক 
ও ভৌগোলিক বিবরণ পেতাম না । 

একদল আধুনিক গবেষক অবশ্থ মনে করেন, হোমার একজন 
নন। জনৈক পুরুষকবি ও জনৈকা মহিলাকবি মিলেই হোমার । 
পুরুষকবি ইলিয়দ ও মহিলাকবি ওদিসি রচনা করেছেন। আবার 
অনেকে বলেন ছুটি মহাকাব্যই পুরুষ হোমারের রচন1। তবে ওদিসি 

মহাকাব্যে তাঁর মেয়ে প্রচুর পরিবর্তন ও পরিবর্ধন করেছেন। 

কিন্তু যাক গে এসব কথা । মহাকবির তিরোভাবের প্রায় ছ'শ 
বছর পরেও কিন্তু কবিতাগুলো! ছিল ছটিয়ে ছড়িয়ে, ছিল মানুষের 
মুখে মুখে গ্রীসের ঘরে ঘরে । আম্গুমানিক শ্রীস্টপূর্ব ২৫* অবে গ্রীক 
পণ্ডিত সামোথেসের আ্যারিস্তার্কীস প্রচুর পরীক্ষার পরে ইলিয়দ এবং 
ওদিসির মুল-রচনাগুলি একপসঙ্গে সঙ্কলিত করে ছুখানি মহাকাব্যের 
রূপ দান করেন। সেই থেকে বিশ্বের দেশে দেশে ছুই মহাকাব্যের 
জয়যাত্রা শুরু এবং তা আজও অব্যাহত । 

আরিস্তোতল বলেছেন, ইলিয়দ শুধু মহাকাব্য নয়, বিশ্বের প্রথম 
সার্থক ট্র্যাজিডি । কোন কোন সমালোচক বলেছেন, নবজাগরণ 
মানেই হোমার । "17181875010 বা অতীতচারণ। দিয়ে কাহিনী 
শুরু করার যে রীতি আক্র সারা বিশ্বে অন্ুস্থত, মহাকবি হোমারই 
তার আবিষ্বর্তী। 50229561৮07958, বা! ব্যাঞ্জনধমিতা ও মনস্তাত্বিক 
বিশ্লেষণ হোমারের রচনানৈপুণ্যের প্রধান বৈশিষ্ট্য । হোমারের 
যেমন ছিল জীবনবোধ, তেমনি অসাধারণ ছিল তার সৌন্দ্যবোধ । 
চেতন-অচেতন ছোট-বড় প্রতিটি বস্ত ও প্রাণের মাঝে তিনি এক 
সহজ ও সুন্দর সাদৃশ্য খুঁজে পেয়েছিলেন । হোমারের মহাকাব্য 
ক্ল্যাসিকাল। কিন্ত তিনি কখনও সংযমের সীম। লঙ্ঘন করেন নি। 
আর তাই মহাকবি হোমার আজও অমর এবং চিরকাল অমর 
থাকবেন। 

থামলেন গাইড। বাস ছুটে চলেছে সউনিয়ন থেকে উর্বশী 
এথেন্সের পথে । বাইরে চাদের আলো! আর ভেতরে নাইট ল্যাম্প । 
উভয়েই রহস্যময় হয়ে উঠেছে । কারণ বাসের ভেতরে অখণ্ড নীরবতা । 
আমরা যে এতক্ষণ মহাকবি হোমাঁরের কথা শুনছিলাম । 

গাইডের কণন্বরে নীরবতার অবসান হয় । তিনি বলেন_ এবারে 
আমি আপনাদের কাছে সংক্ষেপে ইলিয়দ এবং ওদ্রিসির কথা বলছি । 

আবার সোজা হয়ে বসি। গাইড শুরু করেন__এই ছুটি মহা- 
কাব্য পাশ্চাত্য সাহিত্যের প্রাচীনতম সাহিত্যকীতি। আ্যারিস্তার্কাস 

ইলিয়দ মহাকাব্যকে চব্বিশটি খণ্ডে ২ংকলিত করেছেন। ট্রয় নগরের 
প্রতিষ্ঠাতা ইলিয়ন-এর ( 11101; ) নামানুসারে কাব্যের নামকরণ 
কর। হয়েছে। 

্রয়ের রাজা প্রায়ামের পুত্র প্যারিস বেড়াতে এসেছিলেন মেনেলাসের 
রাজ্যে । সম্মানিত অতিথিকে মেনেলাস পরম সমাদরে প্রাসাদে 
আশ্রয় দিয়েছিলেন । তারই সুযোগ নিয়ে অকৃতজ্ঞ প্যারিস মেনেলাসের 
যুবতী স্ত্রী হেলেনের ঘনিষ্ঠ হলেন। এবং একদিন সেই পরমান্ুন্দরী 
গ্রীসকন্তাকে নিয়ে দেশে পালালেন । হেলেনকে ফিরিয়ে আনার 
জন্য গ্রীক বীরগণ ট্রয় অবরোধ করেন। এই যুদ্ধের কাহিনী দিয়েই 
ইলিয়দ মহাকাব্য । শুধুমান্ুষ নয়, অলিম্পীসের দেবতারাও এই 
যুদ্ধে অংশ নিয়েছেন। আর ট্রয়বাসীদের জীবনধাত্রার ভারী সুন্দর 
বিবরণ ররেছে এই মহাঁকাব্যে । অর্থাৎ দেব-দেবী রাজ পুত্র-রাজকন্তা 
ও জনসাধারণ কেউই উপেক্ষিত নয় এই মহাকাব্যে। 

মূল কাহিনীকে অবলম্বন করে জড়িয়ে আছে ছোট-বড় আরও 
নান! কাহিনী । প্রত্যেকটি কাহিনী পাঠকচিত্তকে আকধণ করে। 
যেমন প্রাথমিক যুদ্ধজয়ের পুরস্কার রূপে গ্রীকবীর আগামেনন সুন্দরী 
শ্বীসিসকে ( 01179615 । লাভ করেন। কিন্তু গ্রাসিস ছিলেন 
আাপোলোদেব মন্দিরের পুরোহিতকন্তা । পুরোহিত দেবতার কাছে 
কন্তার মুক্তি প্রার্থনা করলেন। দেবরোষে গ্রীকশিবিরে মহামারী 
দেখা দিল । ভবিষ্যৎদ্রষ্টী ককাস ( 02101089 ) ঘোষণা করলেন, 
দেবরোষ থেকে মুক্তি পেতে হলে অবিলম্বে শীসিসকে তার বাবার 
কাছে ফিরিয়ে দিতে হবে। অগত্যা আগামেননকে তাই করতে হল। 
কিন্ত তিনি তারপরেই আকিলিস-এর যুদ্ধবিজয়ের পুরস্কার সুন্বরী 
ক্রীতদাসী ব্রাইসিসকে (13718915 ) নিজের তাবুতে নিয়ে গেলেন। 
অপমানিত আকিলিস অস্ত্রত্যাগের সিদ্ধান্ত নিলেন। তিনি তার 
বন্ধু সেনাপতি পোত্রোক্লাসকে মিরমিদন ( $197071901 ) সেনা- 
বাহিনীকে নিয়ে যুদ্ধক্ষেত্র থেকে চলে আসার নির্দেশ পাঠালেন । এবং 
পোত্রোক্লাস (1১2,690185 ) সে নির্দেশ পালন করলেন । 

সুদক্ষ সেনাপতির অভাবে গ্রীক সৈন্যরা দিশাহারা হয়ে পড়লেন । 
বিপদ বুঝে আগামেনন নিজের অপরাধ কবুল করে আকিলিসের 
কাছে দূত পাঠালেন। তীর সাহায্য ভিক্ষে করলেন। কিন্ত 
আকিলিস তার অনুরোধ উপেক্ষা করলেন । সুযোগ বুঝে ট্রোজান 
সৈম্র! গ্রীস জাহাজগুলিতে আগুন ধরিয়ে দিতে থাকলেন । 

বন্ধু পেত্রোক্লাস আর চুপ করে থাকতে পারলেন না। পরাজয়ের 
গ্লানি থেকে গ্রীকজাতিকে মুক্ত করার জন্য তিনি আকিলিসকে 
অভিমান ত্যাগ করার অন্নুরোধ করলেন । আকিলিস সে অনুরোধ 
প্রত্যাখ্যান করতে পারলেন না । তবে তিনি নিজে অস্ত্র ধারণ করলেন 
ন।। তীর সেনাবাহিনীকে পেত্রোক্লাসের হাতে সমর্পণ করলেন । 

পেত্রোক্লাস অসামান্ত বীরত্ব ও সাহসের সঙ্গে ট্রোজান আক্রমণ 
প্রতিহত করলেন। কিন্তু শেষ পর্যন্ত ট্রোজান সেনাপতি রাজ পুত্র 
হেক্তরের হাতে নিজে নিহত হলেন । বন্ধু হত্যার প্রতিশোধ নেবার 
জন্য আকিলিস অস্থির হয়ে উঠলেন। তিনি আগামেননের সঙ্গে 
যুদ্ধে যোগ দিলেন। মত্ত হাতির বেগে ট্রোজান সৈন্যদের ছত্রভঙ্গ 
করে হেক্তরকে হত্যা করলেন। তারপরে বন্ধু বিরহে অস্থির 
আকিলিস হেক্তরের মৃতদেহ রথের চাকার সঙ্গে বেঁধে নিয়ে যুদ্ধক্ষেত্রে 
ঘুরে বেড়াতে থাকলেন । 

প্রিয়তম পুত্রের শোকে কাতর হয়ে বৃদ্ধ ্রয়রাজ প্রায়াম 
আকিলিসের কাছে এলেন। তিনি তার কাছে পুত্র হেক্তরের মরদেহ 
প্রার্থন।! করলেন । 

আকিলিসের ক্রোধ প্রশমিত হল। তিনি বুদ্ধ রাজার প্রার্থন। 
পূর্ণ করলেন । হেক্তরের মৃতদেহ ঘিরে ট্রোজান শিবিরে শোকের 
ছায়া! নেসে এলো । স্বয়ং হেলেন পর্যন্ত কাদতে কাদতে বলে উঠলেন, 
হেক্তর ! তুমি আমার .কাছে স্বামীর সব ভাইদের মধ্যে প্রিয়তম 
ছিলে । বিশ বছর আগে আমি ঘর ছেড়ে এখানে এসেছি । কিন্তু 
তুমি এর মধ্যে কখনও আমাকে কোন অপমান করো। নি। এমন 
কি তোমার ভাই-বোনদের কেউ আমাকে কোন খারাপ কথা! বললে 

তুমি তাদের তিরস্কার করেছে! । ট্রয়নগরীর সবাই আজ আমাকে 
ঘ্বণা করে । কারণ আমার জন্যই ট্রয় ধ্বংস হল। তুমিও আমার 
জন্যই অকালে ট্রয় ছেড়ে চলে গেলে। তোমার অকাল মৃত্যুতে 
আজ আমার দুঃখের বোঝা আরও বেড়ে গেল। 

হেক্তরের অন্তেষ্টিকে ঘিরে এক শোকসন্তপ্ত পরিবেশের মাঝে 
ছুই বিবদমান জাতি সন্ধি স্থাপন করলেন । আর সেই সঙ্গে শেব হল 
ইলিয়দ মহাকাব্য । 

চুপ করলেন গাইড । আবার সেই অখণ্ড নীরবতা । সেই 
রহস্যময় পরিবেশ । মনে হচ্ছে এখনও যেন আমরা মহাকাবোর 
জগতেই রয়ে গিয়েছি । 

কিন্তু কমূলি ছেড়ে দেবার পাত্রী নয়। সে নীরবতা ভঙ্গ করে 
স্থপিন বলে আটটি! এবার তাহলে এমনি সংক্ষেপে একটু ওদিসি-র 
কথা বলুন । 

না। এ মেয়েটা সত্যি মানেজ করতে জানে । গাইডকে “আনি, 
ডাকতে শুরু করেছে । 

আর তাঁতে কাঙ্গও হয়। গাইড বিগলিত কে বলেন_ বলব 
বৈকিমা, নিশ্চয়ই বলব । তারপরে ঘড়ি দেখে নিয়ে আশ্বাস 
দেন__তুমি ভয় পেয়ো না । আমাদের হাতে এখনও প্রায় পঁয়তাল্লিশ 
মিনিট সময় আছে । এথেন্দ পৌছবার আগে ওদিসি-র কথা৷ শেষ 
হয়ে যাবে। 

আবার সেই অখগ্ড নীরবতা আর বাসের একটানা শব্দ । জানলা- 
দরজা বন্ধ বলে সামান্য শব্দই কানে আসছে । কিন্তু সেই শবকেই 
জীবনের স্পন্দন বলে মনে হচ্ছে । 

নীরবতার অবসান ঘটে । গাইড বলতে শুরু করেন ওদিসি 
মহাকাব্য ইলিয়দ মহাকাব্যের পরিপূরক । এই মহাকাব্যেও চবিবশটি 
অধ্যায়। মূল কাহিনী হল ট্রর়যুদ্ধ শেষ হবার পরে গ্রীকবীর 
ওদ্িসিউস তীর রাজ্য ইথাকায় ফিরে আসার পথে নানা বাধার 
সন্ুখীন হন। ফলে তার বাড়ি ফিরতে বনু বছর দেরি হয়ে যায়। 

বাড়ি ফেরার পরে আবার তাঁর স্ত্রী পেনিলোপি তাকে চিনতে পারেন 
না। শুধু তাই নয় তিনি মারা গেছেন ধরে নিয়ে তখন তীর স্ত্রীর 
আবার একদল পাণিপ্রার্ীজুটে গিয়েছে । তাদের হত্যা করে এবং 
আত্মপরিচয় প্রমাণ করে শেষ পর্যস্ত তিনি পুনরায় তার স্থখের সংসার 
ফিরে পেলেন । 

এই মূল কাহিনীর মাঝে আবার একটি উপ-কাহিনী আছে। 
ওদ্রিসিউসের ছেলে তেলিমেকাস তার বাবাকে খুঁজতে বেরিয়ে- 
ছিলেন। তার সেই অভিযানের কথা । 

থানলেন গাইড । সঙ্গে সঙ্গে যেন আতকে ওঠে সুপিন। 
জিজ্জেস করে-_সেকি ! শেব হয়ে গেল? 

__না। হেসে দেন গাইড । বলেন--শেষ হবে কি, এখনো যে 
শুরুই হয় নি! 

_-তাই বলুন। স্ুপিন নিশ্চিন্ত । 

গাইড শুরু করেন- ট্রয় পতনের দশ বছর পরে ওদিসির কাহিনী 
আরম্ত। ইতিমধ্যে ওদিসিউস ছাড়া জীবিত অন্তান্য গ্রীকবীরগণ 
ঘরে ফিরে গিয়েছেন। ওদিসিউন ফিরতে পারেন নি কারণ 
কালিগ্সো নামে জনৈক জলদেবী তাঁকে এক জনহীন দ্বীপের গুহায় 
বন্দী করে রেখেছেন । অবশেষে দেবরাজ জিউসের আদেশে জলদেবী 
ওদিসিউসকে মুক্তি দিতে বাধ্য হলেন । নিজেই একটি নৌকো তৈরি 
করে ওদিসিউস তার রাজ্য ইথাকার পথে রওনা! হলেন । 

এদিকে পেনিলোপি যখন ইথাকার রাজপ্রাসাদে স্বামীর পথ 
চেয়ে বসে আছেন, তখন একদল রাঞ্জপুরুষ তাকে বোঝাতে চাইলেন 
যে ওদিসিউস মরা গেছেন, তিনি আর ফিরে আসছেন না। অতএব 
পেনিলোপির উচিত তাদের কাউকে পতিত্বে বরণ করা । শেষ পর্যন্ত 
তারা পেনিলোপির জীবন ছুধিসহ করে তুললেন । বাধ্য হয়ে তাকে 
কৌশলের আশ্রয় নিতে হল । তিনি সেই পাণিপ্রাীদের বললেন, আমি 
আমার শ্রশুরমশায়ের সমাধি আচ্ছাদনের জন্য এই চাদরখাঁনি বুনছি। 
এখানি বোনা শেব হবার পরে আপনাদের প্রস্তাবে সম্মত হব । 

কিন্ত চাদর বৌনা আর শেষ হয় না। হবে কেমন করে? 
দিনে পাণিপ্রাথথীদের দেখিয়ে যতটা বুনতেন, রাতে আবার সেটুকু 
খুলে ফেলতেন ।*** 

__ভারী মজা তে। ! মাঝখানে স্পিন বলে ওঠে। 

_হ্যা। কিন্তু শেষ পর্যন্ত পাণিপ্রাহথীরা কৌশলট! ধরে 
ফেললেন । নাধ্য হয়ে পেনিলোপির পুত্র তেলিমেকাস-কে তার বাবার 
খোজে বেরিয়ে পড়তে বললেন । বন্ধু পীজেসস্ত্রেতোসকে নিয়ে নানা 
রাজ্য পর্যটনের পর তেলিমেকাঁস পৌঁছলেন মেনেলাসের প্রাসাদে। 
মেনেলাস ও হেলেন তাদের খুবই আদর-যত্ব করলেন। কিন্তু তার৷ 
ওদিসিউসের কোন সংবাদ দিতে পারলেন না। এর পরেই দেবী 
এথেনা তাদের ইথাকায় ফিরে যেতে বললেন। তারা দেশে ফিরে 
এলেন । 

নিজের হাতে তৈরি করা নৌকোয় চেপে ওদ্িসিউস সাগর পাড়ি 
দিতে চেয়েছিলেন। কিন্তু পেরে উঠলেন না। কারণ যৌবনে 
ওদিসিউস একদিন রেগে গিয়ে সাগর দেবতা পজিডনের ছেলে 
পলিফেমাসের চোখ নষ্ট করে দিয়েছিলেন । সুযোগ পেয়ে পজিডন 
তার বদলা নিলেন। সমুদ্রে ঝড় তুলে ওদিসিউসের নৌকোটা ডুবিয়ে 
দিলেন। ভাসতে ভাসতে তিনি এসে পৌছলেন ফিয়েসীয়দের দেশে । 
সে দেশের রাজকন্যা তাকে রাজপ্রাসাদে আশ্রয় দান করলেন। 
তারপরে তাকে নিয়ে গেলেন রাজা আলমিনাস-এর কাছে । কথায় 
কথায় ওদিসিউস রাজাকে আপন বীরত্বের বিভিন্ন কাহিনী শোনালেন । 

সব শুনে রাজী আলসিনাস মুগ্ধ হলেন। নান! উপঢৌকনসহ 
একখানি ছোট জাহাজ তাকে দান করলেন। জাহাজে চড়ে 
ওদিসিউস রওনা হলেন দেশে । এবং সে জাহাজ শেষ পধন্ত 
ইথাকায় পৌছল । কিন্ত ওদিসিউস উপচৌকন নিয়ে প্রাসাদে পৌছতে 
পারলেন না। কারণ পঞ্জিডনের শাপে জাহাজ্টা বন্দরে নোঙর. 
করেই পাথর হয়ে গেল। 

কিন্ত তারপরেই দেবী এথেন। রাখাল রূপে তাঁকে দর্শন দিলেন 

তিনি ওদিসিউসকে বিগত বিশ বছরের সবকথা জানালেন । 
পেনিলোপির অসহায় অবস্থার কথা বললেন । এবং অবশেষে মন্ত্বলে 
তাকে একজন ভিখারী বানিয়ে দিলেন। ভিখারীর বেশে ওদিসিউস 
ইউমিয়াস নামে একজন শৃকরপালকের বাড়িতে আশ্রয় নিলেন। 
সেখানে পুত্র তেলিমেকাসের সঙ্গে দেখা হয়ে গেল। তিনি ছেলের 
কাছে আপন পরিচয় দ্রিলেন। বনু বছর বাদে ছেলের মুখে হাসি 
ফুটে উঠল। 

ভিখারীর বেশেই ওদিসিউস আপন প্রাসাদে এলেন। 
পেনিলোপির পাণিপ্রাী দের সঙ্গে তার যুদ্ধ বেঁধে গেল। যুদ্ধে জয়ী 
হয়ে ওদিসিউস অন্দর মহলে এলেন। কিন্তু পেনিলোপি চিনতে 
পারলেন না তাকে । তখন ওদিসিউস তার রেখে যাওয়! ধন্নুকে গুণ 
পরিয়ে আত্মপরিচয় প্রমাণ করলেন । তারপরে শয়নকক্ষে গিয়ে 
পালক্কে তার নিজের হাঁতেব খোদাই কর! কাজটুকু দেখিয়ে দিলেন। 
পেনিলোপি তার ভূল বুঝতে পারলেন, চিনতে পারলেন স্বামীকে । 
তিনি তার পায়ে লুটিয়ে পড়লেন। সতীসাধবী স্ত্রীকে বুকে টেনে 
নিলেন ওদিসিউস। মিলনানন্দে মুখরিত হয়ে উঠল ইথিকার 
আকাশ বাতাস আর মাটি । 

এবং সেই সঙ্গে শেষ হল মহাকবি হোমারের ওদিসি “মহাকাব্য । 
আঁর ফুরলো৷ আমার কথা । কারণ বাইরে তাকিয়ে দেখুন, আমরা 
এথেন্স ফিরে এসেছি । 


এগারো! 
“তিনটি পর্বত মানুষের অগ্রগতির সাক্ষিরপে দণ্ডায়মানঃ হিমালয় 
-ভাঁরতীয় আর্ধ-সভ্যতার, সিনাই _হিক্র-সভ্যতার, অলিম্পাস-_ 
গ্রীক-স্ভ্যতার । আর্ধগণ ভারতে প্রবেশ করিয়। ভারতের গ্রীক্ষপ্রধান 
আবহাওয়ায় অবিরাম কর্ম করিতে সমর্থ হইল না; সুতরাং তাহারা 

চিন্তাশীল ও অস্তমু হইয়া! ধর্মের উন্নতি সাধন করিল। তাহারাই 
আবিষ্কার করিল যে, মানব-মনের শক্কি সীমাহীন ; অতএব তাহার। 
মানসিক ক্ষমতা আয়ত্ত করিবার চেষ্টা করিল। ইহার মাধ/মে 
তাহারা শিখিল ষে, মানুষের মধ্যে এক অনস্ত সত্তা লুকাফিত আছে 
এবং এ সন্তা শক্তিরপে আত্মপ্রকাশ করিতে চাহিতেছে। এই অত্তার 
বিকাশ-সাঁধনই তাহাদের চরম উদ্দেশ্য হইল | 

আর্ধজাতির অপর একটি শাখা স্ুুদ্রতর ও অধিকতর সৌন্দর্য- 
মণ্ডিত গ্রীস দেশে প্রবেশ করিল । গ্রীসের আবহাওয়া ও গ্াকৃতিক 
অবস্থা অনুকুল হওয়ায় তাহাদের কার্যকলাপ বহিমুখ হইয়া! পড়িল 
এবং এইরূপে তাহার! বান্তশিল্প ও বাহিরের স্বাধীনতার বিকাঁশ সাধন 
করিল। গ্রীকক্তাতি রাজনৈতিক স্বাধীনতা অনুসন্ধান করিয়াছিল । 
হিন্দুগণ সর্বদাই আধ্যাত্মিক মুক্তি অন্বেষণ করিয়াছে । উভয় পক্ষই 
একদেশদশী। জাতীয় সংরক্ষণ অথব! স্বাদেশিকতার গতি ভারতীয়গণের 
তত মনযোগ নাই । তাহারা কেবল ধর্মরক্ষায় তৎপর । অপর পক্ষে 
গ্রীকজান্তর নিকট এবং ইওরোপে (যেখানে গ্রীক সভ্যতার ধারা 
অনুন্থত হইয়াছে ) স্বদেশের স্থান অগ্রে। সামাজিক মুক্তি উপেক্ষা 
করিয়া কেবল আধ্যাত্মিক মুক্তির গন্ঠ প্রযত্ব ক্র“ বিশেষ, কিন্তু উহার 
বিপরীত অর্থাৎ আধ্যাত্মিক মুক্তি উপেক্ষা করিয়া কেবল সামাজিক 
মুক্তির জন্য যত্ববান হওয়া! আরও দোবাবহ। আধ্যাত্মিক ও আধি- 
ভৌতিক উভয়বিধ মুক্তির জন্যই চেষ্টা প্রয়োজন 1১ 

চিকাগে ধর্মমহাসভা অনুষ্ঠিত হবার পরে একটি আমেরিকান 
সংবাদপত্রের রিপোর্ট আজ এথেন্সের একখানি ইংরেজী সংবাদপত্রে 
পুনমুর্দ্রিত হয়েছে । রচনাটির শিরোনাম "1170 ীণ 4১00 
07601. 7390101013৮ ৮8৮00 উ1৮050210- 

শুয়ে শুয়ে সেই লেখাটি দেখছিলাম আর স্বামীজির কথা ভাব- 
ছিলাম । ইতভিহ'স ও দর্শনের কতখানি গভীরে প্রবেশ করতে পারলে 
এমন বক্তব্য রাখা যায়। রাজনীতি ও সমাজনীতি সম্পর্কে তার 


* স্বামীজীর বাণী ও রচনা (দশম খণ্ড ) 

ধারণা কত স্বচ্ছ ও আন্তরিক ছিল। সবচেয়ে বড় কথা শতবর্ষ 
আগে তিনি যেসব কথা বলে গিয়েছেন, তা আজও দিবালোকের মতো 
সত্য হয়ে রয়েছে |" 

কিন্ত বিবেকানন্দের কথ! ভাবার আর অবকাশ নেই। ওরা 
এসে গিয়েছে । ডোর-বেল বেজে উঠল । 

বিছানা থেকে নেমে পড়ি । দরজ। খুলে দিই। 

ঠিকই অনুমান করেছি । ওরাই এসেছে, চন্দ্র আর স্পিন । 

_-০সকি ' আঙ্কল তৃমি এখনও রেডি হও নি! স্পিন ধমক 
লাগায় । 

__না। একটু শুয়ে ছিলাম । এখুনি তৈরি হয়ে নিচ্ছি। 

_ শুয়ে ছিলে! দেখি দেখি । শরীর খারাপ করেছে নাকি ? 
সে আমার কপালে হাত দিয়ে উত্তাপ পরীক্ষা করে । 

হেসে বলি_ লেডী ডাক্তারের কি সিদ্ধান্ত ? 

_না। জ্বর হয় নি। তাহলে বোধহয় মাঁথ। ধরেছে ? 

আমি মাথ। নাড়ি। 

_-প্েট বাথা ? 

_না। 

_গী হাত-প। কামড়াচ্ছে ? 

__শাঁ, তাও নয়। 

__তাহলে বলো এমনিই শুয়ে ছিলে, তোমার শরীর ভাল আছে? 

_-মেকথা বার স্থযোগ দিলে কোথায় ? 

- বেশ, এবারে তাড়াতাড়ি তৈরি হয়ে নাও ! 

মিনিট পনেরোর মধ্যেই আমর! নিচে নেমে আসি । রিসেপ- 
শীনিস্ট স্প্রভাত জানান । গিছ্ছেস করেন আজ কোথায় যাবেন ? 

_আজ আমরা আর কোন বাসট্রপ নেবো না। নিজেরাই 
এথেন্দ দেখব । সাবওয়ে চড়ব। স্পিন জবাব দেয় । 

_-কিন্ত কাল আমরা একটা! 029 09 (70199 11097 নিতে 
চাইছি। চন্দ্র যোগ করে। 

-কোনটা নেবেন? রিসেপশানিস্ট সেই লাল পুস্তিকাটি হাতে 

নিয়ে দেখতে শুরু করেন। একটু বাদে জিজ্ঞেস করেন-_ 70 
7070৯-29818. এটা সারাদিনের ভ্রমণ ; সকাল সাড়ে সাতটা 
থেকে বিকেল সাড়ে সাতটা । ওরাই লাঞ্চ, দেবেন। জনপ্রতি ভাড়া 
২১০০ দ্রাসমাস। 

--তার মানে ? 

-_-৩৫ মাকিন ডলার । 

টাকার অঙ্কটা আমার পক্ষে বেশ বেশি। তাহলেও যখন গ্রীস 
দেশে আসতে পেরেছি, তখন একট! দিন ভূমধ্যসাগরে ভাসতেই 
হবে। অতএব ভদ্রলোকের কাছে নাম ও রুম নম্বর লিখিয়ে দিয়ে 
বেরিয়ে আমি হোটেল থেকে। 

বড় রান্তায় আমি । চলতে চলতে চন্দ্র বলে- আমরা সাবওয়ে 
স্টেশনে যাচ্ছি । কিন্ত ইচ্ছে করলে বাসে করেও যেতে পারতাম । 
এথেন্স শহরের সবচেয়ে জনপ্রিয় ও প্রয়োজনীয় পরিবহন হচ্ছে বাস। 
শহর থেকে শহরতলী পর্যস্ত সর্বদা বাস যাতায়াত করছে, একেবারে 
টাইম-টেবল মেনে। আপনি ইচ্ছে হলে ফোন করে বাসের সময় 
ও ভাড়া জেনে নিতে পারেন । 

_-ফোন নান্বার প্লীজ? গম্ভীর স্বরে স্ুপিন প্রশ্ন করে। 

পকেট থেকে নোট-বুক বের করে গম্ভীরতর স্বরে চন্দ্র উত্তর 
দেয়-_-£19-4910) 

ওদের অভিনয় দেখে হেমে ফেলি । কিন্তু ওরা আমার সঙ্গে ক 
মেলায় না। বরং নায়িকা আবার গম্ভীর কণ্ঠে প্রশ্ন ছাড়ে__-এখানে 
রেল-ব্যবস্থা কি রকম ? 

__খুবই ভাল। 

_যেমন? 

_তুমি আমাকে পরীক্ষা করছ? 

_তাতে লাভ কি? তুমি তো চিরকালের ফেল-মাস্টার। 
তা আমি শুধু এথেন্স শহরের রেল ব্যবস্থা সম্পর্কে মোটামুটি একটা 

ধারণা করতে চাইছি । 

এবারে একটু হেসে দেয় চন্দ্র। কিন্তু সে পাশ-ফেলের প্রসঙ্গ 
ন! তুলে সোজাস্থজি স্থপিনের প্রশ্নের উত্তর দেয়--এথেন্দ শহরে 
ছুটি টামিনাল রেল স্টেশন লারিসা (1,889 ) এবং পেলোপনিজ । 
প্রথমটি উত্তর-গ্রীস ও বিদেশ যেমন পারি জুরিখ রোম ভিয়েনা প্রভৃতি 
জায়গায় যাবার জন্য । আর দ্বিতীরটি দেশের অন্যান্য স্থানে 'যেমন 
করিন্থ পাতরাস এবং অলিম্পিয়! প্রভৃতি জায়গায় । ছুটি স্টেশনই 
ওমোনিয়! স্কোয়ারের মাইল খানেক দূরে । 

_-তার মানে তো আমাদের হোটেলের বেশ কাছে ? 

চন্দ্র মাথা নাড়ে। 

কথা বলতে বলতে আমরা ওমোনিয়ায় ( 011)01717) অর্ধাৎ 
এথেন্সের গড়িয়াহাটার পৌছে যাই । অমন জনারণ্য ও জ্যাম-জটিল 
নয় অবস্য। তাহলেও অনেকগুলো পথের বেশ ব্যস্তবহ্ুল সঙ্গম । 
চারিদিকে বড় বড় বাড়ি আর আলো ঝলমল দৌকান । 

আমরা সাবওয়ে ব! মেট্রোরেল স্টেশনে নেমে আসি। গ্রীকরা 
মেট্রোরেলকে বলেন ইলেট কঁকোস ( 11015107195 )। আচ্ছা, 
আমরাই বা মেট্রোরেল বলি কেন? ফরাসির! তে। শুধুই মেট্রো 
বলেন । নামট। যখন ফরাসী থেকেই নেওয়া হল, তখন আবার তার 
সঙ্গে 'রেল' যোগ করা কেন ? 

যাক্‌গে কলকাতার কথা। তবে এখানেও কিন্ত কলকাতার 
মতই একটিমাত্র লাইন । উত্তরের শহরতলী কিফিসিয়৷ ॥ [11191 ) 
থেকে দক্ষিণের বন্দরনগরী পাইরিউস পর্যন্ত যাতায়াত করে । যে 
কোন স্টেশন থেকে যেকোন স্টেশনে যাবার একই ভাড়া ২০ দ্রাশমাস 
অর্থাৎ ০'৩৩ ডলার । 

স্পিন ষাট দ্রাশমাস অর্থাৎ এক ডলার দিয়ে তিনখানি টিকেট 
করে আনে। আমর! ইচ্ছে করলে রিটার্ণ টিকেট করতে পারতাম । 
কিন্তু কোথ। থেকে কিভাবে ফিরতে হবে, কিছুই জানি না। আমরা 
আজ নিজেরাই এথেন্স দেখতে বের হয়েছি । 

সাবওয়ে স্টেশনটি বেশ ছিমছাম ও পরিষ্কার পরিচ্ছন্ন । 
অনেকট। আমাদের এসপ্লানেড মেট্রো স্টেশনের মতো । এখানেও 
এসক্যালেটার রয়েছে । তেমনি প্লাটফর্মের ছু-পাশে ছুটি লাইন । 

একটু: বাদে গাড়ি আসে । দরজ। খুলে যায়। গাড়িতে উঠি। 
দরজ] বন্ধ হয়ে যায় । গাড়ি চলতে শুরু করে। কিন্তু কেউ সেকথা 
ঘোবণ! করেন না, কিম্বা বলেন না পারবর্তী স্টেশনের নাম । বাস্তবিক 
পক্ষে লগ্ন, পারি, বালিন, বন, জ্টকহোম, রোম ইত্যাদি কোথাও 
আমি কলকাতার মতো ঘোষণ! শুনতে পাই নি। কেবল লগ্ুনের 
উপকগে যাতায়াত করবার সময় বুটিশ রেলওয়েজে ঘোষকের কথস্বর 
শুনেছি । কিন্তু তাও কলকাতার মতে। অতো স্থন্দর করে বলা নয় । 

গাড়ি চলছে । আমর এখন মাটির ওপরে উঠে এসেছি । ছু-দিকে 
উচু দেওরাল, মাৰখানে পাশাপাশি ছুটি লাইন। তারই ডানদিকেরটির 
ওপর দিয়ে ঝড়ের বেগে গাঁড়ি ছুটে চলেছে । এ ব্যাপারটাও ফুরোপের 
প্রায় সব শহরেই দেখছি । সুযোগ পেলেই ওর! মেট্রো লাইন মাটির 
ওপরে তুলে নিয়ে এসেছেন। কারণ ওপরে লাইন পাততে খরচ 
অনেক কম। সুতরাং মেট্রো! মানেই পাতালরেল নয় । 

ভাবতে ভাবতে আমাদের স্টেশন এসে যায়। বাইরে বেরিয়ে 
আসি। আর এসেই দেখি গাছে ছাওয়। পাহাড়ে ঘেরা মনোরম 
শহরতলী ৷ দূরে একট1 বেশ উচু পাহাড় আর কাছে চারিদিকেই 
প্রচুর পাইনগাছ। তারই ছায়ায়-ছায়ায় শীতল মস্থণ পথ | সামনে 
গাছের ফাকে স্টেডিয়াম দেখা যাচ্ছে । আর তার ওপাশে গম্বজাকৃতি 
উচু পাহাড়টি দেখিয়ে চন্দ্র বলে আর্দেতাস হিল। 

বেশ কয়েক মিনিট হেঁটে ক্রীড়াঙ্গনের তোরণে পৌছই। 
চারিদিকেই পাইন বন। এবং তাই এটি এমন মনোরম । চড়াইপথ 
পেরিয়ে বেশ কিছু সিড়ি ভেডে উঠে আসি স্টেডিয়ামে । ডিম্বাকৃতি 
ক্রীড়াঙ্গন । আকারে খুব বড় নয়। অথচ আসন সংখ্যা কম নয়। 
তিনদিকে ধাপে ধাপে আসন, অনেকট1 উচু পর্যন্ত । চক্র জানায়__ 
সত্তর হাজার দর্শক বসতে পারেন । 

একটা ধাপে ধপ করে বসে পড়ে স্থুপিন । স্বস্তির নিঃশ্বাস ফেলে । 
আমরাও বসে পড়ি পাশে । অনেকটা পথ হেঁটে আসতে হয়েছে । 

একটু বাদে কৃত্রিম গম্ভীর স্বরে স্পিন স্বামীকে বলে এবারে 
মিস্টার গাইড, এই স্টেডিয়াম সম্পর্কে কিছু বক্তব্য রাখুন । 

স্ত্রীর ঠাট্রাট্রকু নীরবে হজম করে চন্দ্র বলে__এটি গত শতকে 
নিমিত একালের প্রথম ওলিম্পিক স্টেডিয়াম । সুতরাং তেমন একটা 
উন্নত কিছু নয়। 

_-তাহলে এত ছোটাছুটি করালে কেন ? 

--কারণ এর একট! এতিহামণ্ডিত ইতিহাস রয়েছে । 

কী? 

_এঁতিহাসিকগণ মনে করেন খ্রীস্টপূর্ব চতুর্থ শতকে ওলিম্পিক 
উৎসবের জগ্ঠ এখানেই একটি ক্রীড়াঙ্গন নিমিত হয়েছিল । সাদা 
মার্বেল পাথর দিয়ে তৈরি হয়েছিল দর্শকাসন। গত শতাব্দীতে যখন 
আন্তর্জীতিক ক্রীড়া প্রতিযোগিতা রূপে ওলিম্পিক উৎসব পুনরায় 
আরম্ত করার সিদ্ধান্ত নেওয়৷ হয়, তখন গ্রীসের রাজা সেই প্রাচীন 
ক্রীড়াঙ্গনৈই এই স্টেডিয়!মটি নির্মাণ করে দেন । 

আমি লগ্ন বালিন ফ্যুনিখ ও রোমের ওলিম্পিক স্টেডিয়াম 
দেখেছি, দেখেছি আমাদের যুবভারতী ক্রীড়াঙ্গন। আকারে ও 
আধুনিকতায় তাদের সঙ্গে এর তৃলনাই হয় না। কিন্তু এতিহোর দিক 
থেকে এটি সত্যিই তুলনাহীন। কারণ এখানেই বসেছিল আধুনিক 
যুগের প্রথম ওলিম্পিক আসর । 

দেখা শেব হল। আর তখুনি চন্দ্র প্রস্তাব করে_ আজ আর 
পাউরিউস বন্দরে গিয়ে কি হবে? কাল সকালে দ্বীপ-ভ্রমণের জন্য 
তো যেতেই হবে ওখানে । 

_তাহলে আজ আমর কি করব! সবেযে দশটা বেজেছে। 

_তাইতো। বলছি, চলো তাড়াতাড়ি ওমোনিয়ায় ফিরে যাই। 
তারপরে একট ট্যাক্সি নিয়ে কয়েকটি দর্শনীয় স্থান দেখে ফেলি । 

__দ্ি আইডিয়া! মাই ভেরী ভেরী গুড হাজব্যাণ্ড। 

গাড়ি আসে। আমরা উঠে বসি। আর গাড়ি চলতে শুরু 
করতেই স্পিন বলে ওঠে আঙ্কল সংক্ষেপে একটু ওলিম্পিকের 
ইতিহাসটুকু শোনাও না ! 

একবার যখন শুনতে চেয়েছে, তখন আপত্তি করে লাভ নেই। 
সুতরাং শুরু করি__ কোন্‌ সুদূর অতীতে প্রথম ওলিম্পিকের আসর 
বসেছিল, তার ইতিহাস জান। নেই আমাদের ।-"" 

_কেন? সেদিন যে বললে হারকিউলিস ওলিম্পিকের 
প্রচলন করেন । 

_হ্যাঁ। কিন্তু হারকিউলিস তো কেবল ইতিহাসের মানুষ নন, 
সেই সঙ্গে পুরাণের মহামানব । 

__বুঝতে পেরেছি । স্পিন মাথা নাড়ে। 

আম আবার শুরু করি__অবশ্য পণ্ডিতগণ অন্নুমান করেন খ্রীস্ট- 
পূর্ব ৭৭ সালে শুরু হয়েছিল এই উৎসব। তারপর থেকে প্রতি চার 
বছর বাদে বাদে এই আসর বসেছে প্রায় পৌনে পাঁচশ" বছর ধরে। 

প্রথম দিকে মাত্র একদিন করে প্রতিযোগিতা হত। কেবল 
ক্রীড়া-প্রাঙ্গণের ভেতরে একটি দৌড় প্রতিযোগিতা । তারপরে একে 
একে “ডিসকাস থে, “জ্যাভেলিন থে-?” “ব্রড জাম্প, “বক্সিং কৃস্তি ও 
কয়েকটি দৌড় অন্তভূক্ত হবার পরে ওলিম্পিক সাতদিনের অনুষ্ঠানে 
পরিণত হয়। তখন অবশ্য ধর্মীয় পর্বাদি পালনের জন্যও উৎসবে 
কিছু সময় নির্দিষ্ট থাকত। অবশেষে ৩৯৩ খ্রীষ্টাব্দে রোমসঘ্রাট 
থিওডোসিয়াস (1]1)090095185 ) এই অনুষ্ঠান বন্ধ করে দেন। বলা 
বাহুল্য গ্রীস তখন রোমান সাম্রাজ্যের অন্তৃভূক্তি। 

তারপরে ওলিম্পিক আরম্ত হয়েছে দেড় হাজার বছর বাদে? ১৮৯৬ 
সালে। শুরু করেছেন একজন দূরদর্শী ফরাসী শিক্ষাবিদ বারে 
পিয়েরা ছ্ কুবেরত্যা (80701012190 09 001০7) )1 তিনি 
১৮৯৪ সালে পারি শহরে এক আন্তর্জাতিক সম্মেলনের আয়োজন 
করেন। বারোটি বিভিন্ন ক্রীড়াপ্রেমী দেশের প্রতিনিধিগণ সেই 
সম্মেলনে মিলিত হন। পুনরায় ওলিম্পিক উৎসব আরন্ত করার 

সিদ্ধান্ত গ্রহণ কর! হয় । 
গ্রীস দেশের হারিয়ে যাওয়া উৎসব আবার নবকলেবরে এথেন্স 


থেকেই আরম্ত হয়। গ্রীসের রাজা এই ক্রীড়াঙ্গণ তৈরি করে দেন। 
সেই শুরু । তারপর থেকে বিশ্বযুদ্ধের বছরগুলো বাদ দিয়ে প্রতি 
চাঁরবছর অন্তর পৃথিবীর বিভিন্ন দেশে এই অনুষ্ঠান হয়ে আসছে । 


ফিরে এলাম এথেন্স। সাবওয়ে থেকে উঠে এসেই চন্দ্র বলে-_ 
“আস্মুন, একটা ট্যাক্সি নেওয়া যাক । তাহলে লাঞ্চের আগেই আমরা 
সব দেখে নিতে পারব । 

_না। স্পিন বাধা দেয়। 

ওর দিকে তাকাই । বোধকরি ট্যাক্সি ভাড়ার ব্যাপারে তার 
কোন আপত্তি আছে। একটু অবাক হই। খরচপত্র নিয়ে এর 
আগে কখনও তে। ওকে কোন কথ বলতে শুনি নি। 

স্পিন চন্দ্রের দিকে তাকিয়ে আবার বলে-ট্যাক্সি নিতে পারে 
একটি শর্তে। 

_-কি? 

__পুরো! ভাড়াটাই তুমি দেবে, আঙ্কেলের কাছ থেকে কিছু নিতে 
পারবে না 

হেসে দেয় চন্দ্র। বলে- আমি আঙ্কেলের কাছ থেকে ভাড়া 
নেবো; এ তুমি ভাবলে কেমন করে? 

_ তোমাকে বিশ্বেস নেই। তুমি যা! কিপটে ! 

তবু আমি হাসতে পারি না। গন্তীর স্বরেই বলি-_কিন্তু সব 
ভাঁড়াটাই তোমরা! দেবে, এ কেমন কথা ? 

-ঠিক কথ1। স্পিন সঙ্গে সঙ্গে উত্তর দেয়। বলে-_-কারণ 
আমর দুজন, তুমি একা । আমাদের ট্যাক্সি নিতেই হত। তোমার 
জন্য যখন কোন বাড়তি খরচ হচ্ছে না, তখন তুমি কেন ভাড়া দেবে ? 

কিক 

_কোন কিন্তু নয়। আঙ্কল প্লীজ, আপত্তি করো না । আচ্ছা, 
তোমার মেয়ে-জীমাই যদি তোমাকে বেড়াতে নিয়ে যেত, তাহলে 
কি তুমি ভাড়। দিতে পারতে ? 

প্রতিবাদ অচল । আমার কাছে কথাটা ক্টকর । আমার মেয়ে 
নেই । তাছাড়া! কেমন করে আমি ওকে এখন বলি যে এইসব করে ও 
আমাকে আরও বেশি মায়ায় আবদ্ধ করে তুলছে । কয়েকদিন বাদেই 
তো ওর কাছ থেকে বিদায় নিতে হবে । তখন যে আমার বুকখানি 
জ্বলে-পুড়ে ছাই হয়ে যাবে । 

বিন! প্রতিবাদে ট্যাক্সিতে উঠে বসি। উর্বশী এথেন্সের পথ দিয়ে 
ট্যাক্সি চলেছে ছুটে । আবার মনে পড়ছে পরিব্রাজক বিবেকানন্দের 
কথা। সেই তার দ্বিতীয়বারের পাশ্চাত্য ভ্রমণ, ১৮৯৯ সালের 
গ্রীষ্মকালে । কলকাত। থেকে*গোলকোণ্ড। জাহাজ ছেডেছিল ২শে 
জুন। সঙ্গে ছিলেন স্বামী তুরীয়ানন্দ ও ভগিনী নিবেদিত] । 

সে যাত্রায় স্বামীঞ্জি কন্স্তান্তিনোপল থেকে এথেন্দ এসেছেন । 
স্বামীজি লিখেছেন-_“বেল! দশটার সময় কনস্টার্টিনোপল ত্যাগ । 
একরাত্রি একদিন সমুদ্রে । সমুদ্র বড়ই স্থির। ক্রমে 0919, 
ন0থ। (স্বর্ণ শৃঙ্গ ) ও মারমোরা। দ্বীপপুঞ্জ মারমোরার একটিতে 
গ্রীকধর্মের মঠ দেখলুম । এখানে পুরাকালে ধর্মশিক্ষার বেশ সুবিধা 
ছিল-_কারণ একদিকে এশিয়া আর একদিকে ইওরোপ । মেডিট- 
রেনি দ্বীপপুঞ্জ প্রাতঃকালে দেখতে গিয়ে প্রোফেসার লেপরের সহিত 
সাক্ষাৎ । পূর্বে পাচিয়াপ্লার কলেজে মান্দ্রাজে এর সহিত পরিচয় 
হয়। একটি দ্বীপে এক মন্দিরের ভগ্নাবশেষ দেখলুম-_নেপছুনের 
মন্দির আন্াজ, কারণ___সমুদ্র তটে | 

সন্ধ্যার পর এথেন্স পৌছলুম । এক রাত্রি কারানটাইনে থেকে 
সকালবেল। নাববার হুকুম এল ! বন্দর পাইরিউস-টি ( 12617905 ) 
ছোট শহর। বন্দরটি বড়ই সুন্দর, সন ইওরোপের ন্ঠায়, কেবল 
মধ্যে মধ্যে এক-আধ জন ঘাগরা-পরা গ্রীক। সেথা হ'তে পাচ 
মাইল গাড়ী করে শহরের প্রাচীন প্রাচীর, যাহা এথেন্সকে বন্দরের 

সহিত সংযুক্ত করত, তাই দেখতে যাওয়া গেল। তারপর শহর 
দর্শন__আকৃরোপলিস, হোটেল, বাড়ি-ঘর-দোর 

অতি পরিষ্কার । রাজ-বাটাটি ছোট । সে দ্বিনই আবার পাহাড়ের 
উপর উঠে আকৃরোপলিস, বিজয়ার (৮/101993 *1960:9 ) মন্দির, 
পারথেনন ইত্যাদি দর্শন করা গেল। মন্দিরটিতে সাদা মম্নরের 
কয়েকটি ভগ্মাবশেষ স্তন্তও দণ্ডায়মান দেখলুম । পরদিন পুনবার 
মাদমোয়াজেল মেলকাবির সহিত এ সকল দেখতে গেলাম-_তিনি 
এ সকলের সম্বন্ধে নানা এতিহাসিক কথা বুঝিয়ে দিলেন । দ্বিতীয় 
দিন ওলিম্পিয়ান জুপিটারের মন্দির, থিয়েটার ডাইওনিসিয়াস 
ইত্যাদি সমুদ্রতট পর্যন্ত দেখ গেল। তৃতীয় দিন এলুসি যাত্র!। 
উহা! গ্রীকদের প্রধান ধর্মস্থান। ইতিহাসপ্রসিদ্ধ এলুসি-রহস্তের 
[01009111100 71569108 অভিনয় এখানেই হত। এখানকার 
প্রাচীন থিয়েটারটি এক ধনী গ্রীক নতুন ক'রে দিয়েছে ॥ 015710181 
6৪795 এর ( অলিম্পিক খেলার ) পুনরায় বর্তমান কালে প্রচলন 
হয়েছে । সেস্থানটি স্পাটার নিকট । তায় আমেরিকানরা অনেক 
বিষয়ে জেতে । গ্রীকর! কিন্তু দৌড়ে সে স্থান হতে এথেন্নের এই 
থিয়েটার পর্যন্ত আসায় জেতে । তুর্কের কাছে এঁ গুনের ( দৌড়ের ) 
বিশেষ পরিচয়ও তারা এবার দিয়েছে । চতুর্থদিন নেলা দশটার 
সময় রুশী স্টামার “জার” _আরোহণে ইজিপ্ত যাত্রী হওয়া! গেল। ঘাটে 
এসে জানলুম স্টামার ছাড়বে ৪টার সময়__আমরা বোধ হয় সকাল 
সকাল এসেছি অথবা মাল তৃলতে দেরী হবে । অগত্যা ৫৭৬ হ'তে 
৪৮৬ শ্রীঃ পূর্বে আবিভূত এজেলাদাস (4১291205) এবং তার তিন 
শিষ্কা ফিডিয়াস (1217101%9 ?) মিরন (১1101) ) ও পলিক্লেটের 
(১01919015 ) ভাক্ষর্ষের কিছু পরিচয় নিয়ে আসা গেল ৷ এখুনি 
খুব গরম আরম্ত। রুশিয়ান জাহাজে জ্রুর উপর ফাস্ট ক্লাস। বাকি 
সবটা ডেক-_াত্রী। গরু আর ভেড়ায় পুর্ণ। এজাহাজে আবার 
বরফও নেই ।” ( স্বামীজীর বাণী ও রচনা] [ ষষ্ঠ খণ্ড 1) 

স্বামীজির কথা ভাবতে ভাবতে দেখছিলাম একালের এথেন্সকে 

কি প্রভূত পরিবর্তন হয়েছে বিগত এক শ' বছরে । কত উন্নতি 
হয়েছে তার। 

কিন্তু না, আর ভাবনার অবকাশ পাই না। পাকা গাইডের 
মতো চন্দ্র বলে-_এথেন্স মহানগরী আধুনিক অংশ মুলত জর্মন 
স্থপতিদের স্যষ্টি। বিংশ শতাব্দীর প্রথমার্ধে মহারাজা অটো (0)৮৮০) 
যখন গ্রীসের নরপতি, তখন তিনি জমন ইপ্জিনীয়ারদের তত্বাবধানে 
এথেন্সের কয়েকটি প্রধান পথ এবং কন্ন্টিটিউশন ও কনকর্ড স্কোয়ার 
তৈরি করান। এসব করবার জন্য অবশ্য গরচুর পুরনো! বাড়ি ভেঙে 
ফেলতে হয়েছে । এবং বাণ্ডি ভাঙার পালা চলছে তারপরেও, বনু- 
বছর ধরে। তারই ফলে এখন পথের পাশে এইসব মাধুনিক বাড়ি 
দেখতে পাচ্ছেন । তবে শহরের অপেক্ষাকৃত অনুন্নত অংশে যদি বড় 
রাস্তা থেকে খানিকট! ভেতরে চলে যাঁনঃ তাহলে এখনও সেকালের 
সরু গলি আর তুকী' আমলের বাড়ি-ঘর দেখতে পাবেন। অবশ্য সে 
আমলের কিছু কিছু বাড়ি আপনাকে রীতিমত আকধণ করবে । 
বাসে চড়ে তাড়াতাড়ি চলে গেছেন বলে খেয়াল করেন নি, 
আাক্রোপলিসের পথে এইরকম বেশ কিছু বাড়ি রয়েছে । 

মনে পড়ে আমার । বলে উঠি হ্যা, হ্যা। খেয়াল করেছি 
বৈকি! নিচের তলায় জানাল! প্রায় নেই বললেই চলে। ওপর 
তলার ব্য'লকনীগুলে রাস্তার ওপরে ঝুলে পড়েছে । সেখানে দাড়িয়ে 
পথচারীদের দৃগ্টি এড়িয়ে পথের সবটুকু দেখে নেওয়া যায়। বোধকরি 
তুকাঁ মেয়ের! পর্দানশীল বলেই অমন বাড়ি ভেরি হয়েছিল। 

চন্দ্র মাথা নাড়ে। তারপরে বলে- বাঁড়িগুলোর আরেকটা বৈশিষ্ট্য 
পেছন দিকে একফালি সবুজ বাগান । গরমের দিনে পর্দানশীল মেয়ের! 
যাতে পথচারীদের দৃষ্টি এড়িয়ে একটু হাওয়া খেতে পারেন । -. 

ট্যাক্সি থেমে যায় । চন্দ্র চুপ করে| পায়লট বলেন_1179 ১0০% 

নেমে আসিগাড়ি থেকে । হাইওয়ের পাশে গাড়ি থেমেছে। 
গ্রথের পাশে খালের মতো ড্রেন। ওপরে ছোটপুল। পুলের পরে 


১৭৯, 


একটি কীকর বিছানে৷ পথ । পথের পাশে ছোট-ছোট ফুল ও বড়- 
বড় গাছের ছায়াশীতল বাগান । বাগানের পরে প্রকাণ্ড লম্বা একটা 
দোতল! ব্যারাকবাড়ি। সামনে সারি সারি সাদা থাম আর ওপরে 
লাল চাল। পেছনে সাগর আর পাশে পাহাড় । 

আমর! কাড়িটার সামনে এসে ছাড়াই । চন্দ্র বলে স্তোয়! অব 
আযটালুস। 

__কি হয় এখানে ? স্বপিন জিজ্ঞেস করে। 

চন্দ্র উত্তর দেয় কেনাকাটা । তার মানে এটা! একট বাজার । 
ভোৌরিক ও আইওনিয়ান স্তন্তে সজ্জিত এই বাজারে প্রতি তলায় 
একুশখানি করে দোকানঘর রয়েছে । 

বাজার এখানে মেকালেও ছিল, সুমহান দার্শনিক সক্তরেতিসের 
আমলেও । তবে ঠিক এখানে নয়, এ পাহাড়ের গায়ে । চলুন, 
একটু এগিয়ে দেখা যাক । 

কাকর বিছানো পথের শেষে একটা পায়েচলা চওড়া কাচাপথ। 
আস্তে আস্তে উচু হয়ে পাহাড়টার মাথায় গিয়ে শেষ হয়েছে। 
পাহাড়টা সামান্যই উচু আর তার ওপরটা প্রায় সমতল । অপরূপ 
অবস্থান, সামনে সমতল আর পেছনে সাগর । 

পাহাঁড়টার ওপরে কোন লোকালয় দেখছি না। কেবল একটা 
প্রকাণ্ড প্রাচীন অট্রালিকার ভগ্রাবশেষ । মনে হচ্ছে বাড়িটা তিনটি 
মহল্লায় বিভক্ত ছিল। প্রতি অংশেরই সামনের দিকের স্তম্তগুলি 
ও ছাদের কিছু অংশ রয়ে গিয়েছে । বাড়িটা বোধকরি শ্বেত পাথর 
দিয়ে নিমিত হয়েছিল । কারণ এখান থেকেও থামগুলো ধবধবে 
সাদ দেখাচ্ছে । 

লোকালর দ্বয়েছে পাহাড়টার গায়ে । বহু দৌতল।-তিনতল। 
বাড়ি। নানা আকারের ছোট-বড় বাড়ি। একে পাহাড়, তার 
ওপরে পাশেই সাগর। জনপদ তো গড়ে উঠবেই। কিন্তু পাহাড়- 
টার ওপরে তো৷ কোন নতুন বাড়ি দেখছি না! 

-_ বাড়ি করতে দেওয়। হয় নি। কারণ পাহাড়ের ওপরটা। পুরা" 


৯৭২ 


তাত্বিক বিভাগের সংরক্ষিত অঞ্চল। 

__কিন্তু এ বাড়িটাই কি সেকালের বাজার ছিল ? 

__না, না । বাজার কাছাকাছি পাহাড়ের গায়ে কোথাও ছিল। 
তার কোন চিহ্ন নেই। তবে সেঈ স্মৃতিকে স্মরণ করেই এই নতুন 
স্তোয়া তৈরি করা হয়েছে । স্মতিট! এ্রতিহাসিক । কারণ স্ুপপ্ডিত 
প্লাতোকে নিয়ে সুমহান সক্রেতিন নিয়মিত এখানে আসতেন । আর 
তাদের আকর্ষণে এখানে সমবেত হতেন শত শত ভক্ত ও শিষ্যু। 
সক্রেতিস তাদের কাছে গল্পচ্ছলে তার দার্শনিক স্ত্রসগ্হ ব্যাখ্যা 
করতেন। সাগরের গর্জন আর বনের মর্মর সেই এশ্বরিক অধিবেশনে 
আবহসঙ্গীতের ভূমিকা পালন করত । 

তার মানে এটি একটি মহাতীর্থ। সশ্রদ্ধ চিত্তে প্রণাম জানাই। 

সহস! স্পিন বলে ওঠে তাহলে পাহাড়ের ওপরে এ্র ভাঙা 
বাড়িটা! কিসের ? 

_-ওটা ছিল এথেন্সের প্রাচীন আগোর]। 

__কি হত ওখানে ? 

--আইনসভা বসত, এথেন্সের পার্লামেন্ট । সম্রাট আযাটালুস 
্রস্টপূর্ব দ্বিতীয় শতকে এঁ আযাগোর! শিপ্নাণ করেছিলেন । পাঁচ শ' 
সিনেটার ওখানে মিলিত হয়ে এথেন্সবাসীদের ভাল-মন্দ নিদ্ধীরণ 
করতেন । তবে ওখানে কেবল আগোর। ছিল না. ছিল অলিম্পাসের 
দ্বাদশ দেবতার মন্দির |". 

কিন্তু চলো, এবারে ফেরা যাক । ট্যাক্সি দাড়িয়ে আছে। 

_ন্ট্যা, চলো। 

চলতে চলতে চন্দ্র বলে আমেরিকান স্কুল অব. ক্লাসিকাল 
স্টাভিজ-এর গবেবকগণ এখানকার খননকার্ধ পরিচালনা করেছেন ! 
এবং তাদের যন্ত্র গবেষণার ফলেই আযাগোরার ধ্বংসাবশেষ আবিস্কৃত 


হয়েছে । 
আমর! গাড়িতে উঠি। গাড়ি এগিয়ে চলে। মাত্র কয়েক 


মিনিট । তারপরেই আবার থেমে যায়। পায়লট বলেন-__ 

তাকিয়ে দেখি পথ থেকে খানিকট। দুরে সামান্য উঁচুতে একটা 
বেশ বড় পুরনো বাড়ি। চারিদিকে গোলাকার স্তস্তের সারি। কড়ি- 
কাঠের ওপরে “ফীজ'_ খোদাই কাজ । আর সামনের দিকে দোচাল। 
ছাদের অংশটি ত্রিভূজাকৃতি। বাড়ির চারিদিকেই ফাকা জমি। 
ঝোপ-বাড় ও বড়-বড় গাছে বোঝাই । এক কথায় জঙ্গল হয়ে 
আছে । দেখে বেশ অবহেলিত মনে হচ্ছে । 

অথচ চন্দ্র বলে-_্রীস্টপূর্ব পঞ্চম শতকে নিমিত এই মন্দিরটি 
গ্রীসের সবচেয়ে সংরক্ষিত (1১০5০ 1)95১/০৭) প্রাচীন মন্দির । এর 
চৌত্রিশটি থামের প্রত্যেকটি এবং প্রায় সম্পূর্ণ ছাদটাই অক্ষত রয়েছে। 
বল! বাহুল্য এটাও ডোরিক মানে পার্থেননের মতো স্থাপত্যকলায় 
নিমিত। এ্তিহাসিকগণ বলেন পার্থেনন এবং সউনিয়ন মন্দিরের 
স্থপতি ইকৃতিনস (10911005) এই মন্দিরটিও নির্মাণ করেছেন । 
স্থপতি ইকৃতিনসকে শত শত বছর ধরে থেসিয়ন নামে অভিহিত 
করা হয়েছে । কারণ থেসিউসের বিভিন্ন বীরত্বের কাহিনীকে 
অবলম্বন করে প্রতিটি মন্দিরে তিনি ফ্রীজ খোদাই করেছেন ।:- 

_ আঙ্কল! তুমি কিন্ত এখনও থেসিউসের গল্প বলো নি। 

চন্দ্রকে থামিয়ে দিয়ে মাঝখানে আমাকে মনে করিয়ে দেয় সুপিন। 

তাড়াতাড়ি জবাব দিই__বলব বৈকি ! নিশ্চয়ই বলব। 

স্বপিন আর কিছু বলে না। চন্দ্র বলে চলুন, নেমে গিয়ে 
একবার দেখে আসা বাক । 

ঝোপ-ঝাড়ের মাঝে একটি পায়ে-চল। পথ । তাই দিয়ে উঠে 
আসি মন্দিরে । স্তন্ত সিলিং ও ফীজগুলো দেখি । সত্যই আশ্চর্য 
রকম অঞ্চত। কি জানি বোধহয় পারসী, তৃকী ও অন্যান্য আক্রমণ- 
কারীদের নজরে পড়ে নি। 

একট! বিচিত্র অনুভূতি হচ্ছে। আমি 'প্রা় আড়াই হাজার 
বছরের একটি পুরনো মন্দিরতলে বিচরণ করছি । সমা্র ও সভ্যতার 
সহত্র বিবর্তনের মাঝেও মন্দিরট। এখানে রয়ে গেছে । সক্রেতিস 

আলেকক্জান্দার ও আফিমিদিস যে মন্দির দেখেছেন, আমি সেই একই 
মন্দির দর্শন করছি । আমার সারা শরীর রোমাঞ্চিত হয়ে উঠছে । 

চন্দ্র বলে-_হেফিস্তাস হলেন কামার ও কুমোরদের দেবতা । তিনি 
নাকি এই মন্দিরে বাস করতেন । কথাটা বোধকরি মিথ্যে নয়। 
কারণ এ অঞ্চলে বহুকাল ধরে কুমোর-কামারদের বসবাস ছিল। 
মানুষকে নিয়েই তো! দেবতা । 

আমি মাথ! নাডি। চন্দ্র বলতে থাকে- হ্রীষ্টীয় ষষ্ঠ শতকে এই 
মন্দিরটি সেন্ট জর্জ গীর্জায় রূপান্তরিত হয় আর তৃকাঁ আমলে এটিকে 
মসপ্রিদ কর! হয়েছিল। পরবতীকালে এট মন্দিরের জমিতে 
প্রোটেস্টাণ্টদের কবর দেবার প্রথা প্রচলিত হয়। 

পায়লট গাড়ি ছাড়তেই স্পিন ফরমাশ করে_ আঙ্কল এই ফাকে 
চটপট একট সক্রেতিস আর প্লাতোর কথা বলে দাও তো! 

না বললে নিস্তার নেই । তাই বিনা প্রতিবাদে বলি-__নিশ্চয়ই 
বলব । তবে এখন নয়, হোটেলে ফেরার পথে । 

স্পিন আর আপত্তি করে না। সে নীরব থাকে । গাড়ি 
এগিয়ে চলে । 

একটু বাদে পায়লট বলে ওঠেন-1]918017200 450৮7 
16501010170 1009. 

তাকিয়ে দেখি একটা কীচা-সড়কে গাড়ি ্াড়িয়েছে । চারিদিকে 
কিছু সাধারণ পুরণো বাড়ি-ঘরের মাঝখানে একফালি পাথর বাধানে 
সমতল । পাথরের ফীাকের্ফাকে ঘাস । তারই মাঝে মাঝে কয়েক 
সারি ভাঙ্গা-ভাঙ্গ৷ গোল থাম । কোনটি দু-তিন ফুট, কোনটিব! চার 
পাচ ফট। 

নেমে আম পথে। চন্দ্র দিকে তাকিয়ে স্থপিন বলে এবারে 
মিস্টার গাইড বলুন, এটা কি ব্যাপার ? 

ঠাট্টাটুকু নীরবে হজম করে চন্দ্র সেই থামগুলে। দেখিয়ে বলে-_ 
রোমসআাট অগ'স্টাম সীক্জার এখানে একটি চার থামওয়াল। তোরণ 
নির্মাণ করেছিলেন । সম্রাট হাত্রিয়ান তার চারিদিকে সমান-সমান 

'বাবধানে কয়েকসারি শ্বেতপাথরের স্তস্ত তৈরি করে ' দিয়েছিলেন 
তাদেরই গোড়াগুলি কেবল রয়ে গেছে । এটাই রোমান আযাগোরা । 

_-আর টাওয়ার অব দ! উইগ্ুস? 

--ওপাশে । চলো, দেখা যাক। 

কয়েক পা হেঁটে সেখানে আসি। চন্দ্র বলে- শ্বীস্টপূর্ব প্রথম 
শতকে বায়ুপ্রবাহের এই দিউনির্ণয় যন্ত্রটি নিমিত হয়েছিল) আর 
ছিল একটি স্র্যঘড়ি। তবে তুকণরা বলতেন, এখানেই ছুজন দিব্য- 
প্রেরণাপ্রাপ্ত গ্রীক শিক্ষককে সমাধিস্থ করা হয়েছে । 

_ তারা কারা ? 

__তুকাঁদের ধারণা, সক্র্েতিস ও প্লাতো। 

_-সত্যি? 

__নাঁ হওয়াই সম্ভব । 

আবার গাড়িতে এসে উঠি। একটু বাদে 'আর্চ অব হাদ্ডিয়ান? 
এবং দেবরাক্ত জিউসের মন্দিরে আসি; নাতি প্রশস্ত একটা কাচ। 
পথের ছু-পাশে ৷ বীদিকে হাত্রিয়ানের আর্চ আর ডানদিকে জিউস 
মন্দির। তার পেছনে পাহাড় । পাহাড়ের পারের কাছে আর গায়ে 
ছোট-বড় অসংখ্য বাড়ি। আর পাহাড়ের ওপরে আযক্রোপলিস, 
এথেন্সের সিংহাসন । 

সত্যি ভারী সুন্দর দেখাচ্ছে । রাতে যখন আলো! জ্বলে, তখন 
তাকে উর্বশী এথেন্সের মধ্যমণি বলেও মনে হয়। কিন্তু এখন আর 
আাক্রোপলিসের কথা নয়। আর্চ অবহাব্দ্িয়ানকে দেখা যাক । 

একটি ছোট ফটক ! ছুদিকে পাথরের দেওয়াল ! তাঁরই মাঝে 
অর্ধচন্দ্রীকার তোরণ । দরজার ওপরে চারটি গোল ও ছুটি চৌকো 
থাম। সিলিঙের খানিকটা অংশও রয়ে গিয়েছে । তবে ওখানট। 
কেমন ছিল কিছুই বোঝা ধাচ্ছে-না। কেবল একখানি বোর্ডে 
ইংরেজীতে লেখা__“11019 18 60০ 016 ০0৫ 118,9718)1. অর্থাৎ 
পথের এই ডানদিকটায় ছিল হা্রিয়ান নিমিত নগরী । 

চন্দ্র যোগ করে- রোম জগ্ত্রাট হাৰ্রিয়ান প্রথমে এখানে এই 

করিহ্থিয়ান স্তস্তঘুক্ত তৌরণ তৈরি করেন। তারপরে অনেক বাঁড়ি- 
ঘর তৈরি করে, এই মহল্লার নাম দিয়েছিলেন “সিটি অব. হাঁদ্রিয়ান 1, 

আমরা পথ পেরিয়ে জিউস মন্দিরে আসে । ভূল হল। মন্দির 
নেই এখন । আছে তার ধ্বংদাবশেষ তার মানে প্রকাণ্ড উচু এবং 
বেশ মোটা গোলাকার কতগুলে। থাম । 

এখানেও একখানি সাইনবোর্ড-০1705 ৮97০ 08৮ ০॥ 
1]1)6.১১_-ভাঁর মানে এদিকটা ছিল থেসিউসের নগরী অর্ধাৎ 
প্রাচীন এথেন্স। 

চন্দ্র বাথা নাড়ে । বলে-_কিন্ত সম্রাট হাদ্রিরানই দেবরাজ জিউস 
মন্দিরটির নিম্মীণকার্ধ শেব করেন। মন্দিরটি প্রায় ছ'শ' বছর ধরে 
অসম্পূর্ণ অবস্থায় পড়েছিল । 

হান্দ্িয়ান নিমিত মন্দিরটি ছিল তৎকালীন ফুরোপের সবচেয়ে বড় 
মন্দির, লম্বায় ৩৫৪ ফুট ও চওড়ায় ১৩৫ ফুট । একশ" চারটি করি- 
স্থিয়ান স্তস্তের ওপরে দিয়েছিল মন্দিরটি । তারই মাত্র ষোলটি 
এখন দেখতে পেলেন । আর কিছু নেই । 

থামল চত্দ্র। আমি তার সঙ্গে একমত হতে পারি না। কে 
বলে কিছু নেই। রয়েছে সেদিনের বৈভব আর মাধনার স্মৃতি, ভক্তি 
আর এশ্বর্ষের ইতিহাস, ত্যাগ আর মহত্বের গৌরবগাথা । 

অতীতের সেই গৌরবময় এথেন্সের কথা ভাবতে ভাবতে এসে 
গাড়িতে উঠি। গাঁড়ি এগিয়ে চলে হোটেলের পথে । 

একটু বাদে স্পিন মনে করিয়ে দেয়__আহ্কল, এখন কিন্তু আমরা 
হোটেলে ফিরে চলেছি। 

অতএব আরম্ভ করতে হয়- পাশ্চাত্য দর্শনের আদিপিতা 
সক্রেতিস। তার সময়কাল শ্রীস্টপূর্ব ৪৬৯ থেকে ৩৯৯ সাল । সক্রেতিস 
প্রথম জীবনে ভাক্কর ছিলেন, পাথর খোদাই করে মৃতি তৈরি করতেন। 
স্থতরাং পার্থেনন ও সউনিয়ন প্রভৃতি মন্দিরে হয়তো৷ তিনি কাজও 
করে থাকবেন । তিনি বিবাহিত। তার স্ত্রীর নাম জ্যানথিপি। 

শেষ পর্যস্ত তিনি ভাস্কর্য ছেড়ে দর্শনশাস্ত্রের প্রতি অন্ুরাগী হয়ে 

পড়েন। এবং জীবনের অন্তিম মৃহ্র্ত পর্স্ত এ অন্্রাগ অবিচলিত 
থাকে। 

গ্রীক সংস্কৃতির সর্বশ্রেঠ শিক্ষক সক্রেতিস। কিন্তু তিনি 
প্রথাগত শিক্ষাদানের পক্ষপাতী ছিলেন না। বক্তৃতা কিম্বা বই লিখে 
তিনি মতাদর্শ প্রচার করেন নি। আলাপ-আলোচনা এবং প্রশ্বো- 
ত্বরের ভেতর দিয়েই তিনি দার্শনিক তত্ব প্রচার করেছেন । * যুক্তি 
দিয়ে কুসংস্কার দুর করে সত্যকে স্তুপ্রতিষ্ঠিত করার জন্য আজীবন 
সংগ্রাম করে গিয়েছেন । সেই সংগ্রাম কায়েমী সার্থকে আঘাত 
কবেছিল। তার ওপরে আবার কিছু রাজদ্রোহী তার মতাদর্শের ভক্ত 
হয়ে পড়েছিলেন । ফলে সক্রেতিস জনতার আদালতে অভিযুক্ত 
হলেন। অভিযোগ আনা হয়, তিনি যুবকদের বিপথগামী করে নতুন 
ঈশ্বারবাদ প্রচার করেছেন। অভিযোগ স্বীকার করে সক্রেতিসকে 
ক্ষমা চাইতে বল! হল। সক্রেতিস সম্মত হলেন না। তিনি আপন 
মতাদর্শে অবিচলিত রইলেন । 

খিচারে তীকে মৃত্যুদণ্ড দেওয়া হল। স্বেচ্ছায় হেমলক বিষের 
পাত্র হাতে তুলে নিয়ে সক্রেতিস অকৃতজ্ঞ ও কুপমঞ্জুক সমাজকে শেষ 
আঘাত হেনে জগতে অমর হয়ে রইলেন । 

বড় সংক্ষেপ করলে আঙ্কল ! যাক্‌ গে প্লাতোর কথা বলে! ! 

আমি শুরু করি_ সক্রেতিস যন্ত্র, প্লাতো যন্ত্রী। সন্রেতিস অমর 
হয়েছেন কারণ তিনি প্লাতোর মধ্যে বেঁচে আছেন । সক্রেতিস 
নিজে কিছু লিখে যান নি, প্লাতৌর রচনার মাধ্যমেই জগদ্বাসী তার 
কথা জানতে পেরেছেন । 

প্লাতোর সময়কাল খ্রীস্টপূর্ব ৪২৮ থেকে ৩৪৮ সাল । এই এখেন্স 
শহরেই এক অভিজ্ঞাত পরিবারে তার জন্ম। তিনি স্বাস্থ্যবান 
স্থপুরুব ছিলেন । , সেনাবিভাগের সম্মানিত খেতাব অর্জন করে- 
ছিলেন। কিন্ত সক্রেতিসের সঙ্গে দেখা হবার পরই তার জীবনের 
চাকা পথ পরিবর্তন করে । তিনি সক্রেতিসের শিষ্যত্ব গ্রহণ করেন । 

বহু চেষ্টা করেও প্লাতো। তার গুরুদেৰকে বাঁচাতে পারলেন ন1। 


১ ৭৮ 


